
A 

Gerbiamas skaitytojau, S monografija, kuri dėl 
užklupusių mūsų šalį nelaimių galėjo ir neišvysti dienos švie- 
sos, galėjo neišlikti net dokumentų, liudijančių, kad ji buvo 
rašoma. Tačiau taip p neatsitiko, Ar j ją ryžomės pateikli Jūsų leis- 

„mui. 

Lietuvos didysis kunigaikštis Kęstutis — vienas žymiausių 
Lietuvos Didžiosios Kunigaikštystės valdovų, pelnęs šlovę ir 
ainių pagarbą savo nesutaikinama kova su Kryžiuočių ordinu 
už Lietuvos laisvę ir jos klestėjimą, — buvo ir tebėra kario ir 
politiko etalonas, sektinas pavyzdys. Matyt, tai — vienas iš 
argumentų, kad 1935 m. gegužės 11 d. Lietuvos karininkų ra- 
movės seniūnų taryba su profesoriumi A. Janulaičiu pasirašė 
sutartį, pagal kurią jis įsipareigojo parašyti monografiją apie 
Lietuvos didįjį kunigaikštį Kęstutį, o Karininkų ramovė — už 
darbą sumokėti 10 000 Lt. 

Profesorius A. Janulaitis darbą užbaigė tik 1940 m., kai Lie- 
tuva jau buvo okupuota sovietų. Rankraštį Lietuvos Karininko 
ramovės seniūnų taryba 1 apsvarstė 1940 m. liepos 30 d. Seniūnų 
taryba (pirmininkas — brig. gen. A. Gustaitis, nariai — brig. 
gen. J. Barzda, brig. gen. J. Juodišius, brig. gen. V. Žilys, plk. 
P. Lesauskis ir ramovės šeimininkas mjr. J. Laucevičius) konsta- 
tavo, kad monografija parašyta, tačiau nusprendė, kad ją turi 
įvertinti istorikų komisija ir kad ARAS S patvarkyti 
techniškai. "g ME 

1940 m. rugpjūčio 16 d. seniūnų taryba, nerimaudama, kad 
dėl vis labiau įsigalinčio sovietinio režimo monografijos išlei- 
dimas gali komplikuotis, paragino prof. A. Janulaitį greičiau 
užbaigti tvarkyti jos tekstą. 1940 m. rugpjūčio 23 d. rankraštis 
buvo priimtas. Priėmimo aktą seniūnų taryba patvirtino 1940 m. 
rugpjūčio 30 d. Tačiau Karininkų ramovė šios monografijos iš- 
leisti jau nebegalėjo, nes ji buvo likviduojama. Dėl šios priežas- 
ties seniūnų taryba nusprendė pritarti Lietuvos istorikų drau- 
gijos siūlymui suteikti teisę monografiją išleisti šiai draugijai, 
perduoti jai visą monografijos medžiagą bei 7 500 Lt leidimo 
darbams. 

Deja, monografijos neišleido ir Lietuvos istorikų draugija... 
Jos rankraštį kartu su kitais Karininkų ramovės dokumentais 
gana smarkiai rizikuodami išsaugojo paskutinis Lietuvos kari- 
ninkų ramovės šeimininkas mjr. Jokūbas Dagys bei jo sūnus 





Mir. Jokūbas DAGYS, išsaugojęs A. Janulaičio monografiją 
„LDK Kęstutis“ 


Aleksandras Dagys, kuris 1993 m. viską perdavė Krašto-apsau- 
gos ministerijos archyvui. 

Lietuvos Karininkų ramovės seniūnų tarybos iniciatyva, tę- 
siant tarpukario Lietuvos Karininkų ramovės kultūrinį-švietimo 
darbą, daktarei Ginai Skučienei ir plk. ltn. Donatui Skučui su- 
tikus materialiai remti prof. A. Janulaičio monografijos „Lie- 
tuvos didysis kunigaikštis Kęstutis“ išleidimą, „Kardo“ leidyklai 
buvo pavesta tekstą paruošti spaudai, išsaugant rankraščio, kaip 
istorinės minties palikimą, autentiškumą. Skaitytojai, matyt, at- 
leis, kad nekeisti kai kurie teiginiai, kuriuos šiandienos istorijos 
mokslas traktuoja kitaip, nes taip rašė autorius. Pakeitimai buvo 
padaryti tik atsižvelgiant į paties autoriaus ranka parašytas pa- 
stabas, kurias buvo galima perskaityti, visiškai išsaugant rank- 
raščio autentiškumą. 

Dr. Gintautas SURGAILIS 


PRATARMĖ 


Kai, dar būdamas mažas, pirmą sykį susipažinau su trumpa 
Lietuvos istorija, iš jos kunigaikščių vardų užsiliko atmintyje vie- 
nas — Kestutis. Jis vienas žavėjo savo drąsa, narsumu ir skais- 
tumu. 

Vėliau, pradėjus skaityti mokslinę literatūrą apie Kęstutį, teko 
pastebėti, kad šitą šviesų vaizdą stengiamasi subjaurinti. Ir visoj 
literatūroj, iki dabartinių laikų, vis norima jame surasti tamsių 
bruožų. 

Pagrindinė mintis, einanti per visą šitą istoriografiją, buvo 
tokia: Kęstutis buvo doras žmogus, gal net narsus kovotojas, bet 
kupinas tuščių neįvykdomų svajonių — siekęs nepriklausomos 
Lietuvos, taigi, veltui dirbęs norėdamas pasukti istorijos ratą. 
Suvokę šitą mintį kaip neginčijamą, pokariniai istorikai ėjo Jau 
toliau: ir nebuvęs jis toks doras, buvęs maištininkas, norėjęs ne- 
švariomis rankomis pražudyti Algirdą, Jogailą ir t.t. 

Toks požiūris perėjo net į lietuvių istoriografiją. 

Pradėjus svarankiškai tyrinėti, teko nustatyti, kad faktai, ku- 
riais remiamos anos išvados, yra nepagrįsti ar jų visai nėra buvę. 
Kęstutis taip traktuojamas todėl, kad norima išaukštinti Algirdą 
ar Jogailą. Norint viską išsiaiškinti, reikėjo iš naujo perkratyti 
šaltinius ir literatūrą. Tam prireikė daug darbo ir laiko. 

Karininkų ramovė suteikė man tinkamas sąlygas, kad būtų 
galima pasiryžti iš naujo nagrinėti Kęstučio gyvenimą ir darbus. 

Naujų dokumentų neteko rasti nei Vienoj, nei Londone, nei 
Karaliaučiuje, nei Rygoje. 

Nagrinėjant paskelbtus, kartais mažai žinomus raštus, iš nau- 
jo juos peržiūrint, atsisakius atmestų prielaidų, teko prieiti prie 
kitokių išvadų: Kęstutis — Vakarų žmogus, Lietuva — Vakarų, 
o ne Rytų kultūros šalis; ilgas Kęstučio gyvenimas buvo skirtas 
išlaikyti Lietuvą nepriklausomą. 

Rašydamas šitą darbą, tekste vengiau ginčų ir polemikos, visą 
tai sudėjau į išnašas ir priedus. 

Autorius 


LIETUVOS VALSTYBĖS 
TAUTINĖ SUDĖTIS 


XIII-XIV a. Lietuvos valstybėje buvo dvi tautybės — 
lietuvių ir gudų. Skyrėsi ir tikyba: gudai — krikščionys, lie- 
tuviai — pagonys, kurių buvo maždaug po lygiai. Teisybė, 
gudų žemių plotai buvo didesni, bet lietuviai tankiau gyve- 
no, galėjo daugiau duoti karių!. 

Lietuvos kunigaikštijoj gudai daugumos nesudarė*. Ne 
visuomet galėjo, pareikalavus Lietuvai, jai padėti, nes daž- 
nai buvo užimti savais reikalais, o kartais ir jiems reikėjo 
ateiti į pagalbą. 

Brautis į rytus nebuvo sunku, nes nemaža gudų bajorų, 
lietuvių spaudžiami, traukėsi į rytus, į Maskvos pusę. Liau- 
dis be jų negalėjo priešintis karingiems lietuviams; gudai 
buvo išsklaidyti, išblaškyti, o lietuviai vieningi, solidarūs 
(aukštaičiai — žemaičiai; Trakai — Vilnius). 

Lietuviai dvasiškai buvo stipresni, agresyvūs, drąsūs, iš- 
tvermingi, norintys įgyti žemių. Dėl to svarbiausi yra aukš- 
taičiai, daugiausia jų reikia paisyti, tai valstybės židinys. Ten 
žemės nelabai derlingos, o žmonių buvo pakankamai, todėl 
galėjo siųsti didelius jų spiečius į kitas žemes. 

Su jais yra susiję Žemaičiai, nuolatos kovojantys su Vo- 
kiečių ordinu, bet ginantys savo savitumą ir nuo aukštaičių 





! XVI a. (1528 m.) lietuviai bajorai sudarė 6076, o rusai (gudai) 
apie 4090 (Lowmianski, Uwagi. P. 34—36). 
* Antonovič ir kitų nuomone. 


pasikėsinimų. Žemaičiai — Lietuvos mūras nuo vokiečių, 
kaip Palenkė — nuo gudų. 

Gudų bajorai neveiklūs, jie tokie pasirodė XIII amžiu- 
je“. Pačių lietuvių bajorų daug nebuvo, tik energija suteikė 
jėgos . 

Lietuviai, kuriantys valstybę, turėjo ir privilegijų, 0 gu- 
dai turėjo žemiau stovėti. Dėl to per visą savo ekspansiją 
Gediminas rėmėsi lietuviais. Teisybė, reikėjo skaitytis su ru- 
sais. Nuėję toli į rytus, atsidūrę svetimoj aplinkoj, lietuvių 
bajorai turėjo priimti vietos kalbą, persiimti jų interesais, 
neturėdami vilties grįžti namo. Jie ten — viešpačiai, bet pri- 
ėmę savo valdomųjų kalbą ir tikybą. 

Taigi nors Lietuva buvo užėmusi didelius rusų gyvena- 
mus plotus, ji tebeliko lietuvių valstybė, jos jėga — tikroji 
Lietuva. Ji iš rusų gaudavo naudos. Žmonės davė duok- 
les — pinigais ir daiktais, prireikus stodavo į karą. 

Lietuva — artojų kraštas, žemės ūkis buvo stipriai išsi- 
vystęs. Guduose jis stovėjo žemiau, juo arčiau Lietuvos — 
tuo labiau jis kilo. Kijevo pusėje buvo užsilikęs dar pirmykš- 
tis ūkis. Dėl to energingieji, ištikimieji kunigaikščiai gyveno 
tikrojoje Lietuvoje. 

Gyventojų skaičius įvairuoja: tankiau jų gyvenama tik- 
rojoje Lietuvoje, skysta — rusuose. Todėl lengviau lietuviai 
galėjo nugalėti rusus, neorganizuotus, nustojusius vadovau- 
jančio sluoksnio. 

Lietuva savo ūkiu ir gyventojų skaičiumi buvo aukš- 
čiau už rusus. Dėl to nedidelė, bet kultūringesnė Lietuva 
galėjo turėti savo rankoje dideles gudų platybes“. 





3 Lowmianski, Uwagi. P. 34—36. 

* Tikrų skaičių neturime, galima tik spėlioti, kad jų galėjo būti per 
120—150 tūkstančių. Taip teigia ir Lowmianski, Studya, p. 9; Puzyna, 
Swidrigielo, p. 16—17 

5 Jakubowski, Opis, p. 22—36. 

Nors Lietuva susidėjo iš dviejų tautybių, ji nebuvo fe- 
deralinė valstybė, susidedanti iš kelių lygiateisių dalių. Fe- 
deralizmas — tai pirmykščių tautų tvarka, o Lietuva Gedi- 
mino laikais jau buvo tat peržengusi. Vidaus valdymo at- 
žvilgiu būtų galima pavadinti patriarchaline — absoliutinė 
monarchija. Savininkas yra šeimos tėvas; jis rūpinasi vaikų 
likimu, bet taip, kad galėtų stiprėti ir didėti jo valstybė. 
Lietuva buvo prieš didelio ūkio skaidymą, nes smulkios ku- 
nigaikštijos veda prie valstybės žlugimo ir šeimos nuvargi- 
mo, ją prarys stipresni. Dėl to vaikai, jeigu gaudavo dalį, 
tai tik pragyvenimui. Energingesniems tai padėdavo prasi- 
mušti ir sukurti savo stipresnę valstybę“. 


MILITARINĖ LIETUVOS MONARCHIJA 


Gedimino sukurtoji Lietuvos kunigaikštija buvo stipri 
militarinė monarchija. Valdantysis sluoksnis buvo gerai or- 
ganizuotas, jame valdantieji ir valdomieji susiklausė, buvo 
įsitikinimas, valia ir noras tą drausmę palaikyti. O viršuje 
buvo viena valia, turinti aiškius tikslus, suprantanti gyveni- 
mo reikalavimus, į tai atsižvelgianti. Gediminas mokėjo or- 
ganizuoti, mokėjo prie tikslo eiti, rasdavo užtektinai prie- 
monių jam pasiekti. 

Buvo tai ilgaamžių padermė: Gediminas pats, jo vaikai, 
anūkai ilgai gyveno, paveldėjo stiprią valią, darbštumą. Tiek 
Gediminas, tiek jo vaikai turėjo dideles šeimas, daugiausia 
buvo sūnūs, tad vaikai padėjo tėvui dirbti valstybės darbą. 

Valstybei kurti, jai išlaikyti padėjo dar didelė bajorų — 
karių masė. 





“* Puzyna, Swidrigielto, p. 15-—20. 

Valstybė sukurta karo priemonėmis. 

Taigi šitoje Lietuvos organizacijoje yra svarbiausi: 1) ku- 
nigaikštis — vyriausiasis karo vadas ir žemės viešpats; 2) 
bajorai — kariai, kunigaikščio draugė (rusų — družina, vo- 
kiečių — Gefolgschaft). Tie visi yra solidarūs, nes turi ben- 
drus tikslus — gintis nuo priešų ir naudoti užkariautas 
sritis. Bajorai suinteresuoti šituo, jie — valstybės atrama, 
todėl jiems reikalinga stipri kunigaikščio valdžia, o pa- 
tiems — drausmė. Taigi kunigaikščio valdžia nepriešinga 
bajorams, jo ir jų interesai sutampa. Kunigaikštis ir dinas- 
tija atstovauja visuomenei, bet jie atsikreipia prieš aną, jei- 
gu ji nesugeba veikti. 

Jeigu turtingas ir veiklus vadas, tai bus didelė ir jo drau- 
gė; jis mokės viskuo aprūpinti savo karius; tam jis ir turtus 
naudoja. Pats asmeniškai jis kuklus: vaišina kitus, sau — 
nieko. Duoda svaigalų kitiems, o pats neima. Kęstutis ki- 
tiems iškelia puotas, o sau — nieko, patenkintas, kad kitus 
vaišina. 


KUNIGAIKŠČIO VALDŽIA 


Didysis kunigaikštis skirstė valdas tarp savo giminai- 
čių, bet jis žiūrėjo į juos kaip į savo vietininkus, nors teikė 
jiems kunigaikščio valdžią ir pajamas. 

Paveldėjimo įvestų taisyklių nebuvo: nesant tėvo, ne 
vyriausias sūnus, ne vyriausias brolis užimdavo sostą, o lai- 
mėdavo stipriausias, nes jam padėdavo arba savieji kūni- 
gaikščiai, arba vietos gyventojai, arba pagaliau ateidavo pa- 


" Lowmianski, Uwagi, p. 26, 39—40. 

galba iš svetur. Vietos gyventojų rinkimas buvo svarbus 
veiksnys, jie kartais nulemdavo sosto klausimą. 

Tuomet ėjo kova ne tik dėl viršenybės ar stipriausios ku- 
nigaikštijos, bet ir dėl vyriausios valdžios visoje Lietuvoje. 

Gedimino padermėje plačią valdžią turėjo tėvas, o jam 
mirus tokiomis pat teisėmis turėjo veikti vienas iš jo sūnų 
tarp savo brolių. 

Taigi nebuvo valstybės dalybų; duodamos sūnums val- 
dos ne visuomet paveldimos, be to, jos buvo nevienodo dy- 
džio. Lietuvoje yra vienas vyriausiasis, didysis kunigaikštis, 
kiti kunigaikščiai — jo valioj, jo klauso. Jis skirstė žemes, 
kunigaikštijas keitė, kai kurias jų palikdamas savo vaikams. 
Jo visi klausė, nes jis visos žemės viešpats. Taigi, didžiojo 
kunigaikščio valdžia buvo stipresnė negu tolimų kaimynų 
vakaruose ar čia pat už sienos rytuose. 

Iš kur atsirado tokios valdžios stiprybė, valstybės vie- 
ningumas, iš kur atsirado šita mintis? 

Kunigaikštija stiprėjo kovų laikais, visi ją puolė. Tik su- 
stiprėjus viduje buvo galima išsilaikyti. Ypač ta vieningumo 
mintis yra stipri kunigaikščių šeimoje. Ir jeigu kam per 
ankšta buvo Lietuvos valstybėje, galėjo išeiti kitur, ten lai- 
mės ieškoti, bet neplėšyti Lietuvos. Kai kurie Gedimino ai- 
niai buvo toli nuėję. 

Kunigaikščiai valdė žemes, kol Lietuvos viešpats leido, 
prireikus galėjo jas atimti; kartais tam duodavo raštus. Tei- 
sybė, jau vėliau, sustiprėjus valstybei, jų valdos, matyt, ma- 
žutės, galėjo tapti nuosavybe. 

Lietuva — politinis junginys, jo priešakyje — didysis 
kunigaikštis; kunigaikščiai valdo ten, kur vyresnysis pasky- 
rė, privalėjo į karą stoti ten, kur jis nurodė“. 


š S. R. Pr., L, p. 573—575, II, p. 586, 587. 
? Liubavski, O raspredelienii, p. 74—93. 

Lietuvos kunigaikštis buvo neribotas viešpats; tokiu jis 
dėjosi ir sakėsi, bet gyvenime turėjo atsirasti ribos; tai pri- 
klausė nuo jėgų, kurias jis turėjo: tai jo kariai (draugė), jo 
draugės vadai. Kunigaikščio valdžia buvo stipresnė negu 
Europos vakaruose: ten luomai buvo jau sustiprėję ar buvo 
atsiradę teritoriniai viešpačiai. 

Kunigaikščiui priklausė visa Lietuva; jis ją skaidė ir da- 
lijo sakydamas, jog Lietuva — jo nuosavybė. Žinoma, nepa- 
tenkintieji sakydavo, jog Lietuva priklausanti ne jam vie- 
nam, 0 visai padermei. Bajorams kariams nebuvo reikalo 
palaikyti jų pretenzijas: jie buvo už didesnį valdžios centra- 
lizavimą, už platesnę, vieningesnę Lietuvą. 

Taigi ir viešpačiai, ir bajorai buvo prieš valstybės skai- 
dymą. Jau nuo senų laikų ir ūkis, ir kunigaikštijos perlei- 
džiami neskaidant vienam sūnui. Tik dar nebuvo nusisto- 
vėję katram. XIII-XIV a. viešpats palikdavo sostą savo nuo- 
žiūra tam, kuris, jo manymu, yra geresnis, tinkamesnis, nes 
valstybė buvo dar kuriama, vis plečiama. Yra pavojų, yra 
kovų, taigi reikia energingo, sumanaus vyro, kuris didintų 
palikimą. Praktiškai galėjo juo būti ir nebūtinai gabiausias: 
tėvui jis buvo mylimiausias, todėl jam atrodė, jog tam už- 
daviniui geriausiai tinka. Jeigu paskui pasirodydavo netin- 
kamas, gabesnieji jį pašalindavo. Taip pasielgė su Jaunučiu 
Kęstutis, o prie jo prisidėjo Algirdas. Ir jų laikais per 40 
metų Lietuvoj buvo pastovu 

Aplink kunigaikštį renkasi bajorai, atsiradę iš seniau bu- 
vusių padermėse kilniųjų, kuriems naudingiau buvo būti 
stipriojo kunigaikščio kariais. Jie kartais susėję į krivūles ap- 
taria savo reikalus. Be jų, prie kunigaikščio spiečiasi tary- 
ba — kunigaikščio giminės, atskirų sričių vadai, svetimi spe- 
cialistai. Esant plačiai valstybei, šitoji taryba stipri buvo. Iš 


0 Eowmianski, Uwagi, p. 13—14. 

šalies žiūrint atrodė, jog ji tik pataria, o iš tikrųjų ji saistė 
kunigaikštį, jos nuomonė praktiškai tapo privaloma, nes be 
jos ar prieš ją ką nors didesnio nuveikti buvo neįmanoma. 
Taigi net galingas ir stiprus viešpats priklausė nuo savo vi- 
suomenės — tarybos ir bajorų. 

Išsiplėtus valstybei, nusistovėjus bent centrui, pasikeitė 
ir bajorų būklė: jie nebuvo senoji draugė, pamažu pasidarė 
vasalais. Senovės gijos liko: bajorai prisiekdavo savo vadui, 
o dabar pasižadėdavo ginti savo viešpatį; jam mirus jie 
prisiekdavo naujam. Naujasis viešpats lyg būtų senovės pa- 
dermės vadas, kuriam pridera draugė, ir dėl to jam prisiekė. 

Kunigaikščio padermė užima centrinę vietą. Prie jos de- 
ra jaunesnieji savieji, artimiausi žmonės. Tai yra valstybės 
centras, todėl ji anam mirus renka įpėdinį. Mažesniųjų 
draugių vadai yra srityse, jie jungia sritį su centru . 


BAJORAI 


Naujai sudarytose kunigaikštijose buvo vienas centras, 
ten buvo stipri pilis, o aplink visame plote gyveno vasa- 
lai — bajorai, taip pat kunigaikščiai, turintys savo vasalus 
bajorus. 

Šitie bajorai turėjo savo dvarus ir dubas; vieniems dir- 
bo laukus jungvilkiai valstiečiai, kiti patys dirbo savo lau- 
kus. 

Vieni bajorai saužemiai, žemės savininkai, kiti buvo ga- 
vę žemę lygtinai, už tarnybą. Jeigu aplink dvarą buvo vals- 
čių apgyventų ūkininkų, tai administraciją ir ūkį prižiūrėjo 
tijūnai. Jie taip pat vykdė teismo darbą. 


11 Ten pat, p. 18—24. 

Dvarų ir kaimų gyventojai turėjo prievolių valstybei. 
Valstiečiai davė kinkinius, ėjo sargybą, stojo į karą, davė 
stotis (maitino žmones, šėrė arklius), taisė pilis, tiltus, davė 
dėklą — avižų, rugių ir šieno“. 

Bajorai privalėjo eiti į karą savo ginklais ir savo lėšomis. 
Priešui vyti šaukė visus vyrus, kurie tik galėjo pakelti gin- 
klą. Visi turėjo statyti naujas pilis, taisyti senas. 

Vasalų bajorų priedermė buvo į karą stoti. Gavę tam 
tikrą žemę, jie privalėjo pašaukti atvykti. O laukus dirbo 
arba jie, arba jų valstiečiai. Mirus bajorui, galėjo paveldėti 
tą dubą jo sūnus, jeigu perims tėvo pareigas. Duktė ar našlė 
gali paveldėti, jeigu jos vyras užkurys apsiims būti bajoru 
kariu, vykdyti visas priedermes. 

Bajorai buvo įvairaus kilimo — vieni iš senovės pader- 
mių vadų, kiti — vyresnieji valdininkai. Buvo ir paprastųjų, 
bet pasižymėjusių karių, o tarp jų atsirasdavo ir valstiečių . 

Bajorų dubos nedidelės, retkarčiais kunigaikščiai duo- 
davo dubas Lietuvoje, šiaip dosnūs buvo — tik Guduose, 
kur buvo didelės žemės platybės. Dėl to Lietuvos bajorai 
traukdavo į Gudus, ten gaudavo dvarą. 

Aukštaičiuose kunigaikštis žemes sau pasilikdavo: gau- 
davo iš jų stotis, maistą. 

Bajorų turtai nedideli, nuosavos žemės (Vakarų Euro- 
pos terminu — alodų) maža, daugiausia jų valdomoji buvo 
tarnybinė žemė, suteikta tam tikromis sąlygomis. Taigi tos že- 
mės nevykdant apsiimtų sąlygų galėjo būti ir atimtos. Bajorai 
gi norėtų, kad suteiktoji žemė būtų jų nuosavoji, paveldima. 

Bajorai kariai, įgiję žemės, pradėję joje šeimininkauti, 
sustiprėję, rūpinosi gauti imunitetą, tai yra, kad žemė būtų 
jų vienų, kad į jos valdymą ir naudojimą kunigaikštis nesi- 





* Jakubowski, Opis, p. 38—39. 
3 Lowmianski, I, p. 324—329., 

kištų. Jau tat matyti XIV a. viduryje. Ypač ėmė to reikalauti 
po 1360 m., kai Lietuva buvo baisiai ištuštinta. 

Europoje plačiai vartojamos imunitetas įvairiais keliais 
pasiekė ir Lietuvą. 

Militarinė monarchija Lietuvoje išgyveno krizę. Bajo- 
rai, ieškodami atlyginimo už patirtus vargus, reikalavo, kad 
jiems duotų plačias teises naudotis dvarais ir žemėmis“. 
Tai buvo jų įgytas imunitetas: bajoras savo dvare daro teis- 
mą, ima mokesčius, vykdo sprendimus. 

Senųjų nepriklausomų padermių vadai, kartais kuni- 
gaikščiais vadinami, atskiri turtuoliai, pilių valdytojai, pasižy- 
mėję kare vadai, visi tie, kurie karo aplinkybių spiriami pripa- 
žino Lietuvos kunigaikščio viršenybę, pasidarė aristokratais. 

Padermių vadai visiškai pasiduodavo tik tada, kai galė- 
jo užtikrinti saugumą. O ten, kur reikėjo galvoti patiems, 
rūpintis apsigynimu, nelaukti iš kunigaikščio pagalbos, ten 
jie rodė daugiau savarankiškumo “. Taip buvo Žemaičiuose. 

Būdamas stiprus savo turtu, patyrimu ir autoritetu, lai- 
kui bėgant, didėjant valstybei, centralizuojant valdžią, tas 
pats sluoksnis stengėsi sustiprėti ir centre. Šitai galėjo pa- 
daryti tik prisidėjęs prie Lietuvos kūrimo, kurį vykdė tikro- 
sios Lietuvos kunigaikščiai, bajorai ir jų vadai. 

Plečiant Lietuvos valstybę, teko kariauti su kitais Lietu- 
vos kunigaikščiais: vieni jų pabėgdavo svetur, kiti pasiduo- 
davo, ir tat būdavo dažniausiai. Vieni jų daugiau išlaikė sa- 
vitumo, kiti mažiau. Jie turi padėti kare, tarnyboje. Kartais 
iš jų ar iš bajorų tarpo didysis kunigaikštis skiria vadą ka- 
riauti. Dažniausiai pats jis veda į karą. 

Jie taip pat atlieka diplomatines misijas. Kartais, dary- 
dami taikos sutartį, prikabindavo prie raštų savo antspaudą 





“ Lowmianski. Uwagi, p. 50—52. 
15 Malinowski, d. II, sąs. I, p. 15—33. 


2. 3755 17 


greta kunigaikščio antspaudo. Kartais atrodė, jog jų prisidė- 
jimas — tai laidas, kad sutartį vykdys. 

Kunigaikščiai dalyvauja tarptautinėse komisijose ir su- 
važiavimuose. 1358 m. vedant sieną tarp Lietuvos ir Mozū- 
rų, Kęstutis nuo Lietuvos paskyrė kunigaikščius ir bajorus. 
Jie turi dalyvauti taryboje, duoti didžiajam kunigaikščiui pa- 
tarimų. 

Bet vis labiau ir labiau nyksta senoji dinastija, iškyla iš 
bajorų ponai aristokratai. Jie ir kare vadovauja, ir diploma- 
tai, jie laiduoja sudarant sutartis, bet vėliau apsiima nešti ir 
atsakomybę. Vykstant deryboms tarp viešpačių, jie dalyvauja. 

Ponai ir bajorai padėjo kunigaikščiui administracijoje, 
užimdami įvairias centrines tarnybas. 

Kada viešpats daro kokius raštus, jie yra liudininkai. Jie 
jį lydi visokiose iškilmėse, kelionėse, apsilankymuose““. 

XIV a. pradėjo veikti ir miestiečiai. 


NELYGYBĖ IR NELAISVĖ 


Jau XIV a. buvo turto ir laisvės nelygybė. Laisviausi — 
bajorai, turintys nuosavos ar suteiktos žemės; jie visų darbų 
nedirbo, nes svarbiausias jų darbas — kariauti. Bajorai — 
karių klasė. Žinoma, mažiau pasiturintieji patys turėjo dirb- 
ti, turtingesnieji apsiėjo be šito. 

Dvare dirbo belaisviai, gal dar negausūs. Buvo jų pas 
kaimynus — Prūsuose ir Livonijoj, vokiečių užkariautose 
žemėse. Vokiečiai pajungė vietos gyventojus, didino jų skai- 
čių belaisviais, iš Lietuvos paimtais, tą patį darė lietuviai. 
Būklė ta pati, pažiūros tos pačios. Užėjus taikos laikui, su- 





16 Ten pat, p. 15—65, Avižonis. 


18 


sitarus, apsiimdavo kits kitam žmonių nevilioti. Tik laisvi 
galėjo kraustytis, bet kumečiai buvo išduodami . ". Žinoma, 
tai buvo taikos metais. 

Žemaičiuose taip pat buvo belaisvių. 

Nelaisvės pradžia — karas. Pagrobę žmones, vedė į ne- 
laisvę. Iš pradžių suaugusiųjų vyrų į nelaisvę neėmė, visus 
išmušdavo, teimdavo tik moteris ir vaikus; vienas ėmė sau, 
kitas — parduodavo, o iš vaikų vėliau išaugdavo kume- 
čiai — dvaro darbininkai. Vyrų neėmė, nes jų darbas dar 
buvo nereikalingas, o dar šie galėjo būti neramūs. Bet jau 
XIV a. juos pradėjo imti į nelaisvę: jie buvo darbininkai, 
tiko ūkiui, amatams ir t.t. Vaikus laikė dvare. Vėliau jiems 
užaugus, su jais dirbo savo laukus. Jie gyveno pono dvare, 
ėjo į karą su juo“. Vėliau didžiausias karo tikslas buvo gauti 
belaisvių laukų darbams. 

Bajorų dvaruose dirbo ir laisvų žmonių. Jie atsirasdavo 
įvairiais būdais. Kas negalėjo išlaikyti savo ūkio, vargdavo 
dėl nederliaus (o tat dažnai būdavo), dėl bado, karo naiki- 
nimų, gaisrų ir t.t., turėjo kreiptis į dvarą ir prašyti pagal- 
bos ir paskolos. Bajorai kartais galėjo skolinti, turėjo pinigų 
ir sidabro, kurių buvo įsigiję karuose. 

Vieni skolininkai, atidirbdami dvare su giminėmis, grą- 
žindavo skolą natūra, kiti nepajėgdavo to padaryti, likdavo 
už skolas. Buvo ir tokių aukštesniųjų, kurie dalyvaudavo 
bajoro organizuotuose karo žygiuose. 

Gal tas skolininkas, kuris buvo visko nustojęs, apsigy- 
vendavo bajoro dvare, ėmė iš jo inventorių, o jau vėliau 
nebegalėjo išeiti. 

Kylant kultūrai, didėjant valstybės uždaviniams, nuola- 
tos kariaujant vakaruose prieš vokiečius, tiksliau prieš visą 

7 Gedimino sutartis su Livonija 1323 m. 


8 Eowmianski, I, p. 301—302. 
P Ten pat, p. 303—304. 


19 


Europą, 0 rytuose užkariaujant, plečiantis, socialiniai gyven- 
tojų skirtumai padidėjo: bajorai kariai turėję dažnai į karą 
joti, žiūrėti pilių, užsiimti administracijos darbu, o laukų 
darbus paliko valstiečiams. 

Bet šitai davė stiprybės. Dėl to Lietuva galėjo kariauti 
ilgai, ji pakėlė šimtametį karą, buvo turtinga, gerai organi- 
zuota. 


MATERIALINĖ LIETUVOS KULTŪRA XIV AMŽIUJE 


+ Gediminas paveldėjo iš pirmtakų Lietuvą kaip žemės 
ūkio šalį, kur vyravo žemdirbystė; gyvulius augino ūkiui, 
kariams, vieni buvo naudojami darbui, kiti — maistui, tre- 
ti — karui. Javai sudarė pagrindinę maisto dalį. Jų užtekda- 
vo sau pramisti, bet išvežimui jų maža tebūdavo auginama, 
užtat buvo gerokai išvežama medžioklės gaminių — žvėrių 
kailių, miškų gaminių — ką buvo galima iš medžių gauti — 
vaško, medaus, šulų, dervos ir t.t. 

Mokesčiai būdavo atiduodami javais. Jie eidavo įguloms 
išlaikyti. Maistui užtekdavo savo javų. Tik neužderėjus vie- 
noj vietoj, negalint jų gauti iš kitos Lietuvos dalies, tekdavo 
pirkti iš kaimynų ir jiems mokėti metalu — sidabru ar kito- 
mis brangenybėmis. 

Nemaža dalykų, kuriuos duodavo žemės ūkis, turėjo 
eiti karo reikalams: javai, mėsa, lašiniai ir kitas maistas, at- 
sargos įguloms išlaikyti, didelės arklių bandos, prižiūrimos 
tam tikrų arkliaganių. 

Užpuolę kryžiuočiai grobdavo ūkio apyvoką, maistą, 
gyvulius, atsigabendavo maišus grobiui krauti. 

Iš svetur reikėjo gauti, ko Lietuvoje buvo per maža: ge- 
ležies, druskos, nes jų gaminamas per brangiai atsieidavo. 

GEDIMINO PALIKIMAS 


Gediminas paliko turtingą valstybę. Iždas turėjo paja- 
mų iš kunigaikščio dvarų, gaudavo jų iš mokesčių ir muitų, 
pagaliau iš teismo darbų. 

Laisvieji valstiečiai mokėjo piliai mokesčius kailiais, me- 
dum, vašku. Visą tat iždas parduodavo į užsienį, imdavo 
pinigais. Patys gyventojai kartais mokėdavo mokesčius ir 
pinigais . Taigi ižde turėjo prisirinkti ir pinigų — iš valdinių 
daugiau negu iš karo žygių. 

Gediminas paliko absoliutiškai valdomą centralizuotą 
valstybę: valdė jis vienas, luomai dar tik formavosi, ir reikš- 
ti bent kokias pretenzijas norint dalyvauti valdyme dar ne- 
galėjo. 

Visa tikroji Lietuva buvo padalyta į atskiras kunigaikš- 
tijas, kurias valdė sūnūs, bet naujai sudaromi jų plotai, sie- 
nos didžiojo kunigaikščio nuožiūra būdavo keičiamos — 
žiūrint, kokie buvo gynimo reikalai. Taip pat nebebuvo pa- 
veldimų kunigaikštijų, nes viešpats galėjo nukelti kunigaikš- 
tį į kitą vietą, kur ras patogiau; jis tenai buvo tik valdytojas, 
o ne viešpats. ; 

Tas pat liko ir jam mirus, valdant Lietuvą Kęstučiui ir 
Algirdui . 

Plati ir stipri buvo Gedimino sukurtoji valstybė: di- 





! Jakubowski, Opis, p. ... — 30. 
* Ten pat. 

plomatiniais gabumais, ginklu, mokėjimu valdyti svetimus, 
nelietuviškus kraštus. Tą darbą dirbti padėjo plati jo šeima, 
turėjusi gabių Žmonių. 

Esant nuolatiniam pavojui, Lietuva galėjo laikytis tik 
būdama vieninga, turėdama vieną stiprią valdžią. 

Likimas lėmė Gediminui, ilgą laiką viešpatauti. Kai jis 
vienas ėmė valdyti, jau turėjo suaugusių sūnų, jie jam pa- 
dėjo. Ne tik ginklu užimdavo naujų žemių, bet ir diploma- 
tiniu, šeiminiu — vedybų būdu. Vaikai, gavę pasienyje, ry- 
tuose ar pietuose, žemės valdyti ir gyventi, galėjo praplėsti 
savo valdą. Dar tuo neišsiskyrė iš Lietuvos: žemė liko toj 
pačioj šeimoj, toj pačioj tėvo valdžioj; jie galėjo plėstis tik 
todėl, kad už jų stovėjo Gedimino galybė ir jėga. Be to, tin- 
kamai buvo juos išauginęs, kad dirbtų bendram darbui. 

Kiekvienas sūnus, įsigijęs naujų valdų, padėjo savo šei- 
mai. O reikėjo plėstis, nes Lietuvą stūmė nuo jūros ir vaka- 
rų (Nemuno) vokiečiai. Turint didelį karių skaičių būtų ga- 
lima atsispirti jų spaudimui, o puolė masės — ginkluota Eu- 
ropa. 

Traukimas į rytus, į gudus, rusus vyko ir ramiai, ir ka- 
riaujant. Kiekvienoj srity buvo savų ypatybių, stipri Lietuva 
patraukdavo kitus, ji galėjo apginti ir tvarką palaikyti. 

Pakraščiuose sėdėjo Gedimino broliai (Polocke — Vai- 
nas, Kijeve — Teodoras), sūnums teko kamienas, centras. 
Silpni buvo broliai, ramūs, neagresyvūs. Jų žemės vėliau ati- 
teko Gedimino vaikams. . 

Plačiai buvo užsimota rytuose, bet daug ten liko ne- 
baigta, pietuose nusileista lenkams. 

Rytuose agresyvumas sumažėjo, ir tada visa našta teko 
vakarams ginti, ten buvo didžiausias Lietuvos rūpestis. 





* Paszkiewicz, I, p. 256—257, 354—356. 

GEDIMINO ŠEIMA 


Gediminas turėjo dvi ar daugiau žmonų, iš jų priaugi- 
no didelę šeimą. Sulaukė 5 ar 6 dukterų ir gal 7 sūnų. Duk- 
terys kone visos ištekėjo politiniais sumetimais , sūnūs įsi- 
taisė ir pačioj Lietuvoj, ir jos pakraščiuose, užkariavę ar už- 
kuriomis nuėję. 

Gediminas, tapęs didžiuoju Lietuvos kunigaikščiu, tu- 
rėjo po savim ne tik savo sūnus, bet ir brolius. Jisai broliams 
paskyrė mažas vietas — srityse, bent tuo laiku nedaug te- 
reiškusias, vis dėlto atsakingas ir pavojingas. 

Reikėjo plėsti Lietuvos valstybę svetur, gauti žemių vai- 
kams ir anūkams. 


LIETUVOS KUNIGAIKŠTIJOS VALDYMAS 


Gediminas per ilgą savo viešpatavimą sudarė vieningą 
Lietuvos valstybę, kurios viršuje stovėjo didysis Lietuvos 





* Spėjama, kad viena duktė nežinomu vardu bus ištekėjusi už 
geriausio Gedimino vado ir jo draugo Dovido. Tačiau tai tik spėjama. 
Taip pat neaišku, ar Gedimino, ar kieno kito duktė Augustė (apsikrikš- 
tijusi Anastazija) buvo nutekėjusi į Maskvą už kunigaikščio Simono. 
Pirmasis jos vardas turėjo būti lietuviškas. 

Kitos neabejotinos Gedimino dukterys: Marė (lietuviškas vardas 
nežinomas) nutekėjo į Tverę, Aldona (Ona) — į Lenkus už Kazio, 
Daugmila (Daumila; Elzė) — už Plocko Vaclovo (į Mozūrus), Auka 
(Marė) į Mozūrus už Boleslovo. 

Dėl Aukos vardo aiškinimo yra painumų; krikštijant ji priėmė Ma- 
rės vardą. Taigi pirmas vardas turėjo būti lietuviškas. O jisai metraš- 
čiuose užrašytas Ofka; mokslininkai aiškina jį taip, kad esąs sutrum- 
pintas Eufemija, taigi taip pat krikščioniškas. Atrodo, kad būtų nerei- 
kalingas. Jeigu tai lietuviškas vardas (o pirmasis tegalėjo būti lietuviš- 
kas), tai vardas skambėtų Auka ar kaip kitaip, tik ne Eufemija. 

kunigaikštis, sėdįs Vilniuje. Taigi buvo vienas vyriausias as- 
muo, vienas vietos centras. Visą Lietuvos kunigaikštiją val- 
dė Gedimino padermė, Lietuva — jų tėviškė. Padermėj bu- 
vo vienas vyriausias žmogus, be to, vienas didysis kuni- 
gaikštis. Vyriausias padermėj galėjo sutapti su vyriausiuoju 
kunigaikščiu, bet galėjo juo ir nebūti. 


GEDIMINO SŪNŪS 


e sė SS aa 
Gediminas. turėjo septynis sūnus . Pagal amžių jie ėjo 


tokia eile: 1) Manvydas, 2) Narimantas, 3) Algirdas, 4) Jau- 


nutis, 5) Kęstutis, 6) Karijotas,7) Liubartas“. — 

Kiekvienas iš jų paūgėjęs gavo iš tėvo dalį; kad pripras- 
tų savarankiškai veikti ir turėtų iš ko gyventi. O paskui; 
visiems atėjus į metus, baigdamas savo dienas, Gediminas 
galutinai paskirstė po tikrą, nuolatinę dalį. 

Ar sudarė testamentą, ar paskyrė, kaip kas turi valdy- 
tis? Be abejo, jis turėjo tat padaryti, skirstymas turėjo būti 
pagal planą, nes be jo sunku būtų tokią plačią valstybę iš- 
laikyti nedalomą ir netgi plečiamą. Skirstytos valdos pagal 
tam tikrą sistemą, atsižvelgta į sūnaus palinkimus, į skirs- 
tomos žemės savybes. 

Lietuvos valstybėje buvo dviejų rūšių žemės: tikroji Lie- 





* Literatūroje ginčijamasi, ar visi jie yra paminėti, ar buvo jų dau- 
giau. Be to, ar visi, vienų laikomi Gedimino sūnumis, iš tikro jais buvo. 

“ Kai kurie, pvz., Puzyna, netgi abejoja, ar Manvydas apskritai 
yra buvęs. Būti tai buvo, bet anksti mirė. 

7 Žinoma, rašyto testamento neliko ir nebuvo, o gyvu žodžiu jis 
turėjo būti. Dėl to Paszkiewicz kalba apie Gedimino „testamentą“. Apie 
jo turinį mokslininkai daro savo išvedžiojimus. Bet visa tas yra bandy- 
mai iš įvykusių faktų atspėti Gedimino mintis. 

tuva ir sritys. Tikroji Lietuva — tai tėviškė, ką Gediminas 
buvo įgijęs ar pats prijungęs prie tikrosios Lietuvos. Ji su- 
darė valstybės kamieną, daugiausia lietuvių gyvenamą. Tai 
buvo plotai vidutinio bei žemutinio Nemuno ir Neries ba- 
seinuose. Aukštutiniame Nemune gyveno gudai. Lietuvių 
žemės — pagrindinės. 

Sritys — tai rusų ir gudų gyvenamos žemės, įgytos Ge- 
dimino giminaičių, jo sūnums nukariavus ar vedybomis — 
nuėjus užkuriomis. 

Jaunutis gavo didžiąją kunigaikštiją su Vilnium, lietu- 
vių žemėse; Algirdas ir Kęstutis — dalį-lietuvių, dalį rusų, 
visi kiti rusų žemių. 

Algirdas, be to, turėjo Vitebską, kur buvo nuėjęs užkurio- 
mis, Liubartas tuo pat būdu įgijo Volynę. Žinoma, reikėjo tuos 
įgijimus svetur apginti, turėjo ateiti pagalba iš tikrosios Lietu- 
vos. Kiekvienam teko po Lietuvos kunigaikštijos gabalą. 

Daugiausia gavo Algirdas ir Kęstutis, juodu buvo privi- 
legijuoti. 

Galbūt baigdamas savo dienas Gediminas aprūpino sū- 
nus galutinai, gal prieš mirdamas šį tą pakeitė, ką pirmiau 
buvo paskirstęs. 

1) Manvydas (Monividas) gavo išmėtytas valdas — Ker- 
navę, Slonimą; 

2) Karijotas gavo Lietuvos Naugardą; 

3) Liubartas — žemes neseniai įgytoj Volynėj; 

4) Narimantas — Pinską (o pirmiau turėjo Polocką); 

5) Jaunutis — Vilnių; 

6) Algirdas gavo Krėvą (tarp gudų ir lietuvių) ir tolimą 
Vitebską; 

7) Kęstutis gavo Trakus, galbūt Žemaičius, bene Gardi- 
ną ir Palenkę“. 





* Neaišku, kada gavo Trakus: ar Gediminui mirus, ar prieš mir- 
siant. Taip pat neaišku apie Gardiną ir Palenkę. 

Kiekvienas iš jų gavo ir priešą: Jaunutis — Livonijos 
ordiną; Algirdas — Rusų žiemius ir rytus (Pleskava, Nau- 
gardas, Tvėrė, Maskva); Karijotas — priešpiečius; Nariman- 
tas — pietus (totoriai); Liubartas — Lenkų karalių, Kęstu- 
tis — Mozūrus, Vokiečių ordiną Prūsuose. 


JAUNUTIS 


Jaunutis gavo Lietuvos sostinę Vilnių ir didesnę jo apy- 
linkę“. Jisai iki tol niekuo nepasižymėjo. Tai kodėl jis gavo 
Vilnių? Ar jį mylėjo Gediminas labiau už kitus? Galbūt čio- 
nai veikė ir šeimos santykiai, žmonos įtaka. Jisai galėjo būti 
mylimas antros žmonos sūnus 

Jaunutis nebuvo nei stiprus, nei veiklus. Tai gal dėl to 
Gediminas jam davė Vilnių, kad nenorėjo palikti vienos 
stiprios rankos, kuri derintų stiprius su silpnaisiais? Šita ne- 
įmanoma. Pats sudaręs plačią valstybę, visur ją stiprinęs, 
negalėjo taip galvoti. Veikiausiai Gediminas tarė, kad ir po 
jo Lietuvoj viskas eis taip pat sklandžiai, kaip tai buvo jam, 
tėvui, dar gyvam esant. Gali būti, kad Vilnius buvo sau- 
giausia ir ramiausia vieta, o rytuose ir vakaruose nuo kai- 
mynų užpuolimo apgina energingi Kęstutis ir Algirdas. 

Kuo Jaunutis buvo? Ar tik Vilniaus viešpats ir lygus bro- 
lis, ar visos Didžiosios Lietuvos kunigaikštijos viešpats, už 
juos vyresnis? Amžium nebuvo vyresnis, neviršijo protu ir 
patyrimu, jį aukštesniu padarė tik tėvo valia. 


? Kokie miestai, be Vilniaus, buvo Jaunučio valdomi, tikrai neži- 
noma, tik spėjama; kai kurie mano, kad tai Ašmena, Breslava, Vilkmer- 
gė ir kt. : 

V Istoriografijoje vyksta ginčų, ar Jaunutis buvo pats mažasis, jau- 
niausias sūnus, ar buvo už jį jaunesnių. Bene buvo už jį ir jaunesnių. 

Gedimino laikais ir anksčiau Lietuva buvo viena valsty- 
bė, buvo bendrumo pajautimas, kits kitam padėdavo, tėvas 
derindavo bendrus interesus. 

Sūnūs vykdavo pas tėvą pasitarti, gauti pagalbos ir nu- 
rodymų. Dabar visa tai išnyko, broliai nesirenka pas Jaunu- 
tį. O reikalų pasitaikė: tėvui mirus paaštrėjo kovos, pradėjo 
pulti kaimynai, reikėjo labiau rūpintis krašto saugumu. Kai- 
mynai suprato, kad Lietuvoje nėra vienos valios, stipriai ją 
valdančios, kad nėra galingos rankos, laikančios kardą. 

O jis turėjo būti didžiuoju Lietuvos kunigaikščiu, taip 
suprato ir broliai. Kas sėdi Vilniuje, tas turi būti vyriausias 
Lietuvos viešpats“, tas turi rūpintis Lietuvos gynimu. Jeigu 
jis nesugeba to padaryti, turi užleisti vietą kitam. 


"! Kai kurie mokslininkai abejojo dėl šito. Pvz., Antonovič, sako, 
kad Jaunutis buvo tik Vilniaus kunigaikštis, lygus kitiems (cit. veik., p. 
77—78), abejoja dėl šito Daškievič. 

O vis dėlto yra medžiagos tam dalykui išaiškinti. 

Kad Jaunutis tikrai buvo didysis kunigaikštis, sako Vytautas. Jis 
savo rašte prieš Jagėlą ir Skirgėlą 1390 m. pasakoja apie santykius, 
kurie susidarė Gediminui mirus. Ten jis sako, jog Gediminas davęs 
„grosse Herrschaft zu den wille Jaunuten, und Jogain fatir Algarden 
di Herrschaft czu Witawis und minem fatir Herczoge Kinstutte zu 
Traken“. Tai reiškia, kad Jaunučiui davė „didžiąją valdžią“, didžiąją 
kunigaikštiją Vilniuje, o Trakuose ir Vitebske tos „didžiosios“ valdžios 
nėra (S. R. Pr. II, 712). 

Kitoj kronikos vietoj, kur iš Vytauto paimtos žinios, lotyniškai sa- 
koma: „locavit in Wilna in magnu ducati“, o rusiškai: „a Jevnutja vsadi 
v Vilnie na velikoje kniaženije“. (Lietuvos metr., p. 197, 285, 220 ir kt.). 

Iš tolesnio Kęstučio ir Algirdo elgesio matyti, jog ir jiedu taip su- 
prato Jaunučio paskyrimą, jog; jis paskirtas didžiuoju kunigaikščiu. Jau- 
nutis nors nesidėjo su Lietuvos priešais, bet buvo nerangus, neorgani- 
zavo visos Lietuvos krašto gynimo. Išviję Jaunutį, anuodu pastatė di- 
dįjį kunigaikštį, kuris turi būti Vilniuje, Lietuvos sostinėje. Jeigu kitaip 
būtų manę, tai ir perversmo nebūtų darę: juk Jaunučio asmeniškai 
valdomoji teritorija nebuvo didelė. 

Esant Vilniuje Jaunučiui, pavojus grėsė Lietuvai iš rytų 
ir vakarų. Kaimynai pajuto, kad mirus Gediminui žuvo stip- 
rioji ranka, jungusi Lietuvą, kuri laikė kardą Lietuvai ginti. 

Jaunutis netiko toms kovoms: ramus, taikingas, neran- 
gus. Jam esant Vilniuje, nebuvo nė vieno rimto karo žygio, 
kuriame jis būtų dalyvavęs. Ir jeigu kas Lietuvoj veikė, tai 
buvo girdėti tik apie Algirdą ir Kęstutį. 

Algirdas, sėdėdamas daugiau Vitebske, veikė žiemiuose 
ir rytuose — prieš savo valdų kaimynus. 1341 m. puolė Mo- 
žaiską, 1342 m. gynė Pleskuvą nuo Livonijos vokiečių. Tei- 
sybė, nuo 1338 m. 10 metų turėjo veikti paliaubos su Livo- 
nija, bet, matyt, Gedimino mirtis leido vokiečiams pulti Al- 
girdo valdas: Algirdui teko gintis. Šitoje kovoje dėl Plesku- 
vos jam padėjo Kęstutis, atėjęs iš Trakų. Teisybė, Kęstučio 
nelietė anas Pleskuvos užpuolimas, bet jis padėjo savo bro- 
liui. 1342 ar 1343 m. abu buvo nužygiavę į Livoniją, taigi 
veikė išvien: 

Vaino sūnus Liubka (Polocko kunigaikštis), Narimanto 
išvytas iš Pleskuvos, ėjo išvien su Algirdu ir Kęstučiu ir žu- 
vo šitame kare“. 

Vokiečiai atkuto Prūsuose. Jau Gedimino laikais buvo 
tat jaučiama. Ordinas pastatė 3 pilis prie Nemuno, kad ga- 
lėtų giliau įsiskverbti Lietuvon (Bavarpilis, Jurbarkas, Ma- 
rienburgas). Imperatorius Liudvikas atidavė visą Lietuvą (su 
prideramomis žemėmis) Prūsų ordinui (1337.XI.15), pavedė 
jam įkurti arkivyskupiją (Bavarijos vardu)“. Ir nejuokinga 
buvo ta dovana: imperatorius galėjo dovanoti šitą žemę, nes 
ji — pagonių, niekam nepriklausanti, ji niekieno žemė (res 
nullus); o gavusysis tas sritis galėjo sušaukti vyčių būrius. 

Ordinas galėjo dar pulti. Jis gavo iš lenkų Kazio 1343 m. 


12 Paszkiewicz, p. 370—373; Wolf, Rėd, p. 6; Bonnell, p. 133. 
5 Strehlke, Tabulae, p. 201—203 (skyr. Privilegija). 

Pamarį, Chelmo ir kitas žemes. Livonijos ordinas galutinai 
įgijo iš danų Estiją . 

Lenkų karalius ir Ordinas tarp savęs susitardavo, kai 
norėdavo pulti Lietuvą. Taip paprastai ir darydavo. Ir tikrai 
jis veržėsi į Lietuvos valdas pietuose (Volynėj, Podolėj)“. 


PERVERSMAS 


Reikėjo Lietuvą ginti, turėjo būti joje viena stipri ranka, 
norinti ir galinti kovoti. Galbūt Jaunučiui priminė visa tai 
broliai, ypač Kęstutis, kuriam grėsė lenkų ir vokiečių pavo- 
jus. Matyt, priminimai nebegelbėjo, tai reikėjo jį pašalinti, 
reikėjo turėti kitą kunigaikštį. 

Kęstutis, susitaręs su Algirdu, 1344 m. vėlyvą rudenį ar 
net prasidėjus žiemai, jau pašalus, ėjo į Vilnių“. Algirdas iš 
atsargumo pavėlavo, neatėjo laiku, taigi Kęstučiui vienam 
teko daryti perversmą. Puolimas buvo netikėtas. 

Jaunutis pabėgo, gal basas, o buvo žiema, atšaldė kojas. 
Vis dėlto jį pasiviję pagavo, uždarė kalėjime. Ten kurį laiką 
išbuvo, o paskui iš kalėjimo išspruko, per Smolenską nubė- 
go net į Maskvą, ten bent apsikrikštijo pagal graikų tikybą. 

Kartu pabėgo iš Lietuvos ir Narimantas. Jis taip pat bu- 
vo nepatenkintas, nes jį buvo Algirdas nuskriaudęs (atėmė 
Polocką), dėl to palaikė Jaunutį. 

Jaunutis buvo pabėgęs į Smolenską, ten jo nepalaikė, 
tai bėgo į Maskvą . Narimantas net pasiekė totorius. Nei 


4 Bonnell, p. 134; Voigt, Geschichte, Preussens, V, p. 9. 

15 Stadnicki, Olg. i K., p. 24—25. 

6 Data apytikrė; vokiečiai ir lenkai katri sau ruošėsi daryti dides- 
nius žygius prieš Lietuvą. O tai buvo tuo laiku. Žiema buvus, nes kro- 
nika rašo, jog Jaunutis atšalo kojas. 

V Kitomis žiniomis, bėgo: Pleskuva, Naugardas, Maskva. 

vienas, nei kitas pagalbos nesulaukė. Ir abudu nusilenkė, 
grižo Lietuvon, susitaikė: Jaunutis gavo Iziaslavlį (Zaslavįį), 
Narimantas — Pinską“. 

Po perversmo pamatė Lenkų Kazys, jog Lietuva sustip- 
rėjo, ir ėmė taikytis 1345 m. 

Kęstutis, padaręs Vilniuje perversmą, pranešė Algirdui, 
laukiančiam Krėvoj; pakvietė jį, kad eitų valdyti. Algirdas 
atvyko, sutikęs jį Kęstutis paskelbė, jog perleidžia jam val- 
dymą. 

"Liubartas, nepasižymėjęs energija ir veiklumu, tuoj pri- 
pažino perversmą: ir jam gali būti naudinga, nes dabar ga- 
lėjo laukti iš Lietuvos pagalbos. Manvydas vargu buvo dar 
gyvas. Liko dar vienas brolis — Karijotas, ir tas pripažino 
įvykusį perversmą, su Jaunučiu nėjo išvien. 

Karijotas buvo per silpnas savo valdose. Stipri Lietuva 
galėjo jam padėti: nesusmulkinus, buvo galima ją stiprinti, 
tuomet visiems galėjo parūpinti valdų kitose, naujose že- 
mėse. k 

Kaip minėta, Narimantas buvo priešinęsis, buvo pabė- 
gęs, paskui grįžo, kaip ir Jaunutis. 

Dabar du stipriausi kunigaikščiai, valdą kamieną, gali 
padėti kitiems broliams. 





18 Liet. metraščiai, p. 71, 154; Paszkewicz: Žiema 1344/5, Jag. i K. 
p. 370-—375; Bonnel — 1345 m. po III Prochaska — Od Mendoga — 
1345 m. po VIII; Lowmianski, ne 1345, gal net 1343 (I, p. 388 išnašoj). 

KĘSTUČIO IR ALGIRDO SANTYKIAI 


Kai Kęstutis padarė perversmą, Algirdas laukė Krėvoj, 
nesiskubino į Vilnių. Gal tyčia delsė laukdamas, kas iš to 
išeis. O po to Kęstutis atvykusį Algirdą pripažino vyresniu, 
užleido jam valdžią. Kodėl tat padarė? Ne dėl to, kad Algir- 
das gabesnis ar vyresnis, o buvo stiprių politinių priežas- 
čių — Kęstučiui grėsė pavojus iš vokiečių, Algirdas šito pa- 
vojaus neturėjo. Jisai galėjo padėti savo karo jėgomis. Taigi 
jųdviejų santarvė Lietuvai buvo reikalinga. 

Matyt, juodu buvo toli matantys politikai, kits kitu pa- 
sitikintys, sugebėję išvien eiti: negirdėti, kad kas per ilgą jų 
gyvenimą būtų sudrumstęs jų santarvę“. Ir nebuvo atsitiki- 


! Kotankowski savo knygoje „Dzieje W. Ks. Litewskiego za Jagelto- 
now, t. I, p. 7—8, teigia, jog apie 1350 m. prasidėjusios kovos tarp Al- 
girdo ir Kęstučio dėl valdžios, kad Kęstutis net buvo suėmęs Algirdą 
ir t.t., kad teigimą apie santarvę prasimanęs Vytautas. 

Kolankowskio tvirtinimas nėra tinkamai pagrįstas, nes negalima 
gi laikyti įrodymu tą aplinkybę, jog 1495 m. Lietuvos kviesliai Mask- 
voje turėjo pasakyti, kad Algirdas turėjo užleisti dalį žemių Maskvai, 
nes buvęs suimtas ir jį spyręs Kęstutis. 

Kviesliai po šimto ir daugiau metų atsimins, o raštuose niekur 
riebus užsilikę? 

Vytautas, sako, prasimanęs apie santarvę, rašydamas Ordinui. 

Jeigu būtų ir taip buvę, kaip sako Kolankowskis, tai reikės pada- 
ryti priešingą išvadą, negu jis norėjo: Kęstutis buvo energingesnis ir 
akylesnis. Lietuvos kunigaikštijoj jis vyravo, jo, ne Algirdo, valia pir- 
mavo. 

Tikrovėj taip ir buvo. Tikrosios Lietuvos, ne sričių, interesai ten 
viską lėmė. 

mų, nes būtų tuoj kaimynai tuo. pasinaudoję“. Gali būti, kad 
net savo būdu kits kitą papildė. 

Jiedu abu buvo stipriausi, turėjo daugiausia žemių, o 
kitų brolių valdos buvo per mažos, kad galėtų daug nusverti. 

Liubartas buvo toli, Volynėj, be to, nepasižymįs nei 
energija, nei gabumais. Jis nuolatos turėjo prašyti Kęstučio 
pagalbos. 

Jųdviejų rankose — tikroji Lietuva, kuri ir buvo visos 
galybės pagrindas. 

Kęstutis susitarė su Algirdu dėl įgytų ir dar įsigysiamų 
valdų: „O jiedu šitaip sutarė: kas įsigys pilį ar valsčių, tai 
dalysis pusiau; o gyventi, kol bus gyvi, meilėje ir malonėje. 
Ir prisiekė kits kitam: pikto prieš kitą niekur, niekuomet 
neturėti. Ir taip buvo, kol buvo gyvi“. 

Sostinės (Vilnius ir Trakai) taip buvo arti, Algirdas įr 
Kęstutis dažnai galėjo susieiti. Kartais vienam išėjus į karą, 
į vakarus ar į rytus, kitas arba ėjo kartu, arba namie tvarkos 
žiūrėjo. Jie pasidalijo Lietuvą pusiau, be to, dar kiekvienas 
turėjo savo žemių Rusuose. Šiaip kiekvienas jų buvo nepri- 
klausomas savo valdose Lietuvoj ar Rusijoje. Kęstutis dau- 
giau valdė tikrojoj Lietuvoj, Algirdas — Rusioj. Ne be rei- 
kalo juodu vokiečiai greta statė ar net dažniau minėdavo 
Kęstutį. Abu, jų žodžiais, buvo Lietuvos karaliai, jos viešpa- 
čiai, didieji kunigaikščiai; juk po savim jiedu turėjo dar kitų 
kunigaikščių. Rusinai, rašydami į Lietuvą, nežinojo, į kurį 
kreiptis, tai rašydavo į abu, ar į visus žymesniuosius. 

Lietuvos vardu sutartis rašo abu kartu arba vienas iš jų, 
žiūrint kaip reikia, kartais pasirašo dar ir kiti kunigaikščiai, 
jeigu tat juos liečia. 

* Puzyna, p. 18—19. 

* Taip rašė Lietuvos metraščiai, p. 72. Ten pat, „Origo regis Jagy- 
ello at Wytholdi Ducum Lithuaniae“ (p. 16, 220). Vytautas panašiai 
rašė beveik tais pačiais žodžiais ordinui (S. R. Pr., II, p. 711). 

Jiedu galėjo skirti ir išskirti iš savo valdų savo vaikams 
žemes, kurti naujus lenus. Kiekvienas tai darė savo dalyje. 
Vis dėlto tarptautinėse sutartyse, kur užtinkame Kęstučio ir 
Algirdo vardus, kur jie patys nustatė savo santykius ir titu- 
lus, Algirdas vadinamas didžiuoju kunigaikščiu“. 

Būdami vyresni ir stipresni, jie skirdavo ar atimdavo 
dalis broliams. Lietuvos Naugardo sritis buvo atitekusi Ka- 
rijotui. Jam mirus ir palikus daug sūnų, plotas buvo per 
mažas jiems padalyti. Šitą sritį Algirdas ir Kęstutis pasida- 
lijo tarp savęs, o Karijoto sūnūs išėjo kitur — jie įsitaisė 
pietuose, toliau už Liubarto — Podolėje. 

Jaunutis gavo nedidelę dalį Lietuvos rytuose. Kai reikė- 
davo apsiimti susitarti su kaimynais visos Lietuvos vardu, 
tai pasirašydavo esamieji kunigaikščiai, tarp jų ir Jaunutis, 
bet jau nebevadinamas didžiuoju kunigaikščiu“. 

Manvydas, valdęs Kernavę, mirė gana anksti. Jo valdą 
pasiėmė Algirdas ir prijungė prie Vilniaus. 

Kautynėse prie Strėvos upės (1348) žuvo Narimantas. 
Jo sūnūs gavo mažas valdas: vieni Guduose, kiti Volynėje. 

Taigi tikrojoj Lietuvoj liko du broliu — Kęstutis ir Al- 
girdas. Visi kiti iš tos padermės buvo rusų ar gudų žemėse, 
su mažomis valdomis. Jie pasidavė stipriųjų brolių valiai. 
Anuodu norėjo ir mokėjo ginti Lietuvą. Lietuva — jų kūri- 
nys. Kas tai suprato, turėjo energijos, pasidavė jų vadovy- 
bei. Jų brolis Liubartas, gal buvo nuskriaustas, kiek labiau 


* 1352 m. sutartyje: Jaunutis, Kęstutis ir kt. — kunigaikščiai, o 
Algirdas — didysis kunigaikštis (veliki kniaz). 1358 m. sutartyje: Algir- 
das — Supremus princeps, o kiti — dux, princeps, dominus. 

3 Užtinkame jo vardą Lietuvos sutartyje su lenkų karaliumi Kaziu 
1352 m. (Žr. Priedą). Gal atsitiktinai jis parašytas pirmoj vietoj; asme- 
niškai Algirdas nebuvo „did. kunigaikštis“, tai už jį kiti laidavo, parašų 
eilėje jis yra toliau. Nepritarčiau Paszkiewicziaus nuomonei, būk esą 
Jaunutis ypatingai buvo gerbiamas, nes pasirašė pirmojoj eilėj. 

buvo suartėjęs su Kęstučiu, nes turėjo bendrą priešą. Kęs- 
tutis galėjo greičiau padėti, todėl laikė Liubartą savo įtako- 
je. Kęstutis padėjo jam plėstis Volynėje, o Liubartas savo 
ruožtu savo valstybe padėjo ginti Lietuvą iš pietų. Kol stip- 
rus buvo Kęstutis, tol stipriai sėdėjo Liubartas Volynėje. 

Algirdas labiau žiūrėjo rytų. Karijoto sūnus, jo pasiųs- 
tiems ir patekus iš pradžių į totorių, o paskui į Maskvos 
nelaisvę, turėjo Algirdas vaduoti. 

Iš pradžių abu Lietuvos viešpačiai dar skaitėsi su gimi- 
naičiais, o paskui jau neminimi kiti kunigaikščiai iš Gedimi- 
no padermės: jie susmulkėjo, išnyko, be jų kalbama tarp- 
tautinėse sutartyse, veikia vienudu Algirdas ir Kęstutis“. 
1367 m. su Livonija susitarė „abu karaliai“ (Algirdas ir 
Kęstutis), derantis su Maskva 1371 m., jiedu vieni susitarė, 
1372 m. su Ordinu susitarė apsikeisti belaisviais tik jiedu“. Va- 
karuose kartais derėdavosi ir susitardavo vienas Kęstutis. 

Formaliai Algirdas vadinamas vyresniu, didžiuoju ku- 
nigaikščiu arba kartais abu lygiai pastatomi. 

Kęstučio vyresnieji sūnūs iš pradžių buvo tikrojoje Lie- 
tuvoje arba jos pasieniuose, bet pamažu ten pranyko, Patir- 
gas — Gardine, Butautas — Dargukainy, Vaidotas (turbūt 
po Karijotu) — Naugarde, Vaišvila — Lohojake. 

Ordinas ir Lietuvos Naugardas vėl grįžo Kęstučiui, į 
Didžiąją Trakų kunigaikštiją. Paskui vėl savaip paskyrė: 4 
tautas gavo Gardiną, o Tautvilai davė Lietuvos Naugardą -. 





* Paszkiewicz, Krewo, p. 36—37. Apie kunigaikščių rūšis — Avižo- 
nis, p. 128—129. 

" Bunge, II, Nr. 1041, p. 772. 

š Wartberge (S. R. Pr., II, p. 103). 

? Terminologija įvairuoja: pavyzdžiui, Jaunutis jau atstatytas, o 
vadinamas didžiuoju kunigaikščiu, Algirdo vasalas Smolensko kuni- 
gaikštis vadinamas didžiuoju kunigaikščiu, o Kęstutis — ne. 

“0 Šitai paremta faktu: jeigu sėdėjo, tai buvo paskirtas (Prochaska, 
Cod. Ep. Vitoldi, Nr. 233). 

Mirus Patirgui ir Vaidotui, pabėgus Butautui, Vytautas 
liko vyriausiasis sūnus. Jis — Trakų kunigaikštijos paveldė- 
tojas, Gardiną galės užleisti Žygimantui. 

Atrodė, jog po Trakų pagal reikšmę ėjo Gardinas . 

Skiriant sūnų ar giminaitį į tą ar kitą kunigaikštiją, žiū- 
rėdavo jo tinkamumo: ar sugebės valdyti. Bet visur klausy- 
davo savo viešpaties. 

Kai kurias pilis turėjo valdyti vadai — visai ne giminės, 
bet ištikimi ir nusimanantys. Netinkami net sūnūs nustoda- 
vo savo kunigaikštijos, o kiti nieko negaudavo -. 

Kęstučio ir Algirdo žemės skyrėsi vietos valdymu: Kęs- 
tučio valdose vyko didesnė centralizacija: į perkeltų ar pa- 
šalintų sūnų vietas jis skyrė pilyse vietininkus ir vaivadas. 

Algirdo valdos rusų žemėse buvo platesnės, bet skys- 
čiau gyvenamos, su savomis tradicijomis, su savo kunigaikš- 
čiais. Jose buvo įvairių laipsnių vasalinės kunigaikštijos (su 
savo vasalais ir be jų). Kęstučio valdose to nebuvo, jis ne- 
turėjo vasalų. Dėl to Kęstutis po 1364 m. galėjo labiau vie- 
nas tvarkyti tikrosios Lietuvos reikalus. Jis pajėgė tat daryti, 
nes jo dalis buvo labiau centralizuota ir turtingesnė. 

Tikrojoje Lietuvoje — maždaug iki pat Dnepro pusės 
abu valdė savo žemes neribotai, tiesiogiai. Pilyse sėdėjo gi- 
minės — sūnūs ar svetimi — paskirtieji bajorai. Sūnūs ypa- 
tingų privilegijų neturėjo: kunigaikštis galėjo juos, gimines 
ir negimines atleisti savo nuožiūra. Tikrojoje Lietuvoje ne- 
beliko stiprių, įtakingų vasalinių kunigaikščių. 


U Koneczny, Jag. i Witold, p. 10—13. 

2 Pavyzdžiu gali būti Butautas ar Patirgas. Butautas turėjo mažą 
kunigaikštiją, greitai jos nustojo, o kadangi buvo labai ambicingas, pa- 
bėgo pas vokiečius ir jų padedamas norėjo nukariauti sau visos Lietu- 
vos sostą. Patirgas valdė svarbią Gardino pilį. Paaiškėjus, kad ir jis 
ketina dėtis su vokiečiais, Kęstutis perkėlė jį toliau nuo sienos. 

Kas kita už Dnepro upės, kur valdė Algirdas. Tenai bu- 
vo ištisa eilė rusų kunigaikščių, kurie siejosi su Lietuva ki- 
tais saitais: vieni buvo sąjungininkai, kiti — vasalai, vieni — 
svetimi, kiti — žentai. Ten vyko kova su stiprėjančia Mask- 
va, kurią Algirdas norėjo apsupti. 

Į kovą stojo Maskva su savo vasalais, o prieš ją — Al- 
girdas su visa Lietuva ir savo vasalais Rusuose; buvo ir to- 
kių rusų valstybių, kurios vengė kištis į tą susidūrimą: sto- 
vėjo nuošaliai, žiūrėjo, katras laimės. O siekė vasalai žentai 
gana toli: vienas jų buvo net prie Volgos, Žemutiniame 
Naugarde. Net ten turėjo būti Lietuvos metropolija. Mažes- 
nieji kunigaikščiai — vasalai dažnai pereidavo tai į vieną, 
tai į kitą pusę: pripažindavo save tai Maskvos, tai Lietuvos 
vasalais. Apsupus Maskvą ir paskui ją nugalėjus, Volgos upė 
būtų Lietuvos rankose, ten atsirastų nauji prekybos keliai į 
rytus, tada iš ten būtų galima gauti dar daugiau karių Or- 
dinui atmušti . 

Lietuva tuomet turėjo du centrus: Vilnių ir Trakus. Vil- 
niuje sėdėjo Algirdas, Trakuose — Kęstutis. Buvo netoli kits 
kito, vos per 3—4 mylias, galėjo dažnai prireikus susieiti, 
pasitarti, kartu apgalvoti. 

Vilnius jau buvo senas miestas, žinomas dar Gedimino 
laikais. Jo pilis dabar paveldėjo sūnūs. Trakai — naujesnis 
miestas. 

Kęstutis.gavo Trakus: tenai buvo pilis, galbūt paties Ge- 
dimino pastatyta. Aplinkui upelis, pelkės. 

Sustiprėjus kovoms su vokiečiais, šiems puldinėjant gi- 
liai į šalį, Trakų pilis atrodė nebepakankamai saugi, reikėjo 
ieškoti geresnės vietos. Apsistojo prie pusiasalio, išsikišusio 
į Galvės ežerą. Tenai pastatė stiprią mūro pilį. 





B St. M. Kuszyski, Antymoskiewska iniciatywa Litwy. 
36 


Naujoji vieta prie Galvės ežero ėmė vadintis Naujieji 
Trakai, o ten buvo ir pirmesni — Senieji Trakai 2 

Kęstutis parsivedė Birutę į Senuosius Trakus. Ten gimė 
Vytautas. 

Dar vėliau jis pastatė didesnę ir gražesnę pilį saloje, bet 
nebuvo užbaigta dar Kęstučiui gyvam esant. Plati, erdvi, 
graži, neprieinama, visa mūrinė . 

Saugi buvo šita pusiasalio pilis. 

Iš Trakų buvo galima pulti besiveržiančius iš vakarų vo- 
kiečius, o aniems atėjus, buvo galima pasislėpti. Vokiečiai 
nė sykio nebuvo Trakų pilies paėmę. Eidami į Vilniaus pu- 
sę, stengėsi aplenkti Trakus. Tik įgulai geruoju pasidavus 
buvo galima juos paimti“ Ė 

Lietuva sudarė vieną valstybę, ko negalima pasakyti 
apie Lietuvos kaimynus — lenkus, rusus, kurie turėjo kele- 
tą valstybių, tarp savęs besivaržančių. 


14 Apie tai, kas įkūrė Trakus, yra užsilikę keletas pasakų. Vieni 
sako, jog įkūręs juos rusų Jaroslavas XI amžiaus pradžioje — taip sako 
Narbutas. Kiti, — jog įkūrę skandinavai — taip sako T. Czackis. Pasi- 
rodo, kad Narbuto nuomonė buvo paremta nebuvusia rusų kronika 
(Dzieje Nar. Lit., t. UI, p. 227). 

Czackis remiasi žiniomis, kurias buvo suteikęs Islandijos keliau- 
ninkas ir skaldas Snorro(i) Sturlesonas (Sturles sūnus) — kitur: Snor- 
rason (Snorros sūnus). Jis buvęs apie Vilnių, Trakus ir Merkinę, ten 
net girdėjęs skandinavų kalbą. Taigi atrodytų, kad Trakus įkūrę nor- 
manai ir ten tebegyvenę. Kad keletas žmonių — Sturlesonų ar Snor- 
resonų yra buvę, tas teisybė; jų buvę keletas, bet neįrodyta, kad būtų 
buvę Lietuvoje. Pagaliau svarbiausia — nėra atrasta nė viename jų 
veikale nurodytos vietos. Czackis tų raštų nebuvo matęs. Veikiausiai 
Czackio informatorius jį suklaidino, kaip suklaidino jį kitas žmogus su 
citata iš Rėmerio veikalo apie Kęstučio prekybos sutartį su anglais 
(Wachowski, Zapiska Czackiego; Kamieniecki, Geneza pan. Lit.). 

5 Iš salos pilies liko tik griuvėsiai. 

6 Turcevič, Trokski zamok, Vilnius, 1913; Zahorski, Troki i zamek 
Trocki, Vilnius, 1902. 

Šitai pasireikšdavo ir tarptautiniuose santykiuose. Su- 
tartyse kalbama apie Lietuvą, Lietuvos kunigaikštiją; jeigu 
minimi dalyvių vardai ir jų valdos, tai jie vadinami Lietu- 
vos kunigaikščiais. 

Lietuvoje buvo vartojami tie patys valstybės simboliai, 
turintys tą pačią prasmę, kaip ir Vakarų Europoj. Lietuva 
turėjo vieną visos valstybės herbą, vėliavą, kuriuos gerai ži- 
nojo kaimynai . Lietuvos kunigaikščiai Kęstutis, o gal ir Al- 
girdas kaldino pinigus su Lietuvos valstybės ženklais. 


ALGIRDO CHARAKTERISTIKA 


Geriems santykiams nustatyti ir palaikyti reikalingas 
atitinkamas žmogaus būdas, kad neįvyktų susikirtimų. O 
savo būdu Algirdas ir Kęstutis papildė kits kitą. 

Algirdas nebuvo karingas, nedidelis vadas, neprilygo jis 
savo tėvui Gediminui, bet mokėjo pulti iš pasalų, iš netyčių, 
netikėtai, mažu būreliu. 

Taip pat negalima pasakyti, kad Algirdas būtų turėjęs 
didelių politinių gabumų. Jis daugiausia rūpinosi rytais, bet, 
pareikalavus Kęstučiui, padėjo jam gintis nuo vokiečių — 
žiemiuose ir vakaruose. 

Jis pats pagonis, jo žmona ir vaikai — krikščionys. Jam, 
pagoniui, teko rūpintis graikų metropolijos steigimu Lietu- 
voje, nes tai buvo reikalinga Lietuvai atsispirti prieš Mask- 
vą. 

Algirdas buvo pakantus, pripažino visas tikybas, kaip ir 

" Smulkiau apie vėliavą — priede. 

* Plačiau priede. “ 

P Apie jį duoda daug žinių Vokiečių ordino kronikos. Šitai žino- 
me ir iš mūsų metraščių. 

jo tėvas. Vis dėlto priešai prisimanė įvairių dalykų apie jo 
žiaurumus. Iš tikrųjų gi nežinoma nė vieno atsitikimo, kad 
tai būtų buvę“. 


KĘSTUČIO CHARAKTERISTIKA 


Kitaip apibūdinamas Kęstutis. Jisai karingas. Neretai sa- 
koma, kad Kęstutis — Algirdo kardas. Kartais vokiečiai jį 
vadindavo Algirdo karo vadu ar maršalu. 

Jo būdas priešingas Algirdui, todėl vakaruose jį gyrė. 
Jis ne krikščionis, bet anie laikė Kęstutį sau lygiu, dorovės 
pavyzdžiu, narsiu vyčiu, bebaimiu ir nepriekaištingu. Jis 
narsus karys, savo žodį tęsėdavo. Sykį nuėjęs į Prūsus, Kęs- 
tutis užėjo ant priešų. Jis narsiai gynėsi, sūnūs pabėgo, tėvo 
gelbėjimu nesirūpino. 

Negirdėti apie kokius nors žiaurius Kęstučio darbus“. 

Net priešai jį giria kaip karį. Jis kariavo 40 metų, laikėsi 
duoto žodžio. Jeigu žadėdavo kariauti, tai ištesėdavo. Jis 
pats gerbė narsius vokiečius, net žiauriems vokiečiams pa- 
tekus į nelaisvę nelaužydavo duotojo žodžio. 

Kęstučio vardas kėlė baimę visoje Europoje. Jisai nar- 
sus, nenusimins ir sunkioj valandoj. Būdamas ramus, jis 
mokėdavo išsisukti iš painiavų. 

Mokėjo išsprukti iš vengrų rankų, kurie, priešingai su- 





2 Visi tie pasakojimai apie tris Vilniaus kankinius, nužudytus 
pranciškonus — prasimanymai (žr. priedą). Kaip netikėtina pasaka, 
jog liepęs nužudyti vieną latvį, kuris siūlęs išvyti vokiečius. 

*! Kotzebue prasimanė tokį atsitikimą: 1355 m. Kęstutis nupjovęs 
ausis ir nosį Ordino pasiuntiniams, kam siūlę eiti prieš Algirdą (Ges- 
chichte Preussens, II, p. 193—194), nežino kronikos, nežino nė Voigtas 
(Geschichte Preussens, p. 112). 

tarčiai, atidavė jį lenkams saugoti, paėmę apgaule iš po sar- 
gybos. Išspruko net iš stipriausios vokiečių pilies Marien- 
burgo, kurioj buvo uždarytas, išsisukdavo iš spąstų, parink- 
tų kautynėse. 

Tai būtų lyg legenda. Tokia legenda buvo visas jo „BY 
venimas, kaip ir legenda apie Birutės ir Kęstučio meilę“ „0 
visa tat buvo tikrovė. 

Jis rūpinosi savo kraštu, rūpinosi šeima, laikė tat savo 
prievole. To paties reikalavo iš savųjų — dirbti ir aukotis 
kitų labui. Buvo kietas tiems, kurie to nesuprato. Jis ne vie- 
ną sykį nusileisdavo Algirdui, nes reikėjo visų naudai de- 
rinti savus interesus. Nematyti, kad per ilgą gyvenimą būtų 
tarp Algirdo ir Kęstučio įvykę kovų, vaidų. Dėl to galima 
kalbėti apie vieningą Lietuvos valstybę <...>. 





2 Stadnicki, Olg. i K., p. 10—19. 

PREKYBOS KELIAI 


Lietuvos valstybei pradėjus tvarkytis ir kilti, reikėjo už- 
tikrinti ir apsaugoti savo kelius į šalis, su kuriomis vyko 
prekių mainai. Kai kur jau pasivėlino laiku tai padaryti: pas- 
kui svetimus pirklius buvo atėję jų tautybės bajorai kariai, 
todėl teko pakelti sunkias kovas. Buvo tat XIII amžiuje, ne- 
pasikeitė ir XIV amžiuje. Geopolitinės sąlygos liko tos pa- 
čios ir po Gedimino. 

Dėl kiekvieno šito kelio ėjo atkaklios kovos. 


DAUGUVOS PREKYBA 


Dauguva — senas prekybos kelias: ja keliavo pirkliai 
nuo Volgos, ypač nuo Dnepro. Naudojosi juo arabai, ėję iš 
Azijos. Čia iškilo Smolensko miestas, o pasukus nuo Dnep- 
ro prie Dauguvos — ir Vitebskas, ir Polockas. Ir jau XIII a. 
lietuvių kunigaikščiai labai veržėsi prie šito senojo saugaus 
prekybos kelio labiau negu prie Nemuno. Mat Nemuno ke- 
lias pasidarė visai nepatogus, kai prie J? įsigalėjo Vokiečių 
ordinas. 

Suprantama, kodėl Smolenskas buvo toks svarbus lie- 
tuviams: per jį eina kelias nuo Dnepro prie Dauguvos. Dar 





! Jakob, 1) Der nord-balt. Handel; 2) Welche Handelsartikel. 

XIII a. bandė Smolenskas tiesiogiai tartis su vokiečiais, per- 
leido jiems Dauguvą, nors jos nevaldė, nes prie jos brovėsi 
lietuviai ir galėjo perkirsti ją. Tuomet Smolenskas išvien ėjo 
su ordinu, kartu norėdami apsisaugoti nuo lietuvių. 

Bet šie jau įsitvirtino Vitebske, Polocke, Smolenskui irgi 
nebeteko skyrium derėtis su vokiečiais, nes lietuviai dera- 
si“. Padneprės rusai dar manė gintis nuo lietuvių išvien ei- 
dami su vokiečiais, bet neištesėjo, todėl ir pasidavė Lietu- 
vai. 

Ir vokiečiai taip pat jau ėmė derėtis tiesiai su Lietuva, 
taip darė nuo XIII a., nuo Mindaugo laikų. Jam žuvus, vo- 
kiečiai vistiek negalėjo lietuvių aplenkti, todėl turėjo su jais 
susitarti: per stipriai sėdėjo lietuvių įgulos“. Vokiečiai tarėsi 
su Girdeniu, su Lietuvos karalium Mindaugu, po jo su Trai- 
deniu. Lietuviams teko saugoti prekybos kelius, kovoti su 
vokiečių išsišokimais, plėšimais, net užmušimais. O ra- 
miems pirkliams buvo užtikrintas saugumas, daromi pato- 
gumai, pavyzdžiui, nemokantiems kalbos duodami vertėjai 
su vietos žmonėmis susitarti. 

Dėl prekybos Dauguvos upe varžėsi Ryga ir pats Ordi- 
nas. Abeji prekiavo: Ordinas jau buvo užmiršęs savo senąjį 
tikslą plėsti krikščionybę, o tik varė prekybą ar grobė, netgi 
kartais parduodavo ginklų lietuviams. Ryga kartais sakyda- 
vusi norinti irgi platinti krikščionybę. Jai tai galėtų pasisek- 
ti, bet Ordinas trukdąs. Visur ji apie tat skelbė, taip pat Ro- 
moje. 

Lietuva padėjo Rygai. Joje buvo Gedimino bankinin- 
kas, jo auksakalys. Ordinas taip pat turėjo nusileisti Lietu- 


2 Pagrindinė 1229 m. prekybos sutartis ir vėlesnė 1250 m. (Goetz, 
D.-russ. Hand.-Gesch., p. 280—324). 

3 Ten pat, p. 452—453. 

* Ten pat; Laguna, Handel; p. 1—38. 

* Ten pat; Goetz. 

vai, sudarė taiką (1323), 10 metų paliaubas (1338), smulkiai 
nustatinėjo prekybos sąlygas“. 

Ryga stengėsi tik sau turėti Dauguvos prekybą. Bet jai 
čia teko varžytis su Hanza, nes ji irgi norėjo čia prekiauti. 
Galų gale Ryga paėmė viršų, bet tuo laiku politiškai įsivy- 
ravo Ordinas, todėl jis (o ne Ryga) turėjo sudarinėti preky- 
bos sutartis su lietuviais, pavyzdžiui, 1367 m. (XI.7) . 

Dauguva iš Lietuvos ir rusų žemių keliavo vaškas, kai- 
liai, o atgal į Lietuvą — gelumbė, silkės, druska ir t.t. 

Teko dažnai sutartyse kovoti su prekių klastotojais“. 


PREKYBA NEMUNU 


Nemuno upė — vienintelis tiesioginis Lietuvos vandens 
kelias į jūrą, kuriuo buvo galima susisiekti su užsieniu, su 
Vakarų Europa. Jis jungė į vieną lietuvių gimines. Ypač 
svarbios buvo Nemuno žiotys ir pajūrys dviem lietuvių da- 
lims: žemaičiams ir sembams. Anie susisiekdavo per jį ma- 
riomis ar jūromis. Žemaičiai per sembus gaudavo ginklų, 


* Schrader, Handel, p. 47—71. 

" Goetz, Russ.-deutsche Handelag., p. 464—465 („Pax latrunculo- 
rum, 1367“); Bonnel, p. 154; Bunge, II, Nr. 1041, p. 772—773. 

“ Prekybos keliai: Livonija turėjo tokius prekybos kelius, daugu- 
ma žemės keliai. Svetur buvo keli prekybos centrai: 

1) Pernava — Fellin — Tartu — Embach — Peipus — Pleskuva, 
kurioje buvo vokiečių kontora; 

2) Narva — Jamburg — Naugardas; 

3) Tallin — Weissenstein — Naugardas; 

4) Ryga — Pleskuva ar Naugardas; 

5) Ryga — Dauguvos upe — Polockas — Vitebskas — Smolens- 
kas — Naugardas. 

Šitas paskutinis kelias buvo svarbiausias (Schiemann, II, p. 82). 

druskos, drabužių, kits kitam padėdavo prieš užpuolikus 
vokiečius. Todėl sembams atskirti nuo žemaičių vokiečiai 
pastatė Klaipėdos pilį, ten, kur pirmiau buvo žemaičių pilis. 
Kadangi Žemaičiai skyrė Kuršą nuo Prūsų, tai, norint įsi- 
tvirtinti pajūryje, reikėjo paimti Žemaičius. Juos bandė imti 
tiesiogiai puldami, bet šitaip nukariauti neįstengė, tai pasi- 
rinko kitą kelią — paimti Nemuną ir ten sustiprėjus apsupti 
Žemaičius iš šonų. Kovojant dėl Nemuno rūpėjo ne tiek 
prekyba juo, kiek noras užimti naujų žemių. Kovos dėl Ne- 
muno retai kada buvo pertraukiamos: 1349—1350 m. buvo 
ištikęs maras, tai tada liovėsi kariauti. Ir 1358—1359 m. bu- 
vo ramus paliaubų laikas. Tik tuomet galėjo vykti rami pre- 
kyba Nemunu“. 

Vyko prekyba su Prūsais, atrodo, nedidelė, žemės ke- 
liais. Žemėje Prūsus skyrė nuo Lietuvos didelės nepereina- 
mos girios. Bet šita stoka kelių kenkė patiems vokiečiams, 
jų planams nukariauti Lietuvą, todėl 1341 m. Ordinas nu- 
tiesė tris karo kelius iš Prūsų į Lietuvą . Šitais pačiais keliais 
galėjo vykti, bet dėl kovų nevyko prekyba š 

Didysis magistras W. v. Kniprode per visą ilgą gyveni- 
mą norėjo ir stengėsi įsigalėti prie Nemuno, norėdamas pa- 
imti visą Lietuvą. Labai daug pastangų padėjo, bet jos buvo 
tuščios, visą darbą sutrukdė Kęstutis. Lietuva tuo laiku bu- 
vo stipriausia ir didžiausia Europos valstybė, karingi gyven- 
tojai. Negalėdamas visos Lietuvos paimti, bandė bent dalį 
jos gauti — įsigyti Žemaičius. Ir čia Kniprode apsivylė “. 





* Remeika, Der Handel an der Memel, p. 388—397. 

V Wigand, (S. R. Pr. II, p. 497). 

" Vienas kelias ėjo iš Karaliaučiaus pajūrio kopomis, per Klaipė- 
dą, Kretingą, Šventąją į Kuršą. Antras, pietų kelias — per Rastenburgą 
į Gardino pusę. Trečias, centrinis — per Ragainę, palei Nemuną į Kau- 
no — Vilniaus pusę (Forstreutter, p. 26—27). 

B Ten pat, p. 14—15. 

“ Taigi maža prekių ėjo Nemunu. Kovos dėl jo — tai bu- 
vo grumtynės mažiausiai dėl Žemaičių. 


PREKYBOS KELIAI IŠ PRŪSŲ Į RUSIĄ 


Iš Šlezijos ir Prūsų ėjo prekės į Rusią (Volynę ir Podo- 
lę), iš ten keliavo į pietus ir rytus — į totorių valdomus 
kraštus. Šlezijoje stipriausias prekybos miestas buvo Bresla- 
va, Prūsuose — Torūnė. Pirkliai su prekėmis į Rusią keliavo 
per lenkų Krokuvą. Per ten grįždavo namo su rytų prekėmis. 

Lenkų Kazys, eidamas į Rusią jos nukariauti, turėjo gal- 
voje ne tik jos derlingus laukus, bet ir gerus prekybos ke- 
lius į totorius. 

Jis galės dalyti savo bajorams žemes, o iš pravažiuojan- 
čių pirklių ims muitus, taigi turės daug pajamų, kurios pa- 
taisys jo pašlijusius finansus. Krokuva, jo valdomoji, pasi- 
darys tos prekybos centru. Savi ir svetimi pirkliai jam mo- 
kės už leidimą pravežti prekes. 

Rusioje buvo du dideli prekybos miestai — Lvovas ir 
Valdimėras. 

Kazys jau 1340 m. pradėjo vykdyti savo planus, bet ne-' 
sisekė taip, kaip jis norėjo. 

Torūnės pirkliai, turėdami sunkumų su lenkais, bandė 
patys gauti teisę prekiauti Lietuvoje, per jos valdas eiti į 
Rusią, o iš ten — į totorių žemes. 

1341 m. Kęstutis nustatė ir leido Torūnės Škiiaias ke- 
liauti iš Torūnės į Lucką. Tas kelias ėjo per Dargukainą, Mel- 
niką, Brastą į Lucką“. Nepastovus kelias, kovos ėjo dėl Vo- 
lynės, todėl prekyba buvo neįmanoma. 


5 Kęstučio ir Liubarto privilegija Torunės pirkliams. 

Galbūt Kazys buvo įvedęs naujus muitus svetimiems 
pirkliams, kad įvyko susidūrimas su Breslavos miestu. Jie 
kreipėsi į savo viešpatį imperatorių Karolį IV prašydami, 
kad jisai, susitaręs su Kaziu, geruoju pašalintų sunkumus. 

Breslavos pirkliai pakartojo tą savo skundą 1349 m., bet 
ir dabar nieko negelbėjo. Karolis IV 1349 m. leido Breslavai 
atsigriebti ant esančių pas jį lenkų pirklių (1350 ir 1352 m.) 

Per tą laiką Kazys sustiprėjo Rusioje ir 1353 m. uždarė 
kelią į ją pirkliams ne lenkams. Šitai pajuto Breslavos pir- 
kliai, prie jų skundais prisidėjo Prūsų pirkliai iš Torūnės. Jie 
prašė atšaukti šitą draudimą, bet Kazys griežtai atmetė. Ta- 
da Breslavos pirkliai 1354 m. paprašė Prūsų vyriausybės ir 
savo imperatoriaus Karolio IV pagalbos, kad jie savo žemė- 
se paspautų lenkų pirklius. 

Iki šiol kelias iš Šlezijos į Rusią ėjo per Krokuvą, kito 
kelio nebuvo. Taigi dabar prekės į Lenkiją galėjo eiti, o į 
Rusią — ne. 

Kazys palaikė Krokuvą, norėjo užtikrinti jai prekybos 
monopolį į rytus: Krokuvoj būtų „sandėlis“ ir iš jo, jeigu 
nori, gali imti prekių Breslavos pirkliai. 

1354 m. Kazys davė Krokuvai naują privilegiją: svečiai 
su svečiais Krokuvoj negali prekiauti; svečiai tegali imti pre- 
kes iš Krokuvos pirklių. 

Kazys taip pat apsunkino prekybą į Vengriją: visi ten 
vykstantys pirkliai turėję vykti per Krokuvą ir tik iš jos ga- 
lėjo imti prekes. 

Prūsų miestai, ypač Torūnė, dėl to susirūpino, jie su- 
galvojo ieškoti kelių į Rusią per Lietuvą. juk sykį Torūnė 
buvo turėjusi šitokią teisę. 

„ Breslavos pirkliai prašė imperatoriaus tuo reikalu padė- 
ti pranešdami, jog Ordinui pavyko susitarti su Lietuva, kad 


4 Korn, Nr. 208, p. 154 (1352.11.22 raštas). 

dabar prekės gali eiti be muitų į rusus aplenkdamos len- 
kus“. 

Kazys išsigando. Jis skubiai pasiskundė popiežiui, kad 
Ordinas statąs tiltus priešams, perkėlęs prekybos kelius į 
totorių ordas, kad dabar pirkliai neina per lenkus, dėl to 
patirta nuostolių jis ir Lenkijos gyventojai . Greitai viskas 
nutilo. Pirkliai ėjo senuoju keliu, ne per Lietuvą. Nepasikei- 
tė tas kelias ir vėliau. 

Rusioje iškilo Lvovas ir nugalėjo Valdemarą. 

Karijoto Aleksandras leido Krokuvai ir Breslavai eiti per 
Lvovą į Podolę senuoju totorių keliu (1375)". 


LIETUVA IR DIDYSIS NAUGARDAS 


Lietuvą viliojo Naugardo prekyba, galėjimas pro ten iš- 
eiti į vakarus. Jau Mindaugas traukė į Naugardą. To paties 
siekė Gediminas, jo sūnūs nuolat veikė tenai, iš ten išstum- 
davo Maskvos šalininkus. 

Lietuva ten rėmėsi pirkliais — turtingąja partija. Ji pa- 
laikė jų prekybą, o Maskva trukdė. Dėl to paties Lietuva 
stengėsi atskirti Naugardo bažnyčią nuo Maskvos. O ši rū- 
pinosi išardyti Naugardo galybę, prekybą, paimti turtus, ko- 
voje šaukdamiesi į liaudį, remdamasis demagoginėmis prie- * 
monėmis . 


'5 Gali būti, kad su Lietuva vyko derybos, o gal tik buvo paleista 
gandų Kazui paveikti, kad jis nusileistų. Ordinas su Lietuva nebuvo 
tiek suartėjęs. 

6 Korn, Nr. 189, p. 171—172 (1355.XI.20 laiškas). 

" Theiner, I, Nr. 746, p. 747, 748. 

š Ten pat, Nr. 769 (1356 m. raštas). 

* Remeika, p. 396—397; Caro, II, p. 312—313, 355; T Han- 
del, p. 72—80, 106—109. 

2 Rožkov, Političeskije partiji, p. 58—66. 

Lietuvos vyravimas buvo naudingas Naugardui: ji ap- 
gindavo Naugardą kariškai ir politiškai; jam buvo ir ekono- 
minė nauda: jo pirkliai lankėsi Lietuvoje, ir atvirkščiai. 

Kol Lietuva buvo stipri, klestėjo Naugardas, o jai nusil- 
pus, nusmuko Naugardo gerovė. 

Lietuvos įsigalėjimas Pleskuvoj turėjo didelę reikšmę ir 
Lietuvai: vyko prekyba Baltosios jūros linkui, per Pleskuvą 
keliavo prekės į vakarus — į Rygą, Palangą, Klaipėdą“. 


PREKYBA SU ANGLIJA 


Lietuva atkirsta nuo jūros, dėl to, ten neturėdama uos- 
tų, negalėjo turėti tiesioginių ryšių su Vakarų Europa, taigi 
jų neturėjo nė su Anglija“, palaikė juos tik per vokiečių 
Hanzos pirklius. 


21 Nikitski, Istorija ekon. byta, p. 91, 94, 107, 202—-204. 

2 Literatūroje iki šiol įsigalėjusi nuomonė, jog prekyba su anglais 
buvo. Tai nuomonei paremti nurodydavo Rėmerio išleistus aktus, ku- 
riuose esą 1342 m. padarytoji Kęstučio sutartis su anglais. Pagal šitą 
sutartį be jokių sunkenybių buvo leidžiama atvažiuoti anglams į Lie- 
tuvą, o lietuviams į Angliją. 

Pirmasis, kuris nurodė į tą šaltinį, buvo Czacki (O polskich i litew- 
skich prawach), o iš jo šita žinia ėjo iš knygos į knygą niekieno nepatik- 
rinta. 

Teko man pasidomėti šita sutartimi. 

Rėmeris 1704 m. pradėjo leisti Acta manuscriptorum Britanniae. Iš- 
ėjo daug tomų. Šitame rinkinyje to Kęstučio akto nėra. 

Toliau teko pasiteirauti Londono archyvuose, ar nėra juose tos 
sutarties. Ir ten, pasirodo, jos nebuvo. Taigi Czackis, matyt, iš kur nors 
bus girdėjęs, pacitavo iš galvos neskaitęs Rėmerio rinkinio, todėl ir 
nenurodė nei tomo, nei skaičiaus. 

Tikėjo Czackio citatos tikrumu šiaip kritiškas J. Danilovičius (Skar- 
biec Dyplomatėw, t. I, Nr. 368). Juo sekė mokslininkai — Antonovič ir 
kiti. Bet jau Prochaska (Dzieje Witolda, p. 342) patikrino pas Rėmerį tą 
Czackio žinią ir, jos neradęs, atmetė ją kaip neteisingą. 

KOVOS SU VOKIEČIŲ ORDINU 


Nemuno ir Dauguvos žiotys buvo Vokiečių ordino ran- 
kose. Jis, kildamas upėmis aukštyn, turėjo susidurti su Lie- 
tuva. Be to, norint tvirtai savo rankose tas upes laikyti, rei- 
kėjo užimti ir žemes, buvusias tarp tų dviejų upių. Dalį tų 
žemių, kuršių gyvenamų, greitai nukariavo. Liko neužimti 
plotai į pietus, gyvenami žemaičių, todėl stengėsi jiems tą 
patį padaryti, bet čia sulaukė netikėto atkaklaus organizuo- 
to pasipriešinimo, be to, į tas kovas įsikišo Lietuvos valsty- 
bė, neleidusi užimti Žemaičių. Prasidėjo dėl jų, dėl Nemu- 
no ir Dauguvos ilgos ir atkaklios kovos, varomos plačiu 
mastu, vokiečiams — kovos dėl užgrobimo, lietuviams — 
kovos savo žemei apginti. 


ŽEMAIČIAI 


Siekdami jūros, žemaičiai kadaise turėjo prekybos ryšių 
su Roma, su gotais, su Skandinavija, todėl, kai vėliau atsi- 
rado jų pašonėje vokiečiai, įsitaisę Latvijoje ir Prūsuose, ro- 
do kultūringesnius už Aukštaičius. 

Jie buvo bepradedą organizuotis, dėtis į vieną politinį 
kūną, kaip buvo bandę Prūsų sembai, bet netikėtos kliū- 
tys — vokiečių užplūdimas — šitai sutrukdė. Jiems, kaip 
negausiems, teko be paliovos gintis, o jie tada dar buvo iš- 

sibarstę. Kai užplūdo juos ginkluotoji Europa iš vakarų ir 
žiemių, kurią turėjo atremti, gindami, kovodami už visus 
lietuvius, kol tie organizuosis. 

Ten jau buvo daug kunigaikščių dinastų ar ponų, kurie 
turėjo savo dvarus, prie jų stovėjo pilys, iš ten vyko jų apy- 
linkės gynimas. O reikėjo jų daug. 

Reikalaujant iš gyventojų krašto gynimo, Žemaičiuose 
buvo mažesni skirtumai, mažesnė nelygybė negu kur kitur. 

Paprastai statė pilis prie vandens, tarp balų, ant aukš- 
tumos stačiais šonais, kad sunku būtų ginkluotam užkopti. 
Iš pilių leido rąstus, ridino akmenis: 

Pilis aptverta tvora — iš rąstų, ar akmenų, mūro, kai 
kur žemės darbams naudojo rąstus. Tokie pylimai darėsi 
neišardomi. 

Būdavo pilių, kurios gamtos aplinkybių buvo atskirtos: 
pusiasaliuose prie balų, upių vingiuose, tarp dviejų upių. 
Lengva tokią pilį padirbti: atkerta aukštumos dalį, išlygina 
šonus, iškasa griovį, supila pylimą. Kartais tat daro nuoša- 
liai, užkampiuose, nepastebimoje vietoje, o paimti buvo taip 
sunku. 

Aplink pilį rinkdavosi gyventojai; kartais jie supildavo 
žemių ir statydavosi namus, įsitaisydavo arti vandenų, bet 
aukščiau už esamą apylinkę. Kartais tarp balų ramiau negu 
tarp miškų ir ant kalnų. 

Pilyje nuolatos stovėdavo įgula. Ji saugojo apylinkę, 
ypač naktį. Jeigu įgula sumigdavo ar išduodavo kas, tai pilį 
galėdavo paimti, o šiaip ji būdavo neprieinama. O išduoda- 
vo kartais iš vokiečių apsikrikštiję žemaičiai. 

Sargyba gyveno ir čia pat, ir ateidavo iš toliau. Išbuvę 
paskirtą laiką, eidavo namo, jų vietoj ateidavo kiti. Kuni- 
gaikštis ar kitas tos apylinkės ponas paskirdavo žmones sar- 


! Tas matyti Apuolėje (gen. Nagio ir kitų tyrinėjimai). 

gybai saugoti savaitę, kartais mėnesį. Įgulos skaičius įvai- 
ruodavo. Tai priklausydavo nuo to, ar gausiai gyvenama 
apylinkė, ar didelė pilis. 

Bent pasienių pilys turėjo įgulas, kurios keisdavosi. Gre- 
ta ar kiek toliau nuo pilies buvo nedidelis aukštas sargų 
kalnas (apžvalginė, sargutė, sarvietė). Pasirodžius netoliese 
priešui, ten perspėdavo kaimynus, uždegdavo kartis ir taip 
duodavo žinią apylinkei. Tuomet subėgdavo slėptis į pilį 
visi aplinkiniai. 

Turbūt įgulos viršininkas nuolatos buvo pilyje. 

Netoli buvo šventovės, kapų vietos — alkos kalnai. 

Piliakalnį aptverdavo tvora. Ant kalno turėjo būti tvir- 
tovė, mediniai namai, medinis bokštas, ten galėjo gyventi 
apylinkės viršininkas, padermės vadas. Galbūt kur nors čia 
pat įsitaisydavo ir įgula. 

Užpuolus priešams, moterys slėpdavosi miškų tanku- 
mynuose ar balose, vyrai bėgdavo į pilį, o viršuje uždegda- 
vo kartis ir duodavo žinią apie pavojų apylinkei ir kitoms 
pilims. 

Čia buvo sudarytas šitų sargų kalnų tinklas. Pilis stovė- 
jo ten, kur patogu buvo gintis, o sargų kalnai aukštumoj — 
taip, kad galėtų duoti kits kitam Žinią. 

Ir ėjo tas tinklas Lietuvos gilumon nuo sienos į rytus, 
galėjo net siekti patį Vilnių. Daugiau pilių buvo ten, kur 
buvo tankiau apgyvendintos vietos, nes ten dažniau ir už- 
puldinėdavo. Pilys traukėsi pasieniais nuo Prūsų, Panemu- 
nėmis, Padubysiais. | 

Pilys buvo sujungtos keliais. Jeigu ėjo jie per balas ar 
upes, darydavo kulgrindas — tiltus per balas, nesiekiančius 
viršaus, po vandeniu . Tas pat buvo daroma per upes. Ke- 


* Europoje tokie buvo vieninteliai; juos darė Prūsai. Tokių pat 
užtiko mokslininkai Airijos saloje. 

liai būdavo nematomi, apaugę, tiltai — po vandeniu. Kad 
neiširtų, akmenis laikė palės (basliukai). Keliai būdavo ne- 
tiesūs, vingiuoti, klaidiną priešą. Gal saviesiems stovėjo gai- 
xės, kurios rodė kelią ne karo, ramiu laiku. 

Kai kur ėjo tokios kūlgrindos per mažus ežerus, balas. 

Vykstant sistemingam krašto puolimui ir naikinimui, te- 
ko taip pat išbandyti visokius krašto gynimo būdus. 

Vokiečiai tyrinėjo kelius, rinko žinias apie žmones. Že- 
maičiai turėjo būti atsargūs. 

Kai atėjo vokiečiai prie žemaičių, aukštaičiai jau turėjo 
karinį ir politinį patyrimą su lenkais, rusais. Žemaičiai dar 
anksčiau buvo susidūrę su normanais, juos išviję. 

Kiekviena padermė turėjo savo pilį, jau jos turėjo savo 
vardus. 

Ilgainiui atsirado pilių ne kokiai vienai padermei ginti, 
o didesniam jų skaičiui, jau plačiai sienai ginti. 


KODĖL ORDINAS PUOLĖ? 


Žemaičiai buvo perskyrę dvi Ordino valdomas dalis — 
Livoniją ir Prūsus. Dėl to jis ir stengėsi Žemaičius paimti. 
Pasirodė, kad Ordinas, tiesiu frontu puldamas, paimti jų 
negalėjo net ir tuomet, kai Lietuvos viešpačiai, aplinkybių 
spiriami, jų išsižadėdavo, juos apleisdavo. 

Vokiečių veržimasis į Žemaičius sulaukdavo jų pasiprie- 
šinimo, tuojau į kovas įsikišdavo kitos Lietuvos giminės. Be 
to, Žemaičių buvo aukštesnė kultūra, didesnis gyventojų skai- 
čius leisdavo ilgiau gintis. Nesudarydami vienos valstybės, o 
kurdami laikinas, bet stiprias sąjungas, sugebėjo ilgai kovoti. 


3 L. Krzywicki, Žmudz strarožytna. Pilkalnie na Litwie. 

Vokiečiai rengdavo žygius į Žemaičių gilumą, ieškoda- 
mi turto, grobė mantą ir žmones, o ko nepaimdavo, sude- 
gindavo ar išžudydavo. Jų kelius žymėjo gaisrų pašvaistės. 

Prisigrobę gyvo ar negyvo turto, skubiai traukdavo na- 
mo, kad neatimtų besiveją lietuviai. Parsigabenę grobį, na- 
mie sau pasilikdavo ar parduodavo. Dalis prūsų gyventojų 
ir jų turto yra įsigytasis kaip grobis Žemaičiuose. 

Lietuva, net eidama Žemaičiams pagalbon, ne visuo- 
met galėjo atsakyti puolimais, pastatyti pilis, apgyvendinti 
juose įgulas, nes išsiplėtusi rytuose ir pietryčiuose, galėjo 
būti užimta. Tenai vyko dideli užkariavimai — pietuose: Vo- 
lynė ir Podolė, rytuose: sritys prie Dnepro ir už jo. Tose 
vietose teko susiremti ir su lenkais, ir su Maskva. 

Vokiečiai šitai žinojo, todėl stengėsi išnaudoti tą laiką, 
kai lietuviai būdavo kitur užimti, ir skverbėsi gilyn. Jie ma- 
tė, kad dviem frotais Lietuva kariauti negalės, todėl bandė 
su anais Lietuvos priešais susitarti ar net kartu puldavo ne- 
susitarę. 

Negaudami tinkamos pagalbos, Žemaičiai arba išsikel- 
davo toliau nuo Nemuno, apleisdami net savo senas pilis, 
arba ieškodavo tarp kalnų ir balų apsigynimo, statydami 
ten vėl naujas pilis. 

Dėl to juosta nuo vakarų pagal Nemuną turėjo tuštėti, 
gyventojai kėlėsi į žiemius, į pusiauryčius. Ten pasidaryda- 
vo dykuma, tuštuma. Laikui bėgant senose gyvenamose vie- 
tose vėl išaugdavo miškai ir girios. Jos sunkindavo puolimą. 

Vokiečiai besipriešinančius, nepasiduodančius gyvento- 
jus naikindavo, bet, žinoma, tegalėjo dalį išnaikinti“. 

Vokiečiai ėjo į tas vietas, kur gyventojų buvo tankiau. 
Dažnai jie traukdavo į Varnių pusę, kur buvo daug; pilių ir 


* Salys, p. 74-—79, 

pilelių, ten ėjo daug kelių, kuriuos vokiečiai buvo ištyrę, 
pasižymėję ir puolę. 

Ištuštėjus vietoms ir žmonėms į jas nebegrįžus, jau ir 
vokiečiai ten nebeeidavo, nes nebuvo ko plėšti, kol priaug- 
davo ar atvykdavo: naujų žmonių. 

Vokiečių elgesys su žemaičiais nebuvo vienodas. Kar- 
tais, įsitikinę, kad jų staiga neužkariaus, kad reikia ne tuščio 
krašto, o žmonių gyvenamo, liaudavosi žudę. Bijodami, kad 
Žemaičiai nesusijungtų su Lietuva, stengėsi čia sukiršinti su 
ja, čia geruoju gyventi, palikdami tą pačią socialinę santvar- 
ką, bajorų (aristokratų) įsigalėjimą, tik reikalavo, kad pripa- 
žintų Ordino viršenybę ir mokėtų čyžes. Juk taip vokiečiai 
buvo darę Prūsuose. Ir tikrai kurį laiką nutildavo kovos, 
ramiai sugyvendavo. Taip elgdamiesi Žemaičių šalyje, vo- 
kiečiai rasdavo ne vieną šalininką. Bet šitai būdavo neil- 
gam, po to ėmė elgtis kaip ir Prūsuose — spaudė žmones, 
stengėsi valdyti smurtu. Žemaičiai tat pajuto, atlyžo, supra- 
to, kad jų laukia Prūsų likimas, ėmė gintis, priešintis, gilu- 
moj statė savo pilis, artinosi prie Lietuvos. 

Vokiečiai šito susijungimo nenorėjo; kurstė juos, net 
kiršino juos prieš Gediminą, sakydami, kad jis norįs išsiža- 
dėti savo dievų, ketinąs apsikrikštyti. 

Bendras pavojus siejo aukštaičius ir žemaičius. Tai vie- 
ni, tai kartu su aukštaičiais darydavo žygius į Prūsus. 

Vokiečiai statė pilis Žemaičiams pulti ar jų puolimui į 
Prūsus sulaikyti. Pastatė Ragainę (1289 m.). Kadangi ji per 
toli, tai prie Nemuno pastatė Skirsnemunę (Christmemel, 
1303 m.). Naujos pilys atsirasdavo greta žemaičių pilių arba 
vietoj jų. 

Kitas pilis apleisdavo, jeigu jos būdavo netinkamoje vie- 
toje. Jurbarką pastatė anksčiau (1259 m.), bet turėjo apleisti 
dėl Žemaičių puolimo. | 

Jie statė savo pilis, o griovė gretimas Žemaičių, tačiau 

nevisuomet pavykdavo: ėmė Bisenos pilį iš Skirsnemunės 
(1313), bet nepaėmė;žiš Ragainės išėję, atplaukę Nemunu, 
puolė Junigedą, bet buvo atmušti. 

Savo ruožtu Žemaičiai stengėsi išstumti vokiečius, grio- 
vė jų pastatytas pilis pagal Nemuną: jie puolė Ragainę, apė- 
jo Tilžę (Skalvių pilį), grįžta prie Skirsnemunės; vokiečiai 
stengiasi jas apginti. 

Sunaikinti sritims, iš kurių ateina kariai, jie rengė nai- 
kinimo ir plėšimo žygius dažnai į Medininkus (Varnius), 
rečiau į Pagraudę ir kt. Žinomas buvo Pagraudės vadas Su- 
dargas. 

Puldami Žemaičių pilis, išnaikindavo visus paimtus į 
nelaisvę vyrus, net degindavo vadus — toks buvo puolikų 
įnirtimas. 

Vilniaus viešpačiai matė, jog žemaičiai nepasiduodami 
ir kovodami gina ne tik save, nes tai lietuvių tautos dalis. 
Todėl Gediminas, 1323 m. darydamas paliaubas su Vokiečių 
ordinu, įrašė, jog jos apima ir Žemaičius. Ordinui per daug 
rūpėjo Žemaičius įgyti, kad išlaikytų taiką, todėl ją sulaužė. 

Kad būtų lengviau pulti Žemaičius, Livonija perleido 
Prūsų ordinui Klaipėdą (1328). Dėl Žemaičių puolimo tuo 
pat laiku vokiečiai išsižadėjo Skirsnemunės. 

Žemaičius buvo svarbu paimti. Juos dažnai puldinėjo 
Ordinas, bet būdavo pertraukų, kai Ordinas pats būdavo 
užimtas kartu „kur kitur. 

Tarpusavio kovos Livonijoj buvo naudingos Žemai- 
čiams: susitaikę galėjo pulti juos, abi Ordino šakas (Prūsų ir 
Livonijos). 

1331—1335 m. Prūsų ordinas buvo užimtas kovose su 
lenkais, todėl Žemaičius galėjo pulti viena Livonija, o susi- 
tarus su lenkais, galėjo ateiti vokiečiai iš Prūsų. 

Atsitraukę nuo sienos, prisiglaudę arčiau lietuvių, Že- 
maičiai ėjo su jais iš vien. Susilieti negalėjo, nes kartais Vil- 

niaus viešpačiai jų apginti nepajėgė, kartais net perleisdavo 
kitiems. Žemaičiai jokiu būdu nenorėjo būti perleisti, kaip 
tat buvo pirmiau, bijojo to paties ir dabar. 

Kildami Nemunu aukštyn, vokiečiai kartais nutardavo 
esą laimėję, esą jau reikia tik raštais užtikrinti būsimus įgi- 
jimus. 1337 m. jie manė įkursią savo naują vyskupiją. 

Lietuvos viešpačiai nutarė, kad gali Žemaičių nustoti, 
tad visa Lietuva turėjo eiti jų ginti. 


BAVARIJOS VYSKUPIJA ŽEMAIČIUOSE 


Norėdami gauti Žemaičius, vokiečiai turėjo kariauti su 
visa Lietuvos valstybe, dėl to nesitenkino vien anais, rengė 
kaskart gilesnius žygius į Lietuvos svarbesnius centrus. Pa- 
maži kilo aukštyn Nemunu. 

1337.XI.15 įkūrė Bavarijos miestą, dalyvaujant daugęe- 
liui svečių iš Vakarų Europos: Jonui — čekų karaliui, Indri- 
kui — bavarų kunigaikščiui ir t.t. Bavarų kunigaikštis davė 
tam miestui savo vardą, vėliavą ir herbą. Turėjo būti ten 
katedra, metropolitas. Naujoji Bavarijos arkivyskupija turė- 
jo apimti Lietuvą, Rusiją, Žemaičius, Karšuvą. 

Kiek vėliau (1337.XII.17) Vokietijos imperatoriai nusta- 
tė teises: atidavė Ordino nuosavybėn visą Lietuvą su pri- 
klausiniais. 

Einant gylin, Ordinui rūpėjo užsitikrinti, kad visa, ką 
jie nukariaus, bus jo, — taigi visa Lietuva, net Rusija. Tik 
reikia paimti, o tuo neabejojo. Ten bus nauja Lietuvos sos- 
tinė, metropolitas ir tt). 


5 Dėl vietos eina ginčas: sakoma, kad ji perkelta į Jurbarko vietą, 
kitų — dar kitur (Wigand, p. 23, 30; Salys, p. 34—39; Voigt, IV, p. 
544—546, 554—559. 

Šitą pilį pastatė priešais Veliuonos pilį. Pasirodė, ne- 
lengva buvo atlaikyti ją prieš Žemaičius, todėl sugriovė 
1344 m. ir pastatė naują, viena mylia žemiau“. 

Tačiau ramybę Ordinas nuo Lietuvos įgijo pasistatęs 2 
naujas stiprias pilis prie Nemuno. 

Žemaičiai, gindami savo kraštą, parodė didžiausią at- 
sparumą, tai buvo lietuviškiausia tautos šaka. Be abejo, tu- 
rėdami tik vieną priešą, rūpindamiesi tik savęs išsaugojimu, 
nepritardami lietuvių ėjimui į rytus, į svetimas žemes, turė- 
jo varyti savo politiką anų nepripažindami: kartais derėjosi, 
darė paliaubas su Vokiečių ordinu, likdavo neutralūs Vil- 


5 Šita privilegija rašyta Mūnchene. Ją davė Ordinui Bavarų Liud- 
vikas. Paskelbė Strehlke Tabulae ordinis Teutonici, p. 201—203. Yra du 
jo raštai: 1337.XL15 ir XII.7. Leidžiami buvo ir skyrium. Šita įteikimo 
scena yra pačioj privilegijoj, nupiešta Marienburgo pilyje (Prūsuose). 

Literatūroje kilo ginčų, ar šita privilegija tikra. Bavarijos miestas 
gavo Bavarų herbą, antspaudą ir vėliavą. Pasirodo, kad jis pats tuo 
nesinaudojo. Ir po to <...> kare nešė šv. Jurgio vėliavą, esant didžia- 
jam magistrui, jo vėliavą arba didžiąją Ordino vėliavą, o bavarų nene- 
šiojo. Taip pat Ordinas to diplomo netvirtino. Tiktai vėliau, kovoje 
prieš lenkus, iškeldavo visas teises į Lietuvą. Ordinas prisiminė šitą 
privilegiją, be to, vyskupijos įsteigimas buvo naudingas prieš Rygą. 
Dėl to kai kurie sako (pvz., Lohmeyer, p. 246), kad tai falsifikatas, ne- 
tikra privilegija. Bet yra tokių, kurie visai pagrįstai pripažįsta tą privi- 
legiją esant tikrą. Vienas iš pakutinių, kuris rašė tuo reikalu, buvo Alb. 
Werminghoff. Jis sako, kad galiojant šitai privilegijai, Ordinas pasida- 
rytų naujoje teritorijoje nepriklausomu viešpačiu, ne imperatoriaus va- 
salu. Kas kita, kokia nauda iš tos privilegijos <...>. Tuo tarpu jokios 
naudos nebuvo. Lietuva neketino pasiduoti, netgi atrėmė vokiečius. 
Visą Lietuvą gauti liko tik ordino svajonė (Albrecht Warminghof, Die 
Uirkunden Ludwigs des Bayerns fūr den Hochmeister des deutschen Ordens 
vom Jahre 1337). Tokią reikšmę turėjo ir Lietuvos kitos privilegijos. 

Ordinas savo archyve turėjo daug raštų tikrų ir netikrų savo pri- 
gamintų Lietuvai užimti, bet maža kas tegaliojo: jis turėjo tik tą, ką 
buvo nukariavęs ir laikęs ginklu. 

niaus Viešpaties kovoje su vokiečiais, nes žinojo, jog jie pir- 
mieji nukentės, o jų neapgins.. 

Tik Kęstučiui užtikrinus Žemaičiams saugumą, pasta- 
čius pilis, davus joms žmonių įgulas, žemaičiai įsitikino, jog 
jie tikrai ginami, dėl to laikėsi Kęstučio ir nepasitikėjo ki- 
tais. 


" Dėl to neteks sutikti su. priešinga Kamienieckio nuomone, kuri 
nėra pagrįsta (Wplywy). 

KOVOS SU VOKIEČIŲ ORDINU PRŪSUOSE 


ŽYGIAI 


Vokiečių ordinas, sustiprėjęs Prūsuose ir Livonijoj, sten- 
gėsi įsigalėti tame lietuvių iškyšulyje, kuris skyrė anas že- 
mes — Žemaičiuose. Jis darė tatai XIII amžiuje, bet nesėk- 
mingai: žemaičiai atsilaikė, be to, ne sykį padėdavo jų už- 
nugaryje susikūrusi stipri Lietuvos valstybė. 

Vokiečių puolimas sustiprėjo XIV amžiuje. Norėdami 
išlaikyti visą pajūrį, turėjo būtinai paimti Žemaičius. Nepa- 
jėgdami paimti iš fronto, vokiečiai stengėsi apsupti iš už- 
nugario, kildami Nemunu aukštyn ir statydami jo pakraš- 
čiuose ištisą eilę pilių. 

Gediminas suprato, kad Žemaičiai sudaro pylimą, kuris 
apgina Lietuvos valstybę nuo vokiečių antplūdžio, todėl 
gindamas save, kovodavo su vokiečiais ir ėjo išvien su že- 
maičiais. Bet nuolatos to daryti negalėjo, nes turėjo rūpes- 
čių rytuose, žiemiuose ir pietuose. Jais užsiėmė, ėmė juos 
ginti, jais rėmėsi Gedimino sūnus Kęstutis. 

Vokiečiai, norėdami nukariauti Žemaičius ir to vienu 
žygiu atlikti nepajėgdami, turėjo tą darbą daryti pamažu, 
dalimis. Laikui bėgant, susidarė tam tikra sistema lietuviams 
pulti, nes Lietuvai sustiprėjus jau reikėjo turėti reikalą su 
visa Lietuva, ne tik su vienais Žemaičiais. 

Organizuojamieji žygiai į Lietuvą įgijo savotišką var- 
dą — vokiškai reizos, lietuviškai — žygiai. 

Buvo didieji (nepaprasti) ir mažieji (paprasti) žygiai. Tik 
pirmieji buvo tikri karo žygiai. Iš anksto juos paruošdavo, 
pranešdavo dalyviams, apsirūpindavo maistu ilgesniam lai- 
kui, 3—5 savaitėms. Vedė arba pats didysis magistras, arba 
maršalas. Susirinkdavo ne tik pavieniai komtūrai ir Ordino 
broliai, bet ir bajorai bei miestų žmonės, privalantys į karą 
eiti. Būdavo tuomet ir svečių, pagaliau atsirado ir alginin- 
kų. Paskui karius važiavo didelės gurguolės. Kadangi sun- 
ku buvo gabenti siaurais neišvažinėtais keliais, per miškus 
ir pelkes, tai stengėsi dažniau plaukti upėmis. Žiemą gi nau- 
dojosi rogėmis. ' 

Žinoma, karių kartais būdavo labai daug, bet negalėjo 
būti nei 60 000 žmonių, nei 80 000 arklių, kaip vieną sykį 
perdėdamas rašė vienas magistras popiežiui arba rašydavo 
vokiečių kronikos. 

Nepaprastojo žygio tikslai buvo didesni — ar savo pilį 
pastatyti pasienyje, ar užkariauti lietuvių pilį, be to, visuo- 
met apiplėšti žmones ar naikinti turtą. Neretai pranešdavo 
apie rengiamą žygį per šauklius vokiečių žemėje. Žinoma, 
visaip viliodavo dalyvius: vienus — atlaidais, kitus — gar- 
be, trečius — žadamomis puotomis. Šitos puotos būdavo 
tik Prūsų ordino įvestos; per jas pagerbdavo pasižymėju- 
sius ir kilniuosius. Tas puotas keldavo prieš eidami į žygį — 
paprastai Karaliaučiuje, rečiau svetimoje šalyje — Lietuvo- 
je. Kuo didesni buvo svečiai; tuo didesnės ir puošnesnės 
buvo iškilmės. 

Prisirinkdavo visokių svečių: imperatorius, karaliai, ka- 
ralaičiai, kunigaikščiai, didesni ir mažesni ponai. Atvykda- 
vo su palydovais ir tarnais, atsiveždavo turtų, juos čia pra- 
leisdavo. Prasidėdavo lėbavimas ir puotos. Ordinas juos vai- 
šindavo, nemaža tų turtų tekdavo Ordinui. Ūžė tuomet nuo 
aukštųjų svečių Karaliaučius, kur buvo maršalas, matė tų 

linksmybių ir Marienburgas — didžiojo magistro būstinė. 
Po to išeidavo į žygį. 

Labai dažnai šitie didieji žygiai neturėjo kokios nors 
ypatingos reikšmės, nors ir daug lėšų į juos būdavo įdėta. 
Jie buvo rengiami lėšoms gauti, pinigams išvilioti iš svečių, 
pasirodyti prieš Europą. 

Tie žygiai dažnai buvo karo pramogos. Bajorai, sudegi- 
nę kokį sodelį, kokį žmogų sumedžioję, galėjo įgyti riterių 
pentinus. 

Ne visuomet sklandžiai praeidavo toks žygis, nes reikė- 
jo rūpintis aukštų svečių saugumu, įsileisti į rimtą kovą ne- 
buvo noro. Tai lietuviai atkakliai priešinosi, tai keliai blogi 
arjų visai nebuvo, tai atlydys apsunkindavo ar sutrukdyda- 
vo visą kelionę ar pagaliau sulaikydavo pavojus nuskęsti 
einant per upes, ežerus ar balas. 

Kas kita — mažieji žygiai, dažnai rengiami, pradedami 
be triukšmo ir iškilmių, savo jėgomis. Juos rengdavo pasie- 
nio komtūrai, pvz. Ragainės, Balgos ir kt., su mažesniu ka- 
rių skaičiumi — su keliomis dešimtimis ar šimtais žmonių. 
Rengdavo tuos žygius ir mažesnių pilelių viršininkai, pvz., 
Įsručio ir kt. 

Mažieji pasienio žygiai buvo gera karo mokykla. Pasi- 
žymėjusieji čionai vėliau galėjo iškilti Ordino hierarchijoj. 

Kadangi pasieniuose kits kitą naikindavo, pamažu iš 
abiejų pusių sienos gyventojų skaičius nyko. 

Tarp Žemaičių ir Prūsų savaime susidarė dykuma, atsi- 
rado plačios negyvenamos girios, kur galėjo slėptis tik maži 
plėšikų būreliai. O gyventojai traukėsi atgal, ėjo į savo gi- 
rias, kur buvo balų, upių ir upelių, paprastais laikais neper- 
einamų, o dar ir prie kelių darydavo užtvarą puolantiems 
sulaikyti ir paskui pasislėpti tankumynuose. Todėl žygiai 
buvo daromi žiemai baigiantis, kai užšaldavo balos ir upės, 

Paprastai (nors ne visuomet) didieji žygiai buvo daromi 
vasarą — kai tekdavo gabentis per daug krovinio ir karo 
medžiagos. Nuo XIV a. vidurio, didžiojo magistro Knipro- 
dės laikų, buvo kasmet surengiamas bent vienas didelis ka- 
ro žygis“. 

Mažieji pasienio žygiai buvo daromi žiemą. Tenai de- 
gindavo trobas, užmušinėjo žmones, ardė pilis, grobė ar- 
klius ir galvijus, ėmė į nelaisvę moteris ir vaikus — toks 
buvo jų tikslas. Šitokie žygiai galėjo pavykti tik netikėtai 
gyventojus užklupus. 

Tai buvo žiauri žmonių medžioklė. Tie žygiai nustojo 
karinės reikšmės, neturėjo ir moralinės vertybės, tik gami- 
no žiaurius plėšikus. Ir suprantama, kad šitai turėjo sukelti 
mirtiną lietuvių neapykantą. Ar būdavo svečių, ar ne, žiau- 
rumas ir ištvirkavimas buvo tas pats. Kryžnešiai darė tat 
prisidengdami kryžiumi ir Krsitaus tikybos platinimu. 

Riteriai pas vokiečius nyko, tuštybė, iškilmės buvo svar- 
biausias jų darbas — plėšimai ir žmogžudystės. Ir ne vienas 
svečias ar maldininkas visa šita matydamas, bjaurėdavosi 
tais kryžeivių karo žygiais, piktinosi ištvirkavimu. Juk šitam 


! Kai kurie suskaičiavo, kiek buvo žygių ir kiek taikos metų: 
1330—1350 m. buvo tik 2 metai taikos 


1350—1360 „ 1, 
1360—1370 „ 20, 
1380—1394 „ 20, 


Kiti apskaičiavo, kiek kas padarė žygių nuo 1345 iki 1382 m.: 

Ordinas į Lietuvą — 66, 

Lietuva į Prūsus — 31 

Livonijos ordinas į Lietuvą — 30 

Lietuva į Livoniją — 11. 

Paprastai iš 3 sumanytų kryžiuočių karų 2 neįvykdavo. Iš pra- 
džių paprastai darydavo 2 žygius per metus, paskui darė dažniau: 4— 
6 sykius (1367, 1375, 1377—1379, 1381) (Apskaičiavo Bujack, Katow- 
ski, Stadnicki ir kt.) 

žygiui namie spausdami kitus gaudavo lėšų, o čia visa tat 
praūždavo. 

Tie, kurie buvo pasipiktinę kryžeivių betiksliais žiauru- 
mais, grįžę namo pasakodavo, kaip tie kryžių karai atrodo, 
dainuodavo dainas, pašiepiančias tuos žygius. 

Vienas tokių poetų ėmė skleisti tokias mintis: užuot 
traukus už jūrų į Prūsus, į Lietuvą kariauti su netikėliais, 
reikia krikštyti pagonis namie, o pavargėliams žmoneliams 
duoti ramybę. Nes, sako, pagonis yra kiekvienas, kas skriau- 
džia artimam kūną ir turtą. Prieš tokį reikia eiti, čionai na- 
mie reikia juos išnaikinti, o tik paskui eiti prieš laukinius 
lietuvius“. 

Jau dažnai tolimuose kraštuose buvo galima išgirsti kal- 
bų apie nekrikščioniškus Ordino darbus, jų žiaurumus, kad 
jis kenkė krikščionybei . 

Jau buvo matyti valstybės, visuomenės, ūkio ir doros 
gyvenimo irimas, moralės išsigimimas: daugelis tvirtų vyrų 
ėjo išlieti savo nesuvaldomos energijos pertekliaus, kovoda- 
mi su beginkliais vyrais, moterimis ir vaikais, naikindami 
trobas, ūkius, tardami, jog darą gerą darbą ir Dievui tinka- 
mą, bažnyčios visaip apdovanojamą. Kadangi šitie žygiai 
kartais būdavo pavojingi, ne visuomet vyko lengvai ir sklan- 
džiai, tai sakė esą dėl to ypatingai nusipelnę. 

Tokia visuomenės nuotaika atsiliepdavo Ordino padė- 
čiai. Dori, geri, įsitikinę žmonės, kurie taip praverstų Ordi- 
nui, neidavo, ėjo tik laimės ieškotojai. 

O jie kartais buvo žalingi: Ordino manymu, jam buvo 
naudingi dideli ponai tik paliktais čia pinigais, o likę na- 

2 Šitas poetas — Heinrich Teichner, veikęs Kęstučio laikais (1350— 
1377) S. R. Pr., II, p. 169—173). 


3 Taip rašė savo kronikoje vienuolis Jonas iš Winterturo. (S. R. Pr., 
I, p. 737—741). 

mie — raginimais eiti į Prūsus. Šiaip reikėjo galvoti apie sa- 
vo jėgas, savo lėšas. 

Ordinui norint išlaikyti Livoniją, reikėjo būtinai užka- 
riauti Žemaičius, padaryti, kaip buvo padaryta su Prūsais — 
nukariauti ar išnaikinti. 

Nemuno žiotis Ordinas jau turėjo, bet jam buvo svar- 
biau pats Nemunas. Ir pradėjo jo nukariavimą. Tam tikslui 
jo pakraščiais statė pilis ir vis ėjo aukštyn. Iš pradžių pilys 
buvo kairiajame Nemuno krante, kol laukė Žemaičių puo- 
limo, o perėjus į jų žemę, norėdamas juos apsupti, pradėjo 
jau statyti ir dešiniajame. 

Prūsuose pilys padėdavo suvaldyti vietinius gyvento- 
jus, o prie Nemuno naujai pastatytosios — į žygius eiti. Ten 
buvo patalpos žmonėms pasislėpti, maistui sudėti, ten buvo 
sukrauta maistas, ginklai, mašinos. Jas saugojo įgulos. 

Iš pradžių nei lietuviai, nei vokiečiai pilių neimdavo, 
jos buvo neįveikiamos, todėl eidami į žygį jas aplenkdavo. 
O jeigu nepatogu buvo palikti savo užnugaryje priešo įgu- 
lą, tai arba ją saugodavo, arba bent netoli pastatydavo savo 
pilį. Kadangi pilį paimti labai brangiai atsieidavo, tai staty- 
davo savo. Jai statyti naujoje vietoje užgaišdavo ilgiau, ne- 
gu karo žygyje — kokias 4—8 savaites. 

Anų laikų karas — trumpas žygis, kurio tikslas — ne- 
kliudomai apiplėšti, sunaikinti priešą, ir taip pat greitai su 
grobiu pabėgti. Įėję į svetimą žemę, vengė susitikti su prie- 
šo karo jėgomis, pamatę jie traukėsi atgal. Kartais būdavo 
susidūrimų grįžtant su grobiu. Tada gelbstint save reikėjo 
stoti į kovą, laimėję ar pralaimėję kautynes grįždavo namo. 

Iš pradžių eidami į Žemaičius ar Aukštaičius dar netu- 
rėjo tikslo užimti ar pajungti svetimą žemę, nebuvo jėgų 
joms išlaikyti, tenkinosi mažesniu plotu. Jeigu ėjo, tai norė- 
jo išardyti priešo moralias ir materialias jėgas, sunaikinti tur- 

tą, socialinius junginius, o namo parsigabenti darbo jėgos — 
žmonių, arklių, visokio turto . 


ŽVALGYBA IR KELIAI Į LIETUVĄ 


Nuolatos kovojant su Lietuva, nuolatos braunantis į jos 
žemes, geresnei kločiai pasiekti reikėjo žinoti kelius į Lietu- 
vą. Vokiečiai tam tikslui buvo gerai suorganizavę žvalgybą 
ir stropiai tyrinėjo kelius“. 

Paprastai pasienio komtūrai ir pareigūnai rinkdavo ži- 
nias iš ateivių, siųsdavo šnipus į Lietuvą, gautas žinias per- 
duodavo Ordino maršalui į Karaliaučių. 

Žinių teikdavo Lietuvos bėgūnai. Rūpimos žinios bu- 
vo — apie vasaros ir žiemos kelius, sustojimus, nakvynes, 
pašarą, vandenį. Kur galima paplėšikauti, o kur ne. Jie nu- 
statinėjo atstumą, nurodydavo, kur yra per upes tiltai ar 
brastos. Vokiečių valdininkai užrašydavo ir tai, kas tas Ži- 
nias suteikė. Kartais siųsdami maršalui gautąją žinią, pasa- 
kydavo, kas žygiuojant gali būti vadovu į tą ar kitą vietą. 

Žiemą galėjo eiti per ežerus, per balas, pelkes“. 

Vokiečiai visur stengėsi turėti žvalgų, buvo ištisas jų 
tinklas, netgi jie veikė kunigaikščio kieme. 

Žvalgai dirbo už atlyginimą, o kartais per prievartą: Or- 


* Prutz, Rechnungs. IX—XIX; Hecht, p. 34—37. 

* T. Babendererde, p. 37—39 (S. R. Pr., L p. 663—708). 

* Tekstai yra išspausdinti Scr. R. Pruss. II, p. 662—707. Dar ne visi 
punktai nustatyti teisingai. Ypač vokiečiams ar lenkams dėl kalbos ne- 
mokėjimo būdavo painumų. Kad be kalbos mokėjimo ir krašto paži- 
nimo negalima atstatyti kelių, įrodė savo studijoje V. Biržiška. Apie 
kryžeivių kelius. 

dinas paimdavo kokio žmogaus šeimą į nelaisvę, laikydavo 
ją įkaitu, kad vyras pranešinėtų apie saviškius. 

Žvalgybos darbas būdavo pavojingas. 

Kartais vokiečiai, ruošdamiesi eiti į Lietuvą, pasiimdavo 
žvalgus ištirti kelių. Lietuviai juos gaudydavo , vargu ar 
sveikus palikdavo. 

Lietuviai taip pat ruošdavosi, jie taip pat turėjo žvalgų. 
Neužsiliko jų pranešimų, todėl nežinoma smulkmenų. Par- 
eidavę vokiečiai, lietuviai suteikdavo žinių, vitingai kartais 
teikdavo. 


ORDINO KARO JĖGOS 


Ordino kariai — tai jo nariai, jų valdiniai privalą į karą 
stoti: bajorai, laisvieji. 

Mažos buvo jėgos. Dideli žygiai būdavo, kai atvykdavo 
maldininkai svečiai, kartais gana gausiai, ypač visokie kara- 
liai ir kunigaikščiai. Jie atvykdavo su savo vasalais ar net su 
algininkais. 

Sumažėjus karinei svečių reikšmei, Ordinas pradėjo ir 
pats samdyti algininkus. Pinigų gauti jam buvo lengviau 
negu atsidavusių karių: tikintieji aukodavo nemaža pinigų, 
bažnyčia tam paragindavo, juk žmonės už tai gaudavo at- 
laidus. Žinoma, pinigai pakeliui užkliūdavo, tad Ordinas 
rūpinosi, kad jie visi juos pasiektų, o neištirptų kur pake- 
liui. Be to, Ordinas prisiplėšdavo kare, turėjo pajamų iš ver- 
slų, mokesčių, iš prekybos. 

Ir kuo toliau, tuo dažniau naudojo algininkus. Pasiro- 
do, kad ir jie nepatogūs: per brangiai atsieina ir neduodavo 





7 Wigand, p. 69 (5. R. Pr., II, p. 557). 

laukiamos naudos, nes algininkai už algą neketindavo pa- 
dėti savo galvos“. 


PLĖŠIKAI (LATRUNCULI) 


Į karą ėjo organizuotos kariuomenės, bet buvo mažų 
būrelių, kurie versdavosi karu, užsiimdavo nuolatiniu ka- 
riavimu ir plėšikavimu. Jų turėjo abi pusės, tik reikalauda- 
vo, kad savo grobimo ir kariavimo norus išlietų pas kaimy- 
nus. Jie turėjo ir atskirą vardą: kelių plėšikai, lotyniškai — 
latrunculi, vokiškai — Struter. 

Tie būreliai buvo nedideli, po keliolika ar keliasdešimt 
žmonių, gyveno paprastai pasieny, girioje, neužeinamojoje 
vietoje. Jie plėšdavo savo naudai. 

Buvo tai lietuviai, prūsai, lyviai, vokiečiai. Prūsuose 
naudojos jais Ordinas prieš Lietuvą: negalėdamas to nera- 
maus gaivalo pajungti, nepajėgdamas jų pasiekti, leido 
varyti savo amatą — plėšikauti tik pas lietuvius. Ordinui 
tokie plėšikai buvo naudingi, kartais net jų suorganizuoti. 

Kartais tos plėšikų gaujos darydavo žalos ir saviesiems, 
savo globėjams, darėsi nepatogūs, todėl ieškodavo būdų, 
kaip juos paimti tikresnėn savo žinion, ir kiek galint juos 
suvaldyti. 

Kartais rasdavo reikalą susitarti ir neleisti jiems veikti. 
Susitars dėl prekybos, reikia prekes gauti, o čia pastoja kelią 
jų pačių pastatyti plėšikai. Ir tarpvalstybine sutartimi su- 
sitardavo neleisti jiems veikti. Matyt, taip buvo artimi, 
jog galėjo savo pažadus ištesėti: juos suvaldydavo. Pavyz- 





5 Kutowski, Zur Geschichte; Weber, Preussen vor 500 Jahren. 

džiu gali būti sutartis tarp Livonijos ir Kęstučio bei kitų 
1368 m. 


NEVYKĘS ORDINO ŽYGIS 1345 M. 


Ordinui pravarti buvo Gedimino mirtis. Lietuvoje ne- 
buvo vienos stiprios rankos, todėl buvo galima tikėtis, jog 
Žemaičius bus galima greičiau nukariauti. 

Sėdįs Vilniuje Jaunutis nerodė jokio veiklumo, jam sve- 
timi buvo visos Lietuvos interesai. Ordinas šitai matė ir dėl 
to sumanė organizuoti didelį žygį. Jis ruošėsi iš anksto. Su 
kaimynais tarėsi, darė sutartis, iš Europos kvietėsi talkinin- 
kų. 

Kališe Ordinas (1343.VII.23) susitarė su Lenkijos Kaziu: 
Ordinas gavo Pamarį, kurio išsižadėjo Kazys: dabar išėjus į 
karą prieš Lietuvą, Kazys nepuls. 

Livonijoj taip pat buvo galima tikėtis ramybės. Jos Or- 
dinas buvo pagavęs į nelaisvę Liubką. Gedimino brolio Vy- 
tenio sūnų ir užmušė jį (taigi ne kovoje). 

Matė šitai, juto iš pasirengiamų darbų Kęstutis. Jis nu- 
rodė Algirdui, o Jaunutis, nors ir įspėtas, nieko nedarė, ne- 
rodė jokios iniciatyvos kraštui ginti. 

Dėl to Kęstutis ir Algirdas pašalino Jaunutį, ypač kad 
tuo pat laiku buvo mirusi jo motina, Jaunė. 

1344 m. baigiantis, Ordinas ruošėsi į didelį kryžiaus ka- 
rą, kuris galėtų pavykti, jeigu lietuviai nepajustų, būtų už- 
klupti netikėtai. 

Gruodžio mėn. pradėjo rinktis garbingi svečiai: atvyko 
į Prūsus čekų karalius Jonas, vengrų karalius Liudvikas, če- 


* Bunge, II, Nr. 772—773, p. 1041; Lowmianski, L, p. 436—439. 

kų karaliaus sūnus, olandų kunigaikštis Vilimas IV, įvairių 
ponų, su jais daugybė palydovų; prie abiejų karalių buvo 
apie 200 karių ir palydovų. 

Šiek tiek užgaišo svečiai, kol susitvarkė, ir bene sausio 
pradžioj (1345) išėjo į karą prieš Lietuvą. Atsidūrę Lietuvo- 
je, buvo beketiną apgulti kokią pasienio lietuvių pilį. Pake- 
liui išgirdo iš vienos moteriškės gandus, jog lietuvių „kara- 
lius“ rengiąs didelę kariuomenę ir ketinąs pulti Sembą. Di- 
dysis magistras patikėjo šituo, pasikvietė svečius ir savo va- 
dovybę tartis, ką daryti. Visus apėmė baimė ir vienu balsu 
nutarė grįžti iš Lietuvos bei skubintis į Prūsus gelbėti savo 
valdas. O tuo tarpu lietuviai, išgirdę, kad vokiečiai išėjo na- 
mo, nuskubėjo į Livoniją ir ją ištuštino . 

Vokiečiai, grįžę į Prūsus, pamatė, jog patys apsigavo, ir 
dar taip menkai, nes patikėjo „bobos“ kalbomis. 

Visi užsipuolė didįjį magistrą (Ludolf Kunig). Jis ėmė 
sielotis ir save kaltinti, nes iš visų pusių jam priekaištavo: 
svečiai — kad tuščiomis grįžo, be pentinų, nepaplėšikavę, 
be jokių prietykių; Ordino viršininkai — kad narsieji broliai 
taip apsijuokė; Livonijos ordinas — kad juos didysis ma- 
gistras stačiai pražudė: juk jis buvo pranešęs, kad eina į 
Lietuvą, taigi Livonijai nereikėjo bijoti lietuvių užpuolimo. 
Todėl jie ramiai buvo išėję malšinti estų Saro saloje, tuo 
tarpu lietuviai juos baisiai apnaikino. 

Didysis magistras pamišo, ėmė jam visur vaidentis vi- 
sokie išsišokimai, lietuvių puolimai. Ordino vadai, jį gelbė- 
dami, davė jam sargą, kad saugotų ir blogo nepasidarytų. 
Bet tas sargas taip uoliai saugojo didįjį magistrą, taip išer- 
zino jį, neduodamas nė valandėlės ramybės, jog ligonis puo- 
lė sargą su peiliu ir sužeidė. Didysis magistras susirgo ne- 


V Žr. apie tai kitoje vietoje. 

pagydomai, ligonis buvo pavojingas, taigi, magistru būti jis 
nebegalėjo. 

O kaip jį atstatyti? Tai pirmas toks atsitikimas Ordino 
istorijoje. Šiek tiek jam nurimus, įtikino jį, kad pats atsisa- 
kytų, nurodytų kitą savo įpėdinį. Jis pasitraukė iš Marien- 
burgo, užėmė ramioj apylinkėj komtūro vietą. 





" Visa tai paremta Ordino kronikininko Wigando žodžiais, kitų 
smulkesnių šaltinių apie tą žygį nebuvo. Šitas šaltinis sulaukė visokio 
vertinimo; tai priklausė nuo autorių nusistatymo. 

Senieji rašytojai, kaip Schiitz ir jį sekantys, tvirtina, jog tos mote- 
riškės žinios buvo tikros, lietuviai tikrai puolė Sembą (Prūsų žemę), o 
iš ten, pajutę grįžtant vokiečius, skubiai nuvykę į Livoniją jos niokoti. 
Taigi didysis magistras nebuvo moteriškės apgautas, neapsijuokė, tik gai- 
la jam buvo išnaikintos Sembos ir Livonijos, o ėjęs į Lietuvą svečių spi- 
riamas. 

XIX a. istorikai ėmė kitaip ir dar gudriau aiškinti nemalonų Or- 
dinui epizodą. Kai kurie ėmė abejoti didžiojo magistro liga, ypač kad 
tokių abejotojų buvo ir jo bendraamžių. Jie ėmė sakyti, kad Ordino 
vadai, norėdami pasiteisinti prieš pasaulį ir svečius, paaukojo didįjį 
magistrą, inscenizavo proto ligą. 

Kodėl įvyko toks skaudus smūgis? Rado dar nemalonesnį Ordi- 
nui aiškinimą: didysis magistras buvo susitaręs su lietuviais. Vieniems 
lieka paslaptis, kam tat daręs, kitiems ir čia yra aišku, išgalvojo nebūtą 
dalyką: sako, jis buvo susitaręs su lietuviais, nes norėjęs susilpninti 
Ordino Livonijos šaką. Taip tvirtina Stadnicki (Olg. i K., p. 28—29). 
Visa ta teorija paremta prielaida, jog Ordinas ir svečiai negalėjo tikėti 
„bobos“ kalbomis. 

Ordinui jau buvo žinoma apie įvykusį Lietuvoje perversmą, kad 
viršūnėje atsisėdo Kęstutis ir Algirdas, kad jiedu ruošėsi į karą su Ordi- 
nu. Žinoma, niekam nesakė, kada ir kur puls. Taigi tuo laiku „bobos“ 
išsiplepėjimas atrodė tikėtinas. Juk žinoma iš kasdieninio gyvenimo, kad 
net vaikas ar net menkos galvos žmogus gali suklaidinti ir apgauti net 
išmintingiausią, jeigu jo žodžiai panašūs į teisybę, jeigu jis bijo. 

Taigi taip didžiojo magistro apsigavimą ir jo atsiradusią ligą aiš- 
kinti negalima. 

Voigt (Geschichte, V, p. 25—37), rašydamas apie tą įvykį, supainio- 
jo datas ir metus, tai ir neteks prie jo dėstymo apsistoti. 

IŠPŪSTAS LAIMĖJIMAS KAUTYNĖSE 
PRIE STRĖVOS 1348 M. 


Minėtieji 1345 m. įvykiai nusilpnino Ordiną: dideli 
nuostoliai, besidedantys narsiais karžygiais apsijuokė. Or- 
dinas ėmė nepasitikėti savimi. Iš šalies ėmė į jį skersomis 
žiūrėti, nenugalimo Ordino aureolė nubluko. 

O Lietuva tuo laiku sustiprėjo. Nors ją valdė dviese — 
Algirdas ir Kęstutis, bet ėjo išvien, nekovojo tarp savęs. Dėl 
jų energijos ir santarvės Lietuva pasidarė pavojinga Ordi- 
nui: jis ginas, o ne puola, jo žygiai Lietuvon — tai tik Prū- 
sams apsiginti. Negalint pulti apgintų centrinių sričių, abi 
pusės eina į priešo žemę iš užnugario. 

Ordinas, suprantamas dalykas, stengėsi atsigauti ir Lie- 
tuvai neduoti iškilti. 

Naujasis didysis magistras (Heinrich Dusmer v. Arf- 
fberg), senas karys, daug metų veikęs prieš Lietuvą, nuša- 
linęs pamišusį senąjį magistrą Ludolfą, ėmė atitaisinėti jo 
klaidas ir apsileidimus, o silpnas vietas nurodė lietuvių puo- 
limai. 

1345 m. lietuviai per Užnemunę traukė į į neapgintas pie- 
tų sritis, buvo pasiekę Rastenburgą , jį sudegino ir išnaiki- 
no apylinkę. 

Po to vokiečiai Galindos girioje prie Pisos upės pastatė 
naują pilį ir pavadino ją Jono pilim (Johannesburg). 

Ir tik nedidelį žygį tegalėjo surengti į Žemaičius. Ėjo iš 
Prūsų ir Livonijos, priėjo iki Aukaimio, paskui į Germedijos 
sritį. Sutarė lietuviams pagąsdinti surengti ne daugiau kaip 
du žygius. 

1346 m. lietuviai tylėjo, nejudino Prūsų, buvo užimti Ru- 
suose. Bet nepuolė ir vokiečiai, galbūt laukė anų ateinant. 





2 Wigand, p. 35 (1345.X1.3) (S. R. Pr., IL, p. 508). 

1347 m. Lietuviai vėl puolė Prūsus. Vėl užpuolė Rasten- 
burgo apylinkę, pasuko į Bartų žemę, nuėjo iki Gerdavos, 
toliau skriejo į Leunenburgą. 

Naikinimas buvo didelis, vokiečiai išsigando ir apsigin- 
ti negalėjo, pamatė, jog ir ateityje negalės. Todėl gyventojai 
bėgo, nenorėjo vietoje likti. 

Įsibėgėję lietuviai ruošėsi pulti ir Sembą, pasuko tenai. 

Buvo toks netikėtas ir stiprus puolimas, o ir Ordinas 
neturėjo surinkęs kariuomenės. Tik išgirdę, jog lietuviai ei- 
na į Sembą, vokiečiai surinko kariuomenę, kuri turėjo pulti 
grįžtančius su grobiu. Bet lietuviai tuo keliu negrįžo, kur jų 
laukė, vokiečiai nepasivijo, grobio neatėmė. 

Kitas žygis buvo rudenį — į Ragainės, Įsručio sritį, pa- 
suko į Veliavą. Bandė vokiečiai priešintis, daug jų išklojo. 

Aptuštėjo Įsručio apylinkė, gyventojai išnyko. Ordino 
viršūnės panaikino konventą, paliko mažą pilaitę su maža 
įgula“. 

Ordinas susirūpino, ką daryti. Vasarą (1347 m. birželio 
mėn.) sušauktoje kapituloje svarstė esamą padėtį, turbūt 
kalbėjo apie tai, kaip kovoti su Lietuva . 

Griebėsi senųjų, išbandytų būdų, nutarė surengti didelį 
žygį, pasikvietus iš Vakarų Europos daugybę svečių. Išsiun- 
tinėjo kvieslius ir šauklius, kurie turėjo išaiškinti kovų reikš- 
mę, paskutinio žygio nepasisekimo priežastį ir t.t. Bet daug 
nesulaukė. Atvyko nedaug anglų ir piancūžų, daugiau vo- 
kiečių. Taigi reikėjo remtis savo jėgomis: : 

Susirinko, išėjo į karą, bet toliau Įsručio nenuėjo. 





5 Wigand, p. 35—38; Voigt, V. p. 39—60; Krumbholtz, p. 68—69. 

4 Ten pat. 

5 Kronikininkai mini apie 40 000 karių. Žinoma, perdėta, be to, 
painioja su kitu žiemos žygiu. 

Kitoks buvo žygis 1348 m. pradžioje“. Jis davė progos 
išpūsti be didelių nuostolių grįžimą namo kaip didžiausią 
laimėjimą. 

Buvo tai 1348 m. pradžioje. Didelis vokiečių būrys, kurį 
vedė maršalas Danfeldas ir didysis komtūras W. v. Knipro- 
dė, įžengė į Aukštaičius. 

Turbūt apie tą laiką lietuviai buvo surinkę geroką skai- 
čių lietuvių bei gudų ir ketino pulti Prūsus. Vokiečiai pas- 
kubėjo pirmieji įeiti. Įnirtingai žudė senus ir jaunus, degi- 
no, plėšė per dienas ir jau traukė atgal, galbūt pajutę, jog 
lietuviai vejasi. Grįždami bene bus pasidaliję į dvi dalis: vie- 
na traukė į Veliuonos pusę, kita, apie 800 karių, — Žiežma- 
rių link. Vedė tą dalį maršalas. 

Ties Strėvos upe pasivijo lietuviai, kuriuos vedė Algir- 
das, Kęstutis, Narimantas. 

Upė balota, miškais ir krūmais apaugusi. 

Lietuviai pasekė juos jau perėję ledu upę. Vokiečiai 
bene bus išlipę į krantą. Pastebėjo, jog lietuviai yra apačio- 
je, slėnyje, o jie įkalniau, taigi yra geresnėje pozicijoje. Bu- 
vo, matyt, išsigandę, panikos apimti, drausmė jau pairusi, 
kai kurie vadai susigriebė, šiaip taip sulaikė savuosius; vie- 
ni puolė į pakalnę, įvyko karštos muštynės. Kitas būrelis 
puolė netikėtai kitoj vietoj iš šono, nusileidęs į pakalnę. 

Lietuviai turėjo trauktis stumiami į upę. Gal jau dabar 
toje vietoje, į kurią stūmė, ledas buvo plonesnis, upė buvo 
atsileidusi ar šaltiniai veržėsi, ledas lūžo, sukrito į vandenį, 
kiti stumiami vis traukėsi atgal, taigi kai kas prigėrė. 

Atstūmę lietuvius, vokiečiai skubėjo grįžti namo, bijo- 
dami vijimosi. 

Abiejų pusių buvo dideli nuostoliai: iš vokiečių žuvo: 





6 Wigand, p. 38. S 

du didesnieji vadai, šeši Ordino nariai, apie 50 karių, susi- 
spietusių apie vėliavą, dėl kurios taip atkakliai kovota. 

Lietuvių pusėje žuvo Narimantas. Vargu daug žuvo, 
upė nedidelė, negili. 

Vokiečiai, atmušę puolimą, laimingai išsprukę, pasku- 
bėjo grįžti namo. Dabar jie ėmė pasakoti, kad tai buvę jų 
laimėjimas, kad pavyko išsprukti. Iš bėgusių baimės apimtų 
padarė karžygius. 

Kronikos užrašė didelius skaičius dalyvių ir begales žu- 
vusių. Vienur minima, kad žuvę 6000 lietuvių, kitur — 10 
000, trečiur — 14 000 ar net 18 000. Tiek daug prigėrę, jog 
vokiečiai ėję saūsi per prigėrusiųjų lavonus. Ir sutalpino to- 
kią daugybę žmonių į kelių ar keliolikos metrų pločio upę, 
žiemą, vasario 2 dieną. 

Teisybė, ir vokiečiai buvo daug nustoję: vieni pasakojo 
kitiems kronikininkams, jog žuvę 4000 karių vokiečių. 

Be abejo, turint tiek daug karių, pripažįstant savo nar- 
sumą, laimėjimas būtų nedidelis, todėl reikia, kad būtų ir 
ypatinga Dievo pagalba. Ir ją gavo tiek nekaltų ir beginklių 
žmonių užmušę. 

Ypač buvo matyti Švč. Panelės pagalba: lietuvių strėlės 
išsmaigė visą jos atvaizdą vėliavoje, daug jos gynėjų žuvo, 
o paėmė viršų drausmei iširus. Tik jos padedami atmušė 
puolimą, daug priešų išžudė. 

Ėmė savo skaičių mažinti, jau priėjo iki 800, tik priešų, 
žinoma, padidino. 

Turėjo būti stebuklas ar net keli. Ledas lūžo po lietu- 
viais, o po vokiečiais atlaikė, vokiečiai sausi ėjo per pasken- 
dusiųjų ir užmuštųjų kūnus. 

Kaip laimėjo — ir patys nežino. Ir įvyko tatai Grabny- 
čios dieną. į 

Apie tą stebuklą išsiuntinėjo žinias į Europą, o čia pasta- 

tė du vienuolynus: Karaliaučiuje — moterims, Veliavoj — 
vyrams. 

Ordino magistras buvo nutaręs savaip paminėti tą die- 
ną — per Grabnyčias negerti vandens, juk jie išspruko iš 
katastrofos Strėvos upėje, ten neprigėrė . Taigi norėjo pri- 
siminti iš katastrofos buvo išsisukę. 


NAUJI SMŪGIAI ORDINUI 


Sunki kova prie Strėvos, tik laimingai išvengta katast- 
rofos, nesuteikė Ordinui drąsos. Jis tegalėjo daryti mažus 
žygius, atsiremdamas į netolimas pilis, pagalbos iš šalies ne- 
sulaukdamas. Ypač tuo laiku sunku buvo pagalbos gauti iš 
Vokietijos, kuri pati turėjo didelių vidaus kovų. 

Tuo laiku varžėsi dėl pirmenybės popiežius ir impera- 
torius. Vieną jų, Liudviką Bavarą, popiežius buvo prakeikęs 
(1346 m.), atleidęs nuo ištikimybės priesaikos jo valdinius ir 
kunigaikščius, prisakė išsirinkti kitą imperatorių. Ir tikrai 
vieni kunigaikščiai išrinko Karolį IV, kiti vėliau — kitą 





V Žinios apie tas Strėvos kautynes yra tik vokiečių šaltiniuose (S. 
R. Pr., I, 794, II, p. 510—513, III, p. 77, ir kituose, iš ten imtuose); Voigt 
(V. p. 64—65) tiki jomis. S. R. Pr. — skeptiškiau žiūri į skaičius. Stad- 
nicki (Olg. i K. 48—55) kritiškiau žiūri. Deja, ir vėlesni tiki vokiečių 
laimėjimu (Paszkiewicz). 

18 Taip rašo vienas vokiečių kronikininkas Possilge (S. R. Pr., II, 
p. 77). Nutarimuose niekur nebuvo užrašyta, vėliau neprisiminta. Ar 
buvo toks įsakymas? Galbūt. Netrukus po to buvo kitas magistras — 
W. v. Knirode, dalyvavęs šitame žygyje, vedęs atskyrusią būrio dalį, 
kuri nedalyvavo kovoje prie Strėvos. Gal jis ir nerado reikalo prisimin- 
ti nebuvusio stebuklo, prie kurio galėtų savo vardą prisegti. Raštuose, 
didžiojo magistro prisakymuose nebuvo draudimo gerti vandens. 

(1349). Šitas Liudvikas buvo didelis Ordino užtarėjas ir pa- 
laikytojas, jis pats dalyvavo kovose su Lietuva. 

Matyt, ne vienas Liudvikas yra buvęs Lietuvoje, jo prie- 
šai taip pat buvo pasirodę. Dabar tas Liudvikas staiga mirė. 
Šitai buvo nemažas smūgis Ordinui. Juk mirė jo draugas; 
teisybė, jis mirė popiežiaus prakeiktas, prieš jį kovojęs, bet 
ir popiežius buvo taip pat reikalingas Ordinui. 

Visur Ordinas atjautė tą sunkų įvykį. Net tos kronikos, 
kurios nesekė Vokietijos gyvenimo, o žiūrėjo tik vietos rei- 
kalų, pažymėjo Liudviko mirtį 

Dabar, esant tokiai padėčiai pačioje Vokietijoje, sunku 
buvo laukti iš jo pagalbos. Išgyvenimai prie Strėvos, stoka 
pagalbos iš vokiečių neleido daryti didelių, plačių žygių, 
reikėjo pagal seną įprotį tenkintis keletu mažučių puolimų 
į Žemaičius. 

Neilgai trukus po to atėjo į Prūsus dar baisesnis daly- 
kas: 1350 m. prasidėjo maras. Jis buvo prarijęs nemaža žmo- 
nių Europoj, ir čia pagavo nemaža aukų. 

Baimė apėmė gyventojus, prasidėjo suirutė. Buvo ieš- 
koma tų nelaimių kaltininkų visur — danguje ir žemėje. 
Gyventojai išbėgiojo iš apkrėstų vietų į maro nepaliestas. 
Kai kurie sodžiai ir miestai ištuštėjo, išmirė ir pačių Ordino 
riterių, gal 117. 

Kiekvieną naują nelaimę, pvz., Olyvos vienuolyno gais- 
rą, laikė Dievo rūstybės reiškiniu . 

Prasidėjo Ordino sutemos. Didysis magistras nuvargo 
ir 1351 m. pats atsisakė savo vietos. Jo pirmtakas pamišęs, 
įpėdinis — Kniprodė, išvengęs Strėvos katastrofos, turėjo 
taisyti, kas galima. 

Išpūstas laimėjimas prie Strėvos, gyrimaisi apie jį Va- 

» Wigand, p. 41 (S. R. Pr., II, p. 515). 

20 Voigt, V. p. 80—83. Krinta į akis tai, kad nežinojo apie šitą 
marą Sahm, kuris buvo marui Prūsuose paskyręs atskirą monografiją. 

karuose, nurodymas į įvykusius stebuklus turėjo pasiseki- 
mą: buvo atvykę keletas svečių iš vokiečių ir anglų. Iš anglų 
minimas Thomas iš Offorto. 

Bet didelių žygių Ordinas nepadarė, ištisus 1348 m. vy- 
ko maži žygiai, menki naikinimai. Paprastai išbūdavo kelias 
dienas, retai kur 6 dienas ir naktis. Tik ten pavykdavo plėš- 
ti, kur užpuldavo netikėtai, kur žmonės nespėdavo pa- 
sprukti į kirtimus. Minimi vokiečių žygiuose Pernarava, 
Ariogala ir kt. Taigi Ragainės įgula plėšikavo palei Nemuną, 
pagautus žmones apgyvendindavo Semboje. 

Lietuviai savo ruožtu darė sunkenybių vokiečių įgu- 
loms pilyse prie Nemuno: Skirsnemunėje, Marienburge 2 

Abi pusės veiklumo nerodė, vieni nuvargę, kiti (lietu- 
viai) buvo nukreipę savo dėmesį į kitą pusę. 

Tuo tarpu lietuvių dėmesį patraukė lenkai. Lenkų Ka- 
zys, perleidęs žemių vokiečiams, ėmė brautis į pavakarius, 
kur buvo įsitaisę lietuviai, būtent lenkai veržėsi į Volynę, 
taip svarbią Lietuvai kariniu ir ekonominiu žvilgsniu. 

Tada (1349) buvo iškilęs Lietuvos krikšto klausimas, rei- 
kėjo kai kur nusileisti Kaziui“, o čia ruošėsi pulti Prūsus. 

Prūsuose, kaip minėta, įvyko permainų. Didysis magist- 
ras Heinrich Dasemer v. Arffberg, neilgai pabuvęs (1345— 
1351) atsisakė (1351.IX.14). Į jo vietą išrinko kitą, energingą 
Winrichą v. Kniprodę (1351—1382). Jis pažinojo Lietuvą: juk 
jis dalyvavo tame žygyje, kuris pasibaigė kautynėmis ties 
Strėva, tik buvo kitame būryje, kuris jose nedalyvavo. 

Kniprode perėmė Ordino vadovybę rimtaisiais laikais. 
Jam visko teko matyti, parodė savo gabumus ne tik karo, 
bet ir ūkio srityje, greitai kopė į viršų tarnyboje“. Dabar 

1 Wigand, p. 39—40. 

2 Apie tai plačiau kitoje vietoje. 

2 Jis buvo 1338 m. komtūru Danzige (Gedonyse), 1342 m. — kom- 
tūru Balgoje, 1342 m. — didžiuoju maršalu, 1346 m. — didžiuoju kom- 
tūru, 1351 m. — didžiuoju magistru (Voigt, Namencodex). 

reikėjo tvarkyti apirusį gyvenimą Prūsuose, o šitai buvo la- 
bai sunku. Maras siautė šiais ir kitais metais. Ypač esant 
drėgnai žiemai mirštančiųjų skaičius nesumažėjo. Sustojo 
darbai miestuose, dorinis pakrikimas padidėjo. Vakarų Eu- 
ropoje siautė tas pats maras. Tenai žmonės rūpinosi viso- 
kiais būdais permaldauti Dievo rūstybę: vienur meldėsi, ki- 
tur darė gerus darbus, trečiur rengė žydų skerdynes, o dar 
kitur galvojo apie kryžiaus karą. 

Pasakos, plačiai paskleistos apie Strėvos stebuklą, kurį 
Dievas padaręs Ordinui, padėdamas prieš lietuvius, Dievo 
rūstybė, rodoma vokiečiams vakaruose, pritraukė į Prūsus 
gerokai svečių vokiečių. Bene tada buvo atvykęs į Prūsus 
ir anglų karalaitis Indrikas, galbūt jis pavėlavo, nespėjo lai- 
ku atvykti“. Kniprode nelabai jais apsidžiaugė: jam reikėjo 
daugiau pinigų ir darbo žmonių, o čia turėjo pats vesti sve- 
čius į karą. Jis buvo įsitikinęs, kad tas žygis bus nepavojin- 
gas, nes Kęstutis esąs užimtas Volynėje su lenkais, negalės 
spirtis, todėl ramiai rengėsi į karo žygį. Vokiečiai pasiskubi- 
no pulti pirmieji, norėdami sustabdyti lietuvius. Įsibrovė 
prieš Užgavėnes į Žemaičius, aptuštino Ariogalos, Raseinių 
apylinkes, siekė Viduklę, žudė žmones, degino trobas, gro- 
bė turtą, niekas nekliudė. 

Netikėtai prasidėjo atlydys, užėjo didelis lietus, reikėjo 
skubiai trauktis namo, ėjo Ragainės link. Skubiai traukda- 
miesi, turėjo pamesti belaisvius ir visą grobį; dalis žirgų Žu- 
vo dėl pašaro stokos, kiti prigėrė upėse, nes neišturėjo le- 
das, taigi žuvo nuo bado ar upėje. Vienas kitas karys irgi 
prigėrė ar žuvo nuo bado. 

Be abejo, vietos gyventojai, mažais būreliais susitelkę, 
įsidrąsinę naikino juos. 





4 S. R. Pr., II, p. 792—794. 
5 Wigand, p. 43 (S. R. Pr., II, p. 516); Voigt, V, p. 92, 

Liūdni grįžo vokiečių kariuomenės likučiai. 

Kniprodei nepavyko žygis, pradėjus jam būti didžiuoju 
magistru. Tuoj pat ėjo kit. smūgis. O čia lietuviai vijosi iš 
paskos. 

Matyt, buvo pasirengę, buvo surinkę daug kariuome- 
nės. Dalyvavo Kęstutis, Algirdas, kiti giminės, puolė Prūsų 
žiemių pusę. Pasidaliję į penkis būrius, skraidė aplink. Iš- 
tuštino Sembą, buvo apie Labguvą, prie Marių, apie Šakius, 
Pavandenį, Kaimą, skraidė išilgai Deimos. 

Vokiečiai nesigynė išsigandę, tik vienoje vietoje rodė 
šiek tiek drąsos Ragainės komtūras Hehning Schinderkotft. 
Jis atvyko į Labguvą, kuri buvo jo žinioje. Tuomet šitas bū- 
rys pasuko prie Marių. Čionai lietuviams traukiantis per ba- 
las, dalis paskendo, kiti pasuko prie Deimos. Jos plonas, tra- 
pus ledas neišlaikė, įlūžo, kai kas prigėrė, kai ką paėmė į 
nelaisvę“. 

Vėliavoje lietuviai užtiko vokiečių išniekintą vieno ba- 
joro kūną, tai jį čia iškilmingai sudegino. 

Lietuviai grįžo atgal. Kęstutis kiek pabuvo Kaime, Al- 
girdas — Labguvoj, o iš ten be kliūčių grįžo namo, su dide- 
liu grobiu, su daugybe belaisvių — vyrų, moterų ir vaikų. 

Sunkus buvo tas smūgis Kniprodei. 

Lietuviai puolė Prūsus ir 1353, ir 1354 m. 

1353 m. žiemai baigiantis, Algirdas ir Kęstutis pasiekė 
Rėselį (Varmėje), ten paėmė didelį grobį, jau ėmė į nelaisvę 
ir vyrus — sau baudžiauninkus. Keli Ordino broliai paban- 
dė vytis, bet juos pačius pagavo“. 


* Wigand pasakoja, kad buvo paimtas į nelaisvę Algirdo sūnus. 
Komtūras jį ištraukė ir atidavė Kęstučiui. Neatrodo, kad tai būtų daręs 
pasižymėjęs žiaurumu Schinderkoft, ypač užpuolimo metu. 

7 Ten pat (S. R. Pr., III, p. 516—529); Voigt, V, p. 93—95. 

* Wigand, p. 44—45 (S. R. Pr., II, p. 520); Schūtz, rašydamas apie 

1354 m. lietuviai puolė kitoje vietoje: siekė Gunelaukių 
(Galindų pusiaužiemių dalis, dešinėje Alos pusėje), užkliu- 
dė Vartenburgo pilį. Čia grobė, degino, ėmė į nelaisvę. Ir 
vėl Ordinas tylėjo. Tik 1355 m. Ordinas suskato pulti Že- 
maičius paties popiežiaus paragintas. 

Žiemai baigiantis (vasario mėn.) ir vasarą puolė marša- 
las Žemaičių naikinti: užklupo Medininkus, 5 dienas sukio- 
josi, iš ten pasuko link Ariogalos, Vaikių ir kt. 

Metų pabaigoje, žiemai prasidėjus, norėjo padaryti tą 
patį, bet Ragainės pilis sudegė du sykius: žiemą Kalėdoms 
ir po Velykų 1356 m. Reikėjo trečią sykį ją statyti. Šitai tu- 
rėjo padaryti greitai, nes bijojo lietuvių puolimo. Lietuviai 
puolė tikrai tais pačiais metais sausio mėn., tik kitoje vie- 
toje. 

Ordinas atstatė netoli esančią ir lietuvių sugriautą Skal- 
vių pilį (prie Tilžės). 

Čia vėl ištiko nelaimė, susižeidė didysis magistras; su- 
laužė dešiniosios kojos blauzdą. 

Ordinas buvo parodęs kiek gyvumo, bet ir vėl tylėjo“. 

Kaip buvo minėta, 1356 m. sausio mėn. lietuviai puolė 
Prūsus. Įsibrovė Kęstutis, Algirdas ir Patirgas (iš Gardino). 
Dabar pasirinko kitą vietą, puolė Allenšteiną, jo apylinkę, 


tuos įvykius, giria vokiečių brolius, kurie vijosi ir, žinoma, pridarė daug 
blogo lietuviams. Šaltinis jam buvo paprastai tas pats Wigand. 

Ir Voigt, ir S. R. Pr., II, leidėjas tiki, jog žinios yra buvusios pas 
pirmąjį Wigandą, tik vertėjas jas praleidęs. Nėra reikalo šitai tikėti. 
Schūtz visą tai prasimanė ir nuo savęs pridėjo, kaip pridėjo paaiškini- 
mą, kodėl magistras nepuolė: sako, buvę drėgna visą vasarą ir rudenį. 
Nepuolė lietuvių Ordinas ir 1354 m., o lietuviai naikino Prūsus, lietus 
jiems netrukdęs. 

Raczynski savo Wigand kronikos leidime negalėjo pritarti senajai 
Voigto nuomonei (Wigand, p. 97). 

> Wigand, p. 46—47 (S. R. Pr., II, p. 520—522). 

sugriovė 17 sodžių, pasuko į Gustenstado miesto pusę, Var- 
mėje prie Alos upės, aptuštinę grįžo namo niekieno nekliu- 
domi . 


LENKŲ KURSTOMOS VOKIEČIŲ KOVOS 


Kazys, norėdamas išsiplėsti lietuvių valdomose žemėse, 
reikalavo, kad kaimynai pultų lietuvius ir juos nusilpninę 
bei nuvarginę, sudarytų galimybę lenkams laimėti. 

1356 m. Kazys, pats ruošdamasis lietuvius pulti, ap- 
skundė Vokiečių ordiną popiežiui ir kai kuriems svarbes- 
niems kaimynų viešpačiams, kad jis padedąs lietuviams, lai- 
kąs atvirus kelius, o į Lenkiją juos uždarąs, netgi davęs lie- 
tuviams pagalbos, todėl prašė popiežiaus Ordiną sudrausti. 

Popiežius nepatikėjo, bet dėl visa ko Ordiną į įspėjo, kad 
jeigu tat būtų teisybė, tai šito daryti negalima“ 

Vokiečių ordinas grasinimo pabūgo ir 1357 m. nenoro- 
mis pradėjo karą. Karai jį vargino, ardė ūkį, nedavė ramy- 
bės, o daug ko laimėti neturėjo vilties. Iš visų pusių kūrsto- 
mas, sulaukęs piniginės paramos, susirinkus daug svečių iš 
vokiečių, prancūzų, anglų ir škotų, išėjo su didele kariuo- 
mene į karą prieš Žemaičius. Kariuomenę vedė pats Ordino 
maršalas Dahenfeldt. Elgėsi kaip paprastai — grobė turtą ir 
žmones, degino trobas. Pasiekę Raseinius, vokiečiai išsisklai- 
dė aplinkui paplėšikauti. Stovyklą įsitaisė Veliuonoje, kur 
laikė visą savo grobį. Jam saugoti pastatė sargybą iš 150 





* Ten pat, p. 49. Schūtz tą žinią paėmė iš Wigando, bet sumažino 
1 sodžiumi, parašė 16. (Schūtz pasižymi tuo, kad stengiasi sumažinti 
lietuvių padarytus darbus, jeigu daug negali, tai nors truputį. 

* Theiner, I, Nr. 769, p. 577 (rašyta 1356.IX.17); Voigt, V, p. 124— 
25 (Smulkiau kitoje vietoje). 

žmonių. Staiga atsirado lietuviai, užpuolė stovyklą, išmušė 
sargybą, atsiėmė grobį, maišus, roges, karo įrankius. Likę 
gyvi vokiečiai pasileido bėgti netekę maisto, paragino bėgti 
ir kitus. 

Tai buvo paskutinis žygis, kurį surengė Ordino marša- 
las į lietuvių žemę. Prieš keletą metų jis turėjo sunkią kovą 
ties Strėva, išgelbėjo stebuklas, o dabar jo nebuvo. 

Keletą metų vokiečiai turėjo vėl tylėti ir ramiai sėdėti. 

Ordinui reikėjo susirūpinti. Jo kaimynas Kazys atrodė, 
jog rengiasi eiti prieš Ordiną: 1357 m. jis suderėjo su Lietu- 
va: ten jų kovų nebus, galės čia atsigręžti. Bet Kazys sude- 
rėjo su totoriais, jog mokės duoklę, kad nepultų Galičinos. 

Kurija, apie tai išgirdusi, rūpinosi sutaikyti lenkus su 
Ordinu. Tuo pat laiku lietuviai per imperatorių Karolį pra- 
dėjo rūpintis apsikrikštyti, o tat padarius, Ordinas būtų vi- 
sai nereikalingas“. 

Taigi Ordino padėtis sunkėjo. Jis turėjo tiek sustiprėti 
Prūsuose, kad Lietuvos krikštas nepakeistų jo būklės. 


ORDINO AKTYVUMAS (1359—1360) 


Ordinas turėjo atkusti ir būti aktyvus, kad gautų para- 
mos iš Vakarų Europos. Tam tikslui jis rūpinosi pirmiausia 
gauti dangaus pagalbą. Šitai atsiėjo ne taip brangiai, o pas- 
kui lengviau ateis materialinė pagalba — pinigai ir žmonės 
iš kitų kraštų. Taigi gali net vietoje pakilti nuotaika. 

Kniprode atstatė sudegusį Olyvos vienuolyną, išpuošė 
jį, pasirūpino gauti Prūsams naujų šventenybių: Kristaus 
kryžiaus ir karsto relikvijų, Kalvarijos kalno žemės, degan- 





*2 Wigand, 49 (S. R. Pr., II, p. 523 — 524). 

čio Mozės krūmo šakelę, Panelės Švč. Marijos rūbų dalelę, 
Septynių apaštalų, šv. Adalberto ir Šv. Stanislovo relikvijų, 
Marijos Magdalenos dantį, be to, daug šventųjų (iš viso 21) 
relikvijų. Kas jas lankė, gaudavo atlaidų. Aplankė jas ir di- 
dysis magistras Kniprode. 

Relikvijų skaičių jis didino ir vėliau. Jam pavyko gauti 
iš Paderborno vyskupo šv. Laborijaus relikvijų. Vyskupas 
jas atsiuntė grynai kariniais tikslais prieš Lietuvą. Jis sakė, 
kad Paderborne įvykę tų relikvijų stebuklų, tai dabar jis pa- 
dėsiąs Ordinui kovose su tikybos priešais saracėnais (lietu- 
viais)“. 

Dabar įsitikinus, kad Ordinas turi dangaus pagalbą, bu- 
vo galima pulti lietuvius. 

Buvo ir kitas akstinas karui pradėti. Nutilęs maras 1361 
m. vėl ėmė siautėti Prūsuose ir pas kaimynus, taigi reikėjo 
dangų permaldauti, atstumti jo rykštę gerais darbais — ka- 
ru su Lietuva. 

Atsirado naujų žmonių, kurie troško šito karo, naujas 
maršalas Henning Schindekopf, žiaurus žmogus, mėgstąs 
beginklius žudyti ir kankinti. Atėję apie tą laiką svečiai iš 
Vokietijos, pabėgę iš namų nuo maro, reikalavo karo, norė- 
dami išpirkti nuodėmes. 1360 m. surengė jiems žygį, atro- 
do, nedidelį, pasiekė Veliuoną, paplėšikavo ir grįžo. 

Kalbėdami apie žygius į Lietuvą, turėjo galvoje kitą tiks- 
14 — apsaugoti Prūsus nuo lietuvių puolimų, kurie jau ke- 
letas metų buvo labai pavojingi. Puldinėdami Lietuvą, gra- 
sindami jai, galės ramiai apsaugoti savo sieną pristatydami 
naujų pilių. 

Didysis maršalas, su didele kariuomene išėjęs neva 
prieš Lietuvą, apsistojęs statė šalia Tilžės (Skalvių žemėje) 


* 





3 Voigt, V, p. 131—132. 

dar vieną pilį (Neuhaus vardu). Grįžęs iš karo prie Nemuno 
žočių, sustiprino pilį prie Ventės rago (Windenburg). 

Tuo laiku netikėtai sudegė medinė Klaipėdos pilis. Dėl 
to dalį tos pačios kariuomenės pasiuntė į Klaipėdą: darbi- 
ninkai statė pilį, kariai saugojo. 

Ordinas sustiprino Nemuno liniją. Kniprode taip pat 
rūpinosi sustiprinimais. Esant jam prie Nemuno (arti Ragai- 
nės), atėjo žinia, jog ir kaimynai daro tą patį: stato pilį pie- 
tuose nuo vokiečių gintis. Šia proga išgirdo dar baisesnį da- 
lyką, jog tą pilį statą susitarę lietuviai ir lenkai. Kalba ėjo 
apie statomą Raigardo pilį prie sienos, bet toje žemėje, ku- 
rią Ordinas savinosi. 

Žinios buvo teisingos. Kęstutis, nusiraminęs pietų pu- 
sėje, susitarė su Lenkijos Kaziu pastatyti bendrą pilį. Ji gin- 
tų Mozūrų žiemius, Lietuvoje — Gardino sritį. Galima būtų 
sulaikyti vokiečių veržimąsi į Mozūrus. Taigi turėjo statyti 
lenkų darbininkai, bet ja domėjosi Kęstučio Patirgas. Gal- 
būt lankėsi ir Kęstutis. 

Didysis magistras išsigando, pasiuntė į Raigardą vyr. 
valdininkus su geroka kariuomene. Atvykę į vietą jie įsiti- 
kino, kad žinios buvo teisingos. Rado darbininkus dirbant 
su vienu pristavu. Vokiečiai ėmė klausinėti žmonių, bet jo- 
kio aiškaus atsakymo negavo: sako, karalius liepęs, tegul su 
juo ir kalbasi. O vokiečiai primygtinai reikalavo pilies nebe- 
statyti ir iš čia pasitraukti. Juk žemė esanti Ordino, jis ją 
krauju atėmęs iš pagonių. O tie atsakė: mes negalime tik- 
rinti raštų nei žinoti, kieno žemė; karalius liepęs. 

Pristavas siūlė vokiečiams atsiklausti netolimoje Vizno- 
je viršininko, o tie varė savo: jie esą lenkų draugai, tik lie- 
tuviai priešai. Vis teiravosi: girdėjęs, kad buvo lietuviai, ar 
tai tiesa, ar buvęs Kęstutis? Pristavas ir kiti žmonės atsakė, 
jog buvęs Patirgas, o apie Kęstutį negirdėję. 

Vokiečiai pagaliau varu ėmė veržtis, pareikalavo, kad 

eitų iš statybos pasitarti ir duotų atsakymą, o jie seksią pas- 
kui. Darbininkai išėjo, vokiečiai sekė paskui, gal nuėjo. Len- 
kų darbininkai išbėgiojo, grįžę nerado nieko. Vokiečiai išar- 
dė pilį, o kas buvo iš medžio, sudegino. 

Maršalas grįžo namo“. Kęstutis pamatė, kad Kaziu la- 
bai pasitikėti nebuvo galima. Kazys tylėjo, nieko nesakė dėl 
savo sąjungininko Ordino puolimo. 

Didysis magistras pastebėjo, kad sugriautai piliai vieta 
pasirinkta gera, per ją lengva įsibrauti į jo žemes, ten visai 
neapgintas. Todėl tais pačiais metais pastatė dvi pilis: vieną 
(Grebinas) savo žemėms saugoti, kitą (Rungebrasta) Gardi- 
nui pulti“ ; 

Ordinui atrodė, jog taip pasirengę galėsią geriau pulti. 
Betgi visokių kliūčių atsirado: dar vis bandė vokiečius dan- 
gaus rykštė maras, vis dar mirė daug žmonių. Net audros 
buvo pridariusios žalos, o kare su lietuviais geresnės kloties 
nematyti. 

Kaip ir anksčiau, 1360—1361 m. Ordinas galėjo puldi- 
nėti lietuvius nedideliais būriais, netikėtai, tik ten jiems te- 
siklodavo, o bandymai paimti pilį (pvz., Veliuonos) nepa- 
vykdavo, nors ir žmonių turėjo, ir svečių iš svetur ateidavo. 
Dėl to patogiau buvo pulti iš Ragainės, nes buvo galima 
užklupti netikėtai, esant netoliese. 

Kaip ir pirmiau, šitie maži žygiai tebebuvo tie patys plė- 
šikavimai. Kartais išėjęs į žygį būrys suskildavo ir prireikus 
kovodavo ar slapstydavosi, kol rasdavo kelią namo. Taip 
elgėsi vienas būrys, kuriame veikė bene anglas Tomas 
Sprentzer. 


* Ten pat, p. 134—137; Wigand, p. 50 (S. R. Pr., V, p. 524—525; 
Voigt, Cod. Dipl. Pr., II, p. 113—117. 

* Ziesemer, p. 406; Toppen, Hist. Comparative šokis p. 206— 
207. 

Pulti Gardiną nepavyko, lietuvių sargybos neleido per 
sikelti per Nemuną. 

Tą patį darė ir lietuviai, puldami Ordino pilis ir jų apy- 
linkes“. 

Per vieną mažą susidūrimą pasienyje vokiečiams pavy- 
ko didelis laimikis — paimti į nelaisvę Kęstutį. Atsirado ne- 
paprastai daug didelių vilčių. 


KĘSTUTIS VOKIEČIŲ NELAISVĖJE IR 
JO PABĖGIMAS IŠ TEN 


1361 m. pavasarį, kaip ir paprastai, Ordinas ir Kęstutis 
kits kitą puldinėjo. 

Vokiečiai, nesisekant eiti į Žemaičius, bandė eiti į krikš- 
čionių žemes — į Palenkę, kur lietuviai negalėjo vokiečių 
tikėtis. Gamta pati sutrukdė: ankstyvi pavasario potvyniai 
sudarė kliūtį, turėjo grįžti atgal. 

Bet tuo laiku, galbūt ne pirmą sykį, ir Kęstutis traukė į 
mažiau apgyventą ir ne taip saugajamą kadaise jotvingių 
gyvenamą ežerų šalį — apie Spirdingo ežerą 

Nemažas buvo lietuvių būrys. Su Kęstučiu buvo ir jo 
sūnus Patirgas. O čia netoli buvo keli vokiečių būriai, susi- 
rinkę iš kelių pilių. Buvę Žygyje svečiai galėjo pulti atėju- 
sius lietuvius. Anų buvo daugiau, po karšto kruvino mūšio 
lietuvius nugalėjo, Patirgas pabėgo, Kęstutis gynėsi iki pas- 
kutinio, nukrito nuo žirgo, gal net buvo sužeistas. Paėmė jį 

* Wigand, p. 51 (S. R. Pr., II, p. 526—527); Woigt, V, p. 141—142. 

* Galbūt, dėl tų žygių viena upelio brasta, einanti iš Did. Saimo 


į Spirdingo ežerą, turi Kęstučio Brastos vardą (Gerullis, Maczkowski, 
p. 29—40). 

į nelaisvę. Kęstutis tik vieną šį sykį buvo paimtas į nelais- 
vę“. 

Paėmę Kęstutį į nelaisvę, vokiečiai apsidžiaugė, laimi- 
kis negirdėtas: pats Kęstutis jų rankose. Su didele sargyba, 
akylai saugodami, nugabeno į Marienburgą ir laikė uždarę 
atskirame kambaryje“ ir saugojo jį. 

Dieną pristatė prie jo du brolius, tik naktį nesaugojo: 
juk pilis uždaryta, apsiausta aplinkui. Patarnauti davė jam 
vieną tarną Alfą (Adolfą). Galbūt tuodu broliu buvo prista- 
tyti ne tiek saugoti, kiek šnekinti. Žinoma, broliai prie jo 
nuolatos ir nesėdėjo, išeidavo į pamaldas ar kitur. Gal da- 
bar Kęstutis daugiau pramoko vokiškai. 

Trakus apėmė didelis nusiminimas. Sūnus Patirgas pa- 
bėgo. Negirdėti, kad būtų ką daręs tėvui išvaduoti. Birutei 
parūpo gelbėti, jos vaikai dar maži. Reikėjo kaip nors išva- 
duoti. Paprastai iškeičia į kitus belaisvius, sumokama pini- 
gais. 

Iš Lietuvos į Ordiną buvo atėję kviesliai su juo derėtis, 
kaip Kęstutį išgauti iš nelaisvės. Gal Birutė siuntė, gal Algir- 
das tat darė? 

Tuščiomis grįžo kviesliai. Turbūt brangiai užsiprašė Or- 


* Vis dėlto buvo tokių, kurie iš painių Wigando žodžių padarė 
du Kęstučio paėmimus į nelaisvę. 

Be Dlugoszo XV a., tat tvirtino XIX a. Maczkowski. Jisai sako, esą 
Kęstutis buvęs suimtas du sykius tais pačiais metais, 1361. Pirmą sykį 
paėmė į nelaisvę III.21, pabėgo IX.18. Vėl ėjo 1361 m. baigiantis (datos 
nenurodo), bet jau paspruko. Kaip jis galėjo suspėti surinkti kariuo- 
menę? Juk jis turėjo grįžti namo ir apsitvarkyti. 

* Vėliau Marienburgo rūmuose ėmė rodyti tą kambarį, kuriame 
kalėjęs Kęstutis. Tik jis turėjo keistą vardą Witold. Ar nebus supainio- 
tas kambarys, kuriame gyvenęs Vytautas, su Kęstučio kalinamu kam- 
bariu? Galėjo ir taip atsitikiti: Vytautas gyveno tame kambaryje, kuria- 
me kalėjęs jo tėvas Kęstutis. Žinoma, tai tik spėliojimas, bandymas 
suderinti Kęstučio kalinamąjį kambarį su Witold vardu. 

dinas, nemėgo pigiai nusileisti. Kaip ir Kęstutis, ne sykį bu- 
vo reikalavęs visą Ordiną iškelti kitur, jų užgrobtą žemę 
reikalavo grąžinti. 

Turbūt kviesliai vieną sykį buvo pavasarį, kitą sykį jau 
vėlai rudenį. 

Ilgai sėdėjo Kęstutis. Pasibaigė pavasaris, atėjo vasara, 
vis nieko nėra, niekas jo neišvaduoja. Ėmė visą laiką galvo- 
ti, kaip pačiam išsprukus, juk jam ne pirmiena išsisukti iš 
painiavos. Sėdėdamas niūriame kambaryje, tik naktimis pa- 
liktas vienas, išžiūrėjo pagaliau visus kampus, iščiupinėjo 
visus akmenis ir plytas. Mūro siena buvo padengta tapetų; 
vienoj vietoj po jais rado įdubimą, lyg būtų niša. Ten, kur 
buvo medinė lentyna, siena plosnenė, ne taip stipriai laikė- 
si, netgi vienoje vietoje buvo pasidaręs plyšys. Galėtų pro 
čia išeiti. 

Vienas, niekieno nepadedamas, nieko nepadarys. Rei- 
kia, kad kas iš šalies padėtų. Ir tat tegalėtų tarnas. Buvo jis 
žemaitis ar prūsas, apkrikštytas Adolfu; kaip pirmiau buvo 
vadinamas, nežinia. 

Magistras buvo jį davęs Kęstučiui aptarnauti ar dėl to, 
kad jis nemokėjo vokiečių kalbos, ar todėl, kad tarnai visi ar 
dauguma buvo iš prūsų ar naujakrikštų belaisvių lietuvių. 

Jei Kęstutis ligi šiol nemokėjo vokiečių kalbos, tai dabar 
kalbėdamasis su dviem sargais vokiečiais, Ordino broliais, 
turėjo pramokti. Greičiausiai tarnas turėjo dirbti juodąjį dar- 
bą, kurio patys broliai nenorėjo. 

Šitas Adolfas (Alfas) jautėsi čia svetimas, naujoji tikyba 
permainų jam nedavė, pajungtas, padarytas tarnu, turėjo 
aptarnauti vokiečius. O čia sėdi garsusis Kęstutis, kuris mu- 
šė vokiečius. Jie jo bijojo ir kartu gėrėdamiesi kalbėjo apie 
jį. Gal tėviškėje laukdavo Kęstučio kaip išvaduotojo. Kęstu- 
tį ir Alfą suartino bendra kalba, bendras likimas. 

Matėsi trumpai, gal kasdieną, žinoma, tik dieną, prie 

brolių, kurie saugojo. O buvo ir be jų, juk ne visuomet bro- 
liai būdavo prie jo, pasitraukdavo, išeidavo. Tai tomis va- 
landomis galėjo susitarti, galėjo prašnekti lietuvis į lietuvį, 
kalinys į tarną. 

Ir Kęstutis pabėgo iš kalėjimo. 

Vokiečių žinios šitaip aprašo jo pabėgimą: „Jis pastebė- 
jo mūre plyšį, kuxį išplėtė ir uždengė, plytas ir kitą medžia- 
gą tarnui liepė išnešti. Ir tat, apie ką taip ilgai galvojo, va- 
dinasi, kaip pabėgti, išsipildė, nes per pirmąjį miegą išėjo 
pro sienos skylę, nusileido į griovį patariamas tarno, vardu 
Alfas, kuris, nors krikščionis, bet buvo kilęs iš pagonių. Jis 
ramino karalių ir atnešė jam baltą apsiaustą su juodu kry- 
žium. Ir taip kryžiuočių drabužiais tas jojo savo keliu, did. 
komtūro arkliais, kuriuos jam atvedė, ir linksmai ištrūko to- 
kiais drabužiais ir tokiu arkliu. Sutikęs jį buvo vienas Ordi- 
no brolis ir pasisveikino, kaip daro broliai. Nepažino jo, tik 
paskui prisiminė, jog taip atrodė tasai, kuris bėgo. Greitai 
įjojo į mišką prie Liebstad ir ten pasislėpė vienoje pelkėje, 
paleidęs anuos gerus arklius, ir liko baloj iki nakties. Mastė, 
kaip paskui eiti tamsumoje. Taip ir padarė, priėjo prie Dre- 
vencos upės ir ją perplaukė. Paskui skubiai atvyko į Mozū- 
rus, pas seserį ir ten kurį laiką sugaišo...“ 

Pabėgęs Kęstutis traukė į Mozūrus. Per čia kelias į Lie- 
tuvą artimesnis negu per Žemaičius. Be to, patogiau slėptis: 
rečiau gyvenamas, mažiau pilių, o aplinkui girios ir balos. 

Mozūruose iš giminių buvo jo sesuo ; vargu jo laukė 
Samovitas. Kraštas nuvargintas maro. Rodos, čia ilgai ne- 
gaišo, traukė pėsčias į Lietuvą. 


* Wigand, p. 52 (S. R. Pr., II, p. 528). 

*! Vienas Wigandas teisingai sako, jog čia buvo jo sesuo, visi kiti 
ir vėlesnieji istorikai kalba apie dukterį ir žentą. Kęstučio duktė (Da- 
nutė) tikrai buvo nutekėjusi į Mozūrus, tik vėliau, 1380 m. už Jonušo. 

Kviesliai iš Lietuvos laukė girioj, pasieny, bene tie, ku- 
. Ž Ė 2 So 42 
rie buvo Marienburge, davė arklius, parjojo namo . 
Kęstučiuo esant nelaisvėje, Ordinas ruošė labai didelį 
Mao 4 dė S : 
žygį prieš Kauną “ Kęstučio pabėgimas nesutrukdė to dar- 
bo. 


KOVOS DĖL KAUNO (1362—1369) 


Plėšdami Žemaičius vokiečiai turėdavo šiek tiek nau- 
dos: jie turto parsinešdavo, žmonių ir gyvulių parsivaryda- 
vo. Šitaip sulaikydavo žemaičius, kad jie neitų į Prūsus. Be 
to, mažasis karas mokė karius karo meno. Betgi didelės nau- 
dos neduodavo, lietuviai puolė Prūsus, juos naikino, ne- 
duodavo ramybės. Taigi reikėjo siekti Aukštaičių ir ten su- 
stiprėjus apsupti Žemaičius iš užnugario. Atrodė, kad tokių 
sargų punktu buvo Kauno pilis. Ją turint galima turėti savo 
žinioje Nemuno dalį. Todėl kovos dėl Kauno. įgijo didelę 
reikšmę, jos buvo atkaklios, ilgai užsitęsė. 


* Ar Kęstutis davė žinią apie save Ordinui? Artimiausi aniems 
laikams kronikininkai nieko apie tat nemini, o ir nebuvo reikalo. Ta- 
čiau Grunau ir daugelis kitų pagražindami pasakoja, esą Kęstutis pa- 
siuntęs pajuokiantį laišką: ačiū, sako, už gerą pastogę ir vaišinimą Ma- 
rienburge, bet pasižada, jeigu dievai duos jam pagauti didįjį magistrą, 
geriau saugosiąs ir aprūpinsiąs; pabėgti padėję tik dievai ir minėtas 
tarnas, jo sūnus Mykolas Lauf. 

Apie tokį raštą nėra užsilikę žinių, greičiausiai jo ir nebuvo. Vis 
dėlto šis tas galėjo būti atsitikę: galbūt vėliau kalbėdamasis su Ordino 
žmonėmis ar pats, ar per kvieslius Kęstutis buvo pasijuokęs dėl savo 
pabėgimo, nes ne sykį tekdavo jam su anais susieiti. Grunau, t. I, p. 
621; Kotzebue, II, p. 199 (jis sako sūnus Alff tepadėjęs). 

* Šitą epizodą smulkiau esu išnagrinėjęs savo studijoj „Kęstutis 
Marienburgo pilyje ir jo pabėgimas iš ten“ (Praeitis, t. I, p. 64—93). 

Dar tebesėdint Kęstučiui vokiečių nelaisvėje, didysis 
magistras sumanė pulti Kauną su stipria mūro pilim, vartus 
į Lietuvą. Jį paėmęs galės lengvai brautis gilyn į Lietuvą. 
Didysis magistras prisakė Ragainės komtūrui ištirti Kauno 
pilį, mūrų aukštumą ir storumą, paruošti mašinas sienoms 
griauti, keliamus tiltus ir kopėčias. Žadėjo pulti žiemą 

Lietuviai laukė puolimo. Kaunas turėjo stiprią pilį, iš 
mūro, grioviu apsuptą, tvora aptvertą, visur bokštai pada- 
ryti. Buvo suvežta medžiagos keliamiems tiltams daryti, tu- 
rėjo dervos atsargai, prisirinko ir maisto. Įgulos ten buvo 
apie šimtą ar daugiau žmonių. Gynė tą pilį Vaidotas, Kęs- 
tučio sūnus. 

Pavasarį, apie kovo 13, iš Prūsų išėjo, galbūt iš Ragai- 
nės, didysis magistras ir visa vadovybė. Keliavo Nemunu 
laivais prieš vandenį; Plaukė gana ilgai, kokią savaitę. Be 
gausių savų karių, vyko į tą kovą daug svečių iš Anglijos, 
Italijos, Vokietijos 8 

Ramiai ir tyliai jie praplaukė pro lietuvių pilis Veliuo- 
ną, Biseną. Apsistojo žemiau Kauno, saloj tarp Nemuno ir 
Neries, pastatė laivus, pasistatė saloj stovyklą, nutiesė iš jos 
į Nemuno krantą tiltą ant laivų. Užtruko 5—6 dienas. 

Atėjo Kęstutis“, bandė sutrukdyti tilto statymą, bet jį 
atmušė. 





* Wigand, p. 54. 

* Kauno senamiesty, yra vėlesnės pilies griuvėsiai. Vargu tik ti- 
kėti Maskvai <...> sako <...> ieškojęs pabėgusio Kęstučio bent jos 
<...> senieji. Kiek galėjo būti karių, galima spėti iš senosios pilies plo- 
to. Kronikose sutiktieji skaičiai perdėti taigi tegalėjo būti 100—200 vy- 
rų. 

* Wartbergė (S. R. Pr., II, p. 81). 

* Nors kronikos (Wigand, Wartberge) mini, vargu ar Algirdas bu- 
vo. Nieko jis nedarė, nei derybose, nei kovose nedalyvavo, tik sky- 
rium stovėjo, taigi veikiausiai jo nebuvo. 

Vokiečiai, pastatę sargybą saloje ir pavedę jai saugoti 
tiltą, išlipo į krantą. Tarp Neries ir Nemuno aplink pilį iška- 
sė griovį, už jo prie pilies pastatė tvorą su praėjimais apsi- 
ginti nuo lietuvių, puolančių iš šalies; ten pastatė dalį ka- 
riuomenės. 

Vokiečiai pradėjo apgulimą, bandė paimti mūrus, bet 
nesėkmingai. Šitai tęsėsi ilgai. Lietuviai narsiai gynėsi, ne- 
įleido į pilį. Vokiečiai pastatė kilnojamus bokštus, bandė nu- 
leisti iš jų tiltus, norėdami iš aukšto pulti. Ir čia nesisekė. 
Paskui ištraukė avinus (taranus) ir jais griovė mūrą. Ir sun- 
kiai sekėsi: pramušė dar tik pirmąjį papilės mūrą. O čia gy- 
nėjai iššokdavo iš pilies ir pro bokštus, iš aukštumos, prida- 
rydavo daug žalos vokiečiams. 

Nusibodo nesėkmingai kovoti, nuvargo vokiečiai. No- 
rėtų prispirti lietuvius, kad stotų į kovą lauke, bet išvilioti 
nepasisekė. 

Pramušę mūre plyšį ar skylę, stengėsi įsibrauti į pilį, 
bet lietuviai neleido, išmušinėjo praėjusius, o kiti turėjo 
trauktis. Plyšį įgula vėl užtaisydavo. 

Kartais dieną naktį be perstojo griaudavo, pavartojo ir 
patrankų. Iš bokštų ėmė mėtyti degančius dervuotus paga- 
lius. Kartais pavykdavo uždegti, tada ten žūdavo ir vokie- 
čių — nuo gaisro, nuo griūvančių mūrų. 

Kęstutis bandė atitraukti nuo pilies, išvilioti vokiečius į 
kovą su juo. Vokiečiai perprato vylių, nesidavė. Kęstutis 
bandė derėtis, bet ir čia neįsileido, gal bijojo pasitraukti . 


i 


* Kęstutis buvo ne už Nemuno (Viesulo kalnuose), ne kairėj jo 
pusėj, kaip kartais tariama, o dešinėj pusėj (tai jau ir S. R. Pr., II, p. 
531, Nr. 589, pastebėjo). 

Taip pat manau, kad klaidingai sakoma, jog buvo 2 tiltai: per Ne- 
muną ir per Nerį. Buvo tik vienas nuo salos į krantą per Nemuną. 

Reikėtų greičiau paimti pilį, nes maisto galės pritrūkti, 
aplinkui — tuščia. Dirbo vokiečių kariai, dirbo atgabenti 
meistrai dailidės. Nemaža suvartota ginklų, žuvo mažose 
kautynėse vėliavos, kariai. 

Nuolatos puolant pilį, išardžius mūrą, pilyje buvo kilu- 
si panika. Kai kurie buvo nusiminę ir bėgo pasiduoti. 

Vienas gudas Mykolas, pabėgęs norėdamas pasigerinti 
vokiečiams, atnešė strėlių pundą; perbėgo ir bajoras Gelgu- 
das Gineitis; papasakojo, jog pily pasidarė sunku, suspaus- 
ti, bet ramiai ruošiasi gintis, gamina šovinius, kad tikisi ap- 
ginti pilį. 

Apgulėjai įnirtingai spaudė labiau ir labiau. Kai kurie 
bandė iš pilies prasimušti pro vokiečius, bet nepavyko. O 
čia mediniai trobesiai pradėjo degti nuo uždegto bokšto; 
žuvo nuo gaisro vokiečių ir lietuvių. Laikytis pilyje nebebu- 
vo galima. Medžio pastatai dega, maisto pritrūko, trošku 
nuo dūmų. 

Iš degančios pilies išėjo Vaidotas su 36 bajorais; juos 
visus paėmė į nelaisvę. 

Kęstutis prašė duoti raštu belaisvių vardus. Vokiečiai 
davė. 

Nusiminė Kęstutis, dideli buvo nuostoliai. Sako, be to, 
ji patį buvo sužeidęs šernas. 

Vokiečiai galų gale paėmė Kauną, buvo Velykų diena. 
Iš džiaugsmo užgiedojo „Kristus prisikėlė“... Bet buvo tai 
liūdnas laimėjimas, daug jų pačių žuvo, likusiems gyviems 
buvo sunku su maistu, netikėtai per ilgai užsitęsė apguli- 
mas. Dabar turėjo aplinkui maisto ieškoti, plėšikauti; o žmo- 
nės išbėgioję, maistą buvo paėmę lietuviai. Pas vieną užsi- 
likusį buvo užtikę 12 riebių meitėlių ir 1 sublogusią karvę. 
Atrodė lyg stebuklas būtų ištikęs: ėmė girtis, kad tas ūki- 

ninkas mielai būtų jiems dovanojęs, duotų ir daugiau, jeigu 
būtų namie. Gal tai lietuvių atsivaryti, maistas saviesiems? 

Ūpui pakelti padarytos iškilmės, atlaidai, suteikta Ko- 
munija. Šiek tiek pasilsėję, nesitikėdami pasilikti, ėmė griau- 
ti pilies mūro likučius. 

Lietuviai ir čia trukdė, puldinėjo, išardė tvorą, norėjo 
pulti atsilikėlius, bet vokiečiai laiku spėjo pereiti tiltą, jį iš- 
ardyti ir laivus pasiimti, prieš tai grioviu nuleidę mašinas ir 
padargus. 

Nuo salos leidosi žemyn; ramiai praplaukė pro Pistėnų 
ir Veliuonos pilis. Ir grįžo namo nuvargę, ne kažin kiek jų 
buvo likę“. 


* Kronikininkai įvairiai pasakoja apie žuvusiųjų skaičių. Wartber- 
ge (S. R. Pr., II, p. 81—82) sako, kad vokiečių žuvę 7 broliai ir 20 kitų, 
lietuvių — 2000. Detmar ir kiti (S. R. Pr., III, p. 81—82)— lietuvių 
2000. Wigand (S. R. Pr., II, p. 517) — lietuvių žuvo 3500, krikščio- 
nių — 200. 

Kiek iš tikro galėjo būti ir kiek žūti? 

Žiūrint Kauno pilies dydžio, joje galėjo būti iš viso 100—200 vyrų 
įgulos ir turbūt tokiam skaičiui buvo paruošta maisto. Taigi reikės at- 
mesti pasakas apie 3500 ar 2000 žuvusiųjų. Jeigu pasidavė 37, tai visi 
kiti išsibėgiojo ar žuvo. 

Kas kita vokiečių skaičius: tomis kai kurių kronikininkų žiniomis 
reikės tikėti. Teisybė, skaičiai nevienodi: Wartberge kalba apie 27, Wi- 
gand apie 200. 

Apgulimas užsitęsė ilgą laiką, apie 3 savaites, apgulimo sąlygos 
buvo sunkios, užpuolikai daug kentėjo nuo kliūčių, atmušdavo jų ma- 
šinas, kentėjo nuo gaisro, visą laiką būvo apačioj, gynėjai mėtė nuo 
mūro. Imant pilį žūva daugiau negu ginant. Be to, turėjo apginti juos 
Kęstutis. 200 žuvusiųjų vokiečių — skaičius tikėtinas. 

O atvykusių imti Kauną buvo gana daug, galėjo būti vienas ar 
keli tūkstančiai; juk buvo atvykę visi Ordino vadai, buvo svečių. 

NAUJASIS KAUNAS 


Vokiečiai, sugriovę Kauną, jo vietoj nestatė savo pilies, 
nes tarė, kad šito pakaks saugumui, o ir neturėjo jėgų tuo- 
jau statyti. Tada Kęstutis sumanė pastatyti kitą pilį, kuri su- 
laikytų vokiečius, žemiau. Jis pasirinko Virgalės salą (kurią 
vokiečiai praminė Gotteswerder — Dievo sala) prie Nevė- 
žio žiočių. Pasirinkęs vietą, jis įsakė rengtis statyti, suvežti 
medžiagą. Greitai prasidėjo darbas: padarytas tiltas ant lai- 
vų per Nemuną; ant tilto buvo du bokštai, kad galėtų gintis 
užpuolus. Naująją pilį pavadino Naujuoju Kaunu.. 

Žinoma, tuoj sužinojo apie tai vokiečiai, nes žvalgai bu- 
vo davę žinią. 

Didysis magistras suprato, kad Naujasis Kaunas kelia 
didesnį pavojų negu senasis, todėl nutarė kuo greičiau jį 
sugriauti. Rudenį (1363 ar 1364 m.) jis atplaukė su didele 
kariuomene. Pasirodė, kad darbas dar nebaigtas; pamatę vo- 
kiečius, dirbusieji išsibėgiojo. Nedidelė juos saugojusi sar- 
gyba bandė gintis ant tilto, bet atplaukę su laivu vokiečiai 
galėjo neleisti pasitraukti į krantą, todėl ji pasitraukė iš čia. 
Vokiečiai sudegino visiškai pilį ir bokštus.. 

iš kalbų paaiškėjo, jog vokiečiai nori imti Peštuvos ir 
Veliuonos pilis, taigi reikėjo įspėti anas pilis, kad gintųsi. 

Peštuvą vokiečiai lengvai paėmė, nes buvusioji tik ma- 
ža įgula įspėta pasitraukė. Sunkiau buvo imti Veliuonos pi- 
lį: 10 dienų stovėjo vokiečiai, griovė sieną avinais (taranais); 
stiprios sienos, negalėjo įveikti. 

Griovė pilį, degino priemiestį. Jos viršininkas Goštau- 
tas, matydamas, jog neišlaikys, pasidavė. Vokiečiai jam pa- 
žadėjo gyvybę, bet kai pasidavė, čia pat vietoj užmušė, iš- 

IMŠE visą įgulą. Tada jau galėjo įeiti į pilį. Tuojau ją išar- 
dė . 

O čia tie patys ar kiti naikino Žemaičius. Livonijos or- 
dinas taip pat buvo atėjęs į talką. Plėšimo vaizdas — senas. 
Jeigu kas žmones įspėdavo, tai jie pasislėpdavo, tada nebu- 
vo ką plėšti ir gaudyti. Į tankumynus vokiečiai nedrįsdavo 
eiti, praeidavo pro šalį, jeigu žmonės pasislėpdavo pilyj. Jas 
degino, mušė žmones, ypač vyrus. 

Sykį užtiko tarp Žemaičių vieną vokietį (ar vietinį), tik 
jau krikštytą, su vokiška pavarde (Hanke Poschedach), pa- 
žįstamą žmogų, kuris neseniai tarnavo Livonijos magistrui. 
Jisai bene bus buvęs Kaune ir pasprukęs, o dabar bene bū- 
siąs Kęstučio būriuose. Šito persimetėlio vokiečiai gyvo ne- 
paliko, nors šis žadėjo nuvesti kur žmonės pasislėpę. 

Kitaip pasielgė su pagautų žemaičių kunigu: jis vedžio- 
jo vokiečius nuo sodybos prie sodybos, po sodžius, po slėp- 
tuves“. 

Plačiai plėšė jie Žemaičių žemes įsileidę į jų gilumą. Jie 
siautėjo apie Ariogalą, Pernaravą, Labūnavą, Žeimius, Švi- 
lėnus, Šates (jau prie Neries), Varlavą ir kt. 

Kova dėl Naujojo Kauno dar tęsėsi su pertraukomis. 

Tuo laiku, kai vokiečiai naikino ėmė Veliuonos ir Peš- 
tuvos pilis, Kęstutis skriejo po Prūsus pietų pusėje, aplink 
ežerus. Ten būdamas gavo žinią, jog vokiečiai Žemaičiuose, 
jog ima pilis prie Nemuno. Jau skubėjo ateiti į pagalbą, bet 
buvo per vėlu: pamatė linksmai grįžtančius vokiečius“. 





* Apie tai rašo Wigand, p. 55 ir 59 (S. R. Pr., II, p. 539—540, 545— 
548). Tą patį įvykį aprašo du sykius ir vis skirtingai. Vieną sykį įgulos 
išušta 100, kitą — 500, vadas tas pats Goštautas. Žinoma, užmuštųjų 
lietuvių skaičius padidintas. 

*! Kur jį dėjo, nepasakyta, gal nugalabijo. 

*2 Wigand, 59 (S. R. Pr., II, p. 547). 

Kitais metais, kai vokiečiai naikino Žemaičius, lietuviai 
tuo pat laiku, nežinodami apie anuos, braudavosi į Prūsus. 
1364 m. įėjo jau kitoje vietoje negu pernai — pasirodė Sem- 
bų žemėje. Sembų vyskupas 1364 m. atstatė Wartenbergo 
pilį, kurią Kęstutis buvo sugriovęs 1354 m. Dabar ją apvedė 
mūrais“. 

Kitoje vietoje vokiečiai tris dienas naikino Žemaičius — 
sukinėjosi po Ariogalos, Peštavos apylinkes. Tame būryje 
buvo vienas anglas, vardu Warwick. 

Lietuviai atsimokėdavo tuos pačiu“. 

Būdavo atsitikimų, kad vokiečiai pasiimdavo piėšikų ir 
eidavo į girią pasislėpusių ir ten apsigyvenusių žmonių ieš- 
koti. 

Jeigu lietuviai juos prisivydavo, tai ne tik atimdavo gro- 
bį, bet ir juos pačius naikindavo“. 


* Ten pat, p. 58 (S. R. Pr., II, p. 545). 
* Ten pat, p. 57, 60, 61 (S. R. Pr., p. 545, 548—549). 
5 Ten pat, p. 61 (S. R. Pr., p. 549). 

NAUJOS KOVOS PRIEMONĖS — BANDYMAI 
SUKIRŠINTI TARP SAVĘS LIETUVIUS 


Iki šiol Ordinas turėjo prieš save vieną Lietuvą, vieno 
asmens ar vienos šeimos valdomą, dėl to nebuvo galima jos 
nukariauti, nepadėjo nė pilys, prie Nemuno pastatytos. Tie 
apgynimo ir žvalgų lizdai nedaug tedavė naudos — prie- 
šingoji pusė galėjo nekliudoma Nemunu perplaukti. O vo- 
kiečių įgula, esanti pilyje, neturėdama aplink save ištikimų 
sodžių, galėjo laikytis tik iš atsivežto maisto. 

Žygiai, padaryti į priešų pusę, sukeldavo tokius pat 
keršto žygius, taigi ėjo kits kito naikinimas, kits kito silpnini- 
mas, O šitai abiejų pusių jėgas mažino, niekam jų nepridėjo. 

Lietuviai gaudavo paspirties iš gudų žemių, Ordinas — 
iš Vakarų Europos. Bet iš ten jau pagalba seko: per daug 
pavojingi buvo žygiai, plaukė vis mažiau pinigų, o be jų 
sunku buvo nusisamdyti algininkų. 

Iki šiol Ordinas galėjo dalį pajėgų sunaudoti koloniza- 
cijai — gyventojų skaičiui ir pajamoms iš jų didinti, o da- 
bar to daryti nebegalėjo. Esant Kniprodei didžiuoju magist- 
ru, prasidėjo Ordinui sunkūs laikai. Kartais atrodė, jog jis 
neišlaikys, jog jo galybė grius“. 

Ordino varomoji prekyba, varžytinės dėl jos su Hanza 


* Literatūroje iki šiol buvo piešiami tie laikai kaip klestėjimo, o ne 
smukimo, laikotarpis. 

privedė prie susidūrimo su kitomis jūros valstybėmis. Svyra- 
vo Kniprode, ar eiti į jūrą, paskui užleido ją savo miestams. 
Taip Ordinas virto žemės valstybe, o miestai labiau ir labiau 
rodė savarankiškumą, nepasitenkinimą jo viešpatavimu“. 

Ordinui norint likti žemės, o ne jūros valstybe, reikėjo 
plėstis, įsigyti naujų žemių ir jas apgyvendinti. Didžiausia 
kliūtis Ordino ekspansijai tebebuvo Lietuvos valstybė. Ją 
reikia nugalėti ar nustumti toliau į rytus. Kniprode nesiga- 
lėjo lėšų, nebeskyrė jų kitiems tikslams, dėjo jas tik karui, 
darė viską, kad išliktų ir išsiplėstų. 

Iki šiol vartojamos priemonės — didieji ir mažieji karai 
laukiamos naudos nedavė: Lietuvos nepaglemžė. Kniprode 
įsitikino, kad kol Lietuva bus vieninga, jis persvaros neturės. 

Ir dabar pradėjo Kniprode ieškoti būdų, kaip prieiti prie 
Kęstučio vaikų, ar nebus galima pasėti tarp jų nesantarvės. 
Lengva bus kovoti, kai bet viena lietuvių dalis eis su Ordinu. 

Kniprode savo akis atkreipė į Patirgą, sėdėjusį Gardine. 
Į tą sritį reikėjo eiti per Užnemunę, skystai gyvenamąją sri- 
tį. Bet patogu per ten pasiekus Nemuną supti Vilnių, eiti 
lietuviams iš užnugario. Taigi Gardinas buvo svarbi ir stipri 
pilis — jis gynė Lietuvos centrą nuo mozūrų ir Ordino iš 
pietų pusės. 

Ir Ordinas užmezgė ryšius su Patirgu. Pirmą sykį šitai 
iškilo aikštėn 1364 m. 

Pavasarį Ordinas išėjo į Gardiną. 

Nesklandi buvo to žygio pradžia. Pačiame Ordine įvy- 
ko painiavų: prieš išeinant prasidėjo vaidai su anglais. 

Anglų svečių Prūsuose pradėjo rastis vis daugiau ir 
daugiau. Atvykdavo diedesni ir mažesni būriai ar galingi 
ponai su savo palydovais, kartais net karalaičiai. Jiems kilo 


7 Woltmann, Der Hochmeister Winrich v. Kniprode. 

noras stipriau pastatyti kojas Prūsuose. Dabar šitame žygy- 
je anglai bandė išmėginti savo jėgas bei svorį ir pareikalavo, 
kad šv. Jurgio vėliavą neštų anglas. Vokiečiai užpyko, ren- 
gėsi dėl to muštis. Ordino viršūnėms teko įsikišti: vėliavą iš 
anglų atėmė ir atidavė vokiečiui. 

Po to mažo nesusipratimo maršalas išėjo į karą, nekliu- 
domas pasiekė Gardiną pakeliui nežmoniškai naikindamas. 

Netikėtai paskui jį ėjo mozūrų kunigaikštis su 300 ka- 
rių. Neatrodė, kad jie būtų buvę svetimi vokiečiams, taigi 
galima buvo tarti, kad veikė susitarę. 

Patirgas sutiko vokiečius lyg svečius, o ne priešus, išėjo 
pasitikti jisai, moterys, vaikai, vaišino midum ir alum. Vo- 
kiečiai vis tiek grobė ir plėšė, žmones ėmė į nelaisvę. 

Kęstutis, gavęs tokią žinią, suprato, ką tai reiškia: jo sū- 
nus susitarė su vokiečiais, eis prieš jį. Patirgas, pats iki šiol 
pasižymėjęs kariniais gabumais ir drąsumu, dabar dėjosi su 
priešais. Jam palikti Gardiną atrodė labai pavojinga. Jau gal- 
vojo, ką su juo darys, tuo tarpu lukterėjo, kol dar daugiau 
paaiškės. 

Kęstutis, pasitraukus nuo Gardino vokiečiams, užpuolė 
jų talkininkus mozūrus: juk jie, prieš tai pažadėję lietuviams 
taiką, ėjo paskui vokiečius tikėdamiesi, kad kils Lietuvoje 
kovos, ir jie tuo galės pasinaudoti . 

Taigi pirmas bandymas pavilioti vieną Kęstučio sūnų 
nepasisekė. 

Žinoma, į vokiečių žygį Gardino pusėje lietuviai atsakė 
tuo pačiu — patraukė į Prūsus. 

Susirinko nemaža kariuomenė, tarp vadų buvo Kęstu- 
tis, Algirdas, Patirgas ir kiti. Prie Nemuno, arti Tilžės, su- 
naikino tris Ordino pilis — Spitrę, Kaunstritės ir Skalvių 





* Wigand, p. 57 (S. R. Pr., II, p. 544—545). 

pilį. Pasuko prie Marių, grįždami siautėjo apie Ragainę, gro- 
bė turtą, žmones, dalį žmonių (maždaug 800) apgyvendino 
netoli Vilniaus, apie Šalčininkus. Būdami prie Ragainės, 
įmetė į ugnį vieną Ordino brolį, turbūt pasižymėjusį žiau- 
rumu . 


BUTAUTO ŽYGIS Į VILNIŲ 


Gal dar 1365 m. pradžioje Patirgas buvo traukęs kariau- 
ti į Prūsus, bet jau greitai po to Kęstutis perkėlė jį į gudų 
žemes, kur taip ir išnyko niekur neiškilęs. Žinoma, po to 
nebesirūpino juo nė vokiečiai. 

Vasarą Kęstutis ir Algirdas buvo išvykęs į Volynę prieš 
lenkus. Dėl visa ko Lietuvoje paliko pilyse atitinkamas įgu- 
las, pastatė nedideles sargybas, nesitikėdami, kad puls vo- 
kiečiai. 

O Ordinas buvo sumanęs didesnį dalyką — užimti vi- 
są Lietuvą: bet svarbiau tai, kad vokiečius vedė į tą didelį 
žygį kitas Kęstučio sūnus — Butautas. 

Matyt, vokiečiai buvo prieš tai susižinoję su juo, aptarę 
veikimo planą. Jisai turėtų užleisti vokiečiams Lietuvos dalį 
ar net visą, 0 pats vadintųsi Lietuvos karaliumi, bet būtų 
nuo Ordino priklausomas. Gal vokiečiai sugebėjo įtikinti 
turbūt nelabai gabų ir neenergingą Kęstučio sūnų, jog, kol 
bus tėvas, tol jis neiškils, jog jis neketina užleisti jam ssavo 
vietos, jog, užuot viešpatavęs ir ramiai ištekliuose gyvenęs, 
turi vargti, kariauti. 

Tosios vilionės turėjo patikti, ypač kad tėvas, išeidamas 


? Ten pat, p. 61 (S. R. Pr., II, p. 549); Wartberge (S. R. Pr., IL, p. 
85) sako buvęs „brolis“, Wigand to nesako. Kronikininkas aiškino, kad 
tai buvo auka dievams, taip pat jiems paaukoję jaučio kraujo. 

į karą, jam jokio valdymo nedavė, ne jam pavedė ginti kraš- 
tą ir centrines pilis. 

Vasarą Butautas pabėgo į Prūsus. Ordinas nepaprastai 
apsidžiaugė: dabar Lietuvą suskaidę, galės ją nukariauti, 
valdyti. Čia apsvarstė veikimo planą. Butautas bus visos lie- 
tuvos viešpats, taigi darys perversmą, pakartos 1345 m. įvy- 
kius. Valdys Lietuvoj jis vienas, visus Gediminus nušalins. 
Vokiečiai sakė būsią jo sąjungininkais, draugais, iš tikrųjų 
jis bus apkarpytos Lietuvos vasalas. 

Butautą priėmė Prūsuose, Karaliaučiuje. Liepos 25 jis 
apsikrikštijo, o jau rugpjūčio 15, per Žolinę, išėjo į didelį 
žygį į Vilnių, vesdamas didelę vokiečių kariuomenę. 

Žygis turėjo būti nepaprastai ilgas, maisto paėmė išti- 
sam mėnesiui. Juk numanė, kad Kęstutis grįžęs kovos, leng- 
vai nepasiduos, kad tos kovos užsitęs, vietoje maisto galės 
ir negauti, taigi reikėjo turėti savo. Vedė pats didysis ma- 
gistras Kniprode. 

Vokiečiai ėjo link Dubysos, Nevėžio, Šventosios per Žei- 
mius į Vilkmergę, Maišiagalą, apsistojo ties pat Vilnium. 

Kniprode davė žinią Vilniaus įgulai, jog atėję su Lietu- 
vos karalium Butautu, ir pareikalavo atiduoti Vilnių. 

Kęstučio Trakų nelietė, gal buvo atidėję kitam sykiui, 
kai paims Vilnių. 

Vilniaus pilies viršininkas ir neketino jos atiduoti, neiš- 
sigando didelės vokiečių kariuomenės, nepasidavė. Netgi 
keturi Butauto draugai grįžo prie savųjų. 

Nusivylė Butautas, nusiminė ir didysis magistras, tikė- 
jęsis lengvai gauti Lietuvą. Pilies gi imti nedrįso, per stipri 
buvo. Įnirtęs sudegino Vilniaus miestą ir papilę, įsakė grįžti 
atgal; nebesvajojo ir apie Trakus. Pakeliui degino ir grobė. 
Aptuštino apylinkes apie Nerį, Šventąją, sudegino Kernavę, 
Maišiagalą. Nešini dideliu grobiu, grįžo. 

Ruošėsi užtrukti visą mėnesį, o išbuvo tik 12 dienų. Grį- 
žo skubėdami, kad lietuviai nesivytų. Nelengvas buvo grį- 
žimas: lietuviai vijosi įkandin; būdami mažuma, naikino at- 
skilusius vokiečių būrelius, degino tiltus. 

Bėgdami nuo lietuvių, iškilmingai įžengė į Karaliaučių“ 
lyg būtų laimėtojai. 


VĖL IŠKILO NAUJASIS KAUNAS 


Butautas išvyko, Lietuvon nebegrįžo, užmiršo jį šeima. 

Tarp Ordino ir Lietuvos, kaip ir pirma, vyko didieji ir 
mažieji karai. 

Kęstutis ateinančiais metais dar padarė nedidelį žygį į 
Prūsus: aplankė Bartų žemę (Nordenburgo pilį), sudegino 
medinę Jono pilį (Johannesburgą), norėjo pasukti į Gerda- 
vą, bet, išgirdęs, jog ten žino, taigi ruošiasi gintis, pasuko 
namo“. 

1366 m. žiemą vokiečiai su svečiais padarė du žygius: 
vieną palei Nemuną, kitą — į Ariogalą. Didelės kloties ne- 
turėjo; vokiečiams pasitraukus plėšti, lietuviai išgraibė mais- 
to sandėlį, be to, Nemunas patvino“. 

Vokiečiai kartais bandė patį Kęstutį vyliais pagauti. Sy- 
kį Kęstutis buvo susitaręs su maršalu susieiti Ragainėje. 
Vykdamas su mažu būreliu, pastebėjo, kad čia nebus ramus 
pasikalbėjimas, o yra surinkta ginkluotų vyrų, tai pakeliui 





* Wigand, p. 62, 63 (S. R. Pr., II, p. 550—552); Wartberge (S. R. 
Pr., II, p. 85—86); Possilge (S. R. Pr., III, p. 84). Apie Butautą smulkiau 
žr. „Kęstučio šeima“. 

* Wigand, p. 64, 71, 72. 

* Ten pat, p. 66, 68 (S. R. Pr., II, p. 556, 557). 

pagavo Ordino žirgus ir ant jų nujojo į pasimatymą. Pajuo- 
kė tuo maršalą. Ir nesiderėdami išsiskyrė“. 

Vokiečiai rengė toliau savo žygius. 

Norint įeiti gilyn į Lietuvą, reikėjo vėl pradėti stiprinti 
Nemuną pilimis. 

1367 ar 1368 m. vokiečiai pastatė naują pilį — Marien- 
burgą ant salos šalia Dubysos. Pasirodė, kad ji buvo pasta- 
tyta netinkamoje vietoje,, todėl vokiečiai patys ją sugriovė, 
pastatė naują kitoje vietoje ant Nemuno kranto. Kęstutis 
bandė sutrukdyti, bet sargyba saugojo, kol ją statė“. 

Dabar vėl iškilo Naujasis Kaunas. 

Svarbioje vietoje buvo Naujasis Kaunas, kad Kęstutis 
ramiai galėtų šią pilį užleisti, o Ordinas paliktų lietuviams. 

1369 m. Kęstutis bandė vėl ją statyti. Pavasarį privežė 
medžiagos, darbininkų, ir prasidėjo darbas. 

Tuo pat laiku sumanė statyti Virgalėje tą pačią pilį ir 
vokiečiai. Jie surinko medžiagos Ragainėje, paėmė įrankius 
ir ėmė Nemunu gabenti. Atplaukę į Virgalę, užtiko lietu- 
vius bestatančius Naująjį Kauną. Tuojau išvaikė darbinin- 
kus, jų medžiagą pasiėmė ir sunaudojo statybai. 

Netrukus po to atvyko Kęstutis, bet negalėjo sutrukdy- 
ti vokiečiams dirbti. Jis sakė, kad nestatytų pilies, nes tai jo 
žemė, žinoma, vokiečiai nepaisė. 

Penkias savaites jie statė pilį. 

1369.V.20 per Sekmines ją pašventino. Jos viršininku 
buvo paskirtas Kuno v. Hattensteinas. Pavadino ją Gottes- 
werder (Dievo sala, lietuviškai vadinosi: Virgalė). 

Įgula buvo iš 100 žmonių (20 Ordino narių, 80 kitų ka- 
rių). Aprūpino ją maistu kokiems metams. Žinoma, išeida- 





8 Ten pat, p. 69 (S. R. Pr., II, p. 557). 
“* Ten pat, p. 70. 

mi vokiečiai apylinkę aptuštino, padarė dykumą, gal lietu- 
viai greitai nepuls, išsigąs. 

Ir po Sekminių grįžo namo ruoštis į žygį, nes svetimų 
karių, svečių buvo atvažiavę. Virgalėje liko viena įgula. 

Neilgai trukus, vėl atvyko Kęstutis šitos pilies paimti, 
pastatė mašinų (18 iš viso), keliamąjį bokštą, avinus ir ėjo 
prie darbo. 

Griovė sienas, dirbo mašinos, ėmė irti sienos. 

Gynėsi įgula, bet pagalbos nebuvo, negalėjo nė žinios 
duoti Ordinui, nuvargo, ir penktą savaitę (IX.12) įgula pa- 
sidavė, Kęstutis paėmė ją į nelaisvę, ir savo įpročiu, visus 
paliko gyvus, nes taip buvo žadėjęs. 

Paėmęs pilį, užtaisė spragas, pastiprino, pastatė prie- 
šais dvi mažas pilaites, rodos, medines. Įgula liko nelais- 
vėje. 

Tik vėlų rudenį maršalas pradėjo derybas su Kęstučiu 
dėl belaisvių iškeitimo. 

Išdidžiai vokiečiai elgėsi, maršalas (Schindekopf) nepra- 
šė, o reikalavo, vis dėlto susiderėjo, nors tyčiomis vilkino, 
bet nesutarė dėl taikos, kurios reikalavo, o vokiečiai neno- 
rėjo; jie buvo rengę karą. 

Vos grįžo namo vokiečiai su savo išvaduotais kariais, 
kai Ragainėje susirinko vokiečių kariuomenė pulti lietuvių. 
Atėjusi grįžo vėl imti Naujojo Kauno. Paėmė į žygį ir ką tik 
paleistuosius. 

Skubinos eiti, kad neužšaltų. Apie lapkričio 11 d. atvy- 
ko į vietą. 

Medines pilaites sudegino patys lietuviai, pasitraukė į 
didžiąją pilį. Dabar vokiečiai apgulė, dirbo jų mašinos die- 
ną ir naktį, rodos, nebuvo pasiėmę patrankų. 

Kęstutis buvo atėjęs pagalbon įgulai, bet apsikasusių 
vokiečių negalėjo pulti. 

Vokiečiai metė ugnį į pilį. Ji užsidegė. Viena įgulos da- 
lis pasidavė ir pateko į nelaisvę, kitai vokiečiai leido sudegti 
ugnyje, nors Kęstutis prašė gyvus paimti į nelaisvę. 

Žuvo 109 vyrai, su jais ir viršininkas. Dėl maršalo ne- 
matyto žiaurumo įnirto lietuviai. Ir vokiečiai pajuto šitai, 
nerimastingai pasakojo apie tą įvykį. 

Sudegė pilyje 6 mašinos ir 4 kiti įrankiai. 

Dabar vokiečiai pasiūlė lietuviams išmainyti paimtus 
belaisvius, kurių lietuviai turėjo Vilniuje ir Trakuose. 

Kęstutis, baigęs derybas, pranešė maršalui, jog kitais 
metais apsilankys Prūsuose pas didįjį magistrą. 

Žinoma, ir Ordino žmonės atsakė, jog aukštą svečią ati- 
tinkamai priims. 

Ordinas laukė: žinojo, jog Kęstutis apsilankys, jog žiau- 
rumų nedovanos, ne juokais sakė“, taigi reikės gintis. 


KAUTYNĖS TIES RUDAVA (1370) 


Kęstučio grasinimas aplankyti Prūsus nebuvo tuščias; 
jis visą Žiemą ruošėsi žygiuoti į Prūsus. 

Jeigu tylės, nieko nedarys, tai vokiečiai per giliai ir pir- 
miau įsibraus Lietuvon, žiauriai iškankins ir išmuš daugybę 
žmonių, sės neapykantą jo šeimoje, bandys plaišyti Lietuvą. 
Šį sykį Kęstutis manė plačiau pulti, gal atbaidys, gal kartais 
pavyks jeigu ne sunaikinti, tai bent apsilpninti puolikus. 
Reikėjo pagaliau atpratinti nuo žiaurumų. 


* Wartberge (S. R. Pr., II, p. 94—95). Ir čia vokiečių kronikos di- 
dina lietuvių karių skaičių. Galima manyti, kad vokiečiai savo pusėje 
buvo pastatę 100 karių, taigi ir lietuvių tokioj pat pily tiek pat tegalėjo 
žūt; o Wartberge sako į nelaisvę paėmę 30, žuvę 51, o kiti — sudegę, 
taigi iš viso buvo pilyje 400—500 vyrų. 

* Hecht, p. 38—43; Wigand, p. 73 (S. R. Pr., II, p. 560—-563). 

Kęstučiui į pagalbą pažadėjo ateiti Algirdas. Jis, be lie- 
tuvių, ketino atsivesti dar gudų. 

Pirmas tat pajuto Ragainės komtūras, kuris turėjo sekti, 
kas dedasi Lietuvoje: tai jis, išgirdęs apie pasirengimus, da- 
vė žinią į Karaliaučių maršalui. Šitos žinios atrodė rimtos, 
grėsė didelis pavojus visam Ordinui. Apie tai marašalas pra- 
nešė didžiajam magistrui. Tasai iš pradžių lyg abejojo, todėl 
pasiuntė patį maršalą su parinktu būriu išžvalgyti, ar teisy- 
bė, kad Lietuva ruošiasi pulti. 

Vasario 2 d. išėjęs į Lietuvą, maršalas skraidė plėšikau- 
damas, užmušinėdamas, degindamas trobas. Buvo, matyt, 
neilgai, tik vieną naktį, bet ką reikėjo, jis patyrė: iš vietos 
žmonių sužinojo, jog; Lietuviai tikrai ruošiasi į karą, jog vy- 
rų jau nėra namie, išėję į karą. 

Ordino viršūnės dabar įsitikino, kad Lietuviai atvyks, 
ėmė stipriai ginkluotis, prisakė kariams pasiruošti, laikyti 
žirgus ir ginklūs parengtus, kol įsakys. 

Apie tai stačiai buvo paskelbta: visiems pasienio gyven- 
tojams, prisakė net toliau esantiems, pvz., Pavyslio—Kulmo 
bajorams. 

Susirinko Ordino vadai Karaliaučiuje; susispietė kariuo- 
menė, ten pat buvo svečiai, laukė tik žygį pradedant. Buvo 
jau vasario pradžia. Ir čia netikėtai prie Karaliaučiaus atlėkė 
lietuviai. Buvo atėję nepaprastu, nelauktu keliu: ledu per 
užšalusias Marias; ledas buvo dar stiprus. Buvo tai drąsus ir 
vokiečiams netikėtas žygis. Lietuviai atsirado Semboj, kur 
gyventojai jų nelaukė, negalėjo nė priešintis. Pabuvoję vie- 
noj vietoj, traukė toliau, visur Ordino žmonėms ir gyvento- 
jams įvarydami baimės. 





7 Alt. Hm. Chr. (S. R. Pr., III, p. 594); Wartberge (S. R. Pr., IL, p. 
95—96). Perdėta, jog maršalas prigaudęs 220 belaisvių. 

Padarytieji kirtimai ir užtvaros nedarė didelių kliūčių, 
lietuviai įsiverždavo pro tas girių užtvaras. Ordinas pasie- 
nyje buvo padaręs ilgiausias užtvaras, bet lietuviai prirei- 
kus ten prasikirto kelius, pasidarė jų net 12“, 

Iš pradžių lietuviai skraidė Panemunėmis, paskui, per- 
ėję Rusnę, traukė prie Giliosios; ledu perėję, brovėsi giliau 
į Sembą. Matydami, kad gerai sekasi, susiėjo vadai aptarti, 
ką daryti. Nustatę planą, pasiskirstė keliais būriais, pradėjo 
naikinti Sembą. 

Ordinas žinojo, kad Lietuviai puls, bet kurioj vietoj, — 
nežinojo. Ypač jie nelaukė Semboje, dėl to šitoje vietoje ne- 
galėjo sutelkti kariuomenės. 

Vienas lietuvių būrys puolė Rudavos pilį. 

Tai šitoje vietoje pradėjo spiesti savo jėgas vokiečiai. 
Ordinas rinko karių kuo daugiau, nes čia reikėjo užkirsti 
kelią į Karaliaučių. Čionai surinko savo karius iš Sembos, 
Varmės, Pagudės. 

Šioje vietoje buvo galima tikėtis kautynių. 

Lietuviai taipogi rinkosi šitoje vietoje. Į Kviednavą trau- 
kė nuo Marių, turėjo čia apsistoti. 

Maršalas pasiuntė žvalgų būrelį ištirti, kiek aname sky- 
riuje yra lietuvių. Lietuviai taip pat buvo pasiuntę žvalgus 
ištirti, kur yra vokiečiai. 

Vokiečiams pavyko pagauti vieną lietuvių žvalgą, iš jo 
gavo sau reikalingų žinių, kur ir kiek lietuvių stovi. Kiti 
žvalgai grįžo ir pranešė Kęstučiui žinių apie vokiečius. Ka- 
raliaučius gi netoli, pro Rudavą galima būtų prasiveržti. 

Vasario 17 d. susitiko ties Rudava abi kariuomenės. Gin- 
klai, technika vienoda, tik karių skaičius nevienodas. Vokie- 


«6 Wigand (S. R. Pr., IL, p. 567). 

čių galėjo būti apie 2000. Tarp jų buvo miestiečių ir sodie- 
čių, be to, gerokai nekarių (gurguolės). Lietuvių — 1000— 
1500 karių, vis raiteliai. 

Tai šitoj vietoj vokiečiai nutarė pasitikti lietuvius, žino- 
ma, parinkę sau patogesnes pozicijas gintis. 

Taigi vasario 17 d. susitiko abi kariuomenės. Lietuviams 
vadovavo Kęstutis ir Algirdas <...>. 

Pirmoj vietoj ėjo Kęstučio jėgos. Jų buvo maža. Lietu- 
viams, nuvargus kautynėse, pas vokiečius stojo rezervas — 
kulmiškiai. Lietuviai jo neturėjo, Kęstutis turėjo trauktis at- 
gal, todėl vokiečiai susitiko su Algirdu, kuris laukė miške, 
padaręs kirtimus. Vokiečiai vytis Kęstučio negalėjo, reikėjo 
Algirdą imti. 

Kęstutis galėjo pasitraukti be didelių nuostolių. Dide- 


“ Tikro skaičiaus negalima nustatyti, tegalima spėti. Anų ir vėles- 
nių laikų rašytojai pateikdavo milžiniškus skaičius. Pvz., Schūtz sako, 
jog Ordino buvo 40 000 karių, lietuvių — 70 000. 

Rudavos kautynių klausimu yra speciali monografija Hechto, ku- 
ris stengiasi suvesti, nors nevisiškai galėjo, skaičius iki tikrovės. Jisai 
taip pat perdeda lietuvių skaičių. 

"“ Tiksliai nustatyti šitą kautynių vietą dabar negalima. Aišku vie- 
na, kad ne ten, kur dabar tebestovi Rudavos kautynių paminklas, ge- 
rokai vėliau pastatytas. Toj vietoj, kur neva buvusios kautynės, pasta- 
tė paminklą. Bent dabar taip rašoma ir taip sakoma. Ten yra užrašas: 
„Kova ties Rudava 1370 m. Čia mirė karžygio mirtim riteris Schinde- 
kopf“. Sakoma, jog paminklą pastatęs tuojau po to didysis magistras 
Kniprode, bet šitam jokių įrodymų nėra. Anų laikų kronikos tyli, pir- 
masis, kuris pasakė apie tat, buvo Henneberg XVI a. Jis davė pamin- 
klo atvaizdą, bet dabartinė jo išvaizda skiriasi nuo Hennebergo pa- 
teikiojo. Be to, jis perdirbinėtas keletą sykių. Pastatytas naujas stulpas, 
į kurį įterpta senojo dalis. Pasakojama, jog viena stulpo dalis paimta 
vartoti kaip krikšto indas į artimąją Laptuvos bažnyčią. 

Nėra įrodymų, kad stulpą pastatė Winrichas v. Kniprode, kad 
stovėtų kautynių vietoje ir kad joms paminėti būtų stulpas pastatytas 
(Hecht, p. 15—16; A. Boetticher, I, p. 141—142). 

sni — Algirdo. Jis tapo lietuvių užnugariu. Sunkiau ėjosi ir 
vokiečiams, žuvo daug karių, tarp jų ir maršalas. 

Galbūt daugiau lietuvių žuvo nuo žaizdų, nės buvo pa- 
likti, nuo bado ar šalčio, kai kurie prigėrė Deimėj. Lietuvon 
trauktis reikėjo žeme, nes ledai nebelaikė, vokiečiai sekė 
juos iki Nemuno. 

Kai ką vokiečiai paėmė į nelaisvę ir paliko gyvus — 
mainams ar lauko darbams. 

Vokiečių žuvo 26 broliai, tarp jų keli žymiausi kariai ir 
100 karių, lietuvių gal tiek pat ar kiek daugiau 

Kas laimėjo? Vokiečiai tuo nesigyrė, nors sakėsi, kad 
jie. O pasakyti sunku: lietuviai, atvykę trumpam laikui raiti, 
negalėjo ilgai gaišti, turėjo pasukti atgal, šis, kaip ir kiti žy- 
giai, buvo naikinimo, ne užkariavimo, žygis“ : 

Vokiečiai gyrėsi laimėjimu, būdavo norinčių būti tik- 
ruoju laimėtoju . 

Vėliau atsirado legenda, kaip vokiečiai laimėjo. Lietu- 
viai buvo juos sumušę, vokiečiai bėgę, tik atsiradęs kur- 
pis — darbininkas pašauktas į karą, vadinamas Hans iš Sa- 
gano. Jis ėmęs priešintis, šaukęs kitus ir pavykę sulaikyti, 
pagaliau sumušti . 


" Senesni vokiečių šaltiniai sako vokiečių žuvę ne mažiau kaip 
300, o lietuvių 5500 (Wartberge, S. R. Pr., p. 95—96; Alt. Hm. Chr. (S. 
R. Pr., III, p. 595—596). 

" Grunau sako — lietuviai laimėję, sumušę vokiečius, bet patys 
nukentėję nuo atlydžio ir šalčio. Dėl to žuvę daugiau lietuvių (Gru- 
nau, I, p. 627—628). 

Tyrinėjęs šias kautynes Hecht laiko Rudavos kautynes vokiečių 
laimėjimu. Sulyginę su Strėvos kautynėmis, turime tą patį vaizdą. Už- 
pultieji atsigynė, o užpuolusieji sa nuostoliais grįžo namo. 

* Vėliau ėmė sakyti, kad kare buvę Jagėla ir Vytautas. 

"* Pape Hans v. Sagan. 

KURIJA IR KOVOS SU ORDINU 


Kurija visuomet palaikė Ordino pusę jo kovose su Lie- 
tuva, nes tam jis ir buvo paskirtas; taip pat visi jo kaimynai 
krikščionys privalėjo jam padėti. 

Lietuviai turėjo šalininnkų ir žvalgų pas kaimynus ir 
Ordino žemėse, kurie įspėdavo lietuvius apie ruošiamus vo- 
kiečių žygius. Labai dažnai kelią rodydavo ir žinnių teikda- 
vo lietuviai, vokiečių į nelaisvę paimti; o kai kurie jų, progai 
pasitaikius, grįždavo į Lietuvą. Dėl to Ordinas stengėsi be- 
laisvius laikyti toliau nuo sienos, toli už susidariusios girių 
dykumos. Lietuvių žvalgų ir talkininkų būdavo ir pas kai- 
mynus, ypač pas tokius, su kuriais Ordinas gyvendavo pik- 
tuoju. Tuomet šis skundėsi popiežiui, prašydamas uždraus- 
ti šitai daryti. 

1370 m. Ordinas pasiskundė popiežiui į Avignoną, kad 
mozūrų Samovito žmonės, gyveną Lietuvos ir Prūsų pasie- 
ny, dėl to kartais galintys žinoti apie Ordino ruošiamus žy- 
gius, duoda lietuviams žinių, ir prašė popiežiaus, kad pa- 
veiktų Samovitą. Popiežius parašė jam reikalavimą, kad jo 
žmonės lietuviams nepadėtų, neduotų prieglaudos ir maisto, 
netiektų keliavedžių dykumose ir neapgyventose vietose. 

Tą pat parašė Mozūrų siuzerenei, kad paveiktų ta dva- 
sia į savo vasalą Samovitą -. 


PULDINĖJIMAI GILUMON 


Rudavos kautynės buvo vietinio pobūdžio, nors šį sykį 
didesniu mastu daromos. Ordinas nesigyrė laimėjimu, nes 


* Voigt, V, p. 230. Danilowicz, I, p. 216—217, Nr. 446—447. 

daugelio brolių žuvimas, pavojus Karaliaučiui negalėjo jų 
patenkinti. 

Jau vasarą ir rudenį abi pusės rengė savo puldinėjimus, 
kaip paprastai vengdamos susitikti atviroj kovoj, jei bent 
puldavo vydamiesi besitraukiantį su grobiu priešą. 

Kęstutis 1370 m. rudenį surengė žygį į Ordino valdas 
pietuose. Jis pats ar kitas būrys siautėjo apie Juodlaukę (prie 
Įsručio). 

Savo žygius darė ir vokiečiai. Rudenį prisirinko svečių, 
atvyko austrai, vokiečiai, lenkai, vienas kitas kunigaikštis su 
savo drauge ar šiaip pavieniai žmonės. Vedė juos į Lietuvą 
pats didysis magistras, naujas maršalas. Vienas jų būrys plė- 
šikavo apie Nemuną, siekė Labgirius, kitas — palei Jūrą, už 
Kaltinėnų, apie Raseinius, Ariogalą. 

Gyventojams pasislėpus, mažai ką terado plėšti, tik de- 
gino apleistus trobesius. Kartais išbėgiojusius plėšikauti pa- 
vieniui ar mažais būreliais puldinėdavo išlindę iš girių že- 
maičiai ir naikindavo . Tas pat buvo daroma ir 1371 m. 
Dirsūno sūnus užpuolė Įsručio sritį (apie Tamaviškius); jam 





* Wigand, p. 79 (S. R. Pr., II, p. 569). Wartberge (S. R. Pr., II, p. 
78). 

7 Buvo pasklidusi raštijoj nuomonė, kad po 1371 m. nutilo kovos, 
abi pusės buvo nuvargusios, keletą metų nebuvo girdėti apie didesnes 
kovas, kad net buvusios paliaubos. Apie tat pasakoja Schutz ir kiti, 
Kotzebue (II, p. 212) sako, jog jos buvusios padarytos ketveriems me- 
tams; atsargus didysis magistras Kniprode, priešingai savo padėjėjų 
patarimui, pats pasiūlė Lietuvai paliaubas, pasiuntė 12 įkaitų ir, gavęs 
iš ten taip pat įkaitus, jas sudarė. 

Voigt (Geschichte, V, p. 231) nerado niekur įrodymų toms paliau- 
boms, todėl ir neigė jas buvus, tačiau neatsirado jų ir vėliau. 

Danitowicz (I, p. 216, Nr. 445) tartų, jog paliaubos buvo, nes Or- 
dinui jos buvo reikalingos, o Lietuva turėjo darbų rytuose. Taigi čionai 
skeptiškas Daniiovičius remiasi nieko nepagrįstais Kotzebue teigimais. 

Gal nebuvo per tuos 4 metus didelių žygių, kuriais galėtų pasigir- 

padėjo kai kurie vietos žmonės, be abejo, lietuviai, nepaten- 
kinti Ordino viešpatavimu . 

O vokiečiai, nors buvo prisirinkę svečių, neišėjo į kovą: 
žiema menka, netiko žygiams, tai svečiai liūdni išsiskirstė 
namo“. 

Užtat padarytas didesnis žygis 1372 m. Vienas būrys 6 
dienas naikino Ariogalos, Viduklės ir kitas apylinkes, kitas 
būrys rudenį suko į Aukštaičius, vėliau žiemą dar kiti skrai- 
dė apie Darsūniškį , dar kiti Šešupės pakraščiais“, vis steng- 
damiesi užtikti neapnaikintų vietų, arba neseniai aptuštin- 
tų, bet vėl atsigavusių. 

Abi pusės turėjo prisigaudžiusios belaisvių, tai Knipro- 
de susitarė dėl jų pasikeitimo“. 

Balgos komtūras tais metais dažniau darė žygius, darė 
juos ir 1373 m.“. 

Vedžiojo tam tikri žvalgai, dažniausiai lietuviai, ypač 
prireikus keliauti per girią, per Užnemunės miškus“. 

Kęstutis ne kasmet darydavo žygius į Prūsus, bet dabar 
stengėsi dažniau puldinėti. 1373 m. jis buvo pasiekęs Ger- 





ti Europoj, todėl ir kilo įtarimas, kad yra buvusios paliaubos. O ir sun- 
ki vokiečių būklė neleisdavo dažnai daryti didelius žygius, nes kuo 
toliau, tuo brangiau jie atsieidavo, o Ordino pajamos iš Europos ir 
savo valdų Prūsuose vis mažėjo. 

Mažus žygius darė abi pusės, taigi netenka kalbėti apie paliau- 
bas: jos nebuvo sudarytos. Jeigu visais metais žygių nebuvo — tai tik 
dėl to, kad ta ar kita pusė daryti negalėjo. 

** Wigand, p. 81 (S. R. Pr., II, p. 570—571). 

* Ten pat, p. 77 (5. R. Pr., II, p. 568). 

* Wigand, p. 82 a, b (S. R. Pr., II, p. 571). 

ši Ten pat, p. 83 (S. R. Pr., II, p. 572). 

* Wartberge (S. R. Pr., II, p. 153). 

8 Ten pat, p. 84 (S. R. Pr., p. 573). 

* Ten pat, p. 85a, 89a (S. R. Pr., p. 574, 578—579). 

davės sritį. Žmonės, išgirdę apie Kęstučio atvykimą, pasi- 
slėpė, tad jis tuščius sodžius sudegino ir traukė namo. 

Vokiečiai, surinkę karių, vijosi paskui, bet pabijojo toli 
eiti: pakeliui galėjo būti vylių, todėl tušti grįžo atgal. 

Tą pat vasarą pats didysis magistras su didelėmis karo 
jėgomis ėjo toli į Aukštaičius; Kęstutis neleido eiti. Tuomet 
jie pasuko prie Neries, ir čia jis trukdė plėšikauti. Tada vo- 
kiečiai staiga pasuko į Vilkmergės pusę, bastėsi apie Žei- 
mius ir, išbuvę dešimt dienų, grįžo su grobiu“ ' 

1374 m. vokiečiai, išėję iš Įsručio, puolė Vaiguvą, už- 
puolė netikėtai, tad galėjo daug pasiplėšti, bet sutiko ir pa- 
sipriešinimą: vieną brolį sunkiai sužeidė — jis grįžęs mirė. 

1375 m. maršalas, surinkęs didelę kariuomenę su dau- 
geliu svečių, traukė toli Lietuvos gilumon: pro Darsūniškį 
ėjo į rytus, pasiekė Trakų sritį; buvo jie neilgai, pajuto, kad 
lietuviai gali vytis, ir su grobiu pasuko atgal. 

Paprastai puldinėdavo tas vietas, kurios buvo neaplan- 
kytos. Vokiečių užpuolimas palikdavo nuteriotą tik dyku- 
mą — be trobų, be žmonių. Jeigu vieta buvo patogi gyven- 
ti, tai po kiek laiko vėl atsirasdavo žmonių, apsistatydavo iš 
naujo. Tai į tas vietas po kiek laiko vokiečiai vėl ateidavo 
plėšikauti. 

Nesant saugu prie upių ar kelių, žmonės eidavo slėptis 
į girią, o paskui ten pasilikdavo ir įsitaisydavo gyventi. Da- 
bar užpuolikai ėmė ten žmonių ieškoti; vadovai buvo iš to- 
liau atėjusieji perbėgėliai ar vietiniai — jie ten parodydavo 
takus. 

Dėl to dažniau ir dažniau atsirado vokiečių paplėšikau- 
ti dykumoj. Jų ieškoti ten eidavo ir lietuviai — vieni žval- 
gydavo, kiti didesniu būriu medžiodavo: progai pasitaikius 





S Ten pat (S. R. Pr., II, p. 104). 

galėjo užpuolikų būrį pulti. Būdami mažuma, pasislėpdavo 
ir duodavo žinią saviesiems į pilį; progai esant, gaudydavo 
kits kitą. Tai buvo žvalgų susidūrimai |. 

Ordinas iš vakarų, be materialinės, gaudavo ir dvasinę 
pagalbą: 1375 m. didysis magistras gavo iš prancūzų kara- 
liaus brangią dovaną — Šv. Kryžiaus gabalėlį , gal, manė, 
tat padės geriau prieš lietuvius kovoti. 

Vokiečiai įsigydavo žvalgų iš perbėgėlių lietuvių, o kar- 
tais, pagrobę kokio lietuvio šeimą, reikalaudavo, kad teiktų 
žinių apie Lietuvą, kitaip grasindavo jo šeimą išžudysią. 

Bet būdavo ir priešingų atsitikimų iš Livonijos: vokie- 
čiai perbėgdavo į Lietuvą. 1374 m. rudenį vokiečiams siau- 
čiant Lietuvoje, du Ordino broliai su vadovu Bilėnu, paėmę 
visus ginklus ir daiktus, nieko namie nepalikdami, tarp jų 
daugybę gerų savo ir magistro Kandavos vaito (Tukumo 
paviete) arklių, nubėgo pas lietuvius. Po trijų metų vienas 
jų grįžo atgal. Buvo tai Johann Lanzberg ir Friedrich v. 
Meissen (Wartberge. — S. R. Pr., II, p. 104—105, 116). 

Abi šalys eidavo gilyn į priešo šalį, plėšikaudamos vis 
didesniuose plotuose. 

1375 m. pradžioje prisirinko daug svečių iš Vokietijos; 
jie reikalavo žygio. Didelė kariuomenė tikrai išėjo į karą, ji 
nuėjo toli, naikino Aukštaičius, siekė net Stakliškes, Seme- 
liškes, kliudė Trakus. O čia sėdėjo Kęstutis, turėdamas tik 
mažą įgulą; tuo pat laiku iš žiemių buvo atėję iš Livonijos. 
Kęstutis pulti negalėjo, turėjo susieiti ir derėtis su vokiečių 
vadais. Jis kalbėjos su jais, vaišino pas save. 

Ir vėl vokiečiai tęsė savo plėšikavimą, šį kartą visai ra- 
miai su dideliu grobiu jie grįžo namo . 

* Wigand, p. 86 a, d (S. R. Pr., II, p. 575—576). 


* Ten pat, p. 85 b (S. R. Pr., II, p. 575). 
* Wartberge (S. R. Pr., II, p. 106; Ann. Tor., III, p. 94—95). 

Nuo 1375 m. vokiečiai pradėjo eiti dažniau į Palenkę, 
iki šiol mažiau liestą, dėl to daugiau naujų gyventojų pri- 
traukusią šalį. Aptuštinę ir apgrobę Brastos ir Kamenco apy- 
linkes, ruošėsi grįžti namo, bet čia ir atsirado visas sunku- 
mas. Nejučiomis atėję tikėjosi, kad lietuviai jų tykos grįž- 
tant, nes žvalgai turėjo duoti žinią apie vokiečių užpuoli- 
mą. Dėl to grįžti tuo pačiu keliu negalėjo. Bijojo eiti Žemai- 
čių pasieniais, nes ten trukdytų, todėl pasuko per Žemaičių 
vidurį, ten galėjo jų nelaukti, pasuko į Jūros pusę. Bet že- 
maičiai greitai sužinojo apie vokiečių atvykimą, ėmė burtis 
į didesnius būrius, pradėjo vytis, puldinėti atsilikusį būre- 
lį — šaudė strėlėmis iš lankų, mušė vėzdais. 

Didelės kautynės įvyko ties Kaltinėnais, gal ne mažes- 
nės negu prie Rudavos. Krito užmušti 21 Ordino brolis, 
daug bajorų ir šiaip narių, kitus paėmė į nelaisvę, atmušė 
visus belaisvius, grobį atėmė. Ne vieną Ordino brolį, pasi- 
žymėjusį žiaurumu, pririšę prie medžio, sušaudė“. 

Kęstutis ir Algirdas ir bene kai kas iš sūnų 1376 m. puo- 
lė Prūsus, siekė Norkyčius, paskui, pasidaliję į tris dalis, ėmė 
niokoti Nadruvių žemėje apie Įsrutį, uždegė ir sunaikino 
Taplaukio pilį. 

Parvykę namo su grobiu, po kelių savaičių grįžo į tas 
pačias vietas, naikino trobas, gaudė žmones. Puolimas buvo 
staigus, gyventojai neįspėti. Lietuvių buvo daug, todėl vo- 
kiečiai nesipriešino. 

Ėjo ir trečią sykį, rudenį, vienas Kęstutis. Buvo apie Sal- 
duvą, ėjo tik per Mozūrus. 





* Apie tas kautynes niekas plačiau nėra rašęs, o jas reikės iškelti 
lygiomis su Strėvos ir Rudavos kautynėmis. Reikšmė ta pati — besi- 
traukiant kovojama. Žinios apie jas — ir tai prieštaraujančios, tik iš 
vokiečių. Apie jų didumą galima spręsti iš žuvusiųjų skaičiaus — ir tai 
tik iš Ordino narių. (S. R. Pr., II, p. 108—109, 578, 582—583). 

Bene pirmą sykį bus čia buvęs ir Vytautas“. 

Vokiečiai darė tą patį. Viename žygyje vokiečiai buvo 
priėję Trakus, puolė Naujuosius Trakus (prie Galvės ežero), 
bet jų nepaėmė. 

Ėjo toliau į Vilnių. Ėmė jį deginti. Algirdas nesipriešino. 
Jis pasikvietė maršalą, vaišino, tas pažadėjo nebedeginti, bet 
neišlaikė pažadą, išeidami vis tiek sudegino. 

Lietuviai įnirto. Vytautas su dideliu būriu (kalba, kad 
buvo apie 500) išjojo į priekį, sudegino visą vokiečių maistą, 
ėmė pešioti atsiskyrusius būrelius, vijosi bersitraukiančius 
vokiečius į Prūsus iki Tamaviškių. Kiti vokiečiai, atsiskyrę 
nuo kamieno, nevalgę, kokias šešias dienas klaidžioję, likę 
gyvi, grįžo namo . 

Pagyvėjo karas Algirdui mirus. 1377 m. vokiečiai puolė 
stiprią Eigulių pilį (prie Kauno), daug žmonių pagavo, 
įprastu žiaurumu dalį paimtųjų išžudė, nes negalėjo pasi- 
imti su savimi . 

Kitam žygyje vokiečiai siekė Merkinę ir Alytų. 

Rudenį su daugybe svečių aštuonias dienas naikino Že- 
maičius. 

Kasmet vyko intensyvios kovos — kits pas kitą giliai 
įsibraunama: kas kam užkirs galimybę gintis ir pulti. Žval- 
gyba abiejų pusių buvo stipri. Kęstutis 1379 m. sykį žval- 
gams suklaidinti apsimetė ligoniu, negalinčiu paeiti, bet ne- 
ilgai trukus po to puolė į Prūsus, į Mozūrų ežerų sritį: pa- 


* Wigand, p. 87, 90 a-b, 93 (S. R. Pr., IL, p. 577—583); Ann. Tor., 
Poss. (S. R. Pr., III, p. 100—101). Wartberge (S. R. Pr., II, p. 110—111). 
Kronika duoda didelį belaisvių ir grobio skaičių: mini 400 žmonių. Ki- 
tą sykį — 800 užmuštų ir sužeistų. Visas turto grobis nemažesnis: vo- 
kiečiai daugiau paimdavo žirgų ir galvijų. 

"1 Wigand, p. 97, 99 (S. R. Pr., II, p. 587, 589). Wartberge (S. R. Pr., 
II, p. 112). 

* Wartberge (S. R. Pr., II, p. 115). 

siekė Ekersbergo pilį“. Paėmęs į nelaisvę įgulą, neleido jos 
žudyti, nors jos viršininkas pasižymėjo žiaurumu: davęs žo- 
dį, jog paliks gyvą, Kęstutis neleido jo sulaužyti. 

Tarp įvykių reikia paminėti Klaipėdos sugriovimą. Per 
Sekmines vienas lietuvis, buvęs pas vokiečius, perėjo pas 
savuosius, padegė keliose vietose miestą. Subėgo pilyje bu- 
vę Ordino nariai, miestelėnai norėjo gesinti, bet čia atėjo 
lietuviai, ketino imti Klaipėdą. Tad vokiečiai grįžo į pilį, ruo- 
šėsi gintis, o miestą paliko degantį. Lietuvių buvo mažas 
būrelis, juos atmušė, todėl nei miesto, nei pilies nepaėmė, 
viskas sudegė“. 

Veikiausiai čia buvo puolęs nedidelis iš artimos pilies 
žemaičių būrelis. 

Tais pačiais metais Kęstučiui teko pradėti kalbas su vo- 
kiečiais apie paliaubas . 

O čia mirė Algirdas. Kilo nauji klausimai — kaip ir kas 
Lietuvą valdys. 


ORDINO GALYBĖS SUMAŽĖJIMAS 
KĘSTUČIO LAIKAIS 


Kadangi Ordinas turi vesti sunkią kovą dėl savo būvio, 
jis neturėjo lėšų kolonizacijai. Visos gaunamos lėšos ir tin- 
kami žmonės ėjo karui, o ne naujiems kolonistams vilioti ar 
esamiems stiprinti. 

Kęstučio laikais karinė Ordino padėtis pablogėjo, nors 
atrodė esanti labai gera ir sėkminga. Lietuvos karo jėgos 


* Wigand, p. 106 (S. R. Pr., II, p. 596). 

* Ten pat, p. 103 a (S. R. Pr., II, p. 592). Plačiau Ann. Tor. (S. R. 
Pr., III, p. 110—111). 

* Apie tai kitoje vietoje. 

tuo laiku sustiprėjo, atsparumas padidėjo. Dabar kariavo dvi 
lygios savo technika kariuomenės, tik lietuvių kas kartą da- 
rėsi didesnė. . 

Karai jau buvo nebe pramoga, o jie virto tikru karu. 
Kartais Ordinui tekdavo ištisas savaites laikyti apgulus pilį, 
skirti daugiau jėgų, kad apsaugotų Ordino jėgas nuo ka- 
tastrofos. Europoje dėl to paties nebenorėjo eiti į kryžių ka- 
rus, nes kariauti darėsi pavojinga. Apsilankydavo kunigaikš- 
čių ir bajorų, kurie norėjo pakariauti Lietuvoje, tačiau jie 
sudarydavo mažą karinę jėgą; nes atvykdavo pramogauti 
kariaudami, o ne patirti karo naštą. Reikėdavo juos saugoti, 
kad nebūtų išžudyti. 

Ordinas pradėjo samdyti kariuomenę, imti algininkus, 
nes savo karių nebeužtekdavo. Taigi reikėjo didesnių išlai- 
dų. 

Kęstučio didelis priešininkas Ordino žemėje Kniprode, 
pradėjęs kolonizaciją, turėjo liautis tat daręs ir visą energiją 
skirti kovai su Kęstučiu“. 

Gelbėdamas Ordino būvį, Kniprode kovoje prieš Kęs- 
tutį ėmėsi visokių priemonių: nebepasitikėdamas ginklu, 
stengėsi sėti suirutę pačioje Lietuvoje, sukelti vidaus kovą. 
Ir čia iš pradžių nepavyko: Patirgas nušalintas į rytus, kam 
Ordinas vaišino, Butautas, atvedęs vokiečius į Lietuvą, tu- 
rėjo bėgti į Vakarus, atsirado dar vienas vokiečių talkinin- 
kas, ne Kęstučio sūnus. Jagėla pasirodė geresnis Ordino tal- 
kininkas: jis gelbėjo jį nuo katastrofos, bet tik laikinai, nors 
pridarė daug žalos Lietuvai. Taigi ne ginklai, o diplomatija 
turėtų gelbėti Ordiną. 


* H. U. G. Mortensen. Die Besiedelung des Nord-ėstlichen Osteus- 
sens, I, p. 122—123. 


LIVONIJOS ORDINAS IR LIETUVA 


Dar anksčiau negu Prūsuose Lietuvos pasienyje, Padau- 
guvyje, buvo atsiradęs kitas.vokiečių ordinas. Jisai, nugalė- 
jęs latvius, kuršius ir estus, brovėsi pietuose į Lietuvos pu- 
sę, rytuose — į rusų žemes. Lietuvių sumuštas 1236 m., su- 
sidėjo su ką tik atsiradusiu Prūsų ordinu. Vėl buvo atgai- 
vinti senieji planai užimti jeigu ne visą Lietuvą, tai bent 
Žemaičius. Čia turėjo paisyti Prūsų ordino reikalavimų, nes 
jo šaka jis dabar pasidarė. 

Nors Livonijos ordinas buvo tik dalis viso Ordino, bet 
daugeliu atvejų buvo savarankiškas, nes iš Prūsų buvo ga- 
na toli jį pasiekti ir suteikti jam pagalbą. Be to, skyrėsi or- 
ganizacija, pagaliau Livonijos ordinas savo žemėje nebuvo 
toks neribotas viešpats kaip Prūsų ordinas savojoje. 

Stipriausios jėgos Livonijoje, kurios tarp savęs varžėsi, bu- 
vo: vyskupai (ypač Rygos arkivyskupas), Livonijos ordinas ir 





! Ordino galybės centras buvo estų žemėje, o paskui prisidėjo 
Kuršas. Tenai buvo daugiausia ordino pilių, aplink jas — vasalai, pri- 
valą į karą stoti. 

Rygos arkivyskupo pilys buvo Livonijoje, išilgai Dauguvos ir Trei- 
derio upių. Tartu vyskupas turėjo valdas Tartu apylinkėse ir apie Pei- 
pu ežerą. Saaremos (Oselio, Ozylijos sala) vyskupas valdė salą ir dalį 
kontinento, o Kuršo ir Talino vyskupas neturėjo savo valstybės. 

Kiekvienas iš šitų viešpačių turėjo savo vasalus, kurie buvo gavę 
iš anų žemės lėno teisėmis ir prievolėmis. Vyskupų vasalai turėjo dau- 
giau žemių. Ordino lėnai buvo mažesni, bet vasalų skaičius didesnis. 

pagaliau miestai (ypač Ryga)“. Toje kovoje kiekviena jų rė- 
mėsi raštais, suteiktais popiežiaus ir, žinoma, savo jėgo- 
mis — turtu ar karo ginklais. 

Livonijos ordinas, formaliai išnykęs, ištirpęs Vokiečių 
ordine (Prūsuose), faktiškai liko gyvuoti kitokia forma — 
kaip Vokiečių ordino šaka Livonijoje, net senuoju vardu su 
plačia autonomija. Turėjo savo magistrą, savo komtūrus, 
kartais varė net atskirą užsienio politiką, dažniau rusų, re- 
čiau lietuvių atžvilgiu, nes jais buvo suinteresuotas ir Prūsų 
ordinas. Kadangi Livonijos ordino buvo kiti priešai negu 
Prūsų, be to, abu Ordinai buvo toli nuo kits kito, tik siaura 
pajūrio juosta per Žemaičius juodu tejungė, ir ne visada 
kits kitam galėjo padėti, tai Rytų politikos, rusų atžvilgiu, 


Ordinas tarėsi esąs Livonijos (ar bent Rygos) viešpats. Tą patį 
apie save sakė Rygos arkivyskupas, net reiškė pretenzijas ir kiti vys- 
kupai; kiekvienas reikalavo iš kitų sau klusnumo. Savo reikalavimus 
rėmė privilegijomis ir kitais raštais. Pabandė ginčą išspręsti popiežius, 
pripažinęs arkivyskupą Livonijos ar bent Rygos viešpačiu; Rygos arki- 
vyskupas pats, o vėliau popiežiaus įsakymu kiti ne sykį buvo metę 
prakeikimus Ordinui (pvz., 1354 m. ir kt.). 

Kovoje vartojo ir karo ginklus. Kartais kvietėsi talkon lietuvius. 
Šiaip vis dėlto bandė susitaikyti, nes lietuviai kėlė didelį pavojų (1366). 
Pagaliau susitaikė, laimėjo Ordinas (1399) (Rathleff, Das Verhaltniss 
des livl. Ordens; Seraphim, I, p. 102—103, Schiemann, II, p. 95—103). 

2 Livonijoj buvo trys dideli miestai: Ryga, Talinas ir Tartu, pri- 
klausę prie vokiečių pirklių sąjungos — Hanzos. Galingi turtais, pri- 
vilegijomis, plačiais prekybos ryšiais, stengėsi turėti kuo daugiau tei- 
sių ir mažiau priedermių Ordinui, dėl to kilo su juo susidūrimų ir 
kovų, be to, Ordinas pats varė savo prekybą, tuo kenkdamas mies- 
tams. Ypač savo galybe ir karingumu pasižymėjo Ryga. Nepajėgdama 
pati viena Ordino įveikti, dėjosi su Rygos arkivyskupu, o kai būdavo 
ir tos pagalbos per maža, kvietėsi talkon ir Lietuvą. 

Vytenis ir Gediminas turėjo artimus ryšius su Ryga, per ją susi- 
žinojo su Europa, ten buvo Gedimino bankininnkai. 

Bet ir jis galų gale turėjo nusileisti Ordinui. 

Livonijos ordinas turėjo eiti savais keliais, savarankiškai. Kas 
kita — Lietuvos atžvilgiu: čia turėjo eiti išvien, bet ir tai ne 
visur: Lietuvai einant į rusų žemes, į rytus nuo Livonijos, 
kuri taip pat brovėsi tenai, Prūsai mažiau rūpinosi šitomis ko- 
vomis. Taigi ir Livonijai išvien su Prūsais teko kovoti dėl lie- 
tuvių žemių, o rusų žemėse atsidurdavo jau viena Livonija. 

Pagaliau Livonijos ordinas nebuvo toks stiprus, vieti- 
niai gyventojai dar nebuvo galutinai pavergti, nerimavo. Tai 
sudarydavo kaimynams progą įsikišti į tas kovas. Kartais 
dėl šito Ordinas ant plauko kabodavo. Taip buvo per estų 
sukilimą. 

Livonijos ordiną į rytus viliojo Didysis Naugardas ir ar- 
čiau esanti Pleskuva, svyravusi tarp Lietuvos ir Naugardo. 
Naugarde ir Pleskuvoj buvo Hanzos kontoros. Į tuos mies- 
tus ėjo nemaža kelių, o iš ten ėjo keliai į tolimus rusus. Puo- 
lamoji Ordino energija tai stiprėjo, tai silpnėjo, kartais net pri- 
klausydavo ir nuo to, kiek Lietuva kišosi, nes ji tarė, kad visos 
tos šalys turi jai priklausyti, o Ordinui nėra ko ten veikti. 

Mirus Gediminui ir sėdint Vilniuje silpnam ir neran- 
giam Jaunučiui, abiem Vokiečių ordinams susidarė palan- 
kios sąlygos Lietuvą pulti, nes ji rodė maža gyvybės. 

Netrukus Ordinas (abi jos šakos) brovėsi į šitas šalis, 
statė pilis. Pleskuva ėmė ieškoti pagalbos. Rygos kapitula 
negalėjo padėti. Naugardas ir prašomas atsisakė eiti gelbėti 
savo konkurento, nors siūlė pasiduoti ir pripažinti jo virše- 
nybę. Galų gale Pleskuva kreipėsi į Algirdą, sėdėjusį Vitebs- 
ke. Algirdas atėjo pagalbon, buvo pasikvietęs ir Kęstutį. Juo- 
du, atsiremdami į Pleskuvos mūrus, galėjo puldinėti ir nai- 
kinti Livoniją . 

Prasidėjo atkaklios kovos įvairiose vietose. 


3 Schiemann, II, p. 86—90; Prochaska, Od Mendoga, p. 37; Serap- 
him, L, p. 137. 

Kartais čia tekdavo jas sumažinti. Algirdas ir Kęstutis 
buvo reikalingi Lietuvoje, nes vokiečiai iš Prūsų ruošėsi di- 
deliu žygiu nugalėti Lietuvą. Prie Nemuno pastatė naują 
didelę pilį (Bavarpilį), būsimos metropolijos centrą, susitai- 
kė su Lenkų Kaziu, susitarė su juo pulti kartu“. 


ESTŲ SUKILIMAS 


Naudotis Lietuvos apmirimu Jaunučio laikais neilgai te- 
teko: sutrukdė prasidėję estų sukilimai Livonijoje ir Estijo- 
je. Estija priklausė danų karaliui, bet baronai vasalai — vo- 
kiečiai, liaudis — estai. Danai sutiktų Estiją perleisti už at- 
lyginimą Livonijai, tačiau bajorai norėjo geriau priklausyti 
švedams. Tasai valdančiųjų sluoksnių svyravimas savaip at- 
siliepė liaudžiai, ypač vykstant ir kitose tolimose šalyse ma- 
sių sąjūdžiams, kur buvo reikalaujama baudžiavų panaiki- 
nimo ir laisvės. 

Be abejo, tat buvo ruošiama iš anksto. Estai sukilo žie- 
miuose naktį 1343.IV.23/24, puolė vokiečių dvarus, pilis. Vo- 
kiečiai prašė pagalbos iš Ordino, estai pranešė švedams, jog 
jiems pasiduosią, prašė ateiti. Siūlė Pleskuvai pulti vokie- 
čius, be abejo, kreipėsi į Lietuvą. Švedai pasivėlino, teko su 
Ordinu tartis, o Pleskuvą atkutę vokiečiai atmušė“. 

Lietuva, puldama Livoniją, rado jau atsigavusius vokie- 
čius. 

Bet jau vasarą vėl estai sukilo kitoje vietoje, Saremos 
saloje (Osel). Atrodė, jog ateina galas vokiečių viešpatavi- 
mui, kad nepajėgs vieni apsiginti, neišsilaikys ir vartodami 
žiauriausias priemones. 


* Kronikų datos įvairuoja. Šitai turėjo būti 1341—1343 m. (Bonnel, 
Chronographie, I, p. 132—137, II, p. 177—182). 
5 Schiemann, II, p. 90—93; Seraphim, I, p. 137—145. 

Pirmą sykį negalėjo gauti pagalbos iš Prūsų. Lietuviai, 
nujausdami vokiečių žygį, paleido gandą, jog pulsią Sembą. 
Šie Lietuvos nepuolė, grįžo atgal. O tuo tarpu Algirdas ir 
Kęstutis puolė Livoniją. 

Vienam žiemgaliui, Palei, išdavus, paėmė Tervetės pilį, 
iš ten ėjo Mintaujos link, jos pilį, patį miestą ir apylinkę 
aptuštino, iš ten pasuko į Duobelę, priėjo prie Dauguvos, 
pasuko į Rygą, Naumalunį sudegino, pasuko į Siguldą, ap- 
lankė Terraidą, Kramuoną ir su dideliu grobiu grįžo namo. 


“ Jau pasakota. 

" Kronikų žinios prieštaringiausios. Tyrinėtojai ginčijosi dėl žygių 
laiko, datų ir vietos. Kiti, pvz., Schiūtz, sako, kad Algirdas tikrai puolęs 
Sembą, o iš ten perėjęs į Livoniją. 

* Čionai, prie Siguldos, pasakoja kronikos, buvęs toks atsitikimas. 
Vienas lyvis, iš jų vadovų, atvykęs pas Algirdą ir pasakęs esąs išrinktas 
lyvių karalium, todėl galįs duoti patarimą, kaip reikia visą žemę užka- 
riauti ir visus vokiečius iš jos išvyti. 

Algirdas jam pasakęs: „Tu, mužike, čia karalium nebūsi“, ir liepęs 
nukirsti galvą lauke priešais Siguldos pilį. 

Istorijos knygose tuo pasakojimu tiki ir iš to daromos visokios 
išvadoss; tarp jų krinta į akis viena: Algirdas buvęs prieš liaudį, prieš 
valstiečius, nenorėjęs leisti jai iškilti, už didelius ponus stovėjęs ir t.t. 

O tokių Algirdo žodžių negalėjo būti. Užrašė įvykį vokiečių kro- 
nikos. Jie galėjo paleisti liaudyje kalbas, kurių tikslas buvo pasakyti: 
netikėkite lietuviais, jie prieš jus, todėl būkite ramūs, sukilimų neda- 
rykite, klausykite mūsų. 

Jeigu Algirdas tikrai buvo liepęs nužudyti lyvį priešais Siguldos 
pilį, kurioje buvo vokiečiai ir kurios nepaėmė, tai sutikčiau su kitu 
paaiškinimu, visai priešingu: juk už gerą patarimą niekas nežudo, vo- 
kiečiai buvo Lietuvos priešai, su kuriais ji karaliavo, juk ką tik vienam 
žiemgaliui išdavus, paėmė pilį, turbūt lietuviai jį apdovanojo, o ne nu- 
dėjo. Jeigu prie Siguldos vieną lyvį nudėjo, matyt buvo įtarimų, kad jis 
vokiečių pasiųstas, gal įtarimas buvo toks pagrįstas, jeigu jį nužudė 
priešais vokiečių pilį, kad jie matytų (Wartberge, — S. R. Pr., II, p. 72). 

? Iš tų pat laikų pasakojamas kitas įvykis. Tai buvo Padauguviais. 
Vienas pasiturįs ir galingas lietuvis nudavė norįs krikštytis su savo 
gimine (o tai reiškė: norįs tarnauti vokiečiams). Jisai susitaręs su Aše- 

Ordinas atsiuntė į Saaremą pagalbą jūromis. Vėlai ru- 
denį jie atplaukė, o žiemai baigiantis, užšalus jūros sąsiau- 
riui, ledu perėjo į Saaremą. Galėjo tada malšinti. 

Dar po metų (1345) estai vėl buvo sukilę ir jau išžudę 
likučius atskaliųjų vyrų, galėjo ramiai viešpatauti. Bet estai 
sukilimo metu turėjo išgyveenti didelį lietuvių puolimą į 
Livoniją. 


KOVOS SU LIVONIJOS ORDINU 


Sustiprėjus Ordino vadovybei Livonijoje, nugalėjus vi- 
daus priešus, pagaliau numalšinus valstiečius, vyko toliau 
nuolatiniai puldinėjimai, pasienio kovos. 

Livonijos ordinas puldinėjo tas Lietuvos dalis, kurios 
buvo jo pasienyje, Lietuvos žiemius, bet dažniausiai (nors 
ne visuomet) — Aukštaičius, nes Žemaičius paprastai ne- 
ikindavo Prūsų ordinas. Tai abu Ordinai puola kartu įvai- 
rias Lietuvos vietas, tai veikia pakaitomis: kai vienas rengia 
žygį, kitas sėdi namie. Kai Prūsų ordinas puolė 1362 m. Kau- 
ną , jam į talką atėjo iš Livonijos. 

Tais laikais abiejų pusių karas — tai tik priešo turto 
naikinimas. Kariaudavo ne prieš ginkluostas priešo jėgas, o 


rado komtūru. Apie visa tat davė žinią Lietuvos karaliui, o vokiečiams 
nurodė susiėjimo vietą ir laiką. Jie buvo nuėję. Lietuvos karalius neti- 
kėtai puolė vokiečius, nugalabijo beginklius brolius, išmušė nemaža 
bajorų prie Siguldos, Kesės, Ašerado ir šiaip palei Dauguvą. Patenkin- 
tas grįžo namo. 

Nėra nurodyta, kada tai buvo. Atsitiko tai magistro Goswino lai- 
kais, o jis juo buvo 1345 — 1359 m. Minima Sigulda ir kitos vietovės, 
taigi visa tai galėjo būti per šį žygį, bet galėjo būti ir kitu laiku (Wart- 
berge, Chronicon. — S. R. Pr., II, p. 73). 

* Jau pasakyta. 

prieš ramius gyventojus, net vengdavo susieiti su kariais. 
L enijos vokiečiai PRlSyS kokią vietą, ir lietuviai ginda- 
prieš tuos, kurie gindavosi ir iepasidusdayė, o ypač prieš 
tuos, kurie puldavo vokiečius. 1360 m. vokiečiai netikėtai 
užpuolė stiprų bajorą, Kęstučio vaivadą Eigintą, kuris, sako, 
grasinęs, jog išvysiąs visus vokiečius iš Livonijos ir jų Že- 
mes pasidalysią. Vokiečiai užpuolę jo sritį, jo valdas žiauriai 
išnaikino. Vienų žygis sukeldavo kitos pusės puolimą. Tų 
pačių 1360 metų rudenį lietuviai baisiai naikino Livoniją, 
grįžo su grobiu. Vokiečiai puolė vieną Lietuvos vietą, lietu- 
viai atsakydavo kitoje, neapsaugotoje Livonijos vietoje. At- 
sakymas būdavo gana veikiai tuojau ar vėliau. 1361 m. lie- 
tuviai puolė Livoniją pavasarį, o vokiečiai atsilygino rudenį. 
Į nelaisvę paėmė valstiečius, bet bajorų paėmimas turėjo 
ypatingą reikšmę. 1361 m. paėmė į nelaisvę vieną lietuvių 
šeimą. Jos vyras pats nuėjo pas vokiečius, apsiėmė būti 
jiems vadu į Lietuvą. Jisai buvęs, sako, geriausias vadas. 
Kartais puolimai būdavo intensyvūs; puldinėjo didelė- 
mis jėgomis ir mažesniais būriais įvairiose vietose. 1362 m. 
buvo net keturi žygiai į Lietuvą, be to, drauge su Prūsų 
ordinu buvo apgulę Kauną, iš žiemių perėję Lietuvą. 
1364 m. abu Ordinai susitarę buvo atvykę į Vilkmergę. 
Mažesnius žygius darė pasienio pilių komtūrai, dides- 
nius — kartais pats magistras ar kitas centro valdininkas. 
Ordino žmonės, aprašydami savo žygius į Lietuvą, kal- 
ba apie plėšimus ir deginimus, kiek užmušta, kiek į nelaisvę 
pairnta, kiek galvijų ir arklių užgrobta, bet niekur neužsi- 
mena apie krikščionybę. 
Retas dalykas — dviejų būrių susidūrimas vienodomis 


"5. R. Pr., II, p. 80 (Wartberge, Chronicon Livoniae). 
B Ten pat, p. 81. 

sąlygomis. Paprastai puldavo grįžtančius su grobiu, skuban- 
čius namo ir dėl to gal kiek nuvargusius. Stengėsi užpulti 
netikėtai, tuomet ir grobį atsiimdavo. Žinoma, susidurdavo 
plėšdami, jeigu savieji laiku gaudavo žinią. Žinoma, savo 
užmuštųjų, jų pasakojimu, buvo, bet nedaug, o priešų — 
begalės. Pvz., 1365 m. Kuldigos komtūras turbūt su dideliu 
būriu puolė lietuvius (vieta nenurodoma), užmušė 400 vy- 
rų, patys nustojo vieno brolio ir vienuolikos paprastųjų ka- 
ių. Be abejo, jeigu kovos įvyko traukiantis, lietuvių už- 
muštųjų neskaičiavo. 

Didelis laimėjimas būdavo, jeigu paimdavo į nelaisvę 
pilies ar srities vadą arba jo šeimą. 1368 m. didelė kariuo- 
menė puolė Upytės apylinkę, paėmė vieną Stirpeikos vado 
sūnų, šeimą, nusivedė į Rygą . Ši 

1369 m., išėjus vokiečiams naikinti gudų žemes, Algir- 
das puolė Livoniją Padauguviais; o čia vėl iš Gruobinios 
žygis į Žemaičius; kaip paprastai, degino trobas ir naikino 
javų sandėlius, kurių negalėjo paimti. Ilgai užgaišusius vo- 
kiečius pasivijo lietuviai ir užmušė jų šimtą . 

Gruobinios įgula, matyt, buvo judri, nenusiminė, plėši- 
kavo kitoje vietoje, pajūryje. Todėl žemaičių būrys pastatė 
slapukus (insidias) prie Šventosios pajūryje, patykojo vo- 
kiečių žvalgus, o tie buvo neatsargūs, įkliuvo į spąstus. Grį- 
žę pasakojo, jog jų užmušė 20, nesigyrė, kiek žemaičių pa- 
guldė“ ; 





5 Wartberge, 1365 m. (S. R. Pr., II, p. 85). 

4 Ten pat, 1368 m. (S. R. Pr., II, p. 92) 

5 Ten pat, 1369 m. (S. R. Pr., I, p. 92). Tos pačios kronikos sako: 
lietuvių užmušta „daug“, taigi, matyt, maža tebuvo. Taigi buvo čia 
didelės kautynės, tiek daug vokiečių žuvo. Kur — nepasakyta. Gal 
būt vokiečių likučiai tegrįžo. Gynėsi turbūt Žemaičių vietos vadai; nei 
pilys, nė jų vadų vardai nežinomi. 

6 Ten pat, 1370 m. (S. R. Pr., II, p. 90). 

1370 m. buvo bloga žiema, be sniego, blogi keliai, tai 
negalėjo rengti žygių, turėjo ramiai sėdėti namie“. 

1371 m. vasarą galėjo naikinti Upytės apylinkę, sukinė- 
tis apie Nevėžį, Aristavą; šioje vietoje teko susidurti su ga- 
lingu vadu Algeminu “. O žiemą darė žygį į kitą vietą 

Minėtą vasarą vienu laiku naikino apie Nevėžį. Prūsų 
ordino šaka — Upytės apylinkėje, kitur Nevėžio pusėje per 
9—10 dienų — Livonijos šaka . 

Nelengvas buvo Livonijos susisiekimas su Prūsais; jun- 
gė tik siaura pajūrio juosta, o ir tą Žemaičiai ne sykį per- 
kirsdavo. 

1372 m. rudenį Marienburge buvo susirinkusi didžioji 
kapitula. Į ją buvo nuvykę visi didieji jos valdininkai — 
tiek Prūsų, tiek Livonijos. 

Žemaičių nepastebėti, Livonijos pareigūnai buvo praėję 
pajūriais, bet netrukus Žemaičiai apie tai sužinojo ir laukė 
jų grįžtant. Vokiečiai savo ruožtu saugojo visą tą kelią. Jie 
pastebėjo, kad gerokas ginkluotų žemaičių būrys tyko vo- 
kiečius užklupti. Apie tai gavo žinią (ar pats pastebėjo) Klai- 
pėdos komtūras, pranešė į Rasytę grįžtantiems viršininkams 
ir savo ruožtu davė žinią į Gruobinią. Šitos pilies viršinin- 
kas su ginkluotu būriu vyko pasitikti grįžtančiųjų. Ėjo at- 
sargiai, tyrinėjo, apžiūrinėjo visą kelią, ramiai pasiekė Klai- 
pėdą pakeliui nieko neužtikęs. Ten pasakė, jog kelias sau- 
gus. Pasiųsti iš Klaipėdos žvalgai pasakė tą patį, atvykę pa- 
sitikti prie Šventosios broliai davė tokią pat žinią. Staiga, 
persikėlus keliems vyrams per Šventąją, iššoko iš slėptuvių 
žemaičiai; užpuolė vokiečius, užmušė 10 vyrų, kai ką sužei- 

V Ten pat, 1371, 1371 m. (S. R. Pr., II, p. 92). 

15 Ten pat, 1371 m. (S. R. Pr., II, p. 98—99). 


* Ten pat, 1372 m. (S. R. Pr., II, p. 99). 
2 Ten pat, 1372 m. (S. R. Pr., II, p. 101—103). 

dė. Vokiečiai iš pradžių buvo nusiminę, bet, baimei praėjus, 
susispietė, ėmė gintis mėtydami akmenimis iš laidynių, ie- 
timi, žemaičiai pasitraukė“. Ilgai prisiminė tą nesaugumo 
baimę, kad gali žemaičiai atskirti Livoniją nuo Prūsų. 

Po vieno kito ryškesnio epizodo eina paprasti puldinė- 
jimai. 1373 m. užrašyta, kad 8 dienas Livonijos vokiečiai nai- 
kino Aukštaičių žemes apie Tauragnus, Giedraičius ir kt., 
padarė daug žalos, nes lietuviai nebuvo įspėti. Kiek vėliau 
jie pasirodė prie Užpalių, sudegino papilę, bet pilies ne- 
ėmė. Lietuviai savo ruožtu tą pat padarė Dinaburkui: Skir- 
gaila sudegino papilę. Po kiek laiko tai pakartojo iš Polocko 
atėjęs Andrius. 

Eiliniai žygiai buvo 1374 m. — vokiečių ėjo į Lietuvą ir 
Prūsų žemes, šį sykį ėjo pėsti, o tuo pat laiku iš Polocko ir 
Drysos puolė lietuviai Dinaburką, ėmė viską apylinkėje 
plėšti. Komtūras, išeidamas į žygį, buvo palikęs du žvalgus, 
kad jam tuoj praneštų, jeigu kas blogo atsitiktų. Gavęs iš 
žvalgų žinią, komtūras skubėjo namo, slėpdamasis kitais ke- 
liais grįžo į Dinaburką. Lietuviai pasitraukė, pasiėmė visus 
arklius ir gyvulius, todėl dabar negalėjo jų vytis“, ir tie grį- 
žo namo su dideliu grobiu. 

1375 m. įvyko didelis žygis: susirinko visos jėgos iš vi- 
sos Livonijos. Puolė Tauragnus, Šešuolius, Videniškį, Gied- 
raičius, Dubingius ir t.t. Bet menka buvo to žygio klotis: 
trukdė didelės pusnys, vargiai galėjo eiti, taigi nuvargę, be 
laimikio grįžo namo 





2 Ten pat (5. R. Pr., II, p. 102—103). Dar smulkiau šį įvykį aprašo 
Alt. Hochm. Chr., p. 163 (S. R. Pr., III, p. 597). 

-2 Wartberge (S. R. Pr., II, p. 103—104). 

3 Ten pat (S. R. Pr., II, p. 104—105). 

2 Ten pat, (5. R. Pr., II, p. 105—106). 

Tuo pat laiku lietuviai skraidė apie Dauguvą; juos vedė 
Kęstutis, Algirdo sūnūs ir jo vasalai. 

Kiek vėliau Livonijos maršalas vėl atėjo į Lietuvą, puolė 
Upytės apylinkę. Vienoje vietoje atskilęs būrys užtiko kirti- 
mus, kur vyrai su moterimis ir vaikais bei turtu buvo pasi- 
slėpę nuo vokiečių, atėjusių iš Prūsų ir buvusių netoli — 
ieškančių žmonių ir turto. Šita proga, kad užtiko, pasinau- 
dojo Livonijos vokiečių būrys ir ėmė plėšti. Tačiau lietuviai 
greitai pastebėjo, kad šitas vokiečių būrys yra mažas, puolė 
juos ir daug jų išmušė (25 vyrus), kiti pabėgo. Vėliau atėję 
gausesni vokiečiai šitoje vietoje terado savųjų kūnus, juos 
sudegino ir gal dar pribaigė sunkiai sužeistuosius. Bandė 
po to paplėšikauti, bet nerado nieko“. Taigi turėjo grįžti 
tušti ir dar su nuostoliais. 

Rudenį Andrius iš Polocko puolė Dinaburką, sudegino 
komtūro ir jo sodiečių šieną, paėmė gyvulius, visus paukš- 
čius, kurių būtų visiems metams užtekę . 

1376 m. iš Livonijos pasiuntė būrį pėsčių paplėšikauti 
Lietuvoje“. 

Kęstutis, buvęs Prūsuose dar per Jonines, jau apie šv. 
Petrą (VI.29) buvo prie Mintaujos. 

Vokiečiai iš Dinaburko puolė greta esančią lietuvių 
Naujinio pilį. 

1377 m. žiemą darytas žygis į Lietuvą, bet dėl didelių 
pusnių nedaug tepadarė žalos. O po 1,5 mėn. Kęstutis su 
Algirdo sūnumis naikino Kuršą, daug žalos pridarė. Vokie- 
čiai suskaičiavo, kad paimtų į nelaisvę ir užmuštų buvę 700, 
o lietuvių žuvę ar dingę vos keli. 





5 Ten pat, (S. R. Pr., II, p. 107—108). 
2 Ten pat, (S. R. Pr., IL, p. 109). 
" Ten pat, (S. R. Pr., II, p. 110). 
8 Ten pat, (S. R. Pr., II, p. 110). 

Praėjus dviem mėnesiams po to, įvyko didelis vokiečių 
grobimo Ž žygis į Upytės apylinkę. Užpuolė netikėtai, paėmė 
didelį grobį „ pagavo vieno vado Kantalgio šeimą — žmo- 
ną ir vaikus. Jisai, gavęs iš vokiečių saugumą, nuvyko į Ry- 
gą. Norėdamas išvaduoti šeimą, sutiko tapti krikščioniu. Gal 
ir daugiau iš jo vokiečiai buvo pareikalavę. Paskui po kelių 
dienų Upytės vado Eiginto sūnus Buvainis vyko į Rygą gal 
gelbėti ko nors. 

Vasarą siautėjo vokiečių kariuomenė Padauguviais, ėmė 
vieną stiprią pilį Gudų pusėje, stengėsi ją paimti, paleido į 
darbą kelias mašinas, net bandė sprogdinti mūrus. Dirbo 13 
dienų, bet pilies neįveikė“. 

Livonijos ordinas rengė žygius tai į gudų, tai į lietuvių 
pusę, kur būdavo patogiau. Kartais sakydavo, kad gudai 
kenčia dėl to, jog jie lietuvių sąjungininkai, ir kiršino prieš 
Lietuvą. 

Vis dėlto ilgiau gaišdavo pas lietuvius — ten rasdavo 
daugiau grobio, dėl to dažniau ir traukdavo tenai . Jie gau- 
dė bajorus ir didikus, jų šeimas, kad brangiau išpirkus ar 
gavus išdavikų. 

Būdavo ir priešingų atsitikimų: vokiečiai pabėgdavo pas 
lietuvius. Žinoma, kad 1374 m. pabėgo du broliai, 
1376 m. — vienas. Eilinių būdavo dažniau, jų nė neįrašyda- 
vo į kronikas. 


* Grobis toks: 120 žmonių, 280 karo žirgų, 260 galvijų. 

* Wartberge (S. R. Pr., II, p. 113). 

31 1378 m. žygyje į Upytės—Vilkmerkės pusę, kur naikino 9 die- 
nas, paėmė 521 belaisvį, 723 žirgus (Wartberge. — S. R. Pr., II, p. 116). 

32 Ten pat (S. R. Pr., II, p. 116). 

LIETUVIŲ PLĖTIMASIS Į RUSŲ ŽEMES 


Lietuvių ekspansija — didžiausia Europos istorijoje. Ir 
prasidėjo ji gana seniai: jau XIII amžiuje ji buvo žymi. Min- 
daugas, siųsdamas kunigaikščius į rusų žemes, sakydavo 
jiems: ką užsidirbsite, tas jūsų. Jo mirtis — Lietuvos katastro- 
fa, lietuvių ekspansiją pertraukė, bet vėliau ji vėl atsigavo. 

Lietuvos plėtimasis vyko įvairiais būdais: nukariavimu 
ir ramiai, taikiai, prašant Lietuvos užtarimo, pripažinus Lie- 
tuvos viršenybę. Ne kartą kas nors iš Gedimino ainių, nu- 
ėjęs užkuriomis į mažą kunigaikštiją arba vedęs Gedimino 
ainę ir pripažinęs Lietuvos viešpaties viršenybę, įėjo į Di- 
džiąją Lietuvos Kunigaikštiją. 

Šitaip Lietuvos Kunigaikštija Algirdo dalyje buvo pa- 
siekusi net Volgą. Žemutinis Naugardas priklausė Lietuvai. 
Arba štai Liubartas, nuėjęs užkuriomis į Volynę ir gavęs ten 
mažą jos dalelę, ilgainiui Lietuvos padedamas išplėtė savo 
valdas. Taigi ir ši sritis įėjo į Lietuvos Kunigaikštiją. 

Lietuviai ėjo įvairiomis kryptimis: į pietus ir priešpie- 
čius, į rusų žemes — silpnesnes ir mažiau organizuotas. Į 
rytus ir žiemius, baltarusių ir didžiarusių gyvenamas že- 
mes, ėjo silpniau, nes ten dėl tų pačių žemių jau varžėsi 
stiprus varžovas Maskva. Į kovą su ja reikėjo įdėti daugiau 
energijos, o tos Lietuva gausiai neturėjo. Į žiemius traukiant, 

buvo dar vienas varžovas — Vokiečių ordinas — jo Livo- 
nijos šaka. Lietuva, spaudžiama Prūsų ir Livonijos ordinų 
šakų, nepajėgė stipriai ten veržtis. Negalėdama pulti vaka- 
rų, tenai tik gindamasi, veržėsi prie jūros, į žiemius. Apei- 
dama Ordino valdas, ten skyrė daugiau energijos. Į rytus 
traukiant svarbi buvo Dnepro upės linija. Už jo galėjo eiti 
toliau, kol nebuvo stiprių kliūčių iš Maskvos pusės. 

Rytuose Lietuva rinko rusų žemes; ji net viešai skelbė, 
jog visos rusų žemės jai priklauso. Taip sakė Gediminas, dar 
griežčiau tat pakartojo Ordinui Algirdas ir Kęstutis (1358). 

Kas kita traukiant į pietus ir priešpiečius, tylomis. Kar- 
tais mes nė nežinome, kada ir ką užėmė. Rusai ten nesiprie- 
šino ar pasidavė geruoju. Lietuviai buvo valstybines jėgas 
kuriantys ir saugojantys nuo netvarkos. 

Lietuviai vedė ekstensyvią politiką, užimdavo didelius, 
kartais retai gyvenamus plotus arba ir tankiau gyvenamus, 
bet dar silpnai organizuotus. 

Šitai galėjo būti ir buvo naudinga Lietuvai. Mažomis 
jėgomis užėmę ir tvarkantys didelius plotus, galėjo skirti 
karinių ir finansinių jėgų visumai ginti, jeigu Lietuva suda- 
rys vieną valstybę ar sąjungą, iš vieno centro valdomą. 

Gedimino vaikai, įsitaisę rusuose, priimdavo jų kalbą, 
tikybą, papročius. Jie buvo konservatyvūs, naujovių neįve- 
dantys, bet artimiausių padėjėjų, karių turėjo imti iš Lietu- 
vos, taigi tuo atžvilgiu ją alino. Prireikus ir esant ryšiams su 
Lietuvos centru, jie galėjo padėti Lietuvos kamienui, ma- 
žesniam savo plotu, bet tankiau gyvenamam ir karingam. 
Jie galėjo padėti tikrajai Lietuvai kovoti su vakarais. Jie vėl 
ten galėjo sėdėti, kol Lietuva palaikė. Dėl to nuolatos iš 
branduolio reikėjo tiekti pagalbą pakraščiams . 





1 I. Gruševski. IV, p. 8, 56—57, 82—87. 

LIETUVOS EKSPANSIJA 


Lietuvos ekspansija, kuri, atrodo, nėjo sklandžiai ir ra- 
miai, buvo lietuviams naudinga: Lietuva gaudavo daugiau 
žmonių ir pajamų, taigi turėjo karinės, politinės ir finansi- 
nės naudos. Jai buvo tai pakeliama: nesunku buvo brautis 
tenai: rusų valstybės visai sumenkėjo ir susmulkėjo. Vis dėl- 
to kai kur tekdavo ir kariauti, naujas žemes ginklu užimti. 
Algirdas su Kęstučiu dalijosi naujas valdas, jomis aprūpin- 
davo savo vaikus“. 

XIV a. baigiantis, Lietuvos ekspansija pasiekė viršūnę, 
o po to vyko persilaužimas. 

Jau XIII a. buvo aiški plėtimosi kryptis: kryžiuočiai ne- 
leido eiti į Prūsus ir į Livoniją, o rusai atviri, beginkliai. Iširo 
po Kijevo atsiradusi ir laikinai sustiprėjusi Galičo—Volynės 
kunigaikštija. Nuo vokiečių teko gintis, ilgai ir atkakliai ko- 
voti dėl Žemaičių. 

Lietuviai puldavo kartais Prūsus, bet tais puolimais 
ūkiškai alino kraštą, silpnino savo priešą, Prūsų ordiną, bet 
nesitikėjo greitai nukariauti. 

Buvo daroma bandymų sutaikyti lietuvius ir vokiečius, 
buvo siūloma lietuviams apsikrikštyti. Jie sutiko priimti anų 
pasaulėžiūrą, bet tai negelbėjo: vokiečiai norėjo žemių, ne 
krikšto. Taigi lietuviams taikai išlaikyti vakaruose reikėjo 
būti stipriems kariškiai. Dėl to ėjo į rusus. Čia lietuviai buvo 
agresyvūs, netaikūs, karingi. 

Ekspansija turėjo ir blogų savybių: tai buvo lietuvių ba- 
jorų išvažiavimas, jų emigracija, krašto tuštėjimas, gyvento- 





2 Liubavski, K voprosu, p. 377—378. 

jų atskiedimas namie, Lietuvoje. Šita emigracija buvo neor- 
ganizuota, todėl buvo ypač žalinga, nes tuštėjo Lietuva. Ba- 
jorai, kunigaikščiai emigruodavo ir politiniais sumetimais. 
Susibarę su viešpačiu, negalį prie jo tvarkos pritapti, keliau- 
davo svetur laimės ieškoti. 

Taigi atrodė, kad namie bajorų buvo per daug, o kitur 
jų buvo maža, todėl tenai galėjo rasti sau darbo. 

Ten, kur susirinkdavo vienoje vietoje daugiau bajorų 
su šeimomis, jie išlaikė savo kalbą, o Guduose, gyvendami 
skystai, išsimėtę, kartais vietoje sukūrę šeimas, jie rusėjo“. 

Išvykusieji su kunigaikščiu drauge, įsikūrę vietoje su 
šeima, nutraukdavo ryšius su tėvyne, persiimdavo vietos, 
ne Lietuvos interesais. 

O šitie kunigaikščiai, išėję svetur laimės ieškoti, buvo 
energingi, karingi, sudarydavo naujoje vietoje rimtą opozi- 
ciją didžiajam kunigaikščiui. Jie šviežino rusų kraują, stip- 
rino atsparumą. Ir šituos rusus, lietuvių kunigaikščių veda- 
mus, lietuviams nukariauti ir suvaldyti buvo sunkiau. 

Mechaniškas svetimų žemių nukariavimas, jų nesulie- 
tuvinus, Lietuvai buvo žalingas. Dėl to susikūrus pakraš- 
čiuose naujiems centrams, turėjo silpnėti valstybės sanda- 
rumas. Tai paveikė centro valdžią. Vieni sukildavo, kiti at- 
siskirdavo . Bet pačioje pradžioje, kol veikė Gediminas, o 
po jo Kęstutis su Algirdu, dar buvo jaučiamas Lietuvos san- 
darumas. Paskui jau visur susikurdavo vietos gyvenimas su 


savais interesais. 





* Lowmianski, Uwagi, p. 43—44. 
* Ten pat, p. 44—45. 

KLIŪTYS EKSPANSIJAI 


Traukdama į rusų žemes, Lietuva sutiko iš pradžių tik 
mažą pasipriešinimą ar net jokio. Tik paskui atsirado tam 
tikri stipresni valstybiniai junginiai, kurie norėjo rinkti rusų 
žemes. Rytuose iškilo kelios kunigaikštijos — Maskva, Tve- 
rė, Riazanė. Jos tarp savęs varžėsi dėl pirmenybės. Stipriau- 
sia pasirodė Maskva, todėl Lietuva palaikė jos priešininkus. 

Su Maskva teko susidurti daugelyje vietų. Ji, kaip ir Lie- 
tuva, brovėsi į turtingą Didįjį Naugardą, į Pleskuvą. Į juos 
tiesė savo ranką Livonijos ordinas. Taigi šioje vietoje būda- 
vo didelių susikirtimų. 

Į priešpiečius, einant už Dnepro upės, teko susidurti su 
ta pačia Maskva ir totoriais. 

Į pietus einant, šiapus Dnepro, pro Pripetės upyną, te- 
ko susidurti su lenkais, vengrais, o tolumose — vėl su to- 
torių ordos likučiais. 

Susidurdama su Maskva, Lietuva stengėsi ją apsupti — 
Maskvos priešai XII a. dėjosi su Lietuva — Riazanė, Tverė, 
net Žemasis Naugardas. 

Kadangi didžiausias Lietuvos priešas vakaruose buvo 
Vokiečių ordinas, jis nuolat brovėsi į tikrąją Lietuvą, tai jai 
ne visuomet užtekdavo jėgų patvariai politikai su rusais 
vesti. 


LIETUVA IR TVERĖ. KOVOS SU MASKVA 


Išbarstytas rusų žemes prisijungti buvo ir daugiau no- 
rinčių. Tarp jų stipriausios buvo Tverė ir Maskva. Jos tarp 
savęs dėl to varžėsi. Su jomis teko susidurti Lietuvai. 

Einant lietuviams į rusų žemes, silpni įvairių mažų že- 

mių viešpačiai svyravo tarp Maskvos, Tverės ir Lietuvos; jie 
pasiduodavo tiems, kurie tuo laiku buvo galingesni, kad tik 
išliktų gyvi. Lietuviai Gedimino laikais buvo priėję Volgos 
upę, o Algirdo laikais prie Volgos Žemutiniame Naugarde 
sėdėjo vasalu jo žentas. 

Varžėsi Tverė su Maskva, kas laimės, kas daugiau vasa- 
lų pritrauks į save. Gediminui anose kovose buvo vis tiek, 
kas ims viršų, nes abu norėjo užimti visas rusų žemes. Jam 
neparanku buvo vieno kurio nors sustiprėjimas ir įsigalėji- 
mas. Kadangi ėjo stipryn Maskva, nes jai padėjo totoriai, tai 
Lietuva padėjo Tverei. 

Vykstant tarp anų dviejų kovoms, lietuviai galėjo įsiga- 
lėti prie Dauguvos (Vitebskas, Polockas), o paskui traukti į 
turtingas pirklių respublikas — Pleskuvą ir Naugardą. Vi- 
sur stengėsi pastatyti savo karo įgulas, ir, kur galima, įkurti 
savo dinastijas užkariavimais ar vedybomis. 

Maskva, totorių padedama, nugalėjo Tverę, o jos kuni- 
gaikštį Aleksandrą, ordą, Maskvos paprašyta, nužudė. Nu- 
kentėjo jis už tai, kad dėjosi su Lietuva. 

Taigi prieš Lietuvą ėjo išvien Maskva ir totoriai. Mask- 
va, jų padedama (1340), norėjo atsiimti Smolenską, bet Lie- 
tuva neužleido Dnepro linijos, atmušė. Netgi Algirdas, tėvo 
liepiamas, žygiavo prieš pačią Maskvą. 

Maskva — didžiausias Lietuvos priešas rytuose. Ten 
bėgo Jaunutis, nuverstas nuo sosto, prašydamas pagalbos. 
Ji visose rusų žemėse varžėsi su Lietuva, veikė visokiomis 
priemonėmis: karo ir bažnytinėmis. 

Maskva tiesė savo ranką ir į Didžiojo Naugardo pirklių 
respubliką, norėdama paimti jo auksą. O ten jau stipri buvo 
lietuvių įtaka. 

Jau Gediminas bandė pasodinti savo sūnų Narimantą 
(1331). Naugardas atsisakė jį kviesti, o po dviejų metų jau 

prašė, kad tėvas jį duotų, nes manė, jog Narimantas, Gedi- 
mino padedamas, apgins nuo Maskvos. Maskva nepasida- 
vė. Ji pabandė demagoginėmis priemonėmis suburti savo 
šalininkus į vieną partiją, ir Narimantas turėjo pasitraukti iš 
Naugardo. 

Vis dėlto neilgai trukus Tverei su Lietuvos pagalba su- 
stiprėjus, o Maskvai susilpnėjus, Naugardas suartėjo su Lie- 
tuva. Jis paprašė Narimanto, kad vėl grįžtų. 

Taigi Naugardas svyravo tarp dviejų galiūnų. Norint 
palenkti į savo pusę, kartais tekdavo ateiti karu. 

1346 m. Algirdas, grįžęs iš Livonijos, žygiavo į Naugar- 
dą. Į jį ėjo ir Maskvos Simonas. Algirdas norėjo susilpninti 
Maskvos šalininkus, o savo sustiprinti: jį Naugarde valdy- 
tojas (pasadnikas) bjauriai pravardžiavęs. Užpuolę Naugar- 
do žemes, Algirdas jas tuštino — nusiaubė Šeloną, Lugą, 
Porchovą ir t.t. Naugardas nusileido, susitaikė, netgi savo 
valdytoją užmušė. 

Taip pat svyravo Pleskuva — Naugardo vasalas. Paju- 
tęs Lietuvos susilpnėjimą, atsimesdavo nuo jos. Taip buvo 
atsitikę 1348 m.: išvijo Algirdo sūnaus vietininką. 

Tuomet Lietuvai teko tartis su Maskva (1350). Lietuvos 
kviesliai vyko ten derėtis, kad grąžintų Karijoto sūnus, ku- 
rie buvo kurstę totorius prieš Maskvą, ir totoriai buvo išda- 
vę juos Maskvai. 

Nepasirengusi kovoti prieš visus, Lietuva turėjo derėtis 
su Maskva, net vedybomis su ja ėmė giminiuotis. Per Mask- 
vą paveikė totorius, kad jie eitų prieš lenkus. 

Bet su Maskva taika nebuvo nei tauri, nei stipri: skyrė 
nuo Lietuvos Tverė ir Smolenskas, dažnai taiką nutraukda- 
vo tai viena, tai kita pusė. 

1358 m. mirė Maskvos Jonas. Jo sūnus Dimitras liko ma- 
žas, 8 m. vaikas. O tuo metu ištiko painiavos ordoje. Algir- 

das, Naugardas ir kiti tuo pasinaudojo ir patraukė prieš 
Maskvą. Algirdas tuoj sustiprėjo Tverėje. Pagyvėjęs jo plė- 
timasis į rytus buvo sėkmingas. Algirdas stipriai įsigalėjo 
Kijeve. Pasodinęs ten sūnų, galutinai nugalėjo totorius prie 
Mėlynųjų Vandenų (Sine vody). Podolė atiteko Karijoto vai- 
kams. 

Bet neilgai tat buvo. Greitai Maskva atkuto: jos prieša- 
kyje atsistojo metropolitas Aleksa, mirusiojo kunigaikščio 
vaikų globėjas. Jis mokėjo tvarkyti Maskvos reikalus. Ji su- 
gebėjo išstumti Lietuvą iš Naugardo, Tverės ir Pleskuvos. 

Ir Kijeve šį tą laimėjo Aleksa. Jis veikė Konstantinopo- 
lyje: mirus metropolitui Romanui, Lietuvos pastatytam, 
naujo nepaskyrė, ir metropolija liko tuščia, nors Algirdas 
rūpinosi. Netgi rodėsi, kad patriarchas norėtų Lietuvos met- 
ropoliją panaikinti. 

Nesisekė Algirdui rytuose, jį spaudė. Užsiėmęs su Kęs- 
tučiu vakaruose, žygiais prieš vokiečius ir lenkus, ilgą laiką 
turėjo čia tylėti. Tik 1367 m. Algirdas subruzdo. 

Nurimus vakarų ir pietų sienai, buvo galima 1367— 
1368 m. sėkmingai grįžti į rytus. Pirmiausia ėmėsi Tverės. Į 
ją dabar grįžo išvytasis Mykolas. Grįžo gavęs iš Lietuvos 
karinę pagalbą ir iš čia ėmė puldinėti Maskvos žemes. 

1368 m. išėjo į kovą pats Algirdas, padėjo jam Kęstutis. 
Ir Vytautas kartu buvo, darydamas pirmuosius karo žygius. 

Dar vasarą Kęstutis buvo nujojęs į Maskvos žemes. Vy- 
ko ten nepaprastai greitai, norėjo atvykti nepastebimas, nes 
ėjo į pačią Maskvą. Bet pilis buvo sustiprinta, jos nepaėmė. 
Pastovėjęs tris dienas, apnaikinę apylinkes, grįžo namo. 

O ir šiaip negalėjo prie Maskvos ilgai gaišti, kunigaikš- 
čiai buvo namie reikalingi: jiems pasitraukus grėsė Lietuvai 
pavojus. Iš tikrųjų, Kęstučiui išėjus į rytus, tuoj įsibrovė vo- 
kiečiai ir ėmė plėšti Lietuvos žemes. 

Bet vis dėlto šitas žygis buvo Maskvai negirdėtas smū- 
gis. Lietuvos metraščiai piešia tokį vaizdą: didysis Lietuvos 
ir rusų bei Žemaičių kunigaikštis Algirdas savo ietį prie 
Maskvos sulaužęs. Sėdęs ant žirgo, paėmė ietį į ranką, pri- 
jojo prie miesto ir savo ietimi smogęs į mūrą. Jodamas at- 
gal, sušuko stipriu balsu: „Didysis Maskvos kunigaikšti, at- 


simink, kad Lietuvos ietis stovėjo prie Maskvos!“ 


O rusų metraščiai dėl to suaimanavo: „Visa tat buvo 
dėl mūsų nuodėmių, o iki tol tokio piktumo Maskva iš Lie- 
tuvos dar nėra patyrusi“. 

Maskva netylėjo. Ruošėsi atkeršyti. Metropolitas Aleksa 
prašė patriarchą padėti Maskvai, prakeikti tuos, kurie deda- 
si su nekrikščionimis. Patriarchas jau buvo besutinkąs, ta- 
čiau Algirdas aštriai jam atsakė (1370 ir 1371 m.), perėjęs į 
puolimą. Jis stipriai kaltino Maskvos metropolitą, o sau pa- 
reikalavo atskiro metropolito. 

Maskva atkutusi puolė Tverę (1370). Tverės kunigaikš- 
tis Mykolas pabėgo į Lietuvą prašydamas pagalbos, bet Vil- 
niuje jos nerado, tai iš ten vyko į totorius. Tie jam davė 
raštą, patvirtinantį teisę į jo valstybę. Grįžtantį norėjo jį pa- 
gauti Maskvos žmonės, vos spėjo išsprukti, ir vėl atsidūrė 
Lietuvoje. Dabar jau jį čia geriau priėmė, pati Lietuva ma- 
žiau turėjo kovų, bent vienas priešas išnyko — Lenkų pa- 
sienyje: tuomet mirė Lenkų Kazys (1370 XI). 

Dabar Lietuva, gindama Tverę, galėjo surengti antrą žy- 
gj prieš Maskvą. 

Mirus Kaziui, Liubartas ir Kęstutis puolė Volynės Val- 
dimerą. Turbūt ten neilgai gaišo, kad gruodžio mėn. Kęstu- 
tis jau buvo prie Maskvos. 


* Lietuvos metraščiai, p. 499. 
* Ten pat, p. 11. 
" Pszkiewicz, I, p. 420. 

Susidarė nemaža kariuomenė: buvo savo jėgų, kurias 
vedė Algirdas ir Kęstutis, buvo rusų vasaliniai kunigaikš- | 
čiai. Maskvos Demetras pasislėpė Kremliuje (Maskvos pily- 
je). Ji apgulė. Bet neilgai užtruko, vėl greitai pasitraukė. 

Kitamet surašė trumpas paliaubas (1371.VI iki 
1371.X.26)“. 

1372 m. įvyko trečias Lietuvos žygis į Maskvą. Pavasarį 
puolė Kęstutis, aptuštino keletą valsčių. Vėliau buvo atvy- 
kęs Algirdas. 

Kautynės neįvyko: nedrįso Maskva, bet svyravo ir lie- 
tuviai. 

Po to sudarė taiką. Kiekviena šalis turėjo savo priešų, 
tad čia susitaikė. 

Lietuvai kovoje su Maskva daug reiškė tikybiniai klau- 
simai, nes čionai nebuvo tautiniai — valstybiniai. Vyskupai 
per bažnyčias vykdė savo viešpačių įsakymus. Šitai paste- 
bėjusi, pagoniška Lietuva kūrė graikų bažnyčios metropoli- 
ją ir vyskupijas. Maskva čia įžvelgė sau pavojų. Per Kon- 
stantinopolio patriarchą stengėsi pajungti Lietuvos vysku- 
pus, o metropoliją panaikinti. 

Algirdas, eidamas į rytus ir ieškodamas šalininkų, turė- 
jo tikslą atskirti Maskvą nuo pavakarių: ten įsigalėdamas, 
apsuptų Maskvą iš visų pusių, o paskui ir ją paimtų. Tam 
tikslui ėmė Černigovo ir Sieversko žemes. 

Kovose su Maskva daug reiškė totorių ordos, įsitaisiu- 
sios plačiose Ukrainos stepėse tarp Volgos ir Dnepro. Kar- 
tais jos pripažindavo Maskvą, bet Lietuvai nepavyko jų pa- 
traukti į savo pusę. 





š Ten pat, p. 421—423. - 
* Ten pat, p. 425—426. 

TOTORIAI 


XII a. baigiantis, Kijevo valstybė galutinai subyrėjo. Jos 
plačioje teritorijoje atsirado keletą mažesnių valstybių, tarp 
savęs besivaržančių ir nuolatos kariaujančių. Dėl to ne vie- 
ną jų dalį buvo užgrobę kaimynai. Kartais ant tų griuvėsių 
iškildavo viena kita stipresnė valstybė, nors neilgam, pvz., 
Galičo — Volynės kunigaikštija XIII a. 

Kadaise galingas Kijevas, besivaržąs su Konstantinopo- 
liu, dabar nusmuko. Naujų valstybių viešpačiai ėjo ten pa- 
sinaudoti senovės turtų likučiais. Kijevo vertė dar labiau nu- 
krito, kai Ukrainos stepėse atsirado nauji nomadai. Buvo jų 
ir pirmiau, bet ypač daug jų atplūdo XIII a. Jie atkirto kelią 
į pietus, nutraukė prekybą, kultūringas žemdirbių šalis iš- 
naikino. Šitie naujieji, labai gausūs klajokliai buvo totoriai. 

Atėjo jie iš Azijos gilumų ir užplūdo stepių platybes 
tarp Uralo ir Dnepro. Jie traukė vis į vakarus. Bidami pake- 
liui nuniokojo Kijevo žemę, sugriovė patį miestą ir apylin- 
kes apiplėšė. Šitos totorių ordos vadas Batu, sugriovęs Kije- 
vą, traukė į vakarus. Užėmė Galičą, Vladimirą, ėjo toliau — 
į lenkus, vengrus, kol susidūrė su kliūtimis. Tada apsistojo 
prie Volgos, kur atsirado Mėlynoji, Aukso, arba Kipčiako 
orda. Stepėse šiapus ir anapus Dnepro liko didesni ar ma- 
žesni totorių būriai, kurie prižiūrėjo savo valdas. Anų žinioj 
buvo rytų, šių — ukrainiečiai, arba pietų, rusai. 

Kol totorių orda buvo stipri ir vieninga, niekas nedrįso 
ir nepajėgė kištis į jų valdomus plotus. O pradėjus jai irti, 
jau galėjo brautis tenai kaimynai, pamažu įsitaisyti ir toto- 
rius išstumti. , 

Vakaruose užplūdus totoriams, iš savo krašto bėgo tur- 


6 Grekov i Jakubovski, Zolotaja orda. 

tingieji, bėgo, jeigu buvo silpni, ir kunigaikščiai, nes jie pir- 
miausiai nukentėdavo: plėšti juos vienus tebuvo galima, bet 
ir jie vieni tegalėjo organizuoti pasipriešinimą, tai totoriai 
pirmiausiai juos išžudydavo. 

Sulaikyti Europos vakaruose, totoriai pasuko atgal ir pa- 
siliko nuolatos gyventi Ukrainos stepėse. Ten pradėjo sa- 
vaip naudoti rusų žemes. 

Užplūdę pirmą sykį, plėšė, ką buvo galima, naikino 
žmones, o dabar saugojo žmones, nes galėjo imti iš jų duok- 
les: artojai buvo nuolatinis pajamų šaltinis. Kai kurie sluoks- 
niai, pirmiau žudomi, dabar buvo naudingi: jie padėjo to- 
toriams imti duoklę. Todėl dabar jiems buvo reikalingi ku-' 
nigaikščiai. Jeigu jų valstybės nebuvo iširusios ir gyventojai 
neišsibėgioję, totoriai kunigaikščiams pavesdavo rinkti iš gy- 
ventojų duokles, kad jiems atiduotų, o už tą darbą dalį tų 
pajamų anie sau pasilikdavo. Jeigu gyventojai tokių kuni- 
gaikščių neklausydavo, tai totorių ginkluoti būriai neklau- 
žadas numalšindavo. Užtat gyvų nepalikdavo kartais ir to- 
kių kunigaikščių, kurie nevykdydavo totorių reikalavimų. 

Ten, kur nebūdavo didelių totorių masių, buvo galima 
apsiginti ar susidėjus į vieną kelioms kunigaikštijoms (tai 
rečiau būdavo) ar paprašius stipresnes valstybes apgynimo. 
Šituo gynėju ne sykį būdavo Lietuva. Rusų padermės kuni- 
gaikštijos pasiduodavo Lietuvos viršenybei, kad apgintų 
nuo totorių. 

Nepajėgiant apsiginti ir nesant pagalbos iš šalies, reikė- 
jo pasiduoti. Nauji viešpačiai — totorių chanai priimdavo 
savo globon kunigaikščius, uždėję už tai pareigą surinkti 
duoklę ir nuvežti į ordą. Chanai, matydami kunigų įtaką 
liaudžiai, ir juos globojo: atleisdavo juos nuo mokesčių. Dėl 
to kunigai nekurstė žmonių prieš totorius, net kartais pra- 
keikdavo neklaužadas. 








Ir išlikusi aristokratija, pasidavusi totoriams, geruoju 
gyveno su chanais. Kartais šie naudojosi kunigaikščių ir po- 
nų vidaus kovomis: kas buvo priešiškas totoriams, tas nu- 
kentėdavo. 

Totoriams užplūdus, pasikeitė visa politinė struktūra 
Europos rytuose — šiapus Dnepro atsirado naujų valsty- 
bių, daugiausia Lietuvos žinioje, o rytuose pradėjo kilti to- 
torių padedama nauja galybė: Maskva. 

Ir Čia, ir ten teko susidurti Lietuvai. 

Lietuva tiesiogiai susidurdavo su viena totorių dalimi, 
su ta, kuri buvo Ukrainoje. Ji laikė tą žemę savo valda ir 
nenorėjo, kad kas galingesnis ten viešpatautų. Kas kita to- 
toriai, buvę Pavolgyje. Lietuviai jų nesiekdavo, susidurdavo 
kaip su varžovais rusų žemėse. 

Ukrainoje totoriai buvo silpnesni. Kai dėl Volynės tarp 
savęs kovojo lietuviai su lenkais, totoriai palaikydavo tą ar 
kitą besivaržančią pusę. Gana dažnai, bet ne visuomet, ėjo 
su lietuviais prieš lenkus. . 

Apsilpus totoriams dėl vidaus kovų, jų ordai susiskal- 
džius į kelias mažesnes, buvo galima juos visai pašalinti. 
Algirdas, sumušęs juos ties Mėlynaisiais Vandenimis, pri- 
spyrė pasitraukti į pietus. Karijoto ainiai pajėgė juos išstum- 
ti iš Podolės į pietus. Taigi ten, kur lietuviai įsigalėdavo, iš 
ten jie varydavo totorius tolyn į stepes, sugebėjo apginti 
artojus nuo nomadų puldinėjimo. Šitai matė totoriai, todėl 
vėliau ne sykį dėdavosi su Lietuvos priešais . 

Kitaip susiklostė santykiai su totoriais priešpiečiuose. Iš 
pradžių nebuvo kovų ir varžytinių tarp lietuvių ir totorių. 


1! Hruševski, IV, p. 53—55; Jabtonowski, Historja, p. 102—103; Hi- 
levič, Nr. 2, p..116—117. 

Abeji turėjo tą patį objektą — rusus. Gediminas buvo tai- 
kos šalininkas, vengė kovų su totoriais, totoriai taip pat ne- 
siveržė į lietuvių valdomas žemes. Pas kits kitą lankėsi 
kviesliai ir pasiuntiniai, santykiai buvo tai artimesni, tai to- 
limesni. Totoriai netrukdė Lietuvai plėstis, galėjo veikti kits 
kitam netrukdydami. 

Kartais vis dėlto užeidavo juodi debesėliai. Gediminas 
veržėsi į turtingą Naugardo pirklių respubliką, dėl to paties 
brovėsi tenai ir stiprėjanti Maskva. Ji taip pat norėjo Nau- 
gardo aukso. Totoriai dabar pamatė skirtumą tarp Maskvos 
ir Lietuvos. Jie čia palaikė Maskvą, net spyrė ją eiti į Nau- 
gardą, nes manė, kad iš Maskvos galės gauti dalį šito aukso, 
o iš Lietuvos nieko. Todėl į ją skersavo. Šiuo atveju jie ėjo 
su Maskva prieš Lietuvą. Kas kita Naugardas; jam geriau 
buvo Gediminas. 

Kuo toliau, tuo labiau skyrėsi lietuvių ir totorių intere- 
sai. Kęstutis, ypač Algirdas, matė Lietuvai gresiantį pavojų 
iš Maskvos, todėl siūlė totoriams kartu pulti, įkalbinėjo juos, 
kad sustiprėjusi Maskva galės būti pavojinga totoriams. 
Maskva, tai išgirdusi, įtikino chaną, kad, susidėjus su Lietu- 
va, jam bus blogiau: juk Algirdas jau nukariavo dalį chano 
valdų (Ukrainą ir Gudiją), nori nukariauti Maskvą, paskui 
eis prieš pačią ordą. Ir Maskva įtikino chaną: jis ėjo su Mask- 
va prieš Lietuvą -. 

Algirdas vis dar stengėsi susitarti su totoriais. Jis pa- 
siuntė pas juos du Karijoto sūnus (1349), bet nieko nelaimė- 
jo. Chanas išdavė juos Maskvai, o ta laikė juos kalėjime. 
Dabar Lietuvai teko derėtis su Maskva dėl taikos ir Karijoto 
sūnų išvadavimo. Pavyko susitarti, net pavyko per Maskvą 
paveikti totorius, kad jie eitų prieš lenkus. 





2 Grekov i Jakubovski, Zolotaja orda. 

Bet jau nuo 1341 m. (po Gedimino ir Uzbeko mirties), 
prasidėjus suirutėms ordoje, jai skylant buvo galima pradė- 
ti pulti totorius ir išstumti į pietus — giliau į stepes ir toliau 
nuo artojų sričių. 

O jau XIV amžiui baigiantis, stiprėjant Maskvai, toto- 
riai kartais dėjosi su Lietuva prieš įsigalėjusią Maskvą. 


PAGIRYS 


Pelkėtame, nederlingame Pripetės slėnyje, Pagiriu (Po- 
liesie) vadinamame, buvo susikūrusios keletas nestiprių ku- 
nigaikštijų, priklausomų tai nuo Kijevo, tai nuo kitų stipres- 
nių valstybių. Gediminas jau įsitaisė stipresnėse iš jų — 
Pinske. Jam mirus, ten sėdėjo Narimantas *. Per ten ėjo ke- 
lias į pietus, į Volynę, o per ją — dar toliau į pietus, į Po- 
lodę. 

Pripetės krantais lietuviai traukė į Dnepro pusę, o jį 
pasiekus, Kijevui atėjo eilė patekti Lietuvos įtakon. 

Pagirį nuo lenkų skyrė Palenkė (Podlachia, Podlasie), 
dėl kurios ėjo kovos su lenkais. O jau įsitaisę lietuviai Pa- 
lenkėje, į Pagirio reikalus nesikišo. 


KIJEVAS 
Užplūdę totoriai išnaikino Kijevą ir jo žemę. Išnyko sa- 


vos dinastijos, pats miestas negalėjo valdytis, o tylomis pra- 
eiti pro jį nebuvo galima: stovėjo prie didelės upės, turėjo 





B Klepatski, p. 12 — 13. 

moralinę vertybę, iš ten buvo galima sulaikyti nomadų ver- 
žimąsi 

Gedimino brolis, žinomas Teodoro vardu, ten įsitaisė. 
Galbūt dėl Kijevo nebuvo didelių kautynių, ramiai, kaip gy- 
nėjai, lietuviai atėjo į jį ir tvarkė“. Iš čia galėjo spraustis į 
totorių užimtas vietas. 

Dėl to, mirus Teodorui, nesunku buvo Algirdui paso- 
dinti savo sūnų Valdimerą. Jis ypač stipriai galėjo sėdėti po 
to, kai lietuviai gal nedidelėse kautynėse sumušė totorius 
prie Mėlynųjų Vandenų (1362)“. 


PODOLĖ 


Podolė, seniau vadinama Ponize (lietuviškai būtų Že- 
maičiai, Žemumos) — Volynės tęsinys į pietus, siekiąs net 
Juodąją jūrą. Ryšiai su Volyne buvo gana silpni: ją skyrė 
nuo Volynės Bogo, Pripetės upių slėniai. 

Atėję totoriai pirmiausia užėmė Podolę, stipriausiai ten 
atsisėdo. Iš kitur turėjo trauktis, o čia vis dėlto liko. Gyven- 
tojai jautėsi neblogai po totoriais ir neturėjo noro pakeisti 


4 Apie Kijevo užėmimą plačiai rašė Antonovič, Daškevič (p. 40— 
60), vėliau Klepatski (p. 14—141). Jie neigė vėlesniųjų metraščių pasa- 
kojimus, laikydami juos savomis kombinacijomis. Teognosto užrašai 
nebuvo dar žinomi. 

5 Jis minimas bendraamžio metropolito Teognosto užrašuose, pa- 
skelbtuose vos 1916 m. (Paskiewicz, Jagielonovie i Moskva, p. 328—330). 
Nuo to laiko Teodoro buvimu neabejoja istorikai. 

6 Kai kurie manė, jog kautynių prie Mėlynųjų Vandenų ir nebu- 
vo. Tuo neabejojo rusų istorikas Karamzin. Ukrainiečių Hruševski taip 
pat neabejojo, tik ieškojo vietos, kur tai buvo. Dėl šito plačiausiai yra 
rašęs lenkiškai Kuczynski Sine Vody. Jo išvedžiojimais, kautynės turėjo 
būti 1362 m. (P. 127—131). 

juos kitais viešpačiais. Podolės orda nesikišo į vidaus reika- 
lus, o duoklės buvo pakeliamos. Ė 

Lietuviai, traukdami Dnepru, nejudino Ponizės, kol to- 
toriai buvo ten stiprūs. 

Pradėjus smukti totorių galybei, atsiradus kelioms or- 
doms, ėmus joms tarp savęs kariauti, gyventojams reikėjo, 
kad kas apgintų ir tvarką palaikytų. XIV a. viduryje (apie 
1349 m.) įsitaisė ten Gedimino anūkai — gausūs Karijoto 
sūnūs. 

Vėliau totoriai, kiek atsigavę, bandė atsiimti prarastas 
žemes, bet juos sumušė Algirdas, eidamas užimti Kijevo že- 
mių, ties Mėlynaisiais Vandenimis (1362 m)“, nes neužteko 
Karijoto sūnums savo jėgų, reikėjo visos Lietuvos pagalbos. 

Šiaip Podolės kraštą ginti nuo totorių teko vieniems Ka- 
rijoto sūnums. Lietuviai, užimti savo kamieno gynimu, ko- 
vomis su rusais, vokiečiais, lenkais, mažai kuo galėjo padėti 
Karijotams. 

Laikui bėgant ir žemės vardas pasikeitė: ėmė ją vadinti 
Podolė (ukrainiečių kalba Podilė), bet lietuviškai reikštų tas 
pačias žemumas). 

Podolės gyventojai priėmė lietuvius, kaip pirmiau toto- 
rius, kurie, kol! nebuvę iširę, juos ištisą amžių gynė ir tvar- 
kė. 

Karijoto vaikai gynė savo naująją šalį nuo totorių, statė 
pilis (pvz., Kamenec). Jie nustojo mokėti duoklę totorių bas- 
kakams, ne vienas Karijoto sūnus ir galvą padėjo tose kovo- 
se. Betgi visiškai totorių kišimosi ir jie neatsikratė. 

Podolė, taip pat kitos Lietuvos pietų žemės nominaliai 
pripažino totorių viršenybę, kartais ėjo išvien prieš jos prie- 
šus. 





V? Zr. aukščiau. 

Karijotams valdant Podolę, lietuviai negalėjo padėti, 
nes patys buvo užimti, todėl Karijotai turėjo patys savim 
rūpintis. Dėl to jie su totoriais darydavo kompromisų, kai 
kur nusileisdavo. 

Šiaip Podolės ordą jie išstūmė į Krymą, Dobrudžą. Ne- 
sitenkindami nedidelėmis ramiosios Podolės valdomis, sten- 
gėsi jas išplėsti. Jie ėjo į Vengriją, ten kovojo, net kai kam 
teko žūti. Vienas net buvo pasidaręs Moldavų viešpačiu, 
bet neilgai valdė: jį nunuodijo. 

Karijotai prieš lenkus retai eidavo, o kartais eidavo iš- 
vien. 

Buvo toje energingoje šeimoje kilęs sumanymas vesti 
vienam iš jų lenkų karaliaus Kazio dukterį, vėliau tapti sos- 
to įpėdiniu ir būti lenkų karalium. Dėl to jie dažnai būdavo 
su lenkais, važinėjo į Krokovą, sykį net sudarant lietuvių ir 
lenkų sutartį 1366 m. Karijotai buvo lenkų pusėje. Lietuvių 
ir lenkų kovose jie stovėjo nuošaliai, būdavo neutralūs: bi- 
jojo gretimų lenkų, bet ir prieš savąjį kraują, prieš Lietu- 
vos viešpačius eiti nenorėjo. 

Lenkų Kazys, įėjęs į Volynę, pamažu įsigalėjo ir vakarų 
Podolėje. Čia jam padėjo dalis vietos gyventojų. Gal jam 
buvo atėję talkon totoriai, tikėdamiesi atsigauti prieš Kari- 
jotus. 

Kaziui mirus, Podolė atkrito. Jo įpėdinis Vengrų Liud- 
vikas, grįžęs į Podolę, turėjo iš naujo ją nukariauti, nugalėti 
Karijotus. Jiems buvo atėję talkon Kęstučio ir Algirdo at- 
siųstos kariuomenės, jų sūnų vedamos; padėjo ir Liubartas, 
sėdįs Valdimire. Liudvikas turėjo didesnę kariuomenę, ar- 
čiau nuo bazės, tai nugalėjo. 





1 Skrzypek, p. 102. 
9 Hruševski, IV, p. 69—82; Jabionowski, Historya Rusi, p. 83—84. 

Pasidavimo sąlygos buvo sunkios. Karijotai pasiliko vie- 
toje, bet kaip vengrų vasalai. Jie turės tarnauti Liudvikui, 
eiti prieš visus ir prieš Lietuvą, taigi sąlygos sunkesnės, ne- 
gu pirmiau buvo. 





20 Apie tai rašo pats Liudvikas laiške į Carrarą 1377 .IX.29. Ten jis 
sako, kad jam pasidavė Podolės kunigaikščiai su 11 pilių. Iš tų kuni- 
gaikščių minimi du vardai: Aleksandras ir Borys. Kiti kunigaikščiai pa- 
imti įkaitais, nugabenti į Vengriją (tarp jų Kęstučio, Algirdo sūnūs). 
(Halecki, Przyczynki genealogiczne, p. 97—111). 

Be to: Huber, Ludwię, I, p. 44; Skrzypek, p. 107—112. 

PALENKĖ 


Lietuviai, traukdami į rytus ir priėję Dnepro upės, ėjo 
ja žemyn, bet nebegalėjo tenkintis vienu rytų keliu į tas šalis. 
Kito, artimesnio kelio, neleido turėti Pinsko balos. Pripetės 
užpiltos, taigi reikėjo aplenkti, pasistūmėti į vakarus, slinkti 
per Palenkę, kad vėl būtų galima prieiti Dneprą ir jo intakus. 

Šita žemė buvo kadaise vienos lietuvių giminės gyve- 
nama. Tai buvo jotvingių žemė, dabar ji apleista. Kad ji su- 
grįžtų, lietuviams teko kariauti su keliais kaimynais, norin- 
čiais ją užvaldyti, — su lenkais, mozūrais, rusais ir vokiečiais. 


JOTVINGIAI 


Jotvingiai — plati lietuvių tautos dalis, ne tiek skaičiu- 
mi, kiek dideliu jų užimamu plotu. 
Jie žinomi ne vienu vardu: jotvingiai, sūdai, suduvai, 


! Kad jotvingiai — lietuvių giminė, niekas tuo neabejoja. Tik ima- 
ma ginčytis, kai reikia pasisakyti dėl kalbos, gyvenamos vietos, antro- 
pologinio tipo, charakterio ir t.t. Vieni randa, kad jeigu prūsų kalba 
buvus tolima tikrųjų lietuvių kalbai, tai jotvingių kalba buvusi arti- 
mesnė lietuvių kalbai; kiti, — kad buvusi tolimesnė lietuvių kalbai ir 
artmesnė prūsų. “ 

Antropologinio tipo požiūriu, šitai mažai tebuvo tyrinėta. O kas 
tyrinėjo, kaip Talko-Hryncewicz, tai rado, kad jie skiriasi nuo prūsų 
(Czlowiek, p. 72), Barsov, p. 39—42, 230—238, Būga, Gerulis. 

pagaliau palenkėnai (pagal gyvenamą vietą — Palenkė, Pol- 
lexia, Podlachia, Podlasia). 

Jotvingiai užėmė smėlingą lygumą tarp Bebros—Nar- 
vės—Nuro—Bugo ir Prūsų ežerų, apsupti girių ir balų. Gal- 
būt jie siekė Pinsko apylinkes, ten, kur subėga žemės ir van- 
dens keliai. | 

Toje žemėje buvo jotvingių įkurti miestai: Dargukaimas, 
Melnikas, Branskas, gal Bielskas, bene dar teks pridėti Pinską. 

Gyvendami neprieinamose, taigi saugiose vietose, už- 
imdami didelius plotus, neturėjo reikalo sukurti valstybės, 
kai kaimynai jau jas turėjo ir stengėsi išsiplėsti, įsibraudami 
į svetimų tautų žemes. Jotvingiams teko tik gintis. 

Istorijoje jotvingiai iškilo gana anksti. Remdamiesi rusų 
metraščiais, užtinkame jotvingių vardą tarp normanų ir ru- 
sų karių, susiderėjusių su graikais Bizante X a. 

Vėliau žinoma, kad rusai gynėsi nuo jotvingių nes dėl 
totorių antplūdžio seniau stiprios valstybės buvo iširusios. 
Tik susidarius šiapus Dnepro naujam centrui (Galičas — 
Valdimieras), XIII a. patys rusai pradėjo rengti puolimus, 
net galėjo įsibrauti į jotvingių žemes, jas užiminėti ir įsitai- 
syti. Dalis jotvingių žuvo, kita dalis liko vietoj, o dar kiti 
pasitraukė į Lietuvos pusę. Ir čia prasidėjo Lietuvos ir Rusų 
kovos dėl jotvingių žemės. 

Kiti kaimynai — mozūrai. 

Jotvingiai puldinėjo ir juos mažais būreliais; anie atsa- 
kydavo tuo pačiu. 

Mozūrai, per silpni būdami, kurį laiką jotvingius buvo 
palikę niokoti rusams, 0 patys ėjo prieš artimiausius, bet 
„silpnesnius galindus ir sasus — prūsų giminės atžalas. Ir 
čia nepajėgdami iš karto nugalėti, pasikvietė vokiečius tal- 





* Neigia šitai Orda. Ji net surado naują, nebuvusią pinčiukų tautą. 

kon — Vokiečių ordiną, o šie išsiplėtė Prūsuose. Dabar 
jotvingiams atsirado naujų priešų — tai buvo mozūrų at- 
kviestas vokiečių ordinas. 

Be karo ginklų, kaimynai bandė vartoti ir taikių prie- 
monių — apkrikštyti, bet taip, kad jie bažnytiškai būtų pa- 
jungti ar vokiečiams, ar lenkams, o vėliau įvyktų politinis 
priklausymas. Būdavo vyskupų tai vienų jotvingių, tai visai 
Lietuvai skiriamų. Lenkai 1253 m. buvo įšventinę Vitą Lie- 
tuvos vyskupu, o paskui turėjo pasitraukti Ordino spau- 
džiami. Vėliau buvo juo įšventintas naujas Ordino kandi- 
datas. 

Mozūrai kvietėsi talkon ir karių iš Vakarų Europos. Bu- 
vo skelbiami kryžių karai (1255, 1256—1257). Jiems vadova- 
vo tai lenkai, tai vokiečiai, tarp savęs dėl šito varžėsi. 

Jotvingiai, norėdami apsiginti, glaudėsi prie savo tau- 
tiečių lietuvių, jau sudarančių platesnę valstybę, bet dėl kai- 
mynų puolimų taip pat sunkiai su jais kovojančių. Šito jot- 
vingių prisidėjimo ir jų įėjimo į Lietuvos valstybę kaimynai 
nenorėjo. Jie viską darė, kad to nebūtų, kurstė jų sukilimus, 
kiršino prieš Mindaugą. O jam, visų puolamam, ne visos 
lietuvių giminės palaikomam, kovoti su priešų daugybe bu- 
vo nepakeliama. Taigi negalėjo apginti ir jotvingių. 

Volynės Danyla, mozūrų Samovitas, Vokiečių ordinas 
pasidalijo jotvingių žemes kiek kuris pajėgė jos užgrobti. 
Mindaugas negalėjo jų pasiimti savo žinion . 

Žemes pasidalijus, tose vietose liko daugybė kapų, liu- 
dijančių sunkias ir atkaklias jotvingių kovas. Ir tos žemės 
vardas pasikeitė: susiaurėjęs jų gyvenamų žemių plotas ėmė 


* Ptašnik, Monum. Vat.,III, Nr. 76, 84; Theiner, p. 121, 142; Abra- 
ham, Powst., p. 152—154; Ewald Eroberung, Preussens, Hruševski, IV, 
p. 2, Volter, O jatviagach. 


153 


vadintis Palenkė, kaip esantis greta lenkų, pagal ar palei 
lenkus. Gyventojai neišnyko — vieni liko vietoje, kiti pasi- 
traukė į Lietuvos pusę. 

Kiek vėliau, sustiprėjus Lietuvos valstybei, Gediminas 
traukė į šitą, kadaise lietuvių žemę. Bet jau Gediminas 
1323—1324 m. nebe visą atsiėmė iš mozūrų, net ne visą Pa- 
lenkę atgavo iš įsigalėjusių Volynės kunigaikščių. 

Dabar vieniems lietuviams, be išnykusių jotvingių, teko 
dėl Palenkės kariauti su Volyne, mozūrais, Vokiečių ordinu. 


MOZŪRAI 


Mozūrai — atskira lenkų tautos šaka, bet su jais nesu- 
darė vienos valstybės. 

Lenkų žemėse tarp savęs varžėsi dėl valdžios, kas val- 
dys — didlenkiai (apie Krokuvą) ar mozūrai. O paskui pa- 
tys mozūrai XIV a. pradžioje subyrėjo, kai trys mozūrų ku- 
nigaikščio sūnūs tarp savęs pasidalijo tas žemes. 

Ir pirmiau, ir dabar mozūrų kunigaikščiai turėjo žiūrėti 
į savo galingesnius kaimynus ar nuo jų gindamiesi, ar pra- 
šydami pagalbos prieš Krokuvos viešpačius. Dėl to jie tai 
dėjosi, tai kovojo su Lietuva, su Ordinu (kurį jie patys buvo 
pasikvietę prieš prūsus — lietuvius), net šliejosi prie toli- 
mų čekų. 

Mozūrų kunigaikščiai ypač daug reikalų turėjo su lietu- 
viais, kurie kartais turėjo apginti juos nuo lenkų. Todėl jie 
kartais ieškodavo žmonų pas lietuvius, priėmė net jų var- 
dus, pvz., ten buvo žinomas Traidenio vardas. Norėdami 
apsisaugoti, kartais nurodydavo kelią į lenkus ar pasikvies- 
davo lietuvius pagalbon prieš lenkus, ar net samdydavo lie- 
tuvius karius. 

Lietuvos galybei sustiprėjus, lenkų karaliai ieškojo gi- 
minystės su Gediminu. Pvz., Krokuvos karaliaus (Vlado Al- 
kūnės) sūnus Kazys vedė Gedimino dukterį. 

Mozūrams svarbu buvo, kas valdys gretimą jiems Pa- 
lenkę — ar irstančioji Galičo — Valdimiero galybė, ar stip- 
rėjanti Lietuva. Jiems atrodė, kad rusų pavojus didesnis, to- 
dėl geriau norėjo turėti Lietuvos kaiminystę, kuri, be to, 
galėtų apginti juos nuo Krokuvos ponų, o šiems nusilpnė- 
jus, galėtų padėti įsigalėti lenkų žemėse. 

Lietuva, kaip minėta, Gedimino laikais užėmė Palenkę 
pirmoji. Tat nepatiko nei mozūrams, nei Galičo kunigaikš- 
čiams, todėl abu ėmė artintis prie Vokiečių ordino, manė, 
gal jis padės jiems atgauti Palenkę. Lenkų karalius (Vladas 
Alkūnė) nedarė kliūčių Lietuvai, nes mozūrai buvo ne su 
juo, jam atžagari, o tuo tarpu galės eiti į Rusią. 

Sėdint Palenkėje, pasislinkus į Rusią, lietuviams teko 
susidurti dabar su lenkais, su kuriais iki tol maža tebuvo 
reikalų. 

Krokuvos viešpačiai pakeitė savo nusistatymą į mozū- 
rus, dažniau ir įnirtingiau puldinėjo mozūrus arba lietu- 
viams leido pulti, nes šitaip norėjo pasiekti savo seną tiks- 
lą — pajungti juos sau, kad šie pasiduotų.. 

Mozūrai neketino geruoju pasiduoti, ieškojo pagalbos 
kitur. Vienas jų pasidarė čekų vasalu (1329), kiti du broliai 
liko nepriklausomi, o paskui irgi pasidavė čekams, pasidarė 
jų vasalais (1346—1356). 

Padėtis pablogėjo, kai lenkų Kazys, perleidęs kai kurias 
lenkų žemes, susitarė su čekais. Ir po 1352 m. visi mozūrai 
liko lenkų vasalais. 


* Zajączkowski, W sprawie Podlasia (At. Wilen., t. VII); tas pat, Przy- 
mierze Polsko-Litewskie (Kw. Hist.). : 


155 


Tačiau mozūrai stengėsi atgauti visišką laisvę, ypač po 
to, kai Samovitas vėl paveldėjo brolių dalį Mozūruose. At- 
sirado viltis Piastams išmirus gauti ir lenkų žemes, nes jis 
buvo jų vienintelis įpėdinis. Todėl kreipė daugiau dėmesio 
į lenkų žemes, negu į Palenkę“. 

Jų ėjimas išvien su lenkais prieš lietuvius paaštrino san- 
tykius su šiais. Lietuviai puolė tuomet mozūrus, kaip lenkų 
talkininkus (1336—1340)“. 

Toliau jau visa tai priklausė nuo santykių su Lenkais 
dėl Rusios. 

Palenkė lietuviams — pereinamas kelias į pietus, į Vo- 


lynę. 





5 Maleczynska <...>, Paszkiewicz, W sprawie. 
* Smulkiai aprašo tatai Diugosz. 1336 m. puolė Algirdas, Kęstutis 
ir kt. (IX) lenkų vert. (P. 162). 

KOVOS SU LENKAIS IR VENGRAIS 
DĖL VOLYNĖS 


XIV a. Lietuva traukė į pietus, į Volynę, kur taip pat 
veržėsi lenkai ir vengrai, taigi turėjo su jais į kovą stoti. 
Kovos buvo nebe pirmos, jos turėjo savo istoriją. 


VOLYNĖ (XII—XIV a.) 


Kadaise buvusi stipri ir plati Kijevo kunigaikštija, tur- 
tinga ir galinga dėl prekybos su Bizantu, XII a. suiro, suby- 
rėjo į daugelį smulkesnių vienetų. Jau XII a. ėmė kilti Vo- 
lynė. Jos kunigaikštis Romanas, įsigalėjęs ir Galiče, sukūrė 
stiprią valstybę, nusmukusio Kijevo nepaisė. Jis stengėsi su- 
kurti stiprią, centralizuotą valstybę, dėl to turėjo įveikti 
galingą ponų sluoksnį, bet nepajėgė, o čia dar įsipainiojo į 
lenkų kovas, kuriose ir pats žuvo (1205). Vėl kurį laiką buvo 
suirutės, kol jo sūnus Danyla, sulaukęs pilnametystės (1229), 
sustiprino savo valdžią, kovodamas prieš ponų privilegijas ir 
jų įsigalėjimą ir stengdamasis pajungti juos savo interesams. 

Jo laikais atplūdo iš stepių totoriai. Danyla pabėgo, slė- 
pėsi pas vengrus, pas lenkus. Tenai būdamas jis prašė pa- 
galbos lenkų, vengrų, Vokiečių ordino, lietuvių, net kreipė- 
si į tolimą Romą. Čionai rašydamas, Danyla sutiko priimti 
bažnytinę uniją, nurodinėjo Europai gresiantį pavojų iš 

totorių pusės. Popiežius sutiko priimti Volynę savo globon, 
bet pats užimtas kovomis dėl valdžios su imperatoriumi, 
mažai tegalėjo padėti. 

Danyla grįžo į savo tėvynę, nusilenkė totoriams. Jų pa- 
dedamas galėjo suvaldyti savo ponus, atsiginti nuo kaimy- 
nų. Vėliau jau sustiprėjęs Danyla kartais išdrįsdavo priešin- 
tis patiems totoriams, ypač šiems apirus. Sustiprėjęs Danyla 
galėjo plėsti valstybę. 

Turėdamas kliūčių rusų žemėse, jis ėjo į žiemius, į jot- 
vingių pusę. Šitose kovose susidėjo su lenkais prieš bendrą 
priešą — lietuvius. 

Danyla, susidėjęs su lenkais, galėjo nustumti jotvingius į 
žiemius, taip pat lenkų padedamas, bandė sugriauti kylančią 
Mindaugo Lietuvą. Tačiau Mindaugas išardė priešų koaliciją 
susitaręs su vienu iš jų ir priėmęs krikštą. Bet Danyla vainika- 
vosi jotvingių žemėje, Dargukaino mieste, Rusų karaliumi. 

Danyla tai artinosi prie lietuvių, tai kovojo su jais. Tai- 
kos laikais net susigiminiavo su lietuvių dinastija. Antroji Da- 
nylos žmona — lietuvė; vienas jo sūnus Švarnas vedė Min- 
daugo dukterį, kitas sūnus gavo valdyti Lietuvos Naugardą. 

Sustiprėjęs viduje, susitaikęs su Lietuva, Danyla bandė 
atsikabinti nuo totorių, bet tuo tik priviliojo naujus jų spie- 
čius. Tas antplūdis turėjo būti jam pavojingas ir dėl to, kad 
aristokratija (ponai), priešindamasi kunigaikščio valdžiai, dė- 
josi su totoriais, juos kvietė talkon prieš Danylą, savo viešpatį. 

Vykstant suirutėms pačioje ordoje, Danyla puolė chano 
vietiniką Kuremsą, jį nugalėjo, bet naujas vietininkas Bu- 
rundijus, atsiųstas Batu, sugebėjo gerumu ir piktumu nuga- 
lėti Danylą, padaryti jį savo sąjungininku, pasiūlė kartu pul- 
ti Lietuvą, paskui lenkus. Taigi Danyla vėl atsidūrė po to- 
toriais. Tačiau totorių jam daromas spaudimas vis tiek su- 
mažėjo dėl naujų kovų ordoje. 

Liaudis kartais geriau norėjo totorių viršenybės, negu 
Danylos ir kitų įsigalėjimo, nes jis labiau gyventojus vargi- 
no, negu totoriai. 

Aristokratai (ponai), negalėdami apsiginti nuo savo ku- 
nigaikščių, neužtekus nė totorių pagalbos, kartais ir patiems 
pavojingos, vartojo savo ginklą, iš anų (o gal ir iš kitų) pa- 
skolintą — nuodijo savo kunigaikščius, nuodijo chano vie- 
tininkus. 

Mirus Danylai, nužudžius Mindaugą, kurį laiką vyko 
suirutės Volynėje, kovos tarp įpėdinių. Totoriai dažnai pa- 
dėdavo tam ar kitam kandidatui į sostą. 

Per tą laiką Lietuva sustiprėjo. Traidenis, Vytenis, Ge- 
diminas ją atstatė ir sustiprino. Dabar jau lietuviai galėjo 
traukti į pietus, į Volynę. 

O Danylos valstybė vėl skilo, laikinai jos Salys tebuvo 
sujungiamos, bet nebeatsigavo. 

Lietuviai ėjo Padneprėmis dviem ruožais — dešiniąja 
ir kairiąja puse. Dešinėje — į Kijevo pusę, kairėje — į Vo- 
lynę. Totorių Ordos suirutės tai daryti padėjo: jų įtaka su- 
mažėjo, turėjo trauktis atgal į stepes. Lietuviai ramiai ir 
lengvai be kliūčių galėjo brautis, pačių gyventojų prašomi, 
vienur ginklu, kitur vedybomis ir derybomis, kurios buvo 
stiprios ir naudingos, jeigu rėmėsi lietuvių ginklu. 

Danylai mirus, iširus jo valstybei, kuri taip veržėsi į lie- 
tuvių žemes, atsirado vienoje dalyje Gedimino sūnus Liu- 
bartas. Jis su lietuvių pagalba kūrė sau naują stiprią valsty- 
bę, įjungęs ją vienokiu ar kitokiu pavidalu į Lietuvos kuni- 
gaikštiją . Kitoje, didesnėje dalyje buvo mozūrų kunigaikš- 
tis Boleslovas (Jurgis), Gedimino žentas. 





7 Mirus Danylai, iširo jo valstybė — ji vėl skilo į dvi dalis — Ga- 
ličą ir Valdimierą, nors vieną sykį Levo sūnus Jurgis II 1301 m. buvo 
sujungęs abi dalis į vieną ir buvo vainikuotas jos karalium. 


159 


Boleslovas — nedidelis kunigaikštis, bet jau ryšiais ir 
paspirtim, giminiavosi su Gediminu. Dėl savo ryšių gavo 
Volynės kunigaikštiją“. Galbūt todėl ir įsitaisė, kad atsispir- 
tų prieš Lietuvos Gediminą, jo ėjimą į tas žemes. 

Boleslovas (Jurgis), atėjęs į Volynę, stengėsi sukurti stip- 
rią valstybę, jo vieno valdomą. Todėl kai kur artinosi prie 
vietos žmonių, kai kur tolinosi, ieškojo atramos svetur ir 
tarp svetimtaučių. 

Eidamas į Volynę jis priėmė graikų tikybą, manydamas, 
kad kunigai jį palaikys. Norėdamas sudaryti atramą viduje, 
kvietė į dvarus ir sodžius lenkus, o į miestus vokiečius. Už- 
sienio reikalais stengėsi susiartinti su lenkais ir vengrais, bu- 
vo net nuvažiavęs į Vyšehradą (1338), net bandė suartėti su 
Vokiečių ordinu; gal miestiečiai tuo rūpinosi. Vis tai buvo 
nukreipta prieš Lietuvą. 

Ponai visam tam buvo priešingi. Nepatenkinti buvo len- 
kų ir vokiečių kvietimu, jiems žemių dalijimu, be to, jie ne- 
ketino išsižadėti savo privilegijų, netgi stengėsi jas praplės- 
ti. Kad galėtų šitai pasiekti, leido valstybei susiskaidyti. Ir 
jie ėjo stipryn. Taigi nepadėjo Boleslovui — Jurgiui nė to- 


Jurgis II žuvo 1316 m. kautynėse su Gediminu, užėmusiu Palen- 
kę. Valstybė buvo padalyta sūnums: Galičina su Volyne atiteko An- 
driui, Luckas — Levui. 

Abu juodu žuvo 1323 (ar 1324 m.); sako, esą juos nunuodijęs An- 
driaus sūnus Jurgis II; jis mirė jaunas bevaikis (1336 m.). Jo įpėdiniu į 
Volynę atėjo svetimas, iš mozūrų, nedidelis kunigaikštis Boleslovas 
(Jurgis); pasirodė vėliau esąs pavojingas aristokratijai, todėl jį nunuo- 
dijo. Lucke gi atsisėdo tėvo žentas Liubartas, Gedimino sūnus. 

* Istorikai ginčijasi dėl to, kaip jis pateko į Volynę. Vieni sako, kad 
jį pakvietė ponai, tardami, jog nebus pavojingas, jog jie valdys; pa- 
kvietė vis dėlto su totorių chanų žinia. Kiti — jog ne ponai rinko Bo- 
leslovą, o totorių chanas jį pastatė, todėl prieš ponus buvo stipresni. 
Bet jis pats buvo tik totorių vasalas, nuo jų priklausė taip pat, kaip ir 
jo pirmtakai (Linničenko, p. 90—95). 

toriai. Kova buvo aštri ir žiauri: Boleslovas ponų nesigailė- 
jo, naikino juos be atodairos; pasitikėdamas savo jėgomis, 
savavaliavo, nesivaržė, kibo prie ponų moterų ir dukterų. 
Įnirtimas prieš jį didėjo. 

Lenkai godžiomis akimis žiūrėjo į tas derlingas žemes, 
laukė tos valstybės sukrėtimų. Mušami ir spaudžiami vaka- 
ruose, dėl suiručių galėjo brautis čionai ir net galvoti apie 
Juodąją jūrą“. 

Ponai, persekiojami, niekinami, svetimų padedami, te- 
rado vieną išeitį išsigelbėti: jį nunuodijo. 

Ir tuojau į tą valstybę įžengė kaimynai: po 3 savaičių 
Lenkų Kazys, po 2 mėnesių vengrų Karolis — Robertas. Žu- 
vo kadaise stipri Galičo kunigaikštija. Dabar turėjo įsikišti ir 
Lietuva. 


VENGRIJA IR VOLYNĖ 


Jau nuo XI a. vengrai reiškė pretenzijas į Volynę. Tai jie 
valdant Romanui, Danylai (1235), jam vainikuojantis. 

Galbūt Volynė kurį laiką pripažino jų viršenybę, gal tik 
pirmenybę. 

Vengrų karaliaus titule buvo pasakyta: Galičinos ir Val- 
dimiero (Volynės) karalius (Galiciae Lodomeriaegne rex). 

Šitai tapo jų tradicija. Matyt, kai kurie didieji bajorai 
tuo pasinaudodavo ir kreipdavosi į vengrus prašydami už- 
tarimo, kai buvo nepatenkinti savo viešpačiais Ž 

Ir pasitaikius progai, XIV a. vengrai įžengė į Volynę. 





* Bobrzynski M. (Dtieje Polski, I, p. 178), žinoma, piešia, kaip kul- 
tūros darbą. 

0 Tai įvyko 1340.11.25. 

! Hruševski, IV, p. 17—18. 

LENKAI IR VOLYNĖ 


XIII a. Lenkija buvo iširusi, suskaldyta. Joje vyko vi- 
daus kovos. Net vyriausias jų viešpats buvo čekas; mies- 
tai — vokiečių, bažnyčia — nepatikima, žiemiuose — plė- 
tėsi Vokiečių ordinas ir ėmė lenkų žemes. 

Tuomet lenkai nė svajote nesvajojo apie Rusią, jie gy- 
nėsi, o ne puolė. Rusai norėjo Liublino, Volynės viešpats 
Levas net taikė į Krokuvos sostą“. 

Vėliau sustiprėję, bet vis dėlto žiemiuose buvę per sil- 
pni, atkreipė akis į tą pačią Volynę. 

XIV a. Pradėjo Lenkija atsigauti; Krokuvos viešpačiai 
ėmė rinkti žemes į vieną; susidėjo į vieną Didlenkė ir Maž- 
lenkė. Skyrium nuo to stovėjo kita lenkų šaka — Mozūrai; 
nors jie patys buvo suskaidyti, bet stipresnieji jų kunigaikš- 
čiai stengėsi valdyti visus mozūrus ir užimti kitas lenkų da- 
lis. Krokuvos viešpačiai su lietuviais nesusidurdavo, bet tu- 
rėjo bendrų kaimynų, kurie ir buvo bendri jų priešai — 
vokiečiai ir mozūrai, tik vėliau ėmė varžytis ir kovoti dėl 
Volynės. Mozūrai turėjo su lietuviais kitų ginčijamų daly- 
kų — jie brovėsi į buvusią jotvingių žemę — į Palenkę, to- 
dėl dažniau tekdavo kovoti“. 

Didlenkė ir Mažlenkė turėjo pakelti ilgas ir sunkias ko- 
vas su valstiečiais vakaruose, kurie nuo senų laikų brovėsi 
ir stūmė lenkus į rytus, o žiemiuose buvo įsitaisę vokiečiai, 
vos XIII a. pačių lenkų prieš Prūsus pakviesti (būtent vie- 
nos jų dalies — mozūrų), ir pamažu įsigalėjo abiejose že- . 
mutinės Vyslos pusėse. Mozūrai labai dažnai ėjo išvien su 
Vokiečių ordinu prieš Krokuvos viešpačius. 

Lenkų žemes jungti į vieną pradėjo XIV a. Vladas, pra- 





B Ten pat, p. 18. 
5 Apie santykius su mozūrais žr. kitoje vietoje. 

mintas Alkūne (Lokietek), stipriausias iš daugybės lenkų 
viešpačių. Vokiečiai užima vieną žemę po kitos, o čia savi 
tautiečiai kunigaikščiai padeda aniems, o trukdo savajam. 
Pats žemių nedaug teturėdamas, nestipriai sėdįs Krokuvo- 
je, galėjo šį tą laimėti sulaukęs pagalbos iš kitur. 

Ordinas užėmė Pamarį (1308—1309). Vladas bandė gau- 
ti pagalbos iš Kurijos, įsitaisiusios Avignone (1314—1316), 
nusileisdamas jos piniginiams reikalavimams: jis leido rink- 
ti lenkuose petrapinigį, o Ordinas nesutiko to daryti (pri- 
pratęs buvo reikalauti iš Kurijos, o ne jai duoti). Dėl to Ku- 
rija padėjo Vladui Alkūnei ir padarė palankų lenkams 
sprendimą (1319, 1320). Žinoma, tas laimėjimas nebuvo di- 
delis: turint sprendimą, reikia dar jį įvykdyti. Ordinas ne- 
ketino nusileisti, o Vladui neužteko savo jėgų. 

Ordinas ėjo toliau: jis dėjosi su lenkų kunigaikščiais, 
kurie nebuvo Vlado žinioje (su Štetino, Mozūrų kunigaikš- 
čiais) ėmė veikti Kurijoje. Jose nesunku buvo įgyti palanku- 
mą atitinkamai paveikus. 

Niekas nesijautė stiprus karą pradėti, tęsė ginčą diplo- 
matinėmis derybomis. Vladas Alkūnė, viešai kalbėjęs apie 
krikčionybės palaikymą, slapta susiderėjo su pagonių Lie- 
tuva (1325). 

Gediminas per daug jautė Ordino veržimąsi į Žemai- 
čius. Duotieji pažadai pasikrikštyti tedavė Lietuvai trumpas 
paliaubas, dėl to ir jam buvo naudingiau susidėti su Vladu. 
Paskui politinę sutartį buvo sudaryta šeimyninė sutartis: 
lenkų karalaitis Kazys vedė Gedimino dukterį Aldoną 
(1325). Tuo laiku Gediminas ramiai atsiėmė Jotvingių že- 
mę — Palenkę, o iš ten buvo galima eiti į Volynę. 

Šita sąjunga nepatiko vengrų karaliui Robertui (Vlado 
žentui). Lenkai, gavę Lietuvos pagalbą, pasidarė stipresni, 
taigi Lietuva sutrukdė vengrams įsigalėti Volynėje. 

Šitai nepatogu buvo ir Ordinui. Jis stengėsi gauti Mozū- 

rų kunigaikščių paramą, net dėjosi jų gynėjų; taip pat jam 
buvo pavykę patraukti į savo pusę naująjį Volynės kuni- 
gaikštį Boleslovą — Jurgį. Mozūrams jis žadėjo pagalbą 
prieš Lietuvą, o Boleslovą viliojo Lietuvių neseniai užimtąją 
Palenke, sakė, kad jie galės užimti. Dėl to visi Mozūrų ku- 
nigaikščiai buvo Ordino pusėje (1326). 

Turėdamas Lietuvos pagalbą, Vladas Alkūnė galėjo iš- 
drįsti surengti karo žygį į Ordino žemes. 

Alkūnė žygiavo į Brandenburgą, apeidamas Ordino val- 
domas žemes (1326 m. vasario ar kovo mėn.). Talkon jam 
ėjo Lietuvos kariai, Gardiniškio viešpaties Dovido vedami, 
kuris ir žuvo dabar Lenkuose nuo vieno mozūro rankos. 

Karas buvo neilgas (1327), greitai padarytos su lenkais 
paliaubos (1327—1328), o tuo tarpu Ordinas, sulaukęs iš Eu- 
ropos svečių, puolė Žemaičius (1329), ėmė naikinti pilis: Ge- 
dimino pilį, Medvėgalį ir kt. 

Šituo pasinaudojo Vladas Alkūnė ir puolė Kulmo žemę, 
o Ordinas su svečiais puolė Alkūnės valdas (1329, 1330). Tuo 
laiku Alkūnė pabandė atsimesti nuo lietuvių. Šito taip pat 
norėjo Ordinas. Jis tuojau tuo pasinaudojo ir atėmė iš lenkų 
Kujavus (1332). 

Vladas Alkūnė, pradėjęs jungti į vieną lenkų valstybę, 
mirė atlikęs pusę to darbo (1333). Jo sūnus Kazys nėjo tėvo 
pėdomis. Jis susitarė su čekais, atidavęs lenkų gyvenamos 
Šlezijos dalį už tai, kad išsižadėtų lenkų sosto; su vengrais 
susitarė dėl paveldėjimo: jeigu neturės sūnų (o buvo dar jau- 
nas), tai Lenkija atiteks ne lenkų Piastams, o vengrų įpėdiniui 
(jo sesers sūnui)“. Lenkų ponai, vengrų papirkti, pritarė ši- 
tam planui . Ir tikrai vengrai ir lenkai Rusioje ėjo išvien. 

4 Zajączkowski, Polska a Zakon. Przymierze polsko-litewskie. 

5 Susitarė Vyšehrade 1336 m. 


'* Susitarė Vyšehrade 1339 m. 
" Hruševski, IV, p. 18—19. 

Kazys narsumu nepasižymėjo, veikiau buvo bailys. 
Kautynėse ties Plovcais pabėgo. Įsitikinimų neturėjo: visos 
priemonės geros tikslui pasiekti, o tikslai keitėsi. Sutarčių 
nesilaikė, o jeigu jos kuo nors buvo nepatogios, prašydavo 
popiežiaus jas panaikinti. Su lietuviais tikėsi prieš Ordiną. 
Su Ordinu dėjosi prieš Lietuvą. O vaidų turėjo su visais 
kaimynais: su čekais — dėl Šlezijos, su Ordinu — dėl 
Pamario, su Lietuva dėl Rusios. Anų žemių pačiam išsižadė- 
jus, liko jam viena Rusia; Kazys dėl jos į karą ėjo, įžengė 1340 
m., ypač kad raštais ir sutartimis galėjo pagrįsti savo žygį. 

Jurgis-Boleslovas iki šiol buvo neramus lenkų kaimy- 
nas: įsigalėjęs naujoje vietoje, geresnėje negu Mozūrai, jis 
siekė lenkų žemių, stiprino savo valdžią naikindamas aris- 
tikrotiją. Šitam pavojui pašalinti Kazys bandė jį pavaryti ar- 
ba susitarus tapti jo įpėdiniu. Boleslovas paskyrė lenkų Ka- 
zį savo įpėdiniu. 

Kaziui turint tokią sutartį, Jurgis galėjo išnykti. Ir neil- 
gai trukus savi ponai jį nunuodijo. 

Jeigu ne visos Rusios tai bent Galičo užgrobimas apsau- 
gotų Krokuvą nuo totorių ar nuo lietuvių išsiplėtimo ton 
pusėn, nes jie tenai supo lenkus iš rytų 1r priešpiečių , o 
lietuviams jau tenai reikėjo apsisaugoti nuo vokiečių. 


LIETUVIAI IR VOLYNĖ. DVI RUSI 
Nors Volynė kartais dėdavosi į vieną su Galičina, tačiau 
nepasidarė iš jų vienas kūnas, socialinė struktūra buvo įvai- 
ri, jos lengvai atsiskirdavo, ir kiekvienos istorija ėjo savais 
keliais. 





18 Ten pat, p. 18—19; Paszkiewicz, Polityka, p. 47—49. 

Volynėje įsigalėjo Gedimino dinastija, ten apsigyveno 
lietuvių bajorų. Jie traukė šią šalį į Lietuvos pusę. Ji buvo 
labiau centralizuota, kunigaikščio valdžia stipresnė; dažnai 
kovojo prieš lenkus; pasižymėjo ištverme: savo žemes sun- 
kiai atiduodavo, bet lengvai atsiimdavo. Buvo prisirišusi 
prie savo dinastijos, kuri vadovavo tose kovose. 

Kas kita Galičina. Pastovios dinastijos nėra, taigi ir dinas- 
tinių saitų nėra. Jeigu kas šalį gina, tai tik ponai (aristokratai). 
Liubartas kad ir čia pasirodė, bet buvo svetimas. Volynėje — 
savas. Ponų atrama iš svetur — totoriai, ne savo liaudis. Ir 
kaimynai, susidėję su totoriais, galėjo aristokratiją nugalėti . 

Ėjimas į Volynę pačiai Lietuvai buvo naudingas. Ten 
sėdint buvo galima apsiginti nuo vokiečių, totorių, lenkų ir 
kt., nes buvo įgyjama daugiau karių ir lėšų. O eiti į tas žemes 
buvo lengva, kartais nebūdavo jokio pasipriešinimo, nes vie- 
tos gyventojai, valstybės požiūriu, buvo pakrikę, apnaikinti. 
Lietuviai atėjo čionai kaip tvarkantis juos gaivalas. Vietos ku- 
nigaikščiai lengvai pasiduodavo, nes nepajėgė savo valdų ap- 
ginti nuo užpuolusių kaimynų. Jie virsdavo Lietuvos vasalais. 

Lietuva sugebėjo išvyti iš pietų Rusios totorius, sulaiky- 
ti, atrodo, neilgam, lenkų ir vengrų brovimąsi. 

Lietuvių jėgos didelės nebuvo, jas sudarė daugiau rink- 
tiniai kariai bajorai. Jiems dalijo žemes aplink pilis, kurias 
statė apsiginti nuo užpuolimų. Ten, kur Lietuva valdė, at- 
sirasdavo nauji miestai, atsigaudavo seni, išbėgioję artojai, 
grįždavo į senuosius sodžius. 

Bajorai, gavę žemės aplink pilį, turėjo stoti į kovą, statyti 
sargybą prieš klajoklius. Paskui tapo tų žemių savininkais. 

Bet lietuviai Rusioje buvo valdantis, viešpataujantis 
sluoksnis. Jų buvo mažuma, dėl to greitai priimdavo vietos 
kalbą ir tikybą, tapo vietiniais gyventojais. 





5 Hruševski, IV, p. 50—54. . 

Bet lietuviai, čia įsitaisę, perkėlė į rusų žemes savo fe- 
odalinę sistemą. Teisybė, dar pietų Rusioje jie rado savo 
socialinę tvarką, tik ją pritaikė savo karo ir ūkio reikalams. 
Dėl to Volynėje buvo lietuvių ponų, greta susmulkėjusių 
vietos kunigaikščių — dinastų, o Kijevo žemėje, sunaikin- 
toje totorių, atsirado ponų lietuvių . 


LIUBARTAS 


Volynėje ilgą laiką gyveno Liubartas — jauniausias Ge- 
dimino sūnus ir bene silpniausias iš jo vaikų. Ilgai gyvenęs, 
pats maža tenuveikęs, šį tą reiškęs vėliau, kai iškilo Kęstutis 
ir nustatė jam vietą bendroje visos Lietuvos politikoje“. 

Pats Liubartas, nuėjęs užkuriomis, gyveno ramiai, ne- 
girdėjo apie jį nei tolimieji rytų rusai, nei artimiausi vokie- 
čiai, žinojo ir piktai į jį žiūrėjo lenkai 

Liubartas atėjo užkuriomis į Valdimierą, vedęs Bučią, 
Andriaus (1321) dukterį. Jis priėmė krikštą pagal graikų 
apeigas, paėmęs Demetro vardą. 

Liubartas galėjo pretenduoti į uošvio palikimą, gauti vi- 
są Volynę, bet kitoje dalyje, kaip minėta, įsigalėjo giminai- 
tis — iš mozūrų atėjęs Boleslovas-Jurgis, Liubartas tylėjo, 
nepajėgė sutrukdyti, nors norėjo; Gediminas, spaudžiamas 
kitur, negalėjo ateiti čionai pagalbon ir sukurti sūnui plačią 
valstybę. Juk jisai pats buvo manęs nusileisti pasiūlęs Lietu- 





2 Jablonowski, p. 99—100; Batiuškov, p. 59—60. 

2 Antonovič pirmas iškėlė jį į aukštybes (mažai kuo nepagrindęs), 
šitai perėjo kaip originali mintis į lietuvių istoriografiją, bet nesulauku- 
si didesnio pagrindimo. | 

2 Lenkų Dlugosz, apie jį rašydamas, sako: „Tai vyras dviveidis ir 
labai klastingas“ (vir ambiguae fidei ac dolositatis plurimae) (IX, 388). 

vos krikštą, susirašinėjo su popiežiumi, plačiai skelbė apie 
tai Europai, manydamas, kad Ordinas liausis Lietuvą puo- 
lęs. Įsitikinęs, jog Ordinui rūpi tik grobimas, jog krikštas 
nesutrukdys, atsimetė nuo savo pasiūlymų. 

Šituo naudojosi mozūrų kunigaikščiai, slapta dėjosi su Or- 
dinu prieš Lietuvą, kad, pasitaikius progai, galėtų ją užpulti. 

Dėl to Gediminas, vengdamas kovų su lenkais ir veng- 
rais dėl Volynės (ko Ordinas norėjo), puolė tik Ordino gi- 
namus mozūrus (1324), skindamas platų kelią per Palenkę 
į pietus. O Volynėje Liubartas galės palaukti: juk jis dar 
jaunas“. Ir Gediminas tikrai gavo Palenkę (1325). 


LIUBARTAS VOLYNĖJE 


Nunuodiję Jurgį-Boleslovą, Galičinos ponai išrinko sa- 
vo viešpačiu Liubartą. Bet jis valdė ten nominaliai, o tikrai 
viešpatavo tik savo uošvio tėviškėje Valdimiere. Galičinoje 
gi sėdėjo stiprus ponas Demetras Dietka; gal Liubartas ir 
tenai neatrodė per stiprus, nes iš Lietuvos, iš nuvargusio 
Gedimino, tuomet negalėjo sulaukti pagalbos. 

Kada Kazys, o paskui vengrai įžengė į Galičiną, Liubar- 
tas negalėjo pareikšti savo pretenzijų, nes nebuvo jėgų joms 
paremti. 

Lenkų ir vengrų žygis į Galičiną buvo ne savo žemės 
pasiėmimas, o svetimosios plėšimas, turto grobimas, nuo to 
kentėjo turtingieji, ypač ponai. Todėl jie, Dietkos vadovau- 
jami, priešinosi kiek galėdami, neleido lenkų Kaziui įsigalė- 
ti. Tačiau, neturėdami užteiktinai jėgų, pasikvietė talkon 
totorius: jie privalėjo padėti savo valdai, o ir atrodė geresni 
negu lenkai bei vengrai. Taigi jiems buvo geriau tolimas 





* Paszkiewicz, Polityka, p. 5—20. 

chanas, o ne Kazys. Gavę pagalbos, Galičinos valdovai perėjo 
į puolimą, įžengė į lenkų žemes ir ėmė dabar jas naikinti. 

Kaziui, žinoma, nemalonus buvo toksai priešinimasis, 
totorių pagalba, ypač lenkų žemių užpuolimas, todėl krei- 
pėsi į popiežių, prašydamas pagalbos prieš totorius. Tas pa- 
tikėjo tuo pavojumi ir paskelbė kryžių karą. Šitai Kaziui pa- 
dėjo. Betgi laimėjimas nebuvo visiškas. Kazys turėjo susi- 
tarti su Dietka, kuris pripažino Kazio viršenybę, bet išside- 
rėjo laisvių politinėje, tautinėje ir tikybos srityje. 

Kaziui galėjo sektis ir todėl, kad pas kaimynus įvyko 
svarbių permainų. 

Tuo laiku (1341) mirė Lietuvos Gediminas, pas toto- 
rius — Uzbekas. Pas totorius prasidėjo suirutės, o Lietuvo- 
je išnyko stipri vienijanti valdžia, todėl ir Liubartas dar ma- 
žiau galėjo įsikišti ir ginti Galičiną. Kazys, sužinojęs apie 
tai, prašė popiežiaus atleisti nuo ką tik sudarytos su Dietka 
sutarties, nes ji esanti Bažnyčiai žalinga. Popiežius ir čia pa- 
laikė jį: atleido nuo sutarties (1342)“. 

Dietka vis dėlto valdė ir toliau vengrų ir lenkų vardu“, 
neįsileisdamas jų viešpačių į valdymo reikalus. 

Gavęs iš popiežiaus atleidimą (dispensą), Kazys ar tuoj, 
ar kiek vėliau, ėjo kariauti į Rusią. Reikėjo pinigų, todėl 
Kazys dabar, kaip ir vėliau, prašė popiežiaus piniginės pa- 
galbos, kad šis išsižadėtų jo naudai savo piniginių reikala- 
vimų — dešimtinės, kurią suvartosiąs kovai su netikėliais. 

Atrodo, tat darė ne vienas Kazys, taip elgėsi ir kiti vieš- 
pačiai: norėjo geriau Kurijai duotinus pinigus sau pasilikti. 
Kazys pasigirdavo padarytinais ar padarytais Bažnyčiai dar- 
bais. 


* Ten pat, p. 58—78, 88—89. 
3 Kitaip sako Filevič, Hruševski, bene neturėdami pakankamą pa- 
grindą. 

Tačiau ne visuomet sklandžiai pavykdavo Kaziui tai, ką 
sumanydavo. Kaimynai, turintys ginčų su lenkais, pvz., Or- 
dinas, Kazį apskųsdavo popiežiui, kad Kazys jį apgaudinė- 
ja, kad palaikąs jo paties priešininką (pvz., bavarų Liudvi- 
ką), dedasi su pagonimis (lietuviais, totoriais), užpuldinėja 
krikščionių žemes ir t.t. Ir tas turėdavo teisintis, kad jį už- 
puolę ir t.t., pridėdamas dar naujų prasimanytų dalykų. 

Kaip minėta, Kazys, norėdamas gauti pašalpą, rašyda- 
vo Kurijai, jog jis rūpinasi katalikybe, bet praktiškai to ne- 
darė: jis nesirūpino, buvo pakantus graikų tikybai, dėjosi su 
totoriais, užtat vykdė lenkų kolonizaciją: lenkų bajorai bu- 
vo stumiami iš vakarų, kur užleido vietas čekams, vokie- 
čiams. Norėjo čia atsigriebti, ėjo ten, kur buvo silpnesnis 
pasipriešinimas . 

Mirus Gediminui, Liubartas ramiai sėdėjo, negalėjo nie- 
ko nuveikti, kol Vilniuje buvo silpnas ir nerangus Jaunutis 
bet ir ten po kelerių metų pasikeitė aplinkybės: Jaunutį pa- 
šalino, jo vietoje atsisėdo energingi Algirdas ir Kęstutis. Tik 
tada Liubartas iš Lietuvos galėjo sulaukti pagalbos. 

Dabar buvo galima laukti susidūrimo su Lietuva. 

Vladas Alkūnė matė, kad vokiečiai kelia pavojų lenkų 
tautai ir valstybei, o jo įpėdinis ėjo mažiausio pasipriešini- 
mo keliu, perleisdavo lenkų gyvenamas žemes vokiečiams, 
o eidavo į tuštesnes rusų žemes ar brovėsi į lietuvių žemes 
pietų pusėje. 

1343 m. (Kališe) Kazys suderėjo su Ordinu, išsižadėjo kai 
kurių žemių: Chelmo, Pamario ir kitų; Ordinas apsiėmė už tai 
jam suteikti karinę pagalbą prieš Lietuvą, o šiai — nepadėti . 





* Hruševski, IV, p. 52—55; Abraham, Powstanie, p. 230—234. 

" Caro neigia šitai, nes sutartyje neparašyta. Szujski mano teisin- 
gai, kad apsiėmė padėti, juk ne visi raštai išlikę (Szujski, Dziela, t. III, 
p. 142—153). 

Tas pats Kazys, pamatęs, kad Ordinas jam nedavė nau- 
dos, bandė kartais dėtis su Lietuva prieš Ordiną. Taip darė 
1344 m., kol neįsitikino, kad iš Lietuvos gresia pavojus, ir 
pats puolė. 

O proga Lietuvai pulti pasirodė patogi: Ordinas išgarsi- 
no, jog sumušęs lietuvius prie Strėvos, tai Kazys, manydamas 
lietuvius sumušti, ir smūgis buvo tikrai didelis, kad Lietuva 
negreitai teatsigaus, rengėsi didelėms lemiamoms kovoms. 

1349 m. susitarė su Vokiečių ordinu, išvedė sienas, iš 
kitos pusės susikalbėjo su totoriais, kad jie bus neutralūs, į 
kovas su Lietuva nesikiš. O čia Lietuvos budrumui suma- 
žinti paskelbė Kurijai, jog Lietuvą geruoju apkrikštysiąs. Ir 
po to puolė Liubartą, o Galičinoje — Dietką. 

Kazys puolė staiga, netikėtai, didelėmis jėgomis, bet už- 
ėmė tik vieną Rusnės dalį, nepaėmė Lucko, kuriame sėdėjo 
Liubartas. Tačiau Liubartas, nepasitikėdamas savo jėgomis, 
o ir netikras, ar Kęstutis duos pagalbos, nes buvo užpuolę ir 
jo valdas, pasidavė geruoju, paties Lucko neatidavė (kitaip 
nebūtų atgavęs), tik pripažino Kazį savo siuzerenu. 

Galbūt Kazys buvo užpuolęs ir Palenkę, Kęstučio val- 
domą, bet nieko nepaėmė per trumpą žygį. 

Lietuviai ir neketino lenkams užleisti Rusios žemės. Ki- 
tais metais (1350) užpuolę atsiėmė nustotąsias rusų žemes. 
Kazys skundėsi popiežiui, prašydamas pagalbos. 

Lietuviai nesitenkino Rusios atsiėmimu, jie užpuolė tik- 
rųjų lenkų žemes — Liubliną, Radomį, Sandomierą. Tur- 
būt tai buvo Kęstutis, o gal dar prisidėjo Liubartas. Puoli- 
mas, kaip paprastai, buvo trumpas, apnaikino žmones, pa- 
grobė turto ir grįžo atgal. Kazys vijosi, sekė iš paskos: pa- 
sivijo, kiek suspėjo, atsiėmė grobio, o po to abi pusės su- 
stiprintomis jėgomis puolė Rusią — vieni imti, kiti ginti. 

Rezultatas: Volynę paliko lietuviams, Galičiną — lenkams 
(1350)“. 

Taigi Kazys nieko naujo nelaimėjo, paliko su tuo, ką 
turėjo, o žiemiuose išsižadėjo, todėl vėl skubėjo į Krokuvą 
ieškoti pagalbos. 

Kazys kreipėsi į totorius, siūlė ir dabar atlyginimą, jei- 
gu bus neutralūs jam kovojant su lietuviais, tačiau šį sykį 
nepavyko suvilioti totorių. Jis kreipėsi į popiežių, prašyda- 
mas pagalbos. Rašydamas išgyrė savo laimėjimus, nurodė 
padarytus nuopelnus katalikybei: jis nukariavęs daug rusų, 
jam patarus, ten vienas kunigaikštis su gimine ir drauge 
apsikrikštiję. Juk tenai, kaip jis buvo rašęs pirma, būtų ga- 
lima įkurdinti 7 vyskupus, o dabar visai tai nueis niekais: 
Lietuva susidėjo su totoriais, kurie nori atsiimti. Kurija pa- 
tikėjo pasakomis: atleido 4 metų dešimtinę, tegul už juos 
samdosi algininkus, tegul taiso ir laiko pilis (1351)“. 

Kazys Ordinui įkeitė vieną lenkų žemę — Dobrynės. 
Be to, jis turėjo tartis su mozūrais, ypač svarbu jam buvo 
Vengrai“. Vengrai jau seniai ėjos su lenkais; jeigu nepadė- 
jo, tai savo reikalais buvo užimti kitur. Vengrų Liudvikas 
buvo suderėjęs su Lenkų Kaziu, kad, jeigu jis pergyvens 
Kazį ir tas nepaliks įpėdinio, atiteks jam visa Lenkija. Jau 
nuo 1340 m. padėdavo Kaziui eiti į Rusią. 

Dėl kovos su Lietuviais, Kazio būklei pablogėjus, 1350 
m. jis vėl susitarė su Liudviku, dabar dėl Rusios (1350.1V 4). 

Ta sutartimi Rusia iki gyvos galvos tenka Kaziui, jam 
mirus ir Rusia, ir Lenkija atitenka Liudvikui: Liudvikas pa- 





2 Paszkiewicz, Polityka, p. 114—123; Hruševski, IV, p. 29—31; 
Stadnicki, Olgierd, p. 48. 

> Theiner, I, Nr. 702, 703, 713 (jo gana painus datavimas). 

* Filevič, Nr. 2, p. 108—120. 

dės tik prieš Ordiną, prieš kitus — ne (tai ir prieš Lietuvą 
neis). Tai buvo Liudviko laimėjimas“ 2 

Liudvikas padėjo Kaziui tik pinigais, nes pats buvo iš- 
ėjęs į Neapolį naujo sosto ieškoti. Neturėdamas tenai pasi- 
sekimo, atsieinant per brangiai, net ir laimėjus, nauda būtų 
abejotina, todėl grįžo atgal, ėmė domėtis Rusia, kuri buvo 
vertingesnė už Neapolį. O pavojus jai didelis, lietuviai gali 
įsigalėti, tai 1351 m. jis pats atėjo į Rusią. Kol jis grįžo, lie- 
tuviai buvo apnaikinę lenkų valdomąją dalį. Reikėjo atsi- 
imti, kas buvo prarasta. 


VENGRIJOS — LIETUVOS SĄJUNGA. 


Dabar kovose dėl Rusios lietuviams teko susidurti ir su 
vengrais, kurie, kaip minėta, taip pat reiškė pretenzijas į tas 
žemes. 

Kaip žinoma, 1349 m. Lenkų Kazys nukariavo Liubartą, 
atėmė iš jo daugumą Rusios. 1350 m. lietuviai atsiėmė iš 
lenkų beveik visą, net puolė lenkų žemes. Tai Vengrų Liud- 
vikas, būsimasis Lenkijos karalius, atėjo dėdei Kaziui pagal- 
bon. 

Vyko smulkesnės kovos. Tuo laiku, 1350 m. pabaigoje 
ar 1351 m. pradžioje, lenkai turbūt vyliais ar apgaule, paė- 
mė į nelaisvę Liubartą“. 

Vengrai ir lenkai išėjo į didįjį karą; susiėjo Krokuvoje, 
iš ten traukė į Sandomirą, Liubliną, Volynės link. O iš tikrų- 





*! Paszkiewicz mano, jog tai Kazio laimėjimas. Su tuo negalima 
sutikti (Polityka, p. 136—137, 144—145, 155—157). 

* Dabrowski, Ludwik, p. 127—129. 

* Smulkmenos metraščiuose painios, dėl įvykių sekos yra prieš- 
taravimų, be to, yra spragų, taigi, ne vieną dalyką reikia tik atspėti. 

jų bene svarbiausias tikslas buvo eiti į-Brastą, Kęstučio val- 
domą, nes jis buvo didžiausias priešas. 

Kazys buvo išsivedęs didelę kariuomenę; nuėjo ne per 
toli. Pakeliui mirtinai susirgo ir liko Liubline. Liudvikas liko 
vadu; jisai su vengrų ir lenkų kariuomene traukė toliau. 
Matyt, didelio karo kariauti nenorėjo, rodos, norėjo atsikra- 
tyti karo, kurį buvo pradėjęs dėl Kazio, o ir laimėjimas at- 
rodė abejotinas. Pasiekęs Lietuvos sieną, Liudvikas pajuto, 
kad per toli nuėjo, toliau žygiuoti nedrįso, o trauktis atgal 
nepriderėjo, Kęstutis gi nesidavė išviliojamas į kautynes, tai 
pabandė su Kęstučiu tartis geruoju įvairiais abiem rūpimais 
dalykais, netgi bandė suartėti su Lietuva. Šitą darbą apsiė- 
mė padaryti vengrų magnatas Konth. 

Liudvikui rūpėjo sustiprinti Vengriją, be kraujo pralie- 
jimo, derybomis surišti ją su Lietuva. Lietuvos vardu kalbė- 
jo ir derėjosi vienas Kęstutis, apie Algirdą nė neužsiminta. 

Kęstutis nelabai spyrėsi: jam, be to, rūpėjo išvaduoti iš 
nelaisvės savo brolį Liubartą, užimantį tokią svarbią pozici- 
ją Volynėje. Galų gale susitarė pagrindiniais dalykais. Trys 
vengrų ponai pasiliko kaipo įkaitai pas lietuvius, o Kęstutis 
turėjo vykti į vengrų stovyklą pas Liudviką ir ten užbaigti 
taikos sutartį. Rugpjūčio 15 Kęstutis su savo palydovais pri- 
siekė . Po to paleido Liubartą, kurį buvo laikę stiprioje pi- 
lyje. Dabar jis vyko pas savuosius į lietuvių stovyklą. 

Skubėjo derėtis ir Liudvikas. Jis irgi darė nuolaidų: nė- 
ra kada gaišti, juk lenkų karalius miršta, neaišku, kas atsi- 
tiks Lenkų sostui, reikia skubėti į sostinę. Mozūrų Piastai 
reiškia pretenzijas į Krokuvą, o jis turįs sutartį dėl Lenkijos. 


* Žr. priede „Kęstučio priesaika“. 

1351 m. VENGRŲ — LIETUVIŲ SUTARTIS 


Šitoje sutartyje buvo tokie punktai. 

1. Kęstutis su visais broliais ir visomis tautomis apsi- 
krikštys, jeigu vengrų karaliaus padedamas gaus iš popie- 
žiaus Lietuvos karaliaus vainiką. 

2. Lietuva visuomet eis pagalbon vengrų kariuomenei 
su visa savo kariuomene, išlaikoma savo lėšomis ir savo dar- 
bu, tačiau su sąlyga, kad vengrų ir lenkų karaliai grąžins 
lietuviams jų žemes, Kryžiuočių ordino užimtas, ir visuo- 
met jas gins prieš tuos pačius kryžiuočius ir totorius. 

3. Lietuvių žemėje bus įsteigta arkivyskupija su vysku- 
pijomis ir vienuolynais. 

4. Kęstutis su Vengrų karaliumi vyks į Budą ir čia jis 
leisis apkrišktijamas. 

5. Lietuvių, Vengrų ir Lenkų karalystės bus amžinoje 
taikoje, vengrai galės vykti į Lietuvos karalystę be jokių mo- 
kesčių, galės ten pasilikti kiek norės ir grįžti be jokių suvar- 
žymų“. 

Šita lietuvių — vengrų sutartis liečia, atrodo, netiesio- 
giai ir lenkus. Kaziui mirštant (o jis nemirė, dar gerokai gy- 
veno po tos mirtinos ligos), Liudvikas dėl to susitarė, kad 
jam ir Kęstučiui buvo tai naudinga. 

Kai kuriais atvejais Liudvikas siūlo tą patį, ką popiežius 
buvo sutikęs duoti 1349 m., — karaliaus vainiką. Užtat, 
priešingai lenkų norams, sukuriama nepriklausoma Lietu- 
vos bažnytinė hierarchija. Dabar rišama Vengrija su Lietu- 


35 Šitai sutarčiai pažinti Dubniko kronika yra vienintelis šaltinis. Ji 
paskelbta XIX a. pradžioje, bet mokslininkai jos nepastebėjo. Jos neži- 
nojo nė Danilavičius, o tepadarė tatai vos amžiui baigiantis. Priede — 
ištrauka iš Dubniko kronikos. Diugosz painioja tų laikų įvykius. Po- 
etas Suchenwirt smulkmenose patvirrtina kronikos aprašymą. 

va, galbūt pirmenybė teikiama vengrams, o lenkai apskritai 
apeiti. Jie turi padėti lietuviams kovose prieš Vokiečių ordiną 
ir totorius; lenkai nebepuls lietuvių; padės prieš Vokiečius, 
kad grąžintų lietuvių žemes. Pagaliau atidaroma laisva preky- 
ba vengrams, o lietuviams į Europą atsiranda naujas kelias“. 

Popiežius kreipėsi į vengrų pranciškonus, pavesdamas 
jiems siųsti misijas į Lietuvą ir Rusią . 

Vargu ar šitokia sutartimi būtų apsidžiaugę imperato- 
rius, popiežius, ordinas, Lenkai ir kt. 

Kęstutis su palydovais prisiekė senaisiais dievais, kad 
priims naują tikybą, garbins naują Dievą. 

Iki šiol viskas ėjo sklandžiai. Kęstutis buvo vengrų sto- 
vyklose. Bet staiga jis pastebėjo šį bei tą įtartiną, ėmė abe- 
joti, ar Liudvikas vykdys sąlygas; juk krikščionys nepratę 
laikyti nekrikščionims arba nekatalikams duotų pažadų, net 
iškilmingų priesaikų. Yra kas atleidžia nuo tos prievolės. Iš 
kai kurių darbų jam rodėsi, kad krypstama į tą pusę. Prie 
Kęstučio pastatė lenkų sargybą. Liudvikas turėjo vykti na- 
mo, į Budą, taip buvo susitarta, o dabar pasuko į Krokuvą, 
taigi ne į tą pusę, kur žadėjo ir kaip buvo taręsi. 

Ir Kęstutis kelyje jau pirmą ar trečią dieną pabėgo. Ra- 
miai įvyko pabėgimas, be kraujo praliejimo, nieko iš sargy- 
bos neužmušė, nesužeidė, padarė tat nejučiomis. 

Subyrėjo dideli Liudviko užsimojimai gauti tokiu leng- 
vu būdu plačią imperiją. Užpykęs grįžo namo“. Kęstutis iš- 
vadavo Liubartą ir pats išspruko iš paspęsto tinklo. 


* Paszkiewicz, Polityka ruska, p. 125—129, 158—160; Boleslaw-Ju- 
rij, p. 147—148, 193. 

" Theiner, Monumenta Hungariae, t. I, Nr. 201; (p. 102). 

* Huber, Ludvig I von Ungarn, p. 1—14; Paszkiewicz, Polityka, p. 
125—129; Halecki, Dzieje Unii, I, p. 66—68; Abraham, Powstanie, p. 
220—221; Dąbrowski, Ostatnie lata, p. 133. 

VENGRŲ — LIETUVIŲ KARAS 1352 m. 


Liudvikas, tuščiomis grįžęs iš karo rudenį 1351 m., per 
žiemą vėl pasirengė. Kazys, pasirodo, pasveiko ir galėjo vėl 
dirbti. 

Pavasarį sniegams tirpstant, 1352 m. vėl ėjo per Karpa- 
tų kalnus. Čia pat į Rusią atėjo ir lenkų Kazys. Apgulė stip- 
rią Belzo pilį, kur sėdėjo energingas pilies viršininkas Straz- 
das (Drozge)“. Liudvikas pareikalavo, kad ją atiduotų ge- 
ruoju. Kol vyko derybos dėl pasidavimo sąlygų, Strazdas 
(Drozge) dar labiau sustiprino pilį, pagaliau sustiprinęs at- 
sisakė pasiduoti. Tada Liudvikas nutarė ją imti šturmu. Pa- 
sirodė, kad jos paimti neįmanoma, stori mūrai, įgula gerai 
ginkluota: kentėjo apgulėjai. Patį Liudviką sunkiai sužeidė, 
sužeidė ir jo giminaitį, buvo sužeista nemaža lenkų ir veng- 
rų ponų. Vengrai ir lenkai IV.1 ruošėsi pasitraukti, bet vie- 
nas vengrų ponas, Konth, bene tas pats, kuris derėjosi su 
Kęstučiu, pasiūlė Drozgei dėl akių susitarti. Jis sutiko: pri- 
pažino vengrų viršenybę, Lietuvos vėliavą“ pakeitė veng- 
riškąja. Šitaip buvo patenkinta Liudviko ambicija: jis laimė- 
jo, jį pripažino siuzerenu, o tikrovėje niekas nepasikeitė“. 

Liudvikas šitą naują abejotiną įgijimą su visomis pre- 
tenzijomis į Rusią perleido Kaziui už 100 000 aukso gulde- 
nų karo išlaidų, pridūręs tokią sąlygą: jeigu Kazys nepaliks 
vyrų įpėdinių, tai šita žemė su visa Lenkija atiteks veng- 
rams, kitaip galės atsiimti 100 000 guidenų. 





* Literatūroje (ypač Prochaska) yra pareikšta nuomonė, jog Droz- 
ge (Strazdas) — tai Narimanto Jurgis, tačiau šitai tik spėjimas, nes 
vėliau tenai tikrai jis buvo, o Drozge lyg išnyko. 

* Kronikininko žodžiais, ten buvo nupiešta — „caput humanum 
cum nigris pilis“ (Žmogaus galva su juodomis ietimis) (žr. priede apie 
vėliavą). 

* Žr. priede ištrauką iš Dubniko kronikos. 

Toliau Liudvikas nebekariavo“, sulaukęs Belzo pasida- 
vimo ir perleidęs išlaidas lenkams ėjo namo. 


KOVOS SU LENKAIS 


Liudvikas nukreipė savo akis į pietus — į Dalmatiją, 
derėjosi su Genuja, mažiau rūpinosi Lenkijos dalykais. Už- 
tat Kazys, išgirdęs, kai pagijo, kad susiderėta su lietuviais, 
buvo nepatenkintas, pasipriešino. Kęstučio pabėgimas iš po 
sargybos dar nereiškė anos sutarties nutraukimo, o kad ji 
galiotų, nenorėjo. Tada jis pats sumanė su lietuviais susitar- 
ti, atvirai tartis dėl sienų, valdovų žemių, neliesti krikšto 
(kurio sąlygos buvo nepatogios) ir t.t. Ypač kad Kazys liko 
vienas, prieš visą Lietuvą neišlaikytų. Todėl ir sudarė pa- 
liaubų sutartį, kurią vėliau pripažino esant jam pačiam ža- 
lingą. 

Apie tai, kad norima peržiūrėti 1352 m. sutartį, tuoj iš- 
girdo Liudvikas. Juk Krokuvoje buvo gerokai vengrų ir jam 
ištikimų žmonių. Tai gi skubėjo į Lenkiją Liudviko motina 
Elzė, bet jau buvo per vėlu, Kazys paskubėjo greičiau baig- 
ti, apsaugoti save. 

Buvo sudarytos paliaubos nuo 1352 m. rudens iki 1355 m. 
šventojo Jono“. Jas sudarė visa Lietuva su visa Lenkija, nusta- 
tinėjo sienas su mozūrais, o su lenkais — Rusioje. 


2 Huber, Ludwig, I, p. 12—16. Tai aprašo Dubniko kronika. Šitai 
patvirtina poetas Sachenwirt savo eilėraščiuose, skirtuose tam ar ki- 
tam ponui pagerbti. 

* Apie šitą sutartį yra daug literatūros. Pirmiau, pvz., Danilovi- 
čius (I, Nr. 361—362) datuodavo 1340 m., o dabar, pradėjus Hrušev- 
skiu (IV, p. 444—445, 433—435; Paszkiewicz, Polityka, p. 160—163 ir 
kt.) teisingai nurodo 1352 m. 

Nuo Lietuvos asmeniškai dalyvavo dalis Gedimino pa- 
dermės narių, kurie tuo tarpu buvo: Jaunutis, Kęstutis ir 
Liubartas — pirmoji karta, ir antrosios — Narimanto Jur- 
gis, Karijoto Jurgis; nebuvo Algirdo, Karijoto, nė Kęstučio 
Patirgo. Jie laidavo, jog anie visi pritars ir nesipriešins. 

Vienas Algirdas pavadintas didžiuoju kunigaikščiu, ki- 
ti — kunigaikščiai, ar ir to paminėjimo nėra. Visi turi val- 
das, susiduria su lenkais ir mozūrais, gali palaikyti savuo- 
sius, todėl reikia įtraukti į sutartį. 

Tas pats nuo lenkų: yra Lenkų Kazys ir du mozūrai — 
Samovitas ir jo brolis Kazys. 

Kad nebūtų ginčų dėl valdų, išskaičiuota, kokias žemes 
apima paliaubos. Rusioje Lenkijai tenka Lvovo žemė, Lie- 
tuvai — Valdimiero, Lucko, Belzo, Chelmo, Brastos. Pasie- 
nio žemė, gretima Luckui, Kremenčiaus pavesta valdyti Na- 
rimanto Jurgiui Lenkijos ir Lietuvos vardu. 

Kaip kas valdys žemes Lietuvoje ar Lenkijoje, tas klau- 
simas sutartyje neliestas, tai vidaus Lietuvos ar Lenkijos da- 
lykas. 

Nepripažintos, visai nepaminėtos vengrų teisės į Rusią: 
ji padalyta tarp Lenkijos ir Lietuvos. 

Esamieji saitai ir sutartys tarp Lenkijos ir Vengrijos pri- 
pažįstamos, bet ne visur: jeigu vengrų karalius eitų prieš 
Lietuvą, tai Lenkija gali jam padėti, bet jeigu eis prieš Ru- 
sią, dabar priklausančią Lietuvai, — negalės padėti. 

Jeigu totorių chanas ir jo kunigaikščiai eitų prieš tikrąją 


* Jaunutis eina pirmuoju, bet daryti politinių išvadų nereikia: iš 
esamųjų kunigaikščių jis — vyresnis, todėl negalima sakyti, kad jis 
eina pirmuoju todėl, jog buvo kadaise didysis kunigaikštis. 

* Paliaubos apima šias lenkų žemes: Krokuvą, Sandomirą, Sura- 
žą, Kujavus, Lučicą, Dobrynę, Plocko, Mozūrų, Liublino, Seciechovos 
ir Lvovo. 

Lenkiją, Lietuva gali prisidėti prie chano, bet negali to da- 
ryti jam einant į Lenkų Rusią (Galičiną). 

Šita proga buvo iškeltas Kęstučio pabėgimo klausimas. 
Ar teisėtai padarė, ar sulaužė pažadus? Kęstutis sakė, jog 
Liubartas neteisėtai buvo suimtas, jis kaip laidas galėjęs pa- 
bėgti, todėl siūloma tai išspręsti tokiu būdu: vengrų ponai 
sudarys teismą per dvi savaites po Sekminių; lietuvių kuni- 
gaikščiai sustos Cholme, o Vengrų karalius — Stočke. Čia 
surengs teismą. Jeigu karalius suėmė Liubartą neteisėtai, tai 
bus teisus Liubartas ir Kęstutis, o jeigu bus neteisus, tai Kęs- 
tutis atiduoda į nelaisvę Liubartą Vengrų karaliui. 

Gali pasitaikyti, jog vienos pusės žmonės padarys žalos 
kitai, tada bus atlyginama. Pabėgėlius, vergus išduodama, 
galima jų ieškoti. c 

Paliauboms pasibaigus, reikia perspėti, jog jos nepratę- 
siamos, ir pranešus per vieną mėnesį, reikia būti ramiems. 

Paliaubos nuo X.1 i XI. 24, po to dar dveji metai 
(1362.XI.24 — 1363.VI. 24)“. 

Esant paliauboms, Rusioje pilių statyti negalima, taip 
pat nei naujų, nei senų sudegintų atstatinėti. 


“ 


Jurgis taikos metu nebevaldys duotosios žemės. 
Taigi galvojo net apie amžiną, pastovią taiką. 
Paliaubos buvo neilgos, vengrai nesikišo. Jau 1363 m. 
vėl prasidėjo kovos tarp lietuvių ir lenkų. Veikiausiai Kazys 
bus pradėjęs kovas, patykojęs atitinkamo patogaus momento 
„pulti. Mat buvo pripratęs taip elgtis, nepaisydamas pažadų 


* Paszkiewicz, Polityka, p. 160—163. 

Sutarties originalas yra užsilikęs, paskutinis perspausdinimas Ro- 
zovo knygoje, p. 4—7. Faksimilė — pas Karskį. 

* Neaišku, kas pirmasis sulaužė paliaubas. Diugosz sako, kad — 
lietuviai; XIX a. istorikai, kaip Hruševski, kitaip mano: sako, lenkų Ka- 
zys pradėjęs karą: kitaip nebūtų prašęs atleisti nuo sutarties. 

Lietuvių kariai pavasarį ir vasarą pasirodė Lenkų val- 
domoje Rusioje — Lvove, Galiče“. | 

Kazys, kaip paprastai, nebuvo narsus. Nepasitikėdamas 
savo jėgomis, stengėsi gauti svetimos pagalbos, pasikvietė 
vengrus ir tik rudenį puolė Belzą. Tačiau tas lenkų žygis 
nebuvo sėkmingas, gal šiek tiek susilpnino lietuvių puo- 
limą. Taigi reikėjo paieškoti daugiau talkininkų. Dėl to Ka- 
zys kreipėsi į Vokiečių ordiną, prašydamas karinės pagal- 
bos prieš Lietuvą, į popiežių Innokentą, prašydamas jį at- 
leisti nuo sutarčių su tikinčiaisiais ir netikėliais, bet žalingų 
lenkams. Popiežius sutiko, netgi paskelbė kryžių karą prieš 
lietuvius ir totorius (1354.X1.10), pažadėjęs jį paremti pini- 
gais“. 

O tuo tarpu Kazys susitarė su tais pačiais totoriais prieš 
lietuvius, apsiėmė mokėti jiems duoklę. Jis vėl prašė čekų ir 
vengrų pagalbos. Daug smulkesnės derybos dėl šito vyko 
su Vokiečių ordinu — su juo reikėjo dabar taikytis“. Ta- 
čiau ne taip įvyko, kaip Kazys manė: kiekvienas žiūrėjo sa- 
vo interesų ir tik tie, kam buvo naudinga, tepadėjo lenkams. 

Žygis buvo paskirtas 1355 m. Totoriai atėjo pagalbon; 
buvo atvykę septyni totorių kunigaikščiai“. Ordinas kitaip 
elgėsi. Jis naudojosi gera proga veikti prieš lenkus popie- 
žiaus ir imperatoriaus kiemuose, įspėjo lenkus, netgi ap- 
skundė juos popiežiui, kad lenkai dedasi su totoriais . Pats 
Ordinas susitaikė su totoriais dėl vienos valdų dalies (1355), 





* Galbūt tai buvo Liubartas, nes Kęstutis ir Algirdas užimti kovo- 
mis su Ordinu (Voigt, p. 10). 

* Boleslaw-Jurij, Nr. 10, 16; Theiner, I, Nr. 742. 

5 Voigt, Cod., II, Nr. 83; Danitowicz, I, Nr. 411. 

*! Taip rašė pats Kazys. 

32 Theiner, I, Nr. 778, 769. 

dar gavo prekybos kelią per Lietuvą į Rusią“, apeidamas 
lenkų žemę. Ordinas neilgai trukus puolė jam reikalingus 
Žemaičius (1357); be to, puolė mozūrus“, kurie bene bus 
atsimetę nuo Ordino ir ėję su lenkais. 

Taigi 1355 m. Kazys negalėjo nieko laimėti, lietuviai ga- 
lėjo atsiginti prieš jo koaliciją, ir Kazys tuščiomis turėjo 
grįžti. 

Savo ruožtu Kazys pasiskundė popiežiui dėl Ordino el- 
gesio, ypač dėl prekybos. Šita prekybos sutartis su lietuviais 
esant žalinga, nes Šlezijos pirkliai, eidami į Rusią, aplenks 
Lenkiją“. 

Popiežius rado reikalinga pabarti Ordiną, kam jis palai- 
kąs lietuvius“. 

Lenkų bajorai savo ruožtu matydami, jog Kazio politi- 
ka yra žalinga jų interesams, kad dabar gali gauti savų nau- 
jų privilegijų, 1355 m. nusiuntė delegaciją pas Liudviką į 
Budą (galbūt derantis dėl karo pagalbos) pas savo būsimą 
viešpatį ir iškėlė savo reikalavimus. Liudvikas priėmė juos. 
Ten buvo suderėta, kad, einant į karą svetur, juos išlaikys 
karalius sasvo lėšomis; jeigu karalius keliaus po savo vals- 
tybę, tai pats save maitins, aplenks bajorų ir kunigų dvarus, 
o mokesčiai liks seni . 

1356 m. lietuviai puolė Valdimierą. Tuomet Kazys suar- 
tėjo su čekais (imperatoriumi Karoliu iš Luxemburgų), jam 
nusileido. Tam pagelbstint, ėmė suartėti su Lietuva, kad iš- 
vien eitų prieš Ordiną. 





3 Korn, Breslauer Urkundenbuch, 1570, Nx. 189, p. 172; Abraham, 
Powstanie, p. 223—224; Paszkiewicz, Polityka, p. 192—195. 

** Paszkiewicz, Polityka, p. 167—190. 

5 Korn, Breslauer Urkundenbuch, 1570, Nr. 189, p. 172. 

5 Bulle, 1357.1.24. 

3 Stadnicki, Lubart, p. 50. 

Visuomet Kazio raštinė rasdavo užtektinai pateisinimų. 
Jis skundė, kad Ordinas palaikąs lietuvius, nes nukreipęs 
prekybos kelius į Rusią nuo lenkų žemių per lietuvių že- 
mes. O čia pat dėjosi su lietuviais prieš Ordiną. Tuomet 
šisai apskųsdavo Kazį popiežiui, kam dedasi su pagonimis. 
Popiežius rašo Kaziui, bara jį už tai, bet, žinoma, niekas 
nepasikeičia (1357.1). 

Kazys rado pasiteisinimą: jis darąs didelį darbą, atvesi- 
ąs į katalikybę visą Lietuvą ar dalį, reikėtų tik saugumo nau- 
jakrikštams. Galėtų tai padaryti imperatorius, vengrų Liud- 
vikas; Kurija galėtų juos paveikti. 

Imperatorius rašo laiškus Lietuvos kunigaikščiams 
(1358). Kazys išpiršo už savo anūko Algirdo dukterį, Kęstu- 
tis, susitaręs su mozūrų Samovitu, išvedė sienas tarp Lietu- 
vos ir Mozūrų. 

Nūrnberge buvo Gedimino šeimos atstovas. Jis pasakė, 
jog Lietuva sutinkanti krikštytis (1358). Net buvo vyskupai 
pasiųsti į Lietuvą. Staiga visos tos derybos nutrūko: Lietuva 
pasisakanti už krikštą, bet nori atsiimti užgrobtas lietuvių 
žemes, 0 į Rusią vokiečių neįsileisianti. 

Ir viskas vėl subyrėjo. Kazys per tą laiką bent ramybę 
turėjo. Vis dėlto Volynę turėjo užleisti Lietuvai. 

Taikiai gyveno su mozūrais. Jų Samovitas 1358 m. susi- 
tarė su Kęstučiu dėl sienų“. O pats Kazys išvedė sienas su 
Narimanto Jurgiu tarp Cholmo ir Liublino žemės“. 

Derėdamasis su Lietuva, Kazys susitarė ir su totoriais, 
žadėjo mokėti, kad jie neitų su Lietuva. 

Susitaręs su kaimynais, įsitikinęs, kad jie taikos nelau- 
žys, Kazys ėmė ieškoti žemių, kurias pats galėtų pulti. 5Su- 


58 Codex Mazov. (Smulkiau toliau: „Sienos“). 
„= Paszkiewicz, Polityka, p. 200—201; Abraham. Powstanie, I, p. 243. 

manė eiti į pietus, į moldavų žemę, prie Juodosios jūros. 
Ten du broliai vaidijosi dėl sosto. Pirmiau ten mėgino kištis 
vengrai, bet nieko nelaimėję pasitraukė. Dabar lenkai, turė- 
dami Galičiną, panoro tenai įsikišti. 

Iš pradžių vengrai buvo nepatenkinti tuo žygiu, bet 
paskui greitai nurimo: lenkai buvo sumušti, taigi nesustip- 
„rėjo. Nepasisekus prie Juodosios jūros, lenkai atsigręžė į žie- 
mius. Tuo tarpu atsikreipė prieš Vokiečių ordiną, kuris stip- 
rino savo pozicijas lenkų pasienyje. 

1360 m. Kazys ėmė statyti pilį Raigrode (Palenkėje) — 
tą vietą mozūrai dar neseniai buvo pripažinę Ordinui. Ka- 
ziui čia padėjo Kęstučio sūnus Patirgas. 

Ordinui tat nepatiko. Pamatę gręsiantį pavojų, pačią pi- 
lį sugriovė, bet šiaip vengė didesnių vaidų, nes ruošėsi eiti 
į Lietuvą“. 

Kazys, nebūdamas tikras, kad laimės, nėjo į karą, pasi- 
tenkino agitacija Europoje, pasiskundė Kurijai sakydamas, 
kad Ordinas trukdąs jam gerą darbą padaryti, nes jis norįs 
Lietuvą krikštyti. Paprašė nedaug — vedyboms dispenso 
Algirdo Jonei ištekant už jo anūko, savo artimo giminai- 
čio“. 

Atrodė, jog, prieš Ordiną susitelks daugiau jėgų, net Ku- 
rija lyg, ėjo su Kaziu, bet kai reikėjo pradėti karo žygį, Ka- 
zys, kaip dažnai būdavo, pabūgo, karo nepradėjo. Jis jau 
norėjo, kad Ordinas laimėtų, o ne lietuviai, kurių įsigalėji- 
mas atrodė jam pavojingas jo ekspansijai į Rusią. 

Tą pačią baimę prieš lietuvius jautė ir Vokiečių ordinas. 
Jis matė, kaip lietuviai plečiasi, įsigyja naujų sričių, taigi ka- 
riniu atžvilgiu stiprėja. Dėl to Ordinas, metęs rūpintis kolo- 


 Voigt, Codex., III, p. 87; Geschichte, V, p. 132—134; S. R. Pr., II, 
p. 524—525. 
* Paszkiewicz, Polityka, p. 206—209. 

nizacija ir su visa energija ėmėsi karo prieš Lietuvą. Atrodė, 
jog Ordinui toje kovoje sekasi. Jis paėmė į nelaisvę Kęstutį, 
rodos, neilgam, nes jis pabėgo iš stiprių Marienburgo mū- 
rų. Jie skverbėsi į Lietuvos gilumą, paėmė Kauną, siekė Gar- 
dino, Vilniaus. Dideli žygiai pareikalavo daug lėšų, laiko ir 
žmonių, o nukariauti vis negalėjo. Atrodė, kad Kęstutis nu- 
vargs, neįveiks kovoti su lenkais ir vokiečiais. Bet kitos Lie- 
tuvos pusės viešpats Algirdas ramiai, ar su mažu vargu plė- 
tėsi rytuose ir priešpiečiuose anapus Dnepro. O Algirdas su 
Kęstučiu kits kitam padėdavo. 

Algirdas įsigalėjo Kijeve. Ten buvo Lietuvos žinioje 
esanti metropolija. Tai buvo nepatogu Kaziui. Rusios dalis, 
jam priklausanti, gali palinkti bažnytiškai į Algirdo pusę. 
1361 mirė metropolitas Ramonas. Tai buvo paranku Kaziui, 
ir dabar jis stengėsi, kad naujo nebūtų. Ir tikrai per 15 metų 
naujo metropolito Kijevui nepaskyrė. Kazys, norėdamas šį 
tikslą pasiekti, veikė visur. Veikė Konstantinopolyje, ten 
grasino lotynų įsigalėjimu Rusioje (Galičinoje), o Romoje, 
pagąsdinęs graikų sustiprėjimu, gavo leidimą įsteigti Lvove 
katalikų vyskupiją“. 

Algirdas jam atrodė nesąs lenkų priešas, nes su juo ne- 
susidūrė, sienos nesusisiekė. Netgi Kazys susigiminiavo su 
juo per vaikus. Stengėsi sukelti nesantarvę Gedimino pa- 
dermėje, kad Algirdas atitoltų nuo Kęstučio ir Liubarto, ku- 
rie atrodė tokie pavojingi, nes neleido lenkams eiti į Voly- 
nę. 

1363 m. Kazys, norėdamas pulti Lietuvą Rusioje, gavo 
iš popiežiaus atlaidus kovoti su totoriais, lietuviais ir „atska- 
lūnais“ (rusais)“. Rodos, neteko jų gauti, nes bene ir paties 
karo nebuvo. 


* Ten pat, p. 224—226. 
8 Theiner, I, Nr. 833. 

1364 m. Kazys vėl parašė Kurijos atleisti jį nuo žalingų 
sutarčių ir pažadų. Apie tai sužinojo čekai ir Vokiečių ordi- 
nas, o aplinkiniais keliais — ir lietuviai. Jiems visiems rodė- 
si, kad Kazys ruošėsi atsisakyti neseniai sudarytų sutarčių: 
čekai nerimavo dėl Šlezijos, Ordinas — vėl dėl kitų žemių, 
lietuviai (Algirdas, Kęstutis, Liubartas ir kiti) — dėl Rusios 
ir sienų. Ordinas stengėsi geruoju gyventi su lenkais, net 
Krokuvoje ką tik buvo sušaukęs vakarų kaimynų kongresą 
ir savo ruožtu jis, o gal ir čekai, pradėjo veikti Kurijoje prieš 
lenkus. Kurija neatsakė į Kazio prašymą, nes per dažnai jis 
darydavo neva žalingas sutartis, o pakui prašydavo jas nai- 
kinti. Tad tuo tarpu jį tyrinėjo. O tas, nelaukdamas iš Ku- 
rijos palankaus sau sprendimo, vis tiek ruošėsi į karą. Gal ir 
buvo mažų kovų su lietuviais, bet vargu ką būtų laimėjęs. 
Laimėjo šį tą tik Rusioje: Karijoto sūnūs pripažino Kazio 
viršenybę, o save — jo vasalais“. Po to ruošėsi į didesnį 
žygį, mažieji naudos nedavė. 

O lietuviai buvo pavojingas priešas. 

Lietuviai puolė nedideliais būreliais, greitai atakavo, dar 
greičiau grįžo, todėl pasivyti jų negalėjo. Dėl to visuomet 
vengdavo lemiamų kautynių, nes nebuvo tikri, kad laimės. 
Turėjo užtektinai karinių žinių, kai imdavo pilis, retai kada 
net susidūrę su mūrais atsitraukdavo. Dėl viso to lenkai bi- 
jojo lietuvių puolimų“. 

Ir Kazys, ir Ordinas susitarė eiti prieš bendrą priešą: 
puls kartu, bet eis katras sau su savo tikslais. Totoriai taip 
pat sutiko pulti lietuvius, nes šie išstūmė totorius iš Podolės 
ir neleido plėšti. 


“ Paszkiewicz, Polityka, p. 222—227; Abraham, Powstanie, p. 227— 
228. 
6 Stadnicki, Lubart, p. 37—38. 

Ordinas puolė Lietuvą, lenkai — Rusią, puolė staiga, ne- 
tikėtai, ėmė pilis, o paskui vis tiek sulaukė pasipriešinimo, be 
to, buvo galima laukti lietuvių iš žiemių ateinant. Ir Kazys pa- 
sidarė švelnesnis, sudarant taikos sutartis, padarė nuolaidų. 

Lenkai paėmė Valdimierą, Narimanto Jurgis pasidavė 
Belze; padalijo Volynę: Jurgiui davė Cholmą, Liubartui — 
jo tėviškę Lucką. Norėdamas sustiprinti laimėjimą, padarė 
sutartį su kunigaikščiais dėl sienų. Po to ar kiek vėliau su- 
derėjo dėl sienų su Liubartu“, jau pakeitęs sąlygas. 

Dabar Liubartas atsidūrė kelblioje padėtyje: svyravo 
tarp Lietuvos ir Lenkijos. Jis privalėjo padėti Kaziui, nes yra 
jo vasalas, bet neprivalo eiti į kovą prieš brolius. 

Toje sutartyje vienas lietuvių kunigaikštis aiškiai stovė- 
jo lenkų pusėje — tai Karijoto sūnus. 

Grįždamas iš karo, Kazys Marienburge svečiavosi pas 
Ordiną. Jautėsi stipresnis bent sykį laimėjęs, nugalėjęs lie- 
tuvius, todėl tęsė derybas su vokiečiais, nes tik dėl to laimė- 
jo, kad vokiečiai puolė. 

Karas prieš bendrą priešą juos suartino“. Kazys jautėsi 
dabar stipresnis, nes iki šiol santykiuose su čekais ir Ordinu 
jis pralaimėdavo. 

Bet lietuvių atžvilgiu lenkų laimėjimas nebuvo pasto- 
vus: 1368 ar 1369 m. lietuviai puolė lenkus ir baisiai apnai- 
kino jų žemes. Kęstučiui teko pulti Mozūrus“, o puolė juos 
dėl to, kad taika 1366 m. jų nelietė. Kazys dėl to puolimo 
pasiskundė Kurijai ir paprašė pinigų. Ji sutiko duoti. 


“6 Žr. toliau „Sienos“. 

97 Caro klaidingai sako, esą Kazys apsilankęs Marienburge 1365 m. 
Strehlke pataiso: tai buvo 1366 m. (S. R. Pr., II, p. 556, III, p. 85). 

* Apie tai sakė Ordino rašytojai (Paszkiewicz, Polityka, p. 240), 
lenkų kronikininkai, kaip antai, Janko (Paszkiewicz, Polityka, p. 243— 
245), Hruševski, IV, p. 42. 

9 Theiner, I, Nr. 882. 

Dėl lietuvių žygio tuoj atkrito Cholmas, Belzas. Nari- 
manto Jurgis neilgai klausė, grįžo į lietuvių pusę, tik Kari- 
joto Aleksandras, sėdėjęs Valdimiere, liko lenkams ištikimas. 
Kazys ypač buvo juo patenkintas: juk Valdimiero miestas 
kariškai buvo toks svarbus: ten buvo pastatyta stipri mūro 
pilis (1369—1370)". 


RUSIOS PADALIJIMAS (1370 — 1377) 


Kazys jautė, jog Lietuva netylės, lengvai neatsižadės že- 
mių, kurių buvo nustojusi 1366 m. Kęstutis, Liubartas, Na- 
rimanto Jurgis palaikė tarp savęs ryšius. Kazys suprato, kad 
dėl Volynės vyks kova. Todėl jisai, bijodamas lietuvių la- 
biau už kitus, rengėsi tai kovai: su visais kaimynais derėjo- 
si, darė nuolaidų, tik čia ne su visais prieš ją dėjosi. Kazys 
stiprino Valdimiero pilį, net mirdamas siuntė pinigus jai sta- 
tyti. Ruošdamasis į karą, Kazys mirė (1370.XI.5). Tai buvo 
proga kilti bruzdimams. Karijoto Aleksandras, išgirdęs apie 
mirtį, skubiai išvyko pas naująjį lenkų karalių, o pilį pavedė 
ginti lenkui. Lietuviai, Kęstučio ir Liubarto vedami, tikrai 
puolė Valdimiero pilį. Jos viršininkas išsigandęs pasidavė. Ir 
lietuviai stiprius pilies mūrus sugriovė. Valdimieras su senąja 
pilimi atiteko Lietuvai, o lenkai vėl nustojo visos Volynės. 

Naujas lenkų karalius pagal senąją sutartį buvo Vengrų 
Liudvikas; lenkų bajorai jau pirmiau buvo pasižadėję pri- 
pažinti jį savo viešpačiu. Bet dabar, Kaziui mirus, atsirado 
kitas kandidatas į lenkų sostą — Mozūrų Samovitas, tos pa- 


"0 Tikslūs metai nežinomi. Karas vyko tarp 1368 ir 1370 m. Ginči- 
jasi dėl datos mokslininkai (Paszkiewicz, Polityka, p. 241—246), dėl nai- 
kinimo žiaurumo: vieni sako, kad buvo baisus, kiti — ne (Hruševski, 
IV, p. 42—43; Paszkiewicz, Polityka, p. 240). 

čios Piastų padermės. Jisai, norėdamas įsigalėti Lenkijoje, 
stengėsi bent tuo tarpu geruoju sugyventi su Lietuva. Taigi 
dabar Liudvikui buvo kam Lenkijos sostą užginčyti. Dėl tų 
pačių priežasčių jis pasistengė geruoju sugyventi su Vokie- 
čių ordinu, su juo palaikė prekybos ryšius. Čia Liudvikas 
laikėsi Kazio politikos. Dėl to Vokiečių ordinas gyrė Liud- 
viką ir dabar, ir net vėliau, jam jau mirus. 

Be to, Liudvikui rūpėjo ne visa Rusia, o tik viena jos 
dalis — vakarų Rusia (Galičina), kuri saugojo jo valdas 
Vengrijoje nuo lietuvių ir totorių puolimo. Šitą Rusią jis 
stengėsi prijungti prie savo dinastijos, prie Vengrijos: jeigu 
lenkai ir nenorėtų jo turėti savo karalium, tai Rusią valdy- 
damas prispirs lenkus jį pripažinti. 

Tuoj į tas vidaus varžytines įsikišo Liudviko talkinin- 
kai: Kurija papeikė mozūrus, kam dedasi su Lietuva, o Or- 
dinas puldinėjo Kęstučio valdas. 

Liudvikas Rusiai, o vėliau ir Lenkijai valdyti paskyrė 
savo vietininką Vladą iš Opolės, jam ištikimą, o taip pat 
artimą vokiečiams žmogų, kuris Rusią valdė 6 metus. 

Liubartas bandė atsiimti ir Galičiną (1370, 1371), bet ši- 
tai jam nepavyko. Po to vėl nutilo, tik retkarčiais vyko ma- 
žutės pasienio kovos. 

Rimtos kovos kilo 1376 m. Narimanto Jurgis perėjo pas 
lietuvius, atsisakęs būti Liudviko vasalu, ir puolė lenkus. 


7 Danitowicz, I, p. 447, 466. 

7 Voigt, Codex., IV, p. 139. 

"3 Istorinėje raštijoje yra kilęs ginčas, kieno vardu valdė Vladas iš 
Opolės — lenkų ar vengrų, nes buvo ten asmeninė unija (Dąbrowski, 
Ostatnie lata, p. 290—293). 

“ Mokslininkų nuomonės skiriasi apie tai, kas pradėjo. Dąbrow- 
ski sako: (Ostatnie lata, p. 303) — Jurgis, Hruševski — lenkai. Seniau- 
sias šaltinis — Ordino kronikininkas Wartberge — lenkai, Opolės Vla- 
das. 

Puolimas buvo smarkus. Kęstutis, Liubartas, Jurgis įėjo į 
Lenkiją spalio mėn. Perėję sieną, traukė dešiniuoju Vyslos 
krantu iki Tarnovo, vos kelios mylios (44 k.) liko iki Kroku- 
vos; puldami naikino viską pakeliui, grobė turtą, belaisvių 
prigaudė apie 23 000“. 

1377 m. vėl lietuviai puolė, jau kitoje vietoje. Puolė Ga- 
ličiną, priėjo Lvovą. Nebuvo kas gina, nes Opolės Vladas 
buvo pabėgęs. Lenkai ėmė nerimauti, šaukėsi Liudviko, nes 
iki šiol jis neskubėjo lenkų ginti. 

Dabar Liudvikas pamatė, kad lenkai su juo skaitosi, nes 
ir jis dabar jiems reikalingas. Sutiko eiti į karą Lenkijos gin- 
ti. Pareikalavo pinigų tarp kitų ir iš vyskupų. Lenkų vysku- 
pai ir kapitulos atsisakė mokėti sakydami ar pinigų neturį, 


* Per vieną lietuvių žygį į Lenkus, turbūt tuo laiku, įvyko šitoks 
stebuklas. Lietuviai įsibrovę buvo priėję Plikąjį Kalną (Lysa Gora), pa- 
grobė šventą daiktą — Kristaus kryžiaus likutį ir veržėsi namo; pri- 
ėjus prie Lenkų sienos, ir arkliai, ir jaučiai, kurie buvo pakinkyti, su- 
stojo, nesijudino iš vietos. Parvirto gyvuliai, taip pat žmonės. Lietuvių 
kunigai, tai pamatę, išaiškino, jog kryžių reikia grąžinti, iš kur paim- 
tas. Lietuviai paklausė šito patarimo ir pasiuntė vežimą atgal. Po to 
lietuviai ramiai su dideliu grobiu galėjo grįžti namo. 

Apie tat pasakoja Dlugosz (savo istorijoje, IX kn.) lyg būtų įvykę 
1370 m. Žinoma, istorinio pagrindo tam nebuvo; šita legenda atsirado 
Lenkijoje ir menkai sukomponuota: šventenybę vežė arkliais ir jau- 
čiais, taigi sunkus krovinys, greitis menkas, o lietuvių karo žygiuose 
buvo viskas greitai daroma, taigi tai neįmanoma. jaučių neužtinkame 
grobiui vežti. Legendoje atrodo, kad šventenybė buvo lenkiškai nusi- 
stačiusi, nenori pereiti lenkų sieną. Pagaliau pagonių kunigai pagerbė 
svetimas šventenybes. Ji protestavo prieš savo išvežimą iš Lenkijos į 
Lietuvą, bet nieko nesakė dėl turto ir žmonių plėšimo, tylėjo, kol gro- 
bė bažnyčią, tik sujudo, kai priėjo Lenkijos sieną. Ir pagonys kryžiaus 
medžio likutį pagrobė, o ne auksą ir ne sidabrą, lyg brangindami įį. 
Taigi pagonybe ir lenkyste atsiduoda šita legenda. 

ar neprivalą duoti, remdamiesi savo imunitetu. Tedavė vie- 
nas Gniezdo arkivyskupas. 

Liudvikas, gavęs pinigų, pasisamdė karių, apsitvarkė ir 
išėjo į karą dėl Rusios. 

Belze ilgai gynėsi Narimanto Jurgis; jis jo pilis, jo sos- 
tinė. Tai buvo ta pati pilis, kuri prieš 25 m. Buvo Liudvikui 
dėl akių pasidavusi, ir jis buvo sužeistas. Jurgis negalėjo 
sulaukti pagalbos iš Lietuvos, nes tuo laiku vokiečiai, gal 
susitarę su Liudviku, buvo užpuolę Lietuvą, ir Kęstutis ten 
buvo užimtas. 

Liubartą apgulė kitoje pilyje. Tasai pamatė persvarą ir 
neilgai laukęs geruoju pasidavė. 

O tuo tarpu mirė Algirdas. Lietuvoje prasidėjo nauji 
rūpesčiai. 

Liudvikas užėmė ir Podolę, kurioje buvo įsitvirtinę Ka- 
rijoto sūnūs; kare juos nugalėjo. 

Dabar jis diktavo taikos sąlygas lietuviams. Kęstutis bu- 
vo tik tarpininkas darant taiką. Palyginus su 1366 m. sąly- 
gomis, dabar jos buvo blogesnės. Ir čia Liudvikas viską pa- 
jungdavo Vengrijai, visose svarbesnėse pilyse statė vengrų 
įgulas“. 

Neliko kai kurių kunigaikščių vietoje, paėmė juos įkai- 
tais į Budą (Vengrijoje). Liubartui davė, atrodo, kitą pilį val- 
dyti, bet jo sūnus pasiėmė į Vengriją, Jurgiui vietoj Belzo 
davė kitą — Liubačevą, o paskui jį patį, žmoną ir vaikus 
taip pat išsivežė į Vengriją. Ir jis išnyko, jį iš tų vietų paša- 
lino. 

Pasidavimo sąlygos buvo sunkios: vienas Algirdo sū- 
nus, visi Karijoto sūnūs tapo vengrų vasalais, turės tarnauti 


"* Dąbrowski, Ost., p. 309—314; Hruševski, IV, p. 46—47; Filevič, 
p. 228; Stadnicki, Liubart, p. 75—82. 

Vengrijai visur prieš visus, taigi ir Liubartas turės eiti net 
prieš savo gimines. 

Ir Podolė tapo vengrų—lenkų. Karijoto sūnūs pasidarė 
jo vasalais. 

Liudvikas mirė 1382 m. Liubartas atsikratė vasalo prie- 
volių, užėmė Kremenčių, valdė visą Volynę. 

Po to ir jis nutilo. Kęstutį nužudė. Ir nieko iš lietuvių 
nebandė vesti girdyti savo žirgų į Vyslą. 


"7 Apie sąlygas praneša pats Liudvikas laiške Pranui Carrarui 
1377.1X.29. Jis mini tarp suimtųjų Algirdo sūnų Teodorą, vieną Kęstu- 
čio sūnų (nežinia kokį), kuriuos laikė įkaitais Budoje. Apie naujų va- 
salų prievoles sako: 

„applicuerunt coronam regni Ungariee et reciperunt in feudum a 
corona dicti regni et tenebuntur evi perpetuum recifere et eidem cum 
eodem servire contra universos nullis exceptis“. Liubartui aiškiau pri- 
dėta: „duntaxet sanguine suo“. (Halecki, Brzyczinki, p. 97—111). 

LIETUVOS METROPOLIJA. JOS ATSIRADIMAS 


GRAIKŲ BAŽNYČIA LIETUVOJE 


Lietuvai kas kartą traukiant į rusų žemes, reikėjo susi- 
durti su jų bažnyčia. Pakantūs tikybos dalykuose, kuni- 
gaikščiai nesikišo į juos, net patys tapdavo vietos tikybos 
išpažintojais. Reikėjo susirūpinti tik jos organizacijos reka- 
lais, kiek jie buvo susiję su politika. 

Įsigalint Lietuvai, Kijevas, rusų bažnytinis centras, ap- 
tuštėjo: totoriai išnaikino jį ir visą šalį, maras taip pat prisi- 
dėjo. Metropolitai persikėlė į rytus, į Vladimirą prie Kliaz- 
mos (o paskui į Maskvą), palikę sau vieną senąjį titulą. Pabė- 
go jie iš Kijevo 1299 m... Jie padarė tat be patriarcho žinios, tik 
pusei amžiaus praslinkus šitai buvo pripažinta teisėta. 

Taigi dabar Lietuvos rusų valdiniai bažnytiškai priklau- 
sė nuo metropolito, esančio svetimoje valstybėje, su kuria 
vyko kovos. Ilgai negalėjo taip būti, todėl reikėjo įkurti sa- 
vo bažnytinį centrą, priklausantį nuo Lietuvos viešpačių. 

Lietuvos valstybės ir jos sričių ribose būdavo kartais vie- 
na ar dvi metropolijos, žiūrint kiek buvo stipresnių valsty- 
bių. Viena Lietuvos metropolija, kita — laikinai buvusi Ga- 
ličo metropolija. 

Bene pirmasis, kuris buvo susirūpinęs Lietuvos metro- 
polijos kūrimu, buvo Vytenis, bet neabejotina, kad ji jau 





i Gožubinskii, II 1, p. 95—97. 

buvo Gedimino laikais, 1316—1317 m. Žinoma, kokiam 
Konstantinopolio imperatoriui ir patriarchui esant atsirado 
Lietuvos metropolija, žinome, jog; 1317 m. jau buvo patriar- 
chijos seime“ Lietuvos metropolitas Teofilas. Taigi Gedimi- 
nas bus gavęs leidimą metropoliją sukurti. Be abejo, šitas 
Teofilas kilimo buvo graikas. 

Tai buvo visai nauja metropolija. Neaiškus jos užima- 
mas plotas, ar jis apėmė visą Lietuvos Rusią, ar dar ir Ga- 
ličą. Veikiausiai, kad jai priklausė ir Galičas, nes jo kuni- 
gaikštis buvo silpnas, santarvėje gyveno su Lietuva po 
1315—1316 m. karo su Lietuva“. 

Metropolijos būstinė buvo Lietuvos Naugardas. Jos sie- 
nas sunku nustatyti: be abejo, priklausė Polocko ir gal Tu- 
rovo vyskupijai. Prieš Lietuvos metropoliją Konstantinopo- 
lyje pradėjo kovą Maskvos palaikomas Teognostas (paskir- 
tas 1327—1328). 

Teofilas gynė savo metropoliją; turbūt gavęs žinių apie 
Maskvos priešinimąsi, vyko į Konstantinopolį (jis ten buvo 
1329 m. IV). Matyt, jis turėjo per maža dovanų ir pinigų (o 
ten pinigai svarbiausia). Maskvos įtaka atrodė stipresnė, nes 
Lietuvos metropoliją panaikino, šito atšaukti nepavyko. Gal- 
būt sunku buvo įtikinti, kad Lietuvoje yra daug tikinčiųjų. 

Tuo pat laiku Lietuva rūpinosi pasodinti savo vyskupą 
Pleskuvoje, nepriklausomą, nuo rusų Naugardo. Tą reikala- 
vimą palaikė Gediminas, visi Lietuvos kunigaikščiai, bet Te- 
ognosto valia ir čia persvėrė: patriarchas atsisakė tat pada- 
ryti, nenorėdamas pataikauti lietuviams“. 





2 Seimas buvo 1317.VIII (Gotubinskii, II', p. 129). 

* Golubinskii, IP, sako, jog Lietuvos metropolija apėmė ir Galičą, 
Pavlov ir Tichomirov — ne. 

* Gotubinskii, Istorija cerkvi, II, p. 125—130, 147, 154—155. 

Lietuva plėtėsi vis labiau ir labiau kaip tik rusų žemėse. 
Algirdas ir Kęstutis, iškėlę naują savo politinį šūkį, kad Lie- 
tuvai turi priklausyti visi rusai, grįžę prie graikų bažnyčios 
klausimo Lietuvoje, turėjo kitaip galvoti negu Gediminas. 
Rusijos metropolija turi būti viena ir ji turi būti senajame 
Kijevo mieste, taigi Lietuvos ribose, o ne svetimame be is- 
torinių bažnyčios tradicijų Vladimire prie Kliazmos, Mask- 
vos įtakoje. 

Dėl to reikėjo paveikti Konstantinopolio patriarchus, 
kurie nuosekliai varė kitokią savo politiką. Pagal jų planus 
rusų bažnyčia turi klausyti Konstantinopolio, rusų metro- 
politai turi būti graikai, paimti „iš šventojo Konstantinopo- 
lio miesto“, ir privalo už viską mokėti. Tik tos rusų šalys ir 
teduodavo jiems pelną, todėl patriarchai akylai sekė, kad 
kas įtakos ir pelno šaltinio nepaveržtų. Vis dėlto ilgą laiką 
svyravo, ar pripažinti dvi metropolijas, Lietuvos ir Rusijos, 
ar palikti vieną. Kol buvo neaišku, patriarchas imdavosi po- 
litinių kovų, palaikydamas vieną ar kitą pusę. 

Lietuva, stiprėdama Rusuose, stengėsi turėti vieną vi- 
sos Rusijos metropoliją, o negalint — bent Lietuvos. 

Priešinosi tam Maskvos kunigaikščiai. Rusų bažnyčia 
padėjo Maskvai sustiprėti valdant totorių chanams, šių glo- 
bojama, padėjo viešpatauti, kovojo su Maskvos priešgino- 
mis. 

Maskva užmiršo kitą Rusią, priklausančią Lietuvai, ir 
Galičą“. 

Konstantinopolio patriarchai, palaikydami Maskvą, pel- 
nydavo pinigų, bet jau patys buvo taip nuvargę, kad nebe- 
norėjo kovoti dėl bažnyčios. 





5 Priesniakov, p. 102—108, 295—296. 

Algirdas, nepatenkintas Rusų (Maskvos) metropolitu 
Teognostu, turėjo pakirsti jo įtaką patriarcho kieme. 

Ir Konstantinopolyje 1351 ar 1352 m. atsirado atvykęs iš 
Lietuvos Teodoritas, turbūt Algirdo siųstas. Jis pradėjo ten 
kovą prieš Teognostą; žinoma, buvo atvykęs ne tuščiomis 
rankomis. Teodoritas norėjo būti visos Rusios metropolitu 
(ir Lietuvos, ir Maskvos kartu), esant gyvam Teognostui. 
Žinoma, išgirdo apie tai Maskva, ėmėsi atitinkamų žygių ir 
vėl laimėjo. O Teodoritas netiko. Neilgai laukęs, jis apleido 
Konstantinopolį ir nuvyko į Ternovą pas konkuruojantį bul- 
garų patriarchą, žinoma, su pinigais. Čia Teodoritą įšventi- 
no į metropolitus (1353). Po to šis nuvyko į Kijevą eiti savo 
pareigų. Tuo pat laiku mirė jo priešgina Teognostas | 
(1353.III.11), prieš tai ilgai sirgęs, beveik tuo pat laiku ir jo 
kunigaikštis Simonas . Teognostas numatė sau įpėdinį rusą 
Aleksą. Bet jau šitam teko ilgai gaišti Konstantinopolyje, 
kol įšventino į metropolitus (1354.VI). Priėmė rusą kaip iš- 
imtį . Aleksą paskyrė Kijevo ir visos Rusijos metropolitu. 

Taigi belaukiant Aleksai Konstantinopolyje, buvo įšven- 


“ Kunigaikštis Simonas mirė 1353.IV.26 maru. 

" Aleksa — kilęs iš Černigovo, sūnus bajoro (pono) Teodoro Be- 
konto (rus. Biakont; gal net lietuvių kilmės), persikėlusio tarnauti 
Maskvai. Šito bajoro sūnus (Simonas ar Eleuterias vardu), kunigaikš- 
čio kieme išaugintas, Jono Kalitos krikšto sūnus, gal iš anksto buvo 
numatytas į vyskupus ir ruošiamas. 1352 m. jis jau Vladimiro vysku- 
pas, metropolitui gyvam esant, numatytas jo įpėdiniu (Priesniakov, p. 
290—292). 

Aleksa — politikos veikėjas, tikrasis rusų žemių rankiotojas. Vė- 
liau rusų bažnyčia pripažino jį šventuoju, bet tuomet Konstantinopo- 
lyje šaly stovintieji kitaip jį vertino, nelaikė šventuoju, pvz., Nikeforas 
Gregoras: 

Jisai pinigais norėjo pasiekti įšventinimų ir katedros. (Fijalek XI, 
p. 11—13). 

Šš Gotubinskii, Istorija russk. cerkvi, IV, p. 176—179. 

tintas Teodoritas Ternove. Teodoritas, sėdėdamas Kijeve, 
ėmė valdyti visą Rusiją. Algirdas jį priėmė ir palaikė. Aleksa 
pasiskundė Konstantinopolio patriarchui, paprašė suvaldy- 
ti Teodoritą ir grąžinti Kijevą, neatiduoti Didžiojo Naugar- 
do. Patriarchas tik dabar įteisino rusų metropolito persikė- 
limą į Vladimirą (1354). 

Aleksa prašė nepripažinti neteisėta Lietuvos metropoli- 
ją, O tik susiaurinti jos sienas. Patriarchas patenkino jo pra- 
šymą. Jis parašė raštus į Naugardą: vieną, kad klausytų sa- 
vo metropolito Aleksos, kitą — pakartojo tą patį, kad ne- 
klausytų Teodorito“. 

Galbūt tuo pat laiku patriarchas bus parašęs laišką Al- 
girdui, jog sutinka duoti Lietuvai metropolitą, jeigu priims 
paskyrimą ir pripažins jos viršenybę. Abi pusės darė tai grei- 
tai, negaišdamos, susitarė dėl metropolijos ir kandidato dar 
esant Aleksai Konstantinopolyje (1354). 

Algirdas pasiuntė savo žmonos giminaitį Ramoną -. Ne- 
trukus po to, Aleksai dar esant, Ramonas buvo įšventintas 
Lietuvos metropolitu. 

Konstantinopolyje buvo rodomas Lietuvai tam tikras 
nuolaidumas. Gal ten turėjo vilties, kad ir visa Lietuva pri- 
ims graikų tikybą. 

Dabar Konstantinopolyje sėdėjo du metropolitai ir var- 
žėsi tarp savęs, kam priklauso Kijevas, senoji rusų metropo- 
lija. Kiekvienas norėjo įtikinti imperatorių ir patriarchą bei 
ištisą eilę valdininkų ir patraukti juos į savo pusę. Pasipelnė 
visi: pasipylė auksas į visas puses. Pagaliau abiem — ir 
Aleksai, ir Ramonui — pritrūko pinigų, kiekvienas rašė na- 





? Ten pat, p. 179—181. 

9 Pamintniki, priedas Nr. 10, 11 (1354.VII). 

U Neaišku, kurios žmonos giminaitis — pirmos ar antros, veikiau 
antros, iš Tverės. 

mo, prašydamas pagalbos. Tarp kitko, Ramonas rašė į Tve- 
rę, norėdamas iš vyskupo jų gauti. 

Didžiosios Rusijos įtaka buvo didesnė, tuo tarpu ir pla- 
tesnė ateitis, tai laimėjo Aleksa. Jam pripažino Kijevą ir jį 
paliko jo metropolijoje. | 

Ramonas, grįžęs į Lietuvą, papasakojo, kas dėjosi Kon- 
stantinopolyje. Algirdas buvo nepatenkintas. 

1356 m. Ramonas vėl buvo Konstantinopolyje Kijevo 
atgauti. Vėl prasidėjo karštos kovos. Ir dabar Ramonui ne- 
sisekė, vėl Aleksa paėmė viršų. Ramonui buvo pripažinta 
Mažoji Rusija, bet be Kijevo. 

Konstantinopolyje galėjo keisti nuomones ir nutarimus, 
nes keisdavosi viešpačiai, būdavo atstatomi patriarchai, 
įvykdavo rūmų revoliucijos. Po perversmo naujasis patriar- 
chas sutikdavo savo pirmtako klaidą atitaisyti; žinoma, pa- 
keitimui pasiekti reikėdavo daug pinigų nusivežti. Ramo- 
nas piktas išvyko iš Konstantinopolio, pats užėmė Kijevą ir 
ėjo tenai metropolito pareigas. Algirdas, Kęstutis ir jų gimi- 
naičiai plėtė šitose srityse valdas, o Ramonas tvarkė jas baž- 
nytiškai. 

Aleksa dėl šito vėl skundėsi (1357) Konstantinopoliui, 
dabar jau per atstovą. Patriarchas nutarė pasiųsti ir pasiun- 
tė savo tardytojus viską vietoje išsiaiškinti. Ir pats Aleksa 
tada atvyko į Kijevą, bet Algirdas jį išvijo. 

Vėliau skundėsi Aleksos žmonės, jog jį buvo suėmęs, o 
tas iš kalėjimo pabėgęs, bet vargu taip bus buvę“. 

Taigi Ramonui priklausė, rodos, neveikusi Lietuvos 
metropolija ir Mažoji Rusija. 





!2 Kai kurie rašiusieji tuo reikalu tiki šiomis žiniomis, pvz.: Golu- 
binski, Priesniakov, p. 298 ir kiti. 

Į Lietuvos metropoliją įėjo Polocko, Turovo vyskupijos, 
Mažoji Rusija (Volynė, Galičas). Jos sostinė buva Lietuvos 
Naugardas — iš viso 7 vyskupijos . 

Patriarchas pasiuntė tardytojus į vietą ištirti Aleksos 
skundą. Jie nuvyko, bet tuo laiku rado Ramoną jau mirusį 
(1361). Taigi vėl liko vienas metropolitas — Aleksa. 

Filotejas, grįžęs vėl į patriarchus (1361), rusofilas, norė- 
damas įtikti Maskvai, sumanė panaikinti Lietuvos metropo- 
liją, bet, bijodamas galingo Algirdo, nedrįso to padaryti ir 
susilaikė. Rodos, nebuvo tai svarbu: Lietuvos metropolija 
neveikė, liko viena Rusijos metropolija. 

Algirdas akylai sekė, kas dėjosi Konstantinopolyje. Juk 
iš ten ėjo palaiminimai kovoti prieš Lietuvą, iš ten šaukė 
eiti į kovą, raginimai Maskvos klausyti, metami metropolito 
prakeikimai, o tai patvirtindavo. Taigi reikėjo žiūrėti, kas 
ten dedasi. Turbūt dažnai kviesliai lakstė ten ir atgal. 

Lietuvos viešpačiams reikėjo nurodyti, kad graikų tiky- 
bos žmonių yra daug Lietuvoje ir jų bus daugiau. Vykstant 
kovoms su Maskva, patriarchas pasidarė lyg teisėju, tarpi- 
ninku tarp Maskvos ir Lietuvos. Aleksa bažnyčios reikalus 
siejo su Maskvos kunigaikščiu, rusų stačiatikiai turėjo būti 
jam ištikimi. 

Patriarchas, patyrinėjęs vietoje, pamatė, kad čia dėl ru- 
sų varžosi dvi galybės ir nežinia katra ims viršų. Matyti, 
kad Algirdas yra agresyvus, su juo reikia skaitytis, kad Alek- 
sos į Kijevą nejįsileido ir neįsileis. Reikia, kad Aleksa susitai- 
kytų su Algirdu. Tikrai sykį buvo net amžina taika su Mask- 
va sudaryta, bet neilgam“. 





B Fijatek, XI, p. 19. 
4 Pamiatniki, priedas Nr. ..., 1364.X.8. 
5 Priesniakov, p. 312—315. 

ATGAIVINIMAS 


Santykiai išaiškėjo iš Algirdo laiško (graikiškai rašyto) 
patriarchui 1371 m.“ 

Aleksa skundėsi patriarchui, o tas jo raštą persiuntė Al- 
girdui. Tai tas šitaip atsakė. 

Lietuvos viešpats (basileus) sveikina patriarchą. Tu man 
siuntei raštą su mano žmogum Teodoru, kad metropolitas 
skundžiasi manim sakydamas: „Algirdas mane užpuolė“. Ne 
aš pradėjau pulti; jie pirmieji pradėjo mane pulti, ir priesai- 
kos, kurią turėjo man padaryti, nepadarė ir priesaikos raštų 
man neatsiuntė. Užpuolė mane devynis sykius: mano svai- 
nį Mykolą (Tverės kunigaikštį) su priesaika išviliojo pas sa- 
ve, metropolitas užtikrino, jog be baimės galės ateiti ir išei- 
ti, bet jį pagavo. Ir mano žentą Borisą, Žemojo Naugardo 
kunigaikštį, pagavo ir atėmė iš jo kunigaikštiją. Ir užpuolė 
mano žentą Novosilio kunigaikštį Joną ir jo kunigaikštiją, 
pagavo jo motiną, atėmė mano dukterį, neprisiekę man, 
nors privalėjo. 

Priešingai savo priesaikai, atėmė iš manęs miestus: Rže- 
vą, Sišką, Gudiną, Osiečeną, Goryšeną, Riasną, Did. Lukus, 
Kličenį, Vseluką, Volgą, Kozlovą, Lipicą, Tersovą, Chlepenį, 
Tomo miestelį, Bereznieską, Kalugą, Mcenską. Ir vis tai 
miestai, ir visus juos paėmė, priesaikos nedavė, nė priesai- 
kos raštų man neatsiuntė. Ir mes, šito nepakentę, juos pa- 
čius užpuolėme. Ir jeigu nepasikeis mano atžvilgiu, tai jų 
nepakęsiu. Tavo palaimintasis metropolitas ir dabar vis lai- 
mina kraujo praliejimą. Ir mūsų tėvų laikais nebuvo tokių 
metropolitų kaip šis metropolitas: laimina maskvėnus krau- 


6 Acta Patriarchatus, I, p. 580—581, perspausdinti su rusų verti- 
mu — Pamiatniki, priedas Nr. 24. Tas pats Krūgerio Mitteilung der lit. 
litt. Gesch., su vokiečių vertimu, 1907.V., p. 358—361. 

jo praliejimui, nei pas mus neateina, nei į Kijevą neatva- 
žiuoja. Ir kas man prisiekia (ištikimybę) ir pas juos nubėga, 
metorpolitas atleidžia nuo priesaikos. Ar būdavo tokių atsi- 
tikimų, kad atleistų nuo priesaikos? Kozelsko Jonas, mano 
tarnas, man prisiekė su savo motina, broliais, žmona ir vai- 
kais, kad jis bus pas mane, o jis, palikęs motiną, brolius, 
žmoną ir vaikus, pabėgo, ir metropolitas Aleksa atleido nuo 
tos priesaikos. Viazmos Jonas prisiekė ir pabėgo, davė pa- 
ranką, ir metropolitas atleido nuo tos priesaikos. Žeminin- 
kas Vasylius“ prisiekė vyskupui, vyskupas už jį laidavo, jis 
paliko vyskupą ir pabėgo, metropolitas atleido nuo priesai- 
kos. Ir daug kitų bėgo, ir visus jis atleidžia nuo priesaikos, 
nuo kryžiaus bučiavimo. Metropolitui reikėtų laiminti 
maskvėnus, kad jie mums padėtų, nes mes dėl jų kariauja- 
me su vokiečiais. Mes šaukiame metropolitą pas save, bet 
jis neina pas mus. Duok mums kitą metropolitą Kijevui, 
Smolenskui, Tverei, Mažajai Rusiai, Žemutiniam Naugar- 
dui“. 

Algirdas, esant kliūtims, tuo tarpu atsisakė atskiro met- 
ropolito, net suartėjo su Maskva, su ja giminiuojasi, gal ma- 
nė, kad nebus reikalo, jis įsigalės tenai. Bet greitai vėl grįžo 
prie senojo klausimo, prašė patriarcho duoti atskirą metro- 
politą Lietuvai, dar ir grasindamas. 

Prieš Maskvos galybę ėjo ir kitas karalius: Lenkų Kazys, 
užkariavęs Mažosios Rusijos dalį, reikalavo iš patriarcho at- 


"7 Originale: nagumnik; rusų leidėjas aiškina, kad tai esąs kelis 
valakus valdąs žemininkas. 

18 Kai kurie norėtų skaityti Sieverės Naugardą; terminas klaidin- 
gas. Žemutiniame Naugarde buvo Algirdo žentas, jo vasalas. Todėl 
Algirdas sako, kad tai Lietuvos valda ir bažnytiškai turi nuo Lietuvos 
priklausyti. 


201 


skiro metropolito Galičinai. Pridėjo grasinimą, jog kitaip tu- 
rės kreiptis į lotynų bažnyčią. 

Popiežius taip pat padėjo, atrodo, netiesiogiai: jo laiš- 
kai Algirdui, Kęstučiui ir Liubartui (1373), raginantys priim- 
ti lotynų tikybą, be abejo, pasiekė Konstantinopolį ir suma- 
žino atsparumą. Ir patriarchas greitai nusileido: pripažino 
metropolitą Galičinai (1372), tą patį turėjo padaryti ir Lietu- 
vai. 

Šituo patriarcho politikos nukrypimu buvo nepatenkin- 
ta Maskva. Skundėsi 1371 m. Aleksa, skundėsi Tverė, bet 
patriarchas jau kaltino Aleksą, jog jis nesirūpina bažnyčia. 

Dabar patriarchas pamatė, jog skirti rus4 bažnyčiai pa- 
vojinga, jog geresnė buvo senesnė praktika, kai skirdavo 
graiką, savo žmogų. O tuo tarpu nutarė išsiaiškinti politi- 
nius ginčus: jis pasiuntė savo atstovą Kiprijoną (bulgarą) iš 
Camblakų giminės, kad ištirtų vietoj tikrąją padėtį. Šis išvy- 
ko ir tyrinėjo dalykus vietoje, Lietuvos ir Maskvos valdose 
(1373—-1374). 

Netrukus po to Kiprijoną paskyrė metropolitu visai Ru- 
sijai, bet kol gyvas Aleksa, — tik vienai Lietuvai. Jam mi- 
rus, vėl bus vienas metropolitas visai Rusiai. 

Patriarchas Filotejus, šiaip rusofilas, aiškinosi Aleksai, 
kodėl paskyrė atskirą metropolitą, nes jis kenkęs bažnyčiai: 
tas buvo matyti iš Kiprijono pateiktų ir įrodytų kaltinimų. 

Kiprijonas buvo įšventintas 1375.XII.2. Šitai nustebino 
visus, nes jie nesitikėjo, todėl kilo didelė maišatis. Maskva 
nenorėjo pasiduoti; iki šiol rūpinosi parengti Aleksai įpėdi- 
nį iš savo žmonių, o čia buvo paskirtas svetimas žmogus, 
Lietuvos jau pripažintas. 

Neilgai trukus po to (1378) Aleksa mirė. Yra jo įpėdinis 
Maskvos kandidatas, o čia Kijeve laukia savo sosto Kiprijo- 
nas. Ir tikrai jis nuvyko į Maskvą, nors ji darė kliūčių pake- 

lyje ir pasienyje, bet pralindo. Į Maskvą atvykusį Kiprijoną 
tuoj suėmė, 0 po to išvijo. 

Kiprijonas, ištrūkęs iš nelaisvės, pasiskundė patriarchui, 
bet tas jau tylėjo: sako, esąs nepatogus laikas ką nors daryti. 
O naujasis patriarchas Makaras paskyrė Rusijai kitą metro- 
politą Mykolą, taigi Kiprijonui visos Rusijos nedavė. 

Maskvoje vis tiek buvo nepatenkinti. Ten prasidėjo su- 
irutės, nes atsirado kitas kandidatas Pimenas, už pinigus, 
ne didžiojo kunigaikščio skirtas. Šis net kvietė Kiprijoną iš 
Kijevo pas save. 

Greitai didysis Maskvos kunigaikštis atvėso, vėl prasi- 
dėjo areštai, ginčai, kurį palikti metropolitu — Pimeną ar 
Kiprijoną. Ir vėl Kiprijonas grįžo į Lietuvą — į Kijevą. 

Galų gale Kiprijoną pripažino ir patriarchas, ir Maskva, 
ir Lietuva visos Rusijos metropolitu, Pimeną atstatė“. 

Metropolitas nepalaikė nei Lietuvos, nei Maskvos. Jis 
nenorėjo priklausyti nuo kunigaikščių, nes bažnyčia turi bū- 
ti laisvesnė, savarankiškesnė, su savais tikslais, o ne viešpa- 
čių politikos įrankis. 

Tais laikais vykstant patriarchų ir imperatorių pakeiti- 
mams, esant pastoviai, įsigalėjusiai biurokratijai, gyvenan- 
čiai iš duoklių, už pinigus buvo lengva gauti titulus, dvasi- 
nę garbę ir kt. 


GALIČO METROPOLIJA 
XIII a. Kijevo metropolija, skiriama visoms Rusų že- 
mėms, išgyveno sunkius laikus. Totorių užplūdimas, kraš- 


to, gyventojų išnaikinimas padarė permainų bažnyčios 


* Golubinski, II, p. 206—259; Priesniakov, p. 352—365. 
P P 

gyvenime. Metropolitas Maksimas, neturėdamas nei iš ko 
gyventi, nei tikinčiųjų, iširus visam gyvenimui, apie 1298 
m., rusų kunigaikščių viliojamas, persikėlė į Suzdalės žemę, 
į Vladimirą prie Kliazmos. Kijevą paliko sau kaip vyskupiją, 
laikydamas kartais vietininką, o savo sostinę naujoje vietoje 
įkūrė. Maksimas padarė tat be patriarcho žinios. Ilgą laiką 
taip buvo faktiškai, o formaliai pripažinta vos 1354 m. 

Rusijos metropolitas persikėlė į rytus, į Didžiąją Rusiją, 
ne į vakarus, ne į Galičiną, ne į Mažąją Rusiją. 

Kol metropolitas buvo Kijeve, rusų centre, jis jungė abi 
Rusias, o dabar ji turėjo skilti . O čia dar prisidėjo naujas 
veiksnys — Lietuva. 

Pradėjus kilti gyvenimui Galičinoje, kur užplūdę toto- 
riai nebuvo tiek žalos padarę, didieji jos kunigaikščiai rūpi- 
nosi turėti savo metropolitą. Reikėjo gauti patriarcho suti- 
kimą. Ir tikrai 1303 m. Galičina turėjo savo metropolitą. 

Be abejo, tai nepatiko rusų metropolitams: jie stengėsi 
naująją metropoliją sugriauti. Iš pradžių bandė jos įkūrimą 
nutylėti, todėl ne sykį, jai apirus, reikėjo iš naujo steigti. 
Galičinos kunigaikščių jėgos buvo silpnesnės, valdomas plo- 
tas mažesnis, todėl negalėjo stipriai paremti savo metropo- 
lijos. O pats Galičinos klestėjimas tai sumažėdavo, tai padi- 
dėdavo, taigi ir metropolijos buvimas priklausė nuo ją val- 
dančių viešpačių stiprumo. 

Ten buvo 6 vyskupai: Galičo, Peremyšlio, Vladimiro, 
Lucko, Cholmo, Turovo. 

Metropolitas buvo Galiče. 

Pirmasis metropolitas — Nifontas. Po jo didysis Galičo 
kunigaikštis Jurgis pasiuntė į Konstantinopolį Petrą ir pa- 
prašė jį paskirti. O ten jį padarė visos Rusijos metropolitu, 





2 Golubinski, II', p. 95—96. 

o ne vien Mažosios Rusijos (1308). Ir katedra stovėjo kele- 
rius metus tuščia. 

Bene 1331.IV vėl buvo atgaivinta metropolija, bet, Ru- 
sijos metropolitui Teognostui rūpinantis pas patriarchą, ji 
po kelių mėnesių, 1331.VIII, oficialiai buvo panaikinta. 

Tačiau jos atgaivinimu rūpinosi jau lietuviai viešpa- 
čiai — Gediminas, vykdė tai Liubartas. Lietuvos metropo- 
liją uždarius, reikėjo bent ją atgaivinti, ir šitai buvo pasiek- 
ta. Ji jau buvo 1337 m., nes žinoma, kad šiais metais jos 
metropolitas yra Konstantinopolyje. Taigi trečią sykį buvo 
ji atidaroma. 

Ji teišbuvo neilgai, apie 10 metų, iki 1347 m. 

Šitos metropolijos sienos buvo gana plačios; ten susiejo 
trijų viešpačių valdos — Liubarto, Boleslovo-Jurgio (paskui 
Lenkų karaliaus), ir Didžiosios Lietuvos Kunigaikštijos, spe- 
cialiai Kęstučio valdos. 

Darant metropolijos pakeitimų, vartotos visokios prie- 
monės. Naikindami metropoliją, patraukė teisman patį met- 
ropolitą, nuėmė nuo vyskupų jo paskirtąsias baudas. Šituo 
rūpinosi metropolitas Teognostas, graikas, mėgstąs pinigus 
ir išspaudžiąs juos, kur galėdamas . Šito norėjo ir Maskvos 
kunigaikštis Simonas: jiedu prašė, kad atskirtosios vyskupi- 
jos vėl būtų pavestos Kijevo metropolijai, kitaip sakant, Di- 
džiosios Rusijos žiniai. Simonas savo prašymui paremti at- 
siuntė daug pinigų į Konstantinopolį bažnyčioms puošti. 
Patriarchas sutiko išklausyti tą prašymą, o Liubartui prane- 


2 Taip mano Gotubinski, II", p. 101. Fijatek nesutinka: jis nežino 
apie Petrą, tik sako: metropolitas buvo ne tas pats, kuris Kijeve (X, p. 
498— 499). 

2 Gotubinski, II', p. 163. 

šė: kadangi neprašęs įsteigti metropolijos, tai dabar, nors ji 
buvo metropolija, vis tiek naikinama“. 

Naikinant 1347 m. Galičo metropoliją, Konstantinopo- 
lyje buvo pripažinta, jog tai buvusi pavojinga naujovė, tai 
padaręs papirktasis patriarchas. Mažosios Rusijos, arba tuo- 
met vadinamos Volynės, vyskupijos (Galičas, Vladimiras, 
Cholmas, Peremyšlis, Luckas, Turovas) buvo pavestos Kije- 
vui, metropolitu Rusijos egzarchui. 

O Teognostas lankėsi pas totorius, davė jiems dovanų. 
(O ir patį imperatorių Joną Kantakuzeną vienuolį teologą 
palaikė turkai ir sektantai vienuoliai)“. 

1349 m. ištiko Galičiną katastrofa: Kazys atėmė Liubar- 
tui tėviškę — Volynę. Ir 1355 m. Galičo metropolija buvo 
įterpta į Lietuvos metropoliją. 

Dabar atsirado naujas Galičo metropolijos rūpintojas: 
lenkų karalius Kazys, kuris paėmė Galičą ir Volynės dalį. Jis 
parašė patriarchui Filotejui, jog tikyba irsta, teisė nyksta. 
Jeigu neduos atskiro savo metropolito, tai paieškos pas lo- 
tynus. Ir tai pagelbėjo. 

1371.V įšventino Antaną Galičo metropolitu. Jo val- 
dos — žemės, esančios lenkų teritorijoje, nesiekia sričių, ku- 
rios yra Lietuvos teritorijoje. Pasirodo, kad Galičo metropo- 
lijoje buvo tik viena vyskupija, taigi Antanas buvo vysku- 
pas ir metropolitas. Rodos, buvo žadėta jam daugiau vys- 
kupijų. 

Patriarchas pranešė Aleksai, jog dėl Galičo metropolijos 
sukūrimo jis pats esąs kaltas, kam nelanko savo vyskupijų, 
nors privalo rūpintis visais : 

Galbūt Kazys norėjo atstatyti plačią Galičo metropoliją, 





* Pamiatniki, priedas Nr. 38. 
* Fijatek, X, p. 503—506; Pamintniki, Nr. 4, 8, 1347 m. 
5 Gotubinskii, II, p. 96—105, 153—209. 

tačiau patriarchas viename rašte sudarė didesnį plotą, kita- 
me jį siaurino, davė tą, ką Lenkai valdo. 

Metropolitas Antanas neilgai valdė: spaudė jį kuriamos 
lotynų vyskupijos, o čia dar greta atsirado Lietuvos metro- 
polija. 

1371 m. buvo nustatytos Galičo metropolijos sienos. Jai 
priklausė šios vyskupijos: Cholmo, Turovo, Peremyšlio, Vla- 
dimiro, kol nesiliaus maišatys. "2 

Kitoje vietoje patriarchas buvo pasakęs kitaip, rašyda- 
mas Aleksai: Galičas yra metropolija, jai pavesta Vladimiro, 
Peremyšlio, Cholmo vykupijos, nes jos yra Lenkų karaliaus 
teritorijoje. Daugiau negavo — negavo nei Lucko, nei kitų 
vyskupijų. Apie Turovą tylėjo, nes nebuvo lenkų žinioje. 
Luckas tuo laiku buvo Liubarto valdomas . 

Vis dėlto Galičo metropolija negalėjo ilgai išsilaikyti — 
ji traukė į Lietuvą ar į Maskvą, o čia dar katalikai stengėsi 
ją panaikinti. 

1380 m. patriarchas svyravo. Kiprijonas buvo paliktas 
metropolitu Mažajai Rusijai ir Lietuvai, taigi Galičą prijun- 
gė prie kitos metropolijos, nors ji turėjo savo metropolitą 
Antaną 


SANTYKIAI SU KURIJA 


Krikščionybės skleidimas Lietuvoje katalikybės ar sta- 
čiatikybės forma buvo grynai politikos dalykas. Po jos prie- 
danga buvo varomi svetimų žemių užgrobimai. Bažnytinė 
santuoka buvo siekiama politinio viešpatavimo; ypač tai bu- 
vo daroma katalikų tikybos vardan. Teisybė, tat darė ne pa- 


2 Pamiatniki, priedas, 1371 m., Nr. 23, 25. 
7 Ten pat, priedas, Nr. 29, p. 138—184. 

ti Kurija, o Lietuvos kaimynai bažnyčios labui. Kurija tik 
palaimindavo tą užgrobimą — ji iš naujų įgijimų gaudavo 
tik mažą dalelę įtakos ir pajamų. Lietuvos krikštu domėjosi 
lenkai, mozūrai, vėliau vokiečiai. Vokiečiai atvirai varė už- 
grobimo politiką, rūpinosi ne krikštu, o Lietuvos žemių už- 
ėmimu. Todėl apie krikštą nekalbėjo ir visai jo nepaisė. Jų 
žmonės galėjo eiti į Lietuvą, jeigu bus kartu ir politikos 
agentais. 

Graikų bažnyčia, visai necentralizuota, neturinti savo 
politinės jėgos, suskaidyta į keletą nepriklausomų tautinių 
bažnyčių, šitų tikslų neturėjo ir jų turėti negalėjo. Ji apim- 
davo rusus, Lietuvos kaimynus, o lietuviai, patekę į jų tar- 
pą, ištirpdavo rusų masėje. Ji virto rusų bažnyčia, palaikė 
esamą stipriausią rusų kunigaikštį. Lietuvos kunigaikščiai 
su savo bajorais, nuėję pas rusus, prie jų tikybos prisitaiky- 
davo. 

Graikų tikyba lietuvių nesiekė. Užtat juos stengėsi pa- 
siekti katalikų tikyba. Jie buvo dar pagonys, sudarė galin- 
gos Lietuvos kunigaikštijos branduolį: jį paėmus, bus gali- 
ma padaryti katalikais ir rusų tikybos žmones. 

Lietuvos viešpačiai tik spiriami priimdavo katalikybę, 
nes per ją grėsė nepriklausomybės praradimas. 

Tat buvo Mindaugo ir Gedimino laikais, tas pats buvo 
ir Kęstučio laikais. 

Lietuvos kaimynai, norėdami įsigyti pagrindą visai Lie- 
tuvai ar kokiai jos daliai užimti, sukurdavo naują vyskupiją 
lietuvių žemėse. Ji pradės veikti, kai Lietuvą užims, o tuo 
tarpu bus gera ir pateisinama proga jai pulti. Vyskupijai 
sukurti reikėjo gauti Kurijos nutarimą, ir šitai ten buvo ga- 
lima gauti ir gaudavo. 





* Bunge, VI, p. 2884. 

Tam tikslui buvo sukurta Jotvingių vyskupija. Lenkas 
buvo paskirtas jotvingių vyskupu. Lenkų grobimo politikai 
palaikyti ji ir buvo sudaryta . Gali būti, kad tais sumetimais 
netikėlių šalyje atsirado ir Vilniaus vyskupas, minimas 
1359 m.“ Ir vėliau ne sykį bandyta prispirti Lietuvą sukurti 
bažnytinę katalikų hierarchiją. 

Galėjo atsitikti, kad kaimynai, norėdami iš Kurijos gau- 
ti teisių žygiuoti į Lietuvą, taip pat iš jos bei viešpačių fi- 
nansinės bei karinės paramos, skelbdavo apie savo laimėji- 
mus, kurių nebuvo, gyrėsi, kad tas ir tas žadąs krikštytis, o 
anas iš tikrųjų nė neketino. 

Lietuvos pagonių kunigai nesipriešino; jie nesudarė at- 
skiro luomo, buvo neorganizuoti, neturėjo tikybinių dog- 
mų. 


TARIAMI KĘSTUČIO PLANAI KRIKŠTYTIS 
PER LENKUS 1349 m. 


1349 m. pavasarį lenkų karalius Kazys parašė popiežiui 
laišką, kuriame sakė, kad jam pavyko įtikinti Kęstutį ir bro- 


* Abraham, Powstanie, p. 128—130, 156—160; tas pat, Polska, p. 
6—7. 

* Atrodė keista, jog jau 1359 m. buvo Vilniaus vyskupas. Apie jį 
minima rašte, kurį pirmą sykį paskelbė Ludewig (Religuiae, XI, p. 506, 
Nr. 17). 

Pirmą sykį tat pastebėjo Abraham (Polska i Litwa). 

Iš to akto atrodo, jog 1359.III.24 Avignone viešėjo Vilniaus vysku- 
pas Petras. Patikrinus, paaiškėjo, kad Abrahamas nesuklydo cituoda- 
mas. Ar originale tas vardas buvo, ar Ludewig as teisingai išskaitė ir ar 
Prochaska atspėjo tikrąjį vardą — šitai dar nepatikrinta. Šiaip tų laikų 
vyskupas niekur neminimas. Gal ir Kurijos archyve užmiršo, ar kas 
kitas supainiojo? 

lius priimti krikščionybę. Tuo tarpu, nelaukdamas, kol atsa- 
kymas ateis iš popiežiaus, Kazys, susitaręs su Vokiečių or- 
dinu, išėjo į karą prieš Liubartą į Volynę. 

Išėjo į karą rudenį, rugsėjo mėn., grįžo po poros mėne- 
sių. Pasigyrė kaimynams laimėjimais, juos užrašė pas save 
kronikininkai. O buvo visa tai išpūsta. Be abejo, nebuvo pa- 
ėmęs jis Lucko, nes ten ir toliau sėdėjo Liubartas, vargu jis 
gavęs Brastą, kuri priklausė ir liko Kęstučiui. Vis dėlto Ka- 
zys buvo šį tą gavęs Volynėje iš Liubarto, bet ir tas laimė- 
jimas buvo neilgas. Visa tai sukėlė atkaklias lietuvių kovas. 

Matyt, nebuvo progos nei prieš karą, nei po karo susi- 
eiti su Kęstučiu ir jį įtikinti priimti krikščionybę. 

Kol Kazys buvo kare, spalio 16 d., atėjo jam atsakymai 
iš popiežiaus. Iš ten atėjo trys bulės — Kaziui, Kęstučiui ir 
Gniezno arkivyskupui . 

Kurija išgyrė Kazį už jo uolumą ir nuopelnus platinant 
krikščionybę: Kęstučiui ji siūlė karaliaus titulą ir atitinkamą 
vainiką — jam pačiam ir jo įpėdiniams; Gniezno arkivys- 
kupui buvo pavesta atlikti krikštą; nepaminėta, kad kuria- 
ma Lietuvos vyskupija, taigi veikiausiai naujoji Lietuva baž- 
nytiškai priklausytų nuo Gniezno arkivyskupo O jis buvo 
Kazio valstybėje. Taigi laimėtų ir Gniezno arkivyskupas, ir 
Kazys, Lenkų karalius. 

Bet iš Gniezno niekas nė nemėgino keliauti, nedarė to 
net ir vėliau, kai Kazys buvo susitaręs su lietuviais. O neva- 
žiavo dėl to, kad žinojo, jog-tai buvo Kazio pasigyrimas. 
Tuo reikalu Kęstutis nebuvo kalbėjęsis su Kaziu, taigi jokių 





*! Theiner, I, Nr. 691, 692, 693. 

* Šitoje bulėje to nėra. Ten yra tik tai, kad Gniezno arkivyskupas 
atliktų krikšto darbą. Teisybė, vėliau, 1357 m., panašiomis aplinkybė- 
mis būsimoji Lietuvos bažnyčia aiškiai buvo pavesta Gniezno arkivys- 
kupo valdžiai (Ptašnik, Monumenta, II, Nr. 375, p. 357—358). 

pažadų duoti negalėjo. Dėl krikšto niekam ir nereikėjo vyk- 
ti į Lietuvą. Galbūt popiežiaus bulė pasiekė Kęstutį, o gal ir 
visai ne. Jeigu pasiekė, tai Kęstutis pirmą sykį sužinojo, jog 
žada padaryti Lietuvos karalium jį, Kęstutį, o ne Algirdą ar 
ką kitą; matyt, žinojo, kad jis buvo išgarsėjęs Vakarų Euro- 
poje. 

O Kaziui reikėjo kuo nors pasigirti popiežiui, iš dalies 
ir apsiginti. Ir čekai, ir Vokiečių ordinas nuolatos kaltino 
Kazį, kad nesirūpina katalikybe, kad dedasi su jos priešais. 
Dabar, suteikdamas tokių žinių apie save, Kazys atremtų 
anuos kaltinimus, be to, įgytų popiežiaus palankumą, o 
svarbiausia — gautų finansinę pagalbą, ir pakeistų, matyt, 
ginklu Ordino padėtį — Ordino, kaip vienintelio krikščio- 
nybės platintojo, tuo reikalu nieko nepadariusio“. 


KOVA DĖL VOLYNĖS IR KRIKŠTO KLAUSIMAS 1351 m. 


Kaziui atėmus Galičiną ir Volynės dalį, lietuviai negalė- 
jo tylėti. Jie puolė anas žemes, taip pat puldinėjo lenkų val- 


* Kai kurie mokslininkai mano, kad tokių kalbų yra buvę. Kęstu- 
tis galėjęs pasiūlyti krikštytis, kreipęsis į Kazį, nes Lietuva po Strėvos 
kautynių buvusi nuvargusi, nusiminusi, norėjusi laimėti laiko (Paszkie- 
wicz, Polikyka, p. 114—120). 

Perdėta Strėvos kautynių reikšmė: paties Ordino išpūsti laimėji- 
mai. Hruševski prileidžia mintį, jog kalbų galėjo būti (IV, p. 31). 

Manau, kad nė Kazys, jeigu būtų taręsis su Kęstučiu, nebūtų ruo- 
šęs žygio, kai turėjo įvykti krikštas ir jo moralinis triumfas. Iš Gniezno 
niekas nevyko ir nieko nedarė, taigi Kazys pasigyrė popiežiui. Arki- 
vyskupas žinojo, popiežius patikėjo ir už tai pagyrė Kazį. O jis dažnai 
sakydavo neteisybę. 

Atmesti teks nuomonę, jog Kęstutis norėjo apvilti Kazį, prašė tar- 
pininkauti. Tų kovų eiga rodo, kad šito Kęstučiui nereikėjo. 

domas sritis, buvo įsibrovę gilumon, priėję Lvovą ir jį bei 
apylinkes išgrobstę. 

Kazys nusiminė. Jis ieškojo naujų talkininkų tai kovai, 
nes suprato, kad vienas neišsilaikysiąs. Prašė savo giminai- 
čio vengrų Liudviko pagalbos, kreipėsi į popiežių, vėl pasi- 
gyrė savo esamais ir galimais ateityje bažnyčios laimėjimais. 

Jis, rengdamasis į karą, parašė raštą Kurijai apie savo 
nuveiktus darbus Rusioje ir nurodė, ką ten būtų galima nu- 
veikti bažnyčiai . Jis sakė, kad jo užimtoje žemėje būtų ga- 
lima padaryti atskirą metropoliją, kurioje būtų net septy- 
nios vyskupijos, kad vienas iš stipresniųjų tos šalies kuni- 
gaikščių jau apsikrikštijęs katalikiškai 

Kaip paprastai, jis čia daugiau gyrėsi ir perdėjo negu 
buvo iš tikrųjų, nes manė, kad Kurija nenusivokia, kas de- 
dasi rytuose, todėl patikės juo ir žiūrės jo akimis, prireikus 
suteiks Lenkijai pagalbos. Tuo pat laiku rūpinosi graikų 
metropolijos steigimu toje pačioje vietoje. 

Ir tik pasirengęs kariškai bei diplomatiškai Kazys, susita- 
ręs su vengrų Liudviku, surinkęs dideles jėgas, išėjo į karą. 
Pasigyrimas, jog eina krikštyti, buvo puolamojo karo pradžia. 

Iš pradžių jiedviem gerai sekėsi, net paėmė į nelaisvę 
Liubartą. Pakeliui Kazys sunkiai susirgo, atrodė, kad liga 
mirtina. Toliau Liudvikas vienas ėjo, bet jau lietuviams kėlė 
savo, vengrų, ne lenkų, politinius reikalavimus. Kitaip jis 
kėlė ir Lietuvos krikšto klausimą <...>. 


** Theiner, I, Nr. 702 (Kazys rašė 1351.11.14). 

35 Abraham tiki, jog vienas kunigaikštis apsikrikštijo; spėja, kad 
galėtų būti Karijoto sūnus Aleksandras, nors prisipažįsta, jog įrodymų 
neturįs (Powstanie, I, p. 219—220). 

*6 Halecki, Dzieje unii, L p. 66—68; Abraham, Powstanie, p. 220— 
221; Paszkiewicz, Polityka, p. 126—130; Dąbrowski, Ostatnie lata, p. 133. 

Smulkiai kitoje vietoje. 

SUMANYMAS KRIKŠTYTIS IMPERATORIUI 
PADEDANT (1358) 


Krikšto klausimas šį kartą kilo lietuviams parodžius ini- 
ciatyvą. Nuolatiniai karai vargino lietuvius, o visas blogis iš 
vakarų ėjo krikščionybės vardu. Reikėjo dabar sumažinti 
puolimus ir kreiptis į Vakarų Europą. Čia tarpininku galėjo 
būti lenkų karalius, bet tik tarpininku, ne daugiau. Lietuvai 
reikėjo turėti stipresnių, mažiau suinteresuotų viešpačių, 
kurie, Lietuvai apsikrikštijus, galėtų apsaugoti nuo lenkų ir 
ypač nuo vokiečių puldinėjimų. 

Lenkų karalius parašė apie tai popiežiui, bet galėjo būti 
kitų, kurie galėjo jam pateikti žinių. Jis prašė, kad Kurija 
pavestų imperatoriui Karoliui ir vengrų karaliui drauge su 
juo ginti naujakrikštus lietuvius. Kazys nurodė, kad tai jis 
įtikinęs Lietuvos kunigaikščius. Esant tokiam jo nuopelnui, 
visai bus teisinga, kad Lietuvos bažnyčios bus pavestos 
Gniezno arkivyskupui. 

Kurija nesiskubino pavesti Lietuvos bažnyčias lenkų 
globai. Atrodo, šito ir neatmetė; pasisakė atsargiai: sutinka 
tai padaryti, jeigu kas nors kitas neturi teisių. Savo vice- 
kancleriui popiežius pavedė ištirti ir pasielgti, kaip atrodys 
tinkama. Praktiškai vėliau nieko nebuvo padaryta, nieko ne- 
buvo nutarta. 

Popiežius išsiuntinėjo laiškus Ordino ir lenkų kaimy- 
nams — Vengrų, Mozūrų, Opolės kunigaikščiui. Nėra Vo- 
kiečių ordinui (gal buvo, tik jo niekur neliko)“. 





* Avignone priimtas nutarimas 1357.XII.17. Laiškai Vengrų Liud- 
vikui, Opolės Vladui ir Mozūrų Samovitui — 1357.X.23 (The'ner, I, p. 
561-—562). Teisingai įrodinėja Chodynicki ir Halecki, jog Theineris klai- 
dingai užrašęs datą, turi būti 1357, o ne 1355. Ptašnik. Monumenta Va 
ticana, UL, Nr. 375, p. 357—358. 

Gali būti, kad popiežius paragino ir imperatorių imtis 
to didelio uždavinio — patraukti į krikščionybę lietuvius. 
Gana to, kad jis 1358. IV.18 parašė laišką vyriausiajam Lietu- 
vos kunigaikščiui“ ir jo broliams, kuriuos ragino ištverti sa- 
vo pasiryžimą 

Matydamas, kad Lietuva sudomino Europą, Kazys vėl 
sujudo. Vasaros pražioje nuvyko per Liubliną į Lietuvos — 
Rusų pasienį. Turbūt tarėsi su Lietuvos kunigaikščiais įvai- 
riais reikalais ir susitarė dėl daugelio dalykų: išpiršta Algir- 
do duktė Joanna, 1358 m. rugpjūtį Mozūrų Samovitas susi- 
tarė dėl sienų su Kęstučiu, vėliau išvedė sieną tarp Chelmo 
ir Liublino žemių . 

Imperatorius Karolis vedė derybas toliau. Galbūt dėl 
gautojo jo laiško vyko į imperijos seimą, į Nūrnbergą, Lie- 
tuvos atstovai. Buvo tai liepos mėnesį. 

Delegacijoje buvo vienas iš Lietuvos kunigaikščių bro- 
lių“. Šitame seime jis pažadėjo ir pats apsikrikštyti, ir visą 
Lietuvą apkrikštyti. Be abejo, jis neturėjo visų įgaliojimų, 
todėl imperatorius Karolis nutarė pasiųsti savo delegaciją, 
kuri ištirtų padėtį ir kas reikia susitartų . 2 


* Tekste parašyta: Livonijos, žinoma, turėjo būti — Lietuvos. 

* Liko teksto nuorašas. Pirmą sykį jis paskelbtas ištisai 1925 m. 
(Paszkiewicz, Polityka ruska, p. 197—199). Turinys — bendros frazės: 
apie Lietuvą aiškių žinių neturėjo. 

* Ten pat, p. 194—200, 201; Cod. Mazow., p. 80. 

*! Vokiečių kronikose nesakoma, kas buvo toje lietuvių delegaci- 
joje, todėl istorikai ėmė spėlioti, kas galėjo būti. Vieni manė, jog buvę 
Algirdas, kiti — Kęstutis, Liubartas ir t.t. Gal ir buvo kas iš brolių, bet 
Algirdas, Kęstutis tikrai negalėjo būti. Galėjo būti koks giminaitis, dėl 
to ir prireikė siųsti kvieslius į Lietuvą. Dar buvo nuomonė, kad galėjo 
būti Narimantas, kuris ne sykį kaip Lietuvos įgaliotinis važinėjo, atro- 
do, pas rusus, totorius. | 

* Į delegaciją įėjo Prahos arkivyskupas Arnest'as iš Pardubicų, 
Vokietijos magistras Wolfram v. Nellenburg;as, Šveidnicos kunigaikš- 
tis (Bolko) Balys, ir kt. Narių vardai sąrašuose įvairuoja, bet visur kar- 
tojami pirmi du; visur nurodoma buvus 3 žmones. 

Imperatoriaus delegacija buvo atvykusi į Lietuvą, susi- 
tiko, su kuo reikėjo, aptarė šį bei tą. Išsiaiškino ir politinį 
klausimo aspektą, nurodė Ordino gobšumą. Bet Lietuva ga- 
lutinai savo žodžio netarė. 

Ar pirmiau, ar dabar delegacijai atvykus į Lietuvą, bu- 
vo sutarta, kad, žiemai baigiantis, imperatorius atvyks į 
Breslavą ir ten galutinai sutars visus Lietuvos krikšto klau- 
simus, dalyvaujant patiems Lietuvos kunigaikščiams. 

Ordinas akylai sekė tas derybas. Jam nepatiko nei sei- 
mas, nei delegacijų siuntimas, nes visur apsieita be jo. Ap- 
sikrikštijus Lietuvai, jis būtų nebereikalingas. Todėl jis iš 
anksto perspėjo, kad visos tos kalbos apie krikštą — tik lie- 
tuvių apgaulė, taigi jomis nereikia tikėti. 

Bet imperatoriui rūpėjo išplėsti savo įtaką, įtraukus Lie- 
tuvą į šv. Romos Imperiją. O buvo žinančių Ordino dalykus 
ir tikrąjį jo veidą. Jie kurstė prieš Ordiną imperatoriaus kie- 
me. Apie vieną tokį įtakingą žmogų pasakoja piktai, su pa- 
nieka viena Ordino kronika: „O tuomet tūlas žmogus, Plau- 
en (Plawe) vardu, imperatoriui artimas, atstojęs nuo Ordi- 
no ir, būdamas pas imperatorių, sakė, jog lietuviai nori ap- 
sikrikštyti pagal katalikų tikybą, todėl rūpinosi, kad Ordi- 
nas būtų panaikintas. Imperatorius buvo perdaug lengvati- 
kis“““, : 

Taigi kalbėjosi Lietuva su Imperija apie tai, kas bus Or- 
dinui, jo užgrobtoms žemėms, kokie bus Lietuvos santykiai 
su Imperija. Be abejo, buvo užsiminę apie tuos dalykus, pa- 
liko juos nebaigtus. Atrodė, jog galės susitarti. 





* Kai kurie mano, jog šitoji delegacija nebuvo išvykusi. 

Ordino kronikininkas H. v. Wartberge <...> sako: „Didysis ma- 
gistras užtikrinęs saugumą, su didelėmis išlaidomis palydėjo ją pas 
lietuvius. Jie išdėstė, kam buvo siųsti“ (S. R. Pr., I, p. 79—80). 

* H. v. Wartberge (5. R. Pr., II, p. 79). 

Imperatorius atvyko į Breslavą labai iškilmingai, buvo 
susirinkę daugybė didelių ponų. Visi laukė atvažiuojant pa- 
čių Lietuvos kunigaikščių. Bet veltui jų laukė, jie neatvyko. 
Pasirodė tik pasiuntiniai. Jie atvežė Lietuvos laišką, kuria- 
me aiškiai buvo pasakyta, jog Lietuvos krikštas yra susijęs 
su politiniais klausimais. Iki šiol krikštu prisidengę grobė 
Lietuvos žemes, o dabar, kai Lietuva jau prašo geruoju, nes 
ji to reikalinga, galima atsiimti, kas buvo atplėšta. 

Lietuvos kunigaikščiai iškėlė tokius reikalavimus: teri- 
torinius ir dėl Ordino padėties. 

1. Siena turi eiti kita linija, negu iki šiol: pradėjus nuo 
Mozūrų iki tos vietos, kur prasideda Alos upė, paskui lei- 
džiantis Alos upe iki ten, kur Ala įteka į Priegliaus upę, ir 
toliau iki Marių, iš ten į jūrą, o iš ten, einant jūra iki tos 
vietos, kur įteka Dauguva į jūrą, toliau kylant Dauguva eiti 
iki upelio, kuris išteka iš Luobano ežero ir įteka į pačią Dau- 
guvą, ir paskui kylant upeliu minėta vieta iki Rusijos. 

2. Toliau lietuviai reikalavo, kad Ordiną iškeltų į rytus 
tarp totorių ir Rusų, kad gintų juos nuo totorių užpuolimo, 
ir kad Ordinas nieko sau nepaimtų iš rusų, bet visa Rusija 
turi priklausyti Lietuvai. 

Baigdami Lietuvos kunigaikščiai pasakė: jeigu mūsų rei- 
kalavimus įvykdys, galėsime imperatoriaus valią išpildyti“. 

Ar tuomet, ar dar anksčiau,esant delegacijai Lietuvoje, 
Kęstutis ir Algirdas buvo žodžiu pasisakę, ko Europa iš Lie- 
tuvos nori. Tos žinios pasiekė Europą, ir ten padarė savo 
išvadas. Algirdas esą prasitaręs: „Dabar aiškiai suprantu, 
kad nori ne mano tikybos, kaip sako, o mano pinigų, taigi 
pasiliksiu pagonis“. 

* Šitas raštas teužsiliko Vokiečių ordino kronikose. Jame buvo tiks- 
lių žinių; kitur kur nesurasta iki šiol (S. R. Pr., II, p. 80; H. v. Wartberge). 


46 Taip buvo užrašęs savo kronikoje tolimas žmogus, bet artimas 
imperatoriui Jonas iš Winterturo, p. 187 (Voigt, V, p. 128). 

Gali būti, jog imperatoriaus kviesliai kėlė priešingai sa- 
vo teritorinius reikalavimus, kad Lietuva ką nors perleistų 
Ordinui. 

tuščiomis, be triumfo grįžo namo imperatorius Karolis. 
Vakaruose dėl šito jo fiasko pateko į kronikas priešingos 
žinios: atvyko, sako trys Lietuvos karaliai, pamatė impera- 
torių, atvykusį su didele karo galybe, išsigando ir pabėgo, o 
anie ėmė vytis ir daug lietuvių išmušė“. 

Taip Europoj įsivaizdavo savo ėjimą į rytus, į Lietuvos 
žemes: tik plėšdama ir grobdama ji traukė, ne krikštydama. 

Ordinas vėlesniais laikais nutylėjo lietuvių teritorinius 
reikalavimus iš Ordino, priminė tik imperatoriaus fiasko ir 
gal dėl šito Ordinas išsigelbėjo: per Prūsus, sako, vyko im- 
peratoriaus atstovai, iš kurių tuomet Algirdas ir Kęstutis bu- 
vo pasijuokę . 


KRIKŠTO GALIMYBĖS ŠEŠĖLIS (1360) 


Apie krikšto galimumą užsiminė lenkų Kazys, bet tai 
padaryta pro šalį praeinant, nesant rimto pagrindo tam lū- 
kesčiui. Kazys buvo susitaręs 1358 m. su Lietuvos kunigaikš- 
čiu Algirdu dėl susigiminiavimo: Kazio anūkas Kazys, Šte- 
tino kunigaikštis (9 metų) ves Algirdo dukterį (10 metų mer- 
gaitę). Jie buvo artimi giminės, prireikė popiežiaus leidimo 
(dispenso)“. 


* Andrius iš Ratisbono (Voigt, V, p. 128). 

* Prochaska, Cod. ep. Vit., p. 907 (1409 m. Ordino raštas, kuriame 
daug kas nutylėta). Voigt, V, p. 128—129. 

“ Kazys — Gedimino Aldonos anūkas (taigi Gedimino proanū- 
kas), Algirdo duktė — Gedimino anūkė. (Paszkiewicz, Polityka, p. 
207—208; Abraham, Powstanie, p. 227, 374—375; tas pat, Polska, p. 10— 
11; Balzer, Genealogija, p. 471). 

Norint susigiminiuoti, reikia, kad būtų ramybė Lietu- 
vos pasienyje, kad kits kito nepultų, o tam reikia pasiteisin- 
Hi prieš Kuriją. 

Kazys, rašydamas į Kuriją tuo reikalu, kad tat lengviau 
eitų, pridėjo tokį argumentą: galbūt šitos vedybos pagrei- 
tins ir visos Lietuvos krikštą. 

Šitą raštą nuvežė patikimas Kazio žmogus, kuris ir žo- 
džiu galėtų duoti atitinkamų paaiškinimų. 

Ir tikrai, Kurija leidimą davė. 

Krikšto šešėlis palengvino leidimą (dispensą) gauti. Al- 
girdo duktė krikštijama gavo Joannos vardą, ji ištekėjo. O 
po to apie Lietuvos krikštą ir kalbos nebuvo“. 

Leidimas duotas 1360 m., o kiek anksčiau, 1359 m., už- 
HAKARIE ten pat Avignone paslaptingą Vilniaus vyskupą 
Petrą . 


PASTANGOS KRIKŠTYTI PER MOZŪRUS (1373) 


Mozūrų Samovitas III, stengdamasis išplėsti savo įtaką 
lenkų žemėse ir spaudžiamas Vokiečių ordino, rūpinosi 
gauti savo planams paspirties vakaruose, ypač Kurijoje. Tin- 
kamiausia priemonė — būti tarpininku dėl Lietuvos krikš- 
to; su ja, sakosi, palaikąs gerus santykius. 

Jis pats buvo lietuvės anūkas, bet ne noras palaiminti 
savo tautiečius jį prie šito vedė. 

Tikrasis pradėtojas ir sumanytojas buvo ja kancleris 


5 Kazio rašto turinys — Ptasnik, Monumenta Vatic., t. III, Nr. 393, 
p. 371; Abraham, Powstanie, p. 374—375. Kurijos leidimas duotas 
1360.VII.27. 

5! Žr. aukščiau. 


216 


Dobrogostas, kuris, pavykus krikštui, padarytų dvasinę kar- 
jerą. 

Vokiečių ordinas pajuto, kad ruošiamasi tai daryti, sku- 
bėjo sutrukdyti. Jis parašė popiežiui Grigui XI skundą ant 
Samovito, kurį kaltino tuo, jog jis palaikąs prieš Ordiną lie- 
tuvius ir gudus . 

Samovitas atsakė, jog tikrai geruoju gyvenąs, bet tai da- 
rąs rūpindamasis Lietuvos krikštu. 

Samovito, o ypač Dobrogosto, jo kanclerio, iniciatyva 
popiežius Grigas XI kvietė Lietuvos kunigaikščius Algirdą, 
Kęstutį ir Liubartą krikštytis. Jis nurodė ir gautiną iš to nau- 
dą Lietuvai: priėmus katalikybę, bus ne tik dvasinė nauda 
ir išganymas, bet ir liausis karai su Ordinu, bus iš tos pusės 
taika ir ramybė. 

Popiežius apie tai parašė laiškus vengrų Liudvikui, El- 
zei (lenkų karalienei) ir Vladui, Opavos kunigaikščiui, be 
to, juose išgyrė mozūrų Samovitą. Vėl nerašė laiškų plėšria- 
jam Ordinui, puolimų netildė““. 





* Theiner, I, Nr. 726—728 (ten yra klaidingos datos, kurias atitai- 
so Dąbrowski, Ostat. lata, p. 317 išnašoje). 

3 Theiner, I, Nr. 934—936 (p. 695—696); Abraham, Polska, p. 11— 
13; Dąbrowski, Ostatnie lata, p. 302—317. 

KĘSTUTIS — VISOS LIETUVOS VIEŠPATS 


ALGIRDUI MIRUS 


Algirdas jau pavargo, artinosi žila senatvė. Buvo nuri- 
męs dėl ateities: santarvėje tebegyveno su Kęstučiu, vaikus 
aprūpino žemėmis, jo įpėdinis Vilniuje, Jagėla, rodės, sugy- 
vens su Kęstučio numatytu įpėdiniu Vytautu; jų valdos susi- 
pynusios, kaip ir tėvų. Algirdas šalia Vilniaus išskirstė žemes 
savo artimiems žmonėms, jas supo Kęstučio žemės. Pvz., Ly- 
doje sėdėjo Vaidila. Taigi Kęstutis ar jo įpėdinis Vytautas tu- 
rės išvien eiti, abiejų reikalai yra bendri, jie labai susipynę. 

Jau Algirdas nebegalėjo į karą traukti; jeigu reikėjo ka- 
riauti, tai visą tą darbą ir rytuose pavesdavo atlikti vienam 
Kęstučiui. Kęstutis viskam vadovauja, dabar Vilnius visiš- 
kai priklauso nuo Trakų . 

Galbūt pajuto šitą energijos sumažėjimą ir vokiečiai, 
laukė, kol Lietuvai kils painiavų ir kitur. 1377 m. (vasario 
2d.) per Grabnyčias su svečiais surengė žygį gylyn į Lietu- 
vą, kokio dar vokiečiai iki šiol nebuvo padarę: jie priėjo Tra- 
kus, padegė juos, išnaikino apylinkę, net nuėjo į Vilnių, kur 
iki šiol niekuomet nėra buvę. 

Algirdas ir Kęstutis manė, kad geriausiai bus derėtis su 
vokiečiais. Apsidžiaugė ir vokiečių vadas, didysis maršalas: 





! Paszkiewicz, Krewo, p. 54—-57. 

juk per toli nuėjo gilyn į svetimą žemę, kad galėtų daug 
laimėti. Prasidėjo derybos, pirmą sykį vokiečių su lietuviais 
daromos. Pasirodė, vokiečių kariams, pripratusiems visuo- 
met plėšti priešų žemėje, buvo naujas dalykas, kad derybų 
metu negalima daryti jokių karo veiksmų. Todėl jie, šito 
nepaisydami, sudegino dalį Vilniaus miesto ir ėmė degan- 
čius plėšti. Lietuviai pamatė, jog vokiečiais pasitikėti nega- 
lima, nutraukė derybas, ėmė vokiečius pulti mieste, tuo pat 
laiku sunaikino maisto sandėlius, pakeliui padarytus. Daug 
vargo turėjo vokiečiai, kol grįžo namo. 

Neilgai trukus po to Algirdas mirė (1377 m. gegužės 
mėn.). Mirdamas pamatė, kad jis per visą savo gyvenimą ne- 
galėjo suteikti Lietuvai ramybės ir saugumo. Iki šiol buvo nu- 
sistovėjusi politinė tvarka, pagal kurią Lietuvą valdė du kuni- 
gaikščiai: vienas jų žiūrėjo labiau rytų, kitas vakarų. Ir taip 
buvo per 30 su viršum metų. Dabar, mirus Algirdui, Kęstučio 
padėtis niekuo nepasikeitė, o Algirdo vietoje jo įpėdinis ar eis 
tėvo pėdomis? Šitoje pusėje pastovumo ir aiškumo nebuvo. 

Algirdas turėjo dvi žmonas. Pirmosios (Vitebsko Marės, 
ištekėjusios 1320 m., mirusios 1346 m.) vaikai seniai buvo 
suaugę, atidalinti, aprūpinti rusų žemėse kunigaikštijomis, 
o antrosios (Tverės Julijonos, ištekėjusios 1349 m., mirusios 
1392 m.) vaikais dar tik pradėjo rūpintis, ėmė skirstyti val- 
das Lietuvoje, arčiau Vilniaus. 

Tėvas manė, jog sostą gali palikti kam nori, kad tinka- 
miausias jo įpėdinis būsiąs Jagėla, vyriausias sūnus iš antro- 
sios ŽMONOS. 

Mirus Algirdui ir dėl to laukiant suiručių, brovėsi į 
Didžąją Lietuvos Kunigaikštiją kaimynai iš pietų, iš vakarų, 
o ir viduje prasidėjo bruzdėjimas. 





25. R. Pr., II, p. 586 (Wigand 97), III, p. 104—105; Boldt, Der Deut- 
sche Orden und Litauen, p. 409—410. 

Kęstučio autoritetas, paremtas dideliu jo patyrimu ir 
dorumu, galėjo išlaikyti senąją politinę santvarką, užtikrinti 
naująją jo sutartį, su mirštančiu Algirdu sudarytą. 


SUKILIMAS ALGIRDO ŠEIMOJE 


Subruzdo vyresnieji Algirdo sūnūs (iš pirmos žmonos): 
jie veikė susitarę, nes vienu metu sujudo pietuose. Teodo- 
ras — Podolėje ir žiemiuose Andrius — Polocke. Teodoras 
sukildamas sakėsi esąs vyresnis, dėl to turįs daugiau teisių 
į Vilnių negu Jagėla. 

Šitomis suirutėmis pasinaudojo vengrų ir lenkų kara- 
lius Liudvikas. Vasarą ar rudenį (1377) jis įėjo į Volynę ir 
Podolę, lengvai užiminėjo vieną pilį po kitos, nes niekas 
nesipriešino. Tik vienas Jurgis, Narimanto sūnus, pasiprie- 
šino (Belze), o geruoju pasidavė minėtasis Teodoras, sena- 
sis Liubartas, Karijoto sūnūs. Jie manė, ypač Teodoras tikė- 
josi, jog vengrai ir lenkai atkariaus jam Vilnių, o iš tikrųjų 
Liudvikas užgrobė sau Rusią. 

Kęstutis pasiuntė į pietus vieną savo sūnų su maža ka- 
riuomene giminaičiams į pagalbą, bet sūnus negalėjo padė- 
ti, pats pateko į nelaisvę. Daug siųsti negalėjo, nes reikėjo 
ginti sostinę, juk priešų dar gali atsirasti arčiau. 

Žiemiuose sukilo Andrius, buvęs Polocke, iš tėvo jį ga- 
vęs. 

Iš pradžių Jagėla, broliams pritariant, buvo palikęs Po- 
locką Andriui, bet paskui, galbūt sukilus Teodorui, nusig- 





* Paszkiewicz, Krewo, p. 57—63; Helecki (Mies. Harald). 
* Bunge, III, Nr. 1226, 1227, p. 456—458. 

ręžė prieš Andrių ir išvijo jį iš Polocko. Tada jis pabėgo į 
Pleskuvą“. 

Po to Jagėla Polocką paskyrė Skirgėlai. Šitam darbui 
priešinosi Kęstutis, nes Jagėla savaip elgėsi, priešingai tėvo 
valiai. 

Andrius ir Pleskuvoje neužsibuvo, bėgo toliau — į 
Naugardą, iš ten į Maskvą. O čia pradėjo organizuoti karą 
prieš Jagėlą. 

Andrių palaikė Briansko Demetras. Jis dabar su visa ku- 
nigaikštija perėjo prie Maskvos, ir tas atkrito nuo Lietuvos 
ir tolesnes, ir jo esančias žemes nuo Algirdo laikų vasalinės 
Lietuvai . 

Maskva bėglius priėmė, pasinaudojo jais Lietuvai pulti 
ir tikrai ją puolė (1379). Bet rimtos pagalbos Andriui nesu- 
teikė, nes rūpinosi savimi, ne Andriumi. Atrodo, Maskva 
daug kuo pagelbėti ir negalėjo, nes ją pačią niokojo totoriai 
(1377, 1378, 1379). 

Vykstant kautynėms tarp Maskvos ir totorių prie Dono 
upės (1380.IX.8), du Algirdo sūnūs buvo rusų pusėje (An- 
drius, Demetras)“. 

Kęstutis tikėjosi, kad viskas liks taip pat, kaip buvo Al- 
girdui gyvam esant. Juk Jagėla buvo dar jaunas viešpats, 
nepatyręs valdyti, kovose iki šiol nepasižymėjęs, todėl Kęs- 
tutis padėjo Jagėlai kovoti su broliais. Ta pagalba buvo nau- 
dinga; juk Kęstutis — senas, patyręs valdovas ir karys, visų 
pripažintas, labai nusipelnęs Lietuvai. Jis padėjo Jagėlai jo 
rūpesčiuose, pripažino jį didžiuoju kunigaikščiu, dažnai jo- 
jo iš Trakų į Vilnių pas Jagėlą, ir atvirkščiai. Šita pagalba 
Jagėlai buvo brangi, padėjo sustiprėti viduje. Kęstučio pa- 

5 Turbūt žiemą 1377/78 (Paszkiewicz, Krewo, p. 65—66). 


“ Ten pat, p. 66—68. 
" Tas pat, Jagiellonowie, I, p. 434—438. 

laikomas, Jagėla nugalėjo brolius. Tačiau Kęstutis greitai pa- 
stebėjo, kad Jagėla elgiasi priešingai jo patariamas ir teisin- 
gumui. Nešvarios priemonės, kaip melas, puolimas iš pasa- 
lų, jam nepatiko, dėl to vėliau, aplinkybėms pasikeitus, Kęs- 

2 i a AO ; į 
tutis grąžino Andriui jo tėviškę Polocką, kurį buvo atėmęs 
Jagėla. 


KOVOS SU VOKIEČIAIS 


Mirus Algirdui, Kęstučiui atiteko daugiau darbo Lietu- 
vą ginant, nes vokiečiai subruzdo ją pulti. 

1378 m. vasario mėn. vokiečiai iš Livonijos įsibrovė į 
Aukštaičius“. Jie puolė ir iš Prūsų; elgėsi kaip paprastai: de- 
gino, plėšė, ėmė į nelaisvę. Vasarą vokiečiai darė tą patį: 
pasienio įgulos iš Ragainės ir kitų su svečiais ir be jų pul- 
dinėjo lietuvius. 

Kęstutis ypač čionai turėjo rūpintis gynimu. Jis nujau- 
tė, kad vokiečiai puls, kad reikės tuo pačiu atsakyti aniems, 
dėl to iš anksto stengėsi ištirti jų sumanymus, pasirengi- 
mus, prisakė atlikti gilią žvalgybą. Darė tat ir vokiečiai. 

Sykį rudenį vokiečių būrelis iš 60 vyrų, vedamas Ragai- 
nės komtūro Wigando, išėjo plėšikauti (1378.XI.11). Jis už- 
tiko toje pačioje girioje bajorą Maldą, vieną geriausių Kęs- 
tučio užveizdų, kuris turėjo su savimi 18 vyrų. Jis ketino 
įsibrauti į Prūsus, o veikiausiai tik pasižvalgyti. Lietuvių bu- 
vo mažiau, turbūt iš netyčių buvo užklupti, tai vokiečiai 
paėmė juos į nelaisvę . 

š Tas pat, Krewo, p. 67—68; Jonynas, Andrius (Liet. encikl., I, p. 
575—585). 


? S. R. Pr., II, p. 115—116. 
"* Wigand, p. 98, 104—105; (5. R. Pr., II, p. 588—595). 

Vokiečių žvalgų buvo ir Lietuvoje, pačiame centre, to- 
dėl Ordino vadai žinojo, kas kur dedasi. Lietuviams tekda- 
vo juos klaidinti visokiomis apgaulėmis. Vieną sykį Kęstutis 
buvo taip padaręs: jis apsimetė sunkiai sergąs, nepaeinąs. 
Vokiečiai, šitą patyrę, buvo ramūs dėl Kęstučio. Ir staiga 
atlėkė Kęstutis su keliais šimtais vyrų į Ekersbergo pilį (prie 
Spirdingo ežero). Įgula nebuvo perspėta, lietuviai apgulė, 
padegė ją, gyventojai pasidavė, pasidavė ir įgula bei jos vir- 
šininkas Jonas Sulbach. Jis lietuviams buvo seniai žinomas 
iš blogos pusės; iki šiol pasižymėjęs plėšimais ir žiaurumais, 
todėl norėjo jį sudeginti arba, kaip vokiečiai sakė, „dievams 
paaukoti“. Kęstutis su tuo nesutiko, nors nemėgo bailių 
žmonių, bet, jo nuomone, viršininkas pats pasidavė, taigi 
reikėjo laikyti duotą žodį, prisilaikant karo įpročių: reikia 
palikti gyvą, dėl to ir neleido deginti. Kęstutis grįžo namo 
daugeliu belaisvių vedinas . Žinoma, tas smūgis buvo ne- 
malonus vokiečiams. Jie padidino žygius 1379 m.: puldinėjo 
lietuvių žemes, niokojo Palenkę, siekė Gardiną, tai ėjo Tra- 
kų link, tai bandė apeiti Vilnių iš užpakalio “. 

Kai vokiečiai plėšikavo šioje ar kitoje Lietuvos vietoje, 
žemaičiai pasinaudojo proga, apie Sekmines užpuolė Klai- 
pėdą: vienas klaipėdiškis lietuvis paprašytas padegė keliose 
vietose miestą, ir pilies įgula su miestėnais puolė gesinti. 
Tuo laiku pasirodė lietuviai, prasidėjo kova, vokiečių įgula 
ėmė priešintis. Kovoje užmiršo apie ugnį. Lietuviai traukė- 
si, o čia, kol 'ėjo kova, sudegė miestas ir pilis. 





" Tai buvo po Sekminių veikiau 1378, o ne 1379 m. (Wigand, p. 
106; S. R. Pr., II, p. 596). 

2 Wigand, p. 98, 100, 102, 103, 107, 110 (S. R. Pr., II, p. 588—600); 
Krumbholz, p. 82—83; Voigt, V. p. 287—290. 

5 Diena pas vokiečių kronikininkus įvairuoja: vienur sako buvę per 
Sekmines, kitur — prieš jas. 22—28. V. 1379 S. R. Pr., III, p. 110—111). 

Ordinui tai buvo nemažas smūgis. 

Maža linksmybių davė tie žygiai ir vokiečiams, ėjusiems 
į Lietuvą. 

Naujas didysis ordino maršalas Kuno v. Hattenstein, 
paprastai šiais metais (1379) puldinėjęs po Aukštaičius, su- 
kinėjosi po Nevėžio apylinkes, laimėdavo tik ten, kur už- 
puldinėdavo neįspėtus. Iš ten užsuko į senąjį Kauną ir čia 
apsistojo. Ten jis išgirdo, jog netoli, ties Kaunu, eąs Kęstutis 
ir traukiąs į šią pusę. Kęstutis davė žinią maršalui, kad norįs 
kalbėtis su juo. Iš pradžių juodu kalbėjosi per Nerį; juodu 
buvo asmeniškai pažįstami. Maršalas galbūt mokėjo lietu- 
viškai, nes ilgą laiką gyveno tarp lietuvių. Matyt, susitarė, 
nes paskui maršalas pasiuntė smulkiau tartis Brandenburgo 
komtūrą ir vertėją Tomą Survilą, lietuvį pabėgėlį, vokie- 
čiams tarnavusį. Pasiuntiniai kalbėjosi su Kęstučiu apie be- 
laisvių pasikeitimą. Galbūt pasitarimuose ir daugiau dalykų 
lietė, pvz., gal apie paliaubas tarėsi. Gana to, kad vokiečiai 
pasitraukė . 

Jagėla mažai veikė, turėjo savo darbų, nesikišo į tas ko- 
vas <...>, tą pat vasarą pasiuntė į Prūsus savo brolį Skirgė- 
lą. 


SKIRGĖLA PRŪSUOSE 


Jagėla, Kęstučio padedamas, susitvarkęs rytuose, suma- 
nė sustiprėti prieš Kęstutį vakaruose jau su vokiečių pagal- 
ba. Jis sumanė pradėti su Ordinu derybas, norėdamas išsi- 
aiškinti, ką ten galima padaryti ir ko jis panorės. Jau tada 





4 Wigand, p. 107, 110, (S. R. Pr., II, p. 577, 600); Boldt, p. 409, 410. 

Jagėla galvojo, kaip padarius, kad Kęstutį vieną naikintų ir 
vargintų kaimynai. 

Jagėla pasiuntė į Prūsus savo brolį Skirgėlą, nurodęs 
kitą jo kelionės tikslą. Skirgėla keliavo į tolimo Jagėlos gimi- 
naičio Mozūrų kunigaikščio dukters vestuves, bet vyko ne 
stačiai, o per Prūsus, per Ordino valdas. Kelyje pasimatys 
su Ordino vadais, vestuvėse ras ir daugiau kunigaikščių, ne 
tik mozūrų. Visi jie — Kęstučio kaimynai, su kuriais anas 
turėjo kovų, tai bus galima susitarti, kad apsuptų Kęstutį. 

Gali būti, kad Jagėla dar prieš tai teiravosi, ar Ordino 
vadai priims tokį svečią. Jagėla tuo tarpu nekariavo su Vo- 
kiečių ordinu, galėjo laukti prielankumo. Skirgėla vyko kal- 
bėtis visos savo šeimos (motinos Julijonos, Jagėlos ir kitų 
brolių) vardu. Žinoma, jis pasiėmė dovanų. 

Apie tą kelionę žinojo ir Kęstutis. Jis, be abejo, pritarė, 
nes čia matė lietuvių diplomatinį žygį prieš vokiečius, tik 
nežinojo, ką slaptai be jo žinios Jagėla buvo pavedęs tartis 
Skirgėlai. 

1379 m. vasarą išjojo Skirgėla su nedidele drauge (30 
vyrų). Liepos pradžioje jis buvo Prūsuose. Iš pradžių Ordi- 
no vadas lyg skersavo į jį: prieš mėnesį lietuviai sudegino 
Klaipėdą. Šito nesitikėjo iš Jagėlos, dėl to jų įnirtimas buvo 
didelis. Čionai Skirgėlai pavyko įtikinti, kad tai buvo ne Ja- 
gėlos, o Kęstučio darbas. 

Iškilmingai priėmė Skirgėlą Ordino viršūnėse, vaišino. 
didysis magistras, gausiai jį apdovanojo. O Skirgėla Ordino 
vadams papasakojo apie savo kraštą. Lietuvos (t.y. jos vieš- 
pačių) norą krikštytis, išdėstė savo planus vykti į Vengriją 
pas Liudviką, o iš ten gal dar vyks pas imperatorių, net pas 
patį popiežių Urboną, iš kurio jis pats gal priimtų krikštą . 





5 Urbonas VI buvo Romoje, o Avignone — Klementas VII. 


227 


Liudviko vardą ištariant, tuoj iškilo prisiminimai apie 
jo kovas su Kęstučiu, kaip Kęstutis aną suvedžiojo. Taigi 
būtų galima pabandyti jį apsupti. Šituo atžvilgiu Liudvikas 
galėtų būti naudingas Jagėlai. Be to, tiesioginių ryšių ieško- 
jimas su imperatoriumi ir popiežiumi turėjo padaryti Ordi- 
ną sukalbamesnį. 

Be abejo, viešint pas Ordino magistrą, buvo daug kal- 
bėta apie Kęstutį, kuris kliudęs įsigalėti Jagėlai ir Ordinui 
kenkiąs. Kęstutis esąs nesantarvės kaltininkas, visur kur 
trukdąs. 

Ordino vadai vaišino Skirgėlą, po pilis vežiojo, rodė sa- 
vo galybę. Ir buvo kam rodyti. Juk jis buvo esamo, valdan- 
čio kunigaikščio pasiuntinys, jo įgaliotinis, o ne pabėgėlis, 
kaip tat neseniai dar yra buvę. Skirgėla neturėjo jokių išlai- 
dų: vaišėmis ir priėmimu buvo taip sužavėtas, kad pasiža- 
dėjo prieš Ordiną neiti. Susitarė ir dėl Kęstučio: jis — abie- 
jų priešas, norįs Jagėlą pražudyti, einąs prieš Ordiną („krikš- 
čionis“), norįs visą Lietuvą vienas valdyti . 

Skirgėla iš Prūsų keliavo toliau, pirmiausiai į Mozūrus, 
į vestuves. 

Čionai jisai matėsi su daugeliu kunigaikščių per vestu- 
ves (Dobrynėje 1379.VIII). Ten buvo proga pasidairyti, pa- 
siteirauti, politikos pasaulyje pasirodyti. Per vestuves buvo 
susirinkę visi Kęstučio kaimynai, su kuriais jis nuolatos tu- 
rėdavo susidūrimų, o mozūrams ir dabar dar nebuvo praėję 
norai atimti Palenkę iš lietuvių. 

Ar buvo vengruose? Gali būti. Galėjo pasimatyti su 
Liudviku lenkų — vengrų pasienyje. 

O vengruose Skirgėla šio to ieškojo, gal artimesnių ry- 





6 5. R. Pr., II, p. 592—593 (Wigand, p. 1035), III, p. 111; Smolka, 
Kiejstut, p. 92—98; Paszkiewicz, Krewo, p. 70—83. 

šių, gal šį tą pasiekė; juk tuomet vengrai paleido iš nelais- 
vės neseniai suimtą Narimanto Jurgį. 

Vargu buvo pasiekęs imperatorių ir popiežių. Visur 
Skirgėla bandė susitarti, kaip būtų galima apsupti Kęstutį. 


DERYBOS TRAKUOSĖE (1379) 


1379 m. vasarą didysis magistras su aukštais valdinin- 
kais lankė savo pietų valdas, dar retai gyvenamas, o lietu- 
vių taip dažnai naikinamas. Gal galvojo apie paliaubas tai 
sričiai. 

Ordinas kalbėjo ir galvojo apie paliaubas, o kad lietu- 
viai būtų dėl to palankesni, tuo tarpu Ordinas pasirūpino 
apiplėšti tą lietuvių dalį, kuri turėjo įeiti į paliaubų sritį — 
Palenkę. 

Šitą šalį baisiai išnaikino Balgos komtūras: VIIL3 jis 
įžengė į Rusią prie Nuro upės, ištuštino Brastą, Kamencą. 
Dalis kariuomenės žygiavo į Dargukainą, Melniką, paskui 
traukė prie Bugo. Išnaikino Bielską, kur rado gyventojus 
nepersergėtus, apgulė Brastą, Melniką, paskui traukė į Gar- 
dino žemę, kur paėmė daugybę žmonių į nelaisvę, užgrobė 
galvijų -. 

Neseniai apie paliaubas buvo užsiminęs Ordinui Kęs- 
tutis, apie tat Prūsuose ką tik kalbėjo Skirgėla Jagėlos var- 
du, rodos, kita prasme. Jagėlai rūpėjo kaip tik Kęstučio su- 
silpninimas. Galbūt Palenkės apiplėšimas buvo daromas 
Skirgėlai bei Jagėlai pritariant. 





" Paszkiewicz, Krewo, p. 77—83. 
š Wigand, p. 105* (S. R. Pr., II, p. 596). 
B Ten pat, p. 1033 (S. R. Pr., II, p. 593-—594). 

Ir rudenį tiktai išjojo į Lietuvą didelis Ordino delegatų 
būrys derėtis dėl paliaubų. Galbūt, kad iš anksto per kvies- 
lius perspėjo Lietuvos viešpačius, jog pas juos vyksta Ordi- 
no taikos delegatai. 

Tarp pasiųstųjų delegatų pasižymėjo Hohenstein, gal 
jis aniems ir vadovavo. Tai buvo senas Kęstučio pažįstamas, 
dažnai kovojo, kartais asmeniškai susieidavo tartis dėl pa- 
liaubų ar belaisvių pasikeitimo. Neseniai dar labiau susipa- 
žino: jis pasidarė Kęstučio kūmu krikštijant jo dukterį, prieš 
kelerius metus nutekėjusią į Mozūrus:. 

Su Hohensteinu buvo dar keletas įtakingų asmenų 





2 Kęstučio duktė Danutė apie 1376 m. ištekėjo į Mozūrus už Jonu- 
šo; per krikštą ji priėmė Onos vardą (Balzer, Genealogija Piastow, p. 469). 
Kūmu buvo G. v. Hohenstein, tuomet buvęs Osterodės komtūras. 

* Kokie asmenys vyko į Trakus, kronikininkų teikiamos žinios 
neaiškios ir net prieštaraujančios. 

a) Wigand sako, kad pasiųsta: Brandenburgo komtūras Hohens- 
tein, Diršuvos vaitas Lichtenbergas, vertėju buvo T. Survila. (Wigan-i, 
p. 116. — S. R. Pr., II, p. 604). | 

b) Annalista Thorunensis sako, jog paliaubas 10 m. padarė G. v. 
Hohensteinas, Branderburgo komtūras. Kitų vardų jis visai neinini. 

c) Posilge nurodo daugiau asmenų, būtent: 1) R. v. Elnė; — di- 
dysis komtūras; 2) K. v. Hattenstein — didysis maršalas; 3) Ditrich v. 
Elner — Balgos komtūras; 4) G. v. Hohenstein — Brandenkurgo kom- 
tūras. Tikrai jie tuo laiku buvo šitais valdininkais. Ar e visi vyko? 
Teks paabejoti. 

Veikiau reikės patikėti Wigandųu; jo žinios atrodo patikimiausios. 
Buvo pasiųsti, be abejo, keli žmonės, bent du; jie keliavo su vertėju. 
Hohensteinas buvo žinomas Kęstučiui, jo kūmas, taigi lengviau susi- 
tarti. Diršuvos vaitas — tik ano palydovas, jo draugas. 

Jeigu tikėsime Posilge, tai keliavo du vyriausieji Ordino valdinin- 
kai (ministeriai — vidaus ir karo), taigi delegacijai jie vadovautų, jie 
kalbėtų ir veiktų. Vargu Ordinui būtų patogu dėl paliaubų vienai sri- 
čiai siųsti du vyriausius savo žmones ir per juos perduoti laišką ne paties 
didžiojo magistro, o kiek mažesnio rango ir įtakos vyr. valdininko. 

Be abejo, su tais 2 delegatais buvo gerokai palydovų: patogiau 
keliauti ir saugiau. 

Ordino pasiuntiniai atvyko į Trakus pas Kęstutį, kaip 
buvo sutarta. Ten svečių laukė Kęstutis ir Jagėla; pas juos 
buvo susiėję kiti lietuvių kunigaikščiai. Vis dėlto pirmoje 
vietoje buvo Kęstutis, jis šeimininkavo; jis senesnis, Ordino 
žmonės — jo pažįstami, nes jam ne kartą kovose ir derybo- 
se teko susieiti su jais. 

Su Vokiečių ordino atstovais buvo atvykęs vertėju vie- 
nas lietuvis — Tomas Survila. Ir jį priėmė. 

Kęstutis pasveikino savo senus pažįstamus, tarp jų kū- 
mą Hohensteiną. 

Jis paklausė: kūmai, ko atvykote? O tas atsakė jam ir 
Jagėlai: Norėtume geruoju gyventi, jeigu galėtumėt, ir 
Tamsta karaliau, ir Tamstos dėdė, susitarti su Ordinu, kad 
paleistų belaisvius, susikalbėtumėt su Varmijos vyskupu ir 
Osterodės bei Ortelsburgo pavietais. 

Žinoma, ne tuoj derėjosi ir tarėsi, kaip kronikininkas 
rašo. 

Svečius vaišino, kalbėjosi draugiškai, paskui perėjo prie 
tikrojo reikalo. 

Po to abi šalys susitarė, padarė paliaubas 10 metų vie- 
nai Lietuvos sričiai ir vienai gretimai esamai vokiečių val- 
domai žemei. 

Pasirašė 1379 m. rugsėjo mėn. 29 dieną. 

„Delegatai iš Trakų nuvyko į Vilnių, ten išbuvo tris die- 
nas ir tris naktis, slapta tarėsi su karalium Jagėla ir grįžo į 
Prūsus““. Taip rašo vokiečių kronikininkas. 

Galbūt Jagėla, jau kviesdamas didžiojo magistro atsto- 
vus tartis Trakuose, norėjo po to asmeniškai susiderėti kito- 
je vietoje, Vilniuje, dėl Kęstučio. 





2 Wigand, p. 116 (S. R. Pr., II, p. 604—605). 

Be abejo, tada, nuvykę į Vilnių, vokiečiai įteikė Jagėlai 
ir jo motinai didžiojo magistro dovanas ir laišką ir tarėsi 
toliau, jau be Kęstučio. 


TRAKŲ SUTARTIES TIKSLAS 


Abi šalis vargino mažasis karas, pasienio susidūrimai. 
Viena ir kita šalis norėjo turėti ramybės bent kokioje vieno- 
je srityje, tuomet kitose galėtų pulti, kitas — gintis, geriau 
pasiruošę. 

Ordino būklė buvo sunki: gaudamas mažiau pagalbos 
iš Europos, kas kartą labiau turėjo gyventi iš savęs. Dabar 
teko susirūpinti, kaip sustiprėti ūkiškai, kad gautų naudos 
iš tų žemės plotų, kuriuos iki šiol įsigijo. Jau jis negali vilioti 
naujų kolonistų, negali daryti išlaidų jiems įkurdinti; visas 
gaunamas pajamas įdėdavo į karą prieš Lietuvą. Naujas tur- 
tas — ką pasigrobė Lietuvoje, nauji žmonės — tie, kuriuos 
pagavo Lietuvoje ir pasodino dvaruose ir ūkiuose. Bet ir 
Kęstučio puldinėjimai trukdydavo šitą darbą. Norint katast- 
rofos išvengti, reikėjo Ordinui bent kiek atsikvėpti. Taigi 
abi pusės norėjo ilgos taikos ar laikinų, bet ilgesnių paliau- 
bų. | 
Pasirinko abeji pietų dalį: Lietuvos pusėje — Palenkę, 
Ordino pusėje — Mozūrų ir Sudūvų žemes. 

Ordinas ką tik buvo apiplėšęs ir apnaikinęs Palenkę, ne 
greitai ji teatsigaus, nebus reikalo beiti, o Kęstutis galės nio- 
koti Mozūrų žemes, kur Ordinas neturėjo pilių, nespėjo dar 
apginti. 

Žinoma, niekam neatėjo į galvą atsižvelgti į anų gyven- 
tojų tikybą ar kalbą, nerūpėjo, ką pasakys kiti. 

Galbūt kiekviena šalis būtų pasirinkusi tą sritį, kurią 
labiau rūpėjo apsaugoti, bet šitai buvo galima tiek, kiek leis 
ar sutiks priešingoji pusė. Taigi abi pusės susitarė, be abejo, 
po ilgų derybų dėl pietų sričių. Kęstučiui bus ramus kelias 
į pietus, į Volynę; Jagėlai platus paliaubų užtvaras apgins 
rusų valdas; Ordinui — apsaugos iki šiol neapsaugotus pie- 
tus, dabar galės ten kolonizuoti, o Nemuno paupys visas 
apsaugotas pilimis, tai Ordinas galės puldinėti svarbiausią 
savo tikslą — Žemaičius. Kęstutis turėjo sutikti; gal Jagėla, 
Ordino paragintas, sutiko su jo siūlymu dėl šitos srities: Že- 
maičiai ne jo valdomi, tai neturėjo jokio intereso dėl jų spir- 
tis ir apleisti savo valdas. Ir Kęstučiui atrodė tat supranta- 
ma. Turėjo nusileisti. 


TRAKŲ SUTARTIES TURINYS 


Šitoji sutartis surašyta vokiškai, abi šalys gavo po vie- 
ną jos tekstą su prikabintais priešingos pusės antspaudais. 

Tekste smulkiai surašytos paliaubų sąlygos, nurodyti 
plotai, kuriuos anos liečia. 


2 Užsiliko tekstas vokiečių kalba, tačiau buvo nuomonių, kad pir- 
mykštė kalba — ne vokiečių, kad tik vėliau buvo išversta į ją. 

Galvojo šitaip. Kadangi liko neaiškumų skaitant dabar užsilikusį 
sutarties tekstą, tai kilo klausimas, iš kur tat atsirado? Danilovič tą 
klausimą iškėlė ir į jį davė tokį atsakymą: iš pradžių surašė rusų kalba, 
o paskui išvertė į vokiečių kalbą, tik ką tas vertinimas buvęs blogas, 
dėl to ir atsirado painumų tekste. 

Vargu su tuo bus galima sutikti. 

Ordino viršūnės, bent delegatai, turbūt nemokėjo rusiškai nebu- 
vo atsitikimų, kad Ordinas būtų susirašinėjęs rusiškai. 

Veikiausiai besiderėdami Trakuose kalbėjosi lietuviškai. Jeigu pa- 
tys delegatai nemokėjo lietuviškai, tai jie turėjo pasiėmę vertėją Sur- 

Ne visas žemes liečia paliaubos, o tik jų dalį. 

1. Tarp kai kurių Jagėlos ir Kęstučio žemių iš vienos 
pusės ir Ordino žemių, iš kitos pusės, nustatoma paliaubos 
10 metų. 

Lietuvos pusėje yra dvi nelygios dalys: a) rusų že- 
mės — Vilkaviškis (Rytų), Suražas, Dargukainas (Drohic- 
zyn), Kamencas, Melnikas, Bielskas, Brasta (Lietuvos) ir jų 
pavietai; b) lietuvių — Gardino žemė. 

Ordino pusėje: a) Osterode, Ortolsburg — Ordino val- 
dos; b) Allenstein, Seburg, Gunlauke — Varmės vyskupo 
valdos. 

2. Nurodytų sričių (apimtų paliaubomis) žmonės gali 
būti pašaukti į karą prieš kitas priešo žemes, bet šitose vie- 
tose negali būti jokio karo veiksmo per 10 metų — užpuo- 
limai, plėšimai, kariavimai, naikinimas, taigi nei didysis, nei 
mažasis karas. 

3. Kiekviena šalis naudojasi savo giria. Rusų žemės gy- 
ventojai naudojasi visa giria, prieš juos esamąja, o Gardino 
žemei nustatyta tokia siena žiemiuose: į rytus nuo Perlamo 
(Przelom) prie Nemuno, į pietus iš ten į Vilkaviškio (Rytų) 
pusę, nuo čia į vakarus, į Prūsų pusę 6 mylios. Jie gali ten 
medžioti, žvejoti, statyti būdas. Tas pats pridera gyvento- 
jams ir Prūsų pusėje. Pasieniuose gali statyti naujus sodžius, 
pilis, nes ten bus taika. 


vilą. Jis, be abejo, vertė kalbas ir raštus iš vokiečių į lietuvių kalbą, 
surašė galutinai vokiškai. Tarp lietuvių, dalyvavusių derybose ar dir- 
busių jos raštinėje, buvo mokančių vokiškai — ir kalbėti, ir rašyti. 

Užsiliko tos sutarties tekstas, kurį buvo davę vokiečiams lietuviai, 
bet greitai žuvo prasidėjus suirutėms raštas, duotas vokiečių lietu- 
viams. Be abejo, ir jis buvo rašytas vokiškai. 

Metai ir dienos — skaičiuojama krikščioniškąja era, kaip ir pir- 
miau paprastai buvo vartojama. 

Jeigu žmogus, kilęs iš taikiosios srities, būdamas sve- 
čiuose pateks į nelaisvę, tai išperkamas savo vyrų. 

Tomis taikiomis šalimis negali eiti kariuomenė. Jeigu gi 
pasitaikytų eiti pro pasienio sodžius ir kariai padarytų žalos 
žmonėms, galvijams, javams, troboms, tai tos šalies valdo- 
vas pats turi surašyti, kiek žalos padaryta, ir gaus iš priešin- 
gos pusės atlyginimą. Už užmuštus žmones užmokama pri- 
deramoji vyrė. 

Taigi pirmą sykį taip aiškiai nustatyta taikios srities sie- 
nos ir paliaubų sąlygos 


SUTARTIES DALYVIAI 


Pirmoje vietoje sutarties pradžioje stovi Jagėla, vyriau- 
siasis Lietuvos kunigaikštis, greta jo — jo brolis Lengvėnas, 
paskui eina Kęstutis, Trakų kunigaikštis, ir jo sūnus Vytau- 
tas. 

Sutarties gale eina liudininkai — Jagėlos bajorai, taip 
pat Kęstučio bajorai. Prie rašto prikabinti 4 antspaudai -. 

Prie sutarties teksto, kurį davė Ordinas, prikabino Knip- 
rodės antspaudą, gal dar buvo vyresniųjų valdininkų. 

Žinoma, delegatai prikabino tuos antspaudus Trakuo- 
se, su savimi atsivežę . 





“ Čionai duota tik santrauka. Tekstas pilnas: Raczyniska, p. 53— 
55; Voigt, Codex, III, p. 180—182; Baczko, II, p. 231—233 (iš kopijos); 
Danilowicz iš jo teksto išvertė lenkiškai (Skarbiec, I, p. 228—229). Prie- 
de Trakų sutarties tekstas. 

5 Užsiliko tik trys: Jagėlos, Kęstučio, Lengvėno (Gumovski, Piec- 
zecie, „Aten. W.“, VII, p. 703). 

26 Šitas tekstas neužsiliko: jis žuvo per greitai prasidėjusias Lietu- 
voje suirutes. 

SLAPTOS JAGĖLOS DERYBOS VILNIUJE (1379) 


Ordino delegatai, paviešėję kelias dienas Trakuose, pa- 
sirašę paliaubas, vyko į svečius pas Jagėlą — pareiškė norą 
ji aplankyti jo paties pilyje jo garbingą motiną, nes juk vie- 
ną iš jų šeimos Skirgėlą buvo pažinoję ir taip maloniai pri- 
siminę, norėtų ir daugiau tos šeimos narių pažinti. Taip bent 
viešai jie kalbėjo. 

Nuvykę į Vilnių, svečiai įteikė dovanas, atsilygindami 
už aną dovaną, įteiktą Skirgėlos. Jis įteikė jiems mažmo- 
žį — balną, o į Vilnių atsivežė taip pat mažmožį, naujai 
įvestą vartoti — valgomuosius peilius. Julijonai — 2, Jagė- 
lai — 1. Svarbiausias dalykas, kurį ištraukė iš kišenės — tai 
buvo iš Ordino laiškas Jagėlai ir jo motinai. Tą laišką, be 
abejo, įteikė vėliau, kai pasiliko vieni kalbėtis, be liudinin- 
kų, tarp ištikimų draugų, o gal tik savųjų. Turbūt čia buvo 
ir ką tik pasidavęs Jagėlos svainis Vaidila. 

Laiškas — tai atsakymas ir tolesnė kalbų su Skirgėla 
tąsa. Be laiško, žodžiu galėjo daugiau pasakyti ir, žinoma, 
ilgai kalbėjosi. 

Vilniuje dabar vedė naujas derybas — vieni, be Kęstu- 
čio. Kalbėjosi apie tai, ką darys su Kęstučiu po to, ką padarė 
su juo Trakuose. 

Žinoma, nieko nesakė nė Kęstučiui <...> apie tai, ką 
kalbėjo Vilniuje. 

Ordino vadai parašė laišką Julijonai — Jagėlos ir Skir- 
gėlos motinai; bet tai buvo tik formalumas; turinys buvo 
skirtas Jagėlai. 

Tas laiškas pradedamas nuo Skirgėlos kelionės aprašy- 
mo. Viešint jam Prūsuose, juo rūpinosi didysis magistras. 
Pabuvęs išvyko toliau į vestuves, iš kur dar sykį laišku pasa- 

kė ačiū magistrui. Būdamas Prūsuose, žadėjo apsikrikštyti. 
Toliau laiške pereinama prie Kęstučio, nors ir vardo nemi- 
ni, pasakojama, ką jis norįs daryti: esąs tai pasiutęs šuo, 
ketinąs sukurti Lietuvos karalystę ir norįs pats vienas ją val- 
dyti, o Jagėlą rengiasi pašalinti. Taigi jis yra abiejų priešas 
(Ordino ir Jagėlos). Dėl to motina privalo žiūrėti sūnų liki- 
mo, Skirgėla savo apsilankymu buvo padaręs gerą pradžią. 

Smulkiau apie tuos dalykus rašoma laiške, papasakos 
Ordino pasiuntiniai, kuriais galima pasitikėti. Jie atiduos ši- 
tą laišką ir kalbės „mūsų ir didžiojo magistro vardu“, papa- 
sakos ir tai, ką sunku raštu rašyti. 

Laiško pabaigoje sako ačiū už prisųstą dovanų balną, o 
nuo savęs siunčia naują išradimą — jai du valgomuosius 
peilius“, Jagėlai — vieną. 

Vilniuje Ordino atstovas rado tinkamą dirvą: kiekviena 
pusė jautė, jog Kęstutis — bendras jų priešas, kad reikia 
susitarti, būti išvien, bet reikia dar apgalvoti katras sau, ką 
gali duoti, to turi reikalauti iš kitos pusės. Ordino delegatai 
matė, ką jautė Jagėla Kęstučiui, ką pasiryžęs daryti. Čia tik 
tyrinėjo pamatus, o statys ant jų vėliau, atsižvelgiant į ap- 
linkybes. 

Ordino delegatai susipažino su moraline Jagėlos verty- 
be, matė išsigandusį, įnirtusį žmogų, iš pasalų tykojantį pul- 
ti savo dėdę, vaidmainiaujantį, neturintį drąsos viešai pasi- 
rodyti. 

Naudingas jis buvo Ordinui, bet pasitikėti jo žodžiu ne- 
galima. 

Greitai po to Jagėla vėl slapta susitarė su Livonijos or- 
dinu Rygoje. 

* Literatūroje sakoma „šaukštus“, lotynų kalba „exltellus“ reiškia 


peilį, o ne šaukštą. 
* Lucas David, VII, p. 155—157. 

RYGOS SUTARTIS (1380.11.27) 


Polocke atsisėdęs, Andrius iš ten pradėjo kovą prieš sa- 
vo jaunesnįjį brolį Jagėlą, reikšdamas pretenzijas į Lietuvos 
sostą . Andrių palaikė Livonijos ordinas, kuris gavo terito- 
rinių pažadų, ir Maskva. Jagėlai reikėjo išardyti tą sąjungą, 
tada Polocką jisai atiduotų savo artimam Skirgėlai. 1379/ 
80 m. žiemą Jagėla pradėjo derėtis su Livonijos ordinu. Jis 
reikalavo, kad Andriaus nepalaikytų, kad Polocką pripažin- 
tų jo valda ir jam tenai netrukdytų įsigalėti. 

Livonijos magistras tam reikalui buvo pasiuntęs brolį 
Herrmanną. Galbūt derėjosi Vilniuje. Be abejo, kas nors bu- 
vo nujojęs į Rygą. Galų gale susitarė ir pasirašė paliaubas. 
Derėjosi vienas Jagėla, tarėsi slapta nuo Kęstučio, nes visa 
sutartis buvo nukreipta prieš jį. 

Paliaubos sudarytos trumpam laikui, pustrečiam mėne- 
siui (1380.II.27 — V.13). Jos liečia, iš vienos pusės, Jagėlos 
žemes ir Polocko sritį, iš kitos — Livoniją ir Kuršą. 

Nesusipratimui išvengti įsakmiai nurodyta, kokios že- 
mės neįeina į Jagėlos žemes: visos žemės, kurias valdo Kęs- 
tutis ir jo šalininkai bei vasalai, be to, dar Žemaičiai. 

Per tą paliaubų laiką negali pulti nei žengti jokia ka- 
riuomenė, raita ir pėsčioji, negalima ten vesti mažojo karo 
nė plėšikauti 

Laikas paliauboms neilgas, bet svarbu buvo apsilpninti 
Andrių bent trumpam laikui, atitraukus nuo jo Livonijos 
ordiną, o Maskva, būdama toli, viena negalėjo rimtos pa- 
galbos duoti, nes prieš ją Jagėla buvo suradęs kitą ginklą — 
totorius. 


> Zr. aukščiau. 


238 


Jagėla visa tat padarė slapta nuo Kęstučio, jam nieko 
nepranešė, kad paliaubas padaręs, nes jos sudarytos ir prieš 
Kęstutį — buvo galima pulti visas jo valdas, jo visų sūnų 
valdas, kurie ėjo su juo, galima pulti ir Žemaičius. 

Kas dalyvavo derybose dėl paliaubų, nėra tikrų žinių. 
Liko įtarimas, kad daugiausia čia pasidarbavęs Vaidila. 

Paliaubos buvo trumpos, nes, joms pasibaigus, sudary- 
ta didesnė, stipresnė sutartis tarp viso Ordino žemių (Prūsų 
ir Livonijos) ir Jagėlos valdų, nukreipta taip pat prieš Kęs- 
tutį, Daudiškės laukuose. 


SLAPTOJI DAUDIŠKĖS SUTARTIS (1380) 


Iki šiol sudarytos su vokiečiais sutartys buvo tik dalis 
Jagėlos sugalvotojo plano: nušalinti Kęstutį, atidavus dalį 
Lietuvos žemių vokiečiams, vienam įsigalėti kitoje, dides- 
nėje Lietuvos dalyje. Nesvarbu, ar jis pats sugalvojo, ar Or- 
dinas įkvėpė tą mintį. 

Derybos, slapta pradėtos ar tik užsimintos Vilniuje, to- 
liau buvo tęsiamos su Livonijos ordinu, pagaliau įgijo aiš- 
kias formas derantis su Prūsų ordinu. Jagėla susižinodavo 
su juo per atskirus žmones, galbūt tuo tarpininku buvo Vai- 
dila. Dirva susitarimui buvo parengta pirmiau — Skirgėla 
darbavosi, paskui pats Jagėla veikė. Jie turėjo bendrą su vo- 
kiečiais priešą — Kęstutį. Jagėlai nebrangūs buvo Lietuvos 
vakarai (vertingi atrodė rytai), Ordinui kaip tik jie rūpėjo, 
taigi susikalbėti galėjo. 

0 Tekstas: Bunge, III, p. 362, Nr. 1152; Prochaska (Upadek Kiejstu- 


ta, p. 565) duoda geresnį tekstą, nes paėmė iš užsilikusio Ordino teks- 
to, originalo. 

Taikos sutartis, jos sąlygos tiek paaiškėjo, jog; gegužės 
mėn. galėjo surašyti raštus. Bet norint tai atlikti, reikia su- 
sieiti abiem pusėms, bet taip, kad Kęstutis nesuprastų. At- 
rodė, kad patogiausia proga bus surengti medžioklę tarp 
Prūsų ir Lietuvos. Susirinkę ten medžios ir linksminsis, o 
tam tikrą valandą numatytoje vietoje, atsiskyrę nuo nerei- 
kalingų žmonių, užbaigs daryti raštus. 

Kvietė į medžioklę didysis magistras Kniprode. 

Kad nebūtų įtarimų, Jagėla pakvies į medžioklę net Vy- 
tautą. Atrodys, kad tai tikra pramoga, kad tenai nieko pikta 
negalvojama prieš Kęstutį ir prieš Lietuvą. 

Pasienyje, girioje, kur dažnai būdavo medžioklės, Dau- 
diškėje, pro kur ėjo keliai ir karo žygiai iš Prūsų į Lietuvą, 
sutartu laiku gegužės mėn. susiėjo aukšti Ordino ponai ir 
Jagėla su dideliu savo giminių ir draugų būriu. 

Daudiškė buvo tarp dviejų valdų, girioje, kuri niekam 
nepriklausė, kur niekas negyveno, net dėl jų nekildavo gin- 
čų, pereinamoje vietoje. 

Nuo Vokiečių ordino atvyko: didysis komtūras, didysis 
špitolninkas (jis kartu buvo ir Elbingos komtūras), Diršavos 
(Tčevo) vaitas ir kiti. 

Vienas iš tokių, Diršavos vaitas, dalyvavo derybose Tra- 
kuose ir Vilniuje, taigi Jagėlos pažįstamas, visi kiti — nauji 
žmonės, bent Jagėlai. 

Jagėlos pusėje buvo: Jonas, Algimanto sūnus, Vaidila ir 
kiti, o Kęstučio akims suklaidinti — Vytautas“. 

Tikrai jie medžiojo, po medžioklės puotavo. Pirmą ir 
trečią dieną vaišino Ordinas, karališkai priėmė svečius, o 








1 Wigand, p. 115 (S. R. Pr., II, p. 604). 

prieš tai medžiojo, antrą ir ketvirtą; penktą dieną išsiskirstė 
katras sau. 

Galbūt taip pat atsakė vaišėmis Jagėla“. Iš viso medžio- 
jo ir ir vaišinosi 4 dienas. 

Sutarties tekstai galėjo būti paruošti iš anksto, bet galė- 
jo būti pagaminti vietoje. Antspaudus paruošė čia pat ar 
buvo atsivežę pergamintus, tik čia prikabino. 

Kad nekiltų ginčas, kas Daudiškėje šeimininkas, o kas 
svečias, lygiomis ir pakaitomis pas kits kitą svečiavosi. 

Protarpiais, kai tikrieji medžiotojai girioje buvo užsiė- 
mę darbu, politikai, atsiskyrę nuo kitų, baigė savo slaptąsias 
sutartis. 

Šitoji taika turėjo būti amžina. Tai pirmoji sutartis tarp 
Ordino ir pagonių. Jagėla pasižada didžiajam magistrui bei 
jo įpėdiniams ir visam Ordinui (Prūsuose ir Livonijoje) tai--- 
ką ir saugumą amžiniems laikams. Žemės, priklausančios 
tiesiogiai Jagėlai ir priderančios Ordinui, tarp savęs nebeka- 
riaus, kits kitam žalos nebedarys. Bet šitai neliečia Kęstučio 
žemių. Todėl jeigu Ordinas išeis į karą prieš Kęstutį, arba jo 
sūnus, o Jagėla, prisilaikant ikišiolinių santykių, turėtų atei- 
ti jam į pagalbą ar pats, ar jo žmogus, tai jis šitą darys dėl 
akių, į kovą nestos ir žalos nedarys. Jeigu Ordino kariai, 
užpuolę Kęstučio žemes, netyčia įeitų į Jagėlos žemes, jose 
pridarytų žalos, paimtų žmones, tai belaisvius grąžins be 
išpirkimo. Bet norėdami tai paslėpti, nuduos, kai išperka 
belaisvius“. 

Jagėla pavadintas vyriausiuoju Lietuvos karaliumi. 

Žemaičiai šioje sutartyje neminimi, taigi jie, kaip matyti 
iš tolesnių vokiečių žygių, įėjo į Kęstučio valdas. 





3 Wigand, mūsų šaltinis tyli, galima tik spėti. 

Palenkė ir Gardino žemė taip pat nepaminėta, bet jos 
turėjo būti neliestos, nes jas saugojo pernykštės Trakų pa- 
liaubos. 

Šita sutartis apsaugo dalį Jagėlos valdų (dalį lietuvių ir 
lenkų). Taigi vokiečiams pulti palikti Žemaičiai ir kitos lie- 
tuvių žemės. 

O Jagėla visai nepuldinės Ordino žemių. Taigi į kovą 
galės stoti Ordinas ir vienas Kęstutis, kurio užnugaryje ty- 
kos Jagėla. 

Jagėla galės dabar ramiai eiti į rytus, vakarai jo nebelaikys. 

Jagėla ir didieji magistrai smulkiai apgalvojo planą, kaip 
jie susitars prieš Kęstutį ir kaip visa tai nuo jo paslėps. O, 
pasirodo, greitai Kęstutis vis tiek sužinojo ir, kas nuosta- 
biausia, — iš vieno paties Ordino vadų. 

Daudiškėje pasižymėjo veiklumu lietuvių pusėje naujas 
žmogus — Vaidila, todėl reikia su juo bent kiek susipažinti. 


. 


VAIDILA 


Algirdui mirus, Vaidilos vardas dažnai pradėjo būti mi- 
nimas, ypač po to, kai Jagėla pradėjo derėtis su vokiečiais; 
judrus, apsukrus, mokąs slaptai veikti. 

Jis iškilo dar Algirdo laikais, Jagėlai valdant įėjo į šeimą: 
1379 m. vedė jo seserį Marę. 

Kas jis? Lietuvos metraščiai, gavę žinių iš Vytauto ar jo 


* Sutartis rašyta vokiškai. Tekstą paskelbė: Baczko, II, p. 233; Bun- 
ge, III, Nr. 1153; Raczynski, p. 55—56. Trumpiau: Danitowicz, I, Nr. 
470, p. 231, Boldt, p. 423—426. Liko tos sutarties originalas. Iš antspau- 
dų užsiliko Jagėlos ir Vaidilos (Gumowski, Pieczęcie; Prochaska, Upa- 
dek Kiejstuta, p. 500). 

kiemo, piešia jį tamsiausiais bruožais, daro jį bernu, kiemo 
tarnu, kuo ne vergučiu. Vis tai prasimanymai. Vaidila ki- 
limo buvo bajoras, iškilęs tarnaudamas Algirdui, parodęs 
didelių politinių ir diplomatinių gabumų. 

Jau Algirdas buvo jam davęs valdžios ir turtų, juo pa- 
sitikėjęs; juk jis davė Vaidilai Lydą ir Donbrauną. Jo valdos 
buvo greta Kęstučio, net' jas supo. Žinoma, tai buvo nepa- 
togu abiem: Algirdas stengėsi rinkti savo valdas į vieną, o 
Kęstutis rūpinosi nuo apsupimo išsivaduoti. Vaidila savo 
darbais, matyt, sugebėjo sukelti prieš save Kęstutį“. 

Galbūt jis buvo vienaamžis ar kiek vyresnis už Jagėlą. 
Vaidila susidraugavo su juo, pasidarė nepakeičiamas talki- 
ninkas, jo politikos vykdytojas. Jis buvo Jagėlos atstovu, 
slaptu diplomatu, tarpininku tarp Jagėlos ir vokiečių Livo- 
nijoje, ir Prūsuose. Vaidila mokėjo ten nuvykti ir grįžti Kęs- 
tučio nepastebėtas. 

Galbūt jis buvo tasai Vaidila, kurį vokiečiai užklupo be- 
medžiojant girioje 1375 m. Daudiškėje“. Taip pat Daudiškė- 
je 1380 m. jis medžiojo su Jagėla ir vokiečiais ir darė slaptą 
sutartį, net jis prikabino savo antspaudą, vienintelio paša- 
laičio prikabintą; jų buvo du: Jagėlos ir Vaidilos“; gal jis 
tuomet buvo Jagėlos svainis. 

Negalėjo jis būti tas pats Vaitelis ar Vaidila, kuris buvo 
gavęs iš Ordino dubą lėną apie Ragainę“. 





* Liet. metr., p. 73. 

* Paszkiewicz, Krewo, p. 114—115. 

* Wigand, 86“ (S. R. Pr., II, p. 576). 

* Sutartyje jis neminimas, bet galima jo vardą išskaityti užsiliku- 
siame antspaude (Prochaska, Upadek, p. 500). 

3 Taip tarė: Voigt, Geschichte, V, p. 351. 

Per stiprus bajoras, turįs Lydą ir kitas pilis, kad šitas 
Vaidila galėtų iš Ordino prašyti sklypo prie Ragainės. Turė- 
jo būti kitas žmogus, turįs panašiai skambančią pavardę. 

Suprantama, kodėl Vaidilos taip nekentė Kęstutis. 

Gal jis buvo naujos Jagėlos politikos kūrėjas? 


PO DAUDIŠKĖS SUTARTIES 


Jagėla tarė, kad dabar, susidėjus su Vokiečių ordinu, jis 
bus viską pasiekęs — ir valdžią, ir ramumą vakaruose. Ši- 
toje sutartyje jis pavadintas vyriausiuoju Lietuvos viešpa- 
čiu: jis pats to norėjo, Ordinas sutiko. 

Apsaugojęs savo tikrąsias valdas Trakų ir Daudiškės su- 
tartimis, Jagėla galėjo dabar trauktis į rytus, į rusų žemes, 
kurios jam buvo brangesnės už lietuvių. Susidėjęs su toto- 
riais, jis ėjo prieš Maskvą; manė ją dabar nugalėsiąs. Ir čia 
nesisekė: nespėjo (tyčia ar netyčia) susijungti su totoriais, o 
čia Maskva juos sumušė prie Dono (1380.IX.9). Jagėla, nu- 
siminęs, kad nepasisekė, tuščiomis turėjo traukti atgal. 

Ordinui liko priešai Lietuvos pusėje vienas Kęstutis ir 
jo vaikai, nes Jagėla su lietuvių ar rusų jėgomis kovose ne- 
padės. 

Dabar jie galėjo ruoštis savo tikslui — užimti Žemai- 
čius ir žemes, priklausančias Trakams. 

1380 m. slaptojoje Daudiškės sutartyje Žemaičiai nebu- 
vo pažymėti, prieš kelis mėnesius Rygos paliaubose jie aiš- 
kiai paminėti. Rygos sutartyje Žemaičiai stovi greta Kęstu- 
čio žemių, o Daudiškėje — nutylima. Be abejo, abi pusės 
tarė, kad Žemaičiai — Kęstučio, ne Jagėlos: visos Jagėlos 

žemės apsaugotos nuo karo, visos Kęstučio — ne. Praktiš- 
kai Vokiečių ordinas parodė, kieno valdžioje yra Žemaičiai: 
Ordinas puldinėjo Žemaičius, o jie gindamiesi ar užpulda- 
mi Ordino valdas eina išvien su Kęstučiu, ir prireikus jo 
klauso. Jagėla gi tylėjo, nieko nesakė, kad puola Žemai- 
čius — nedraudė, nesakė, kad pagal sutartį jų pulti nega- 
lima, nes Žemaičius Jagėla nelaikė savo valda“. 

Padarius paliaubas ir taiką su Jagėla, šiek tiek pasikeitė 
Ordino viršūnėse asmeninis santykis: apie Jagėlą ten kalba 
su pagarba, betgi yra atsargūs, juo nepasitiki, o Kęstutis lai- 
komas amžinu jų priešu, ir jam Ordino žmonės kalbose ir 
laiškuose nešykštauja piktų žodžių ir baisių pavadinimų. 


KĘSTUČIO IR ORDINO KOVOS (1381) 


Ramu buvo 1380 m. Jagėla išėjo kariauti į rytus prieš 
Maskvą — totoriams padėti, o Vokiečių ordinas rimtai ruo- 
šėsi pulti, telkė didesnes jėgas, kad tikrai įsivyrautų. 

Kęstutis laukė vokiečių puolimo, nes tai buvo įprasta. 
Jis, teisybė, jau buvo girdėjęs, kas dėjosi Daudiškėje, bet 
nebuvo tikras, ar žinios nėra klaidingos, dar reikia patik- 
tinti. 

1381 m. pradžioje Ordinas pasiruošęs galėjo pulti Kęs- 
tučio valdas. Vasario mėn. didelės Ordino jėgos su didžiau- 
siais vadais (didysis komtūras, didysis maršalas ir kiti), ge- 
rai ginkluotos, su patrankomis išėjo į Lietuvą. Arti Strėvos 


* Kolankowski be jokio pagrindo stengiasi įtikinti, kad priklausė 
Jagėlai, ne kurie iš mūsiškių juo tikėjo. 

upės žiočių perėjo Nemuną, aptuštino artimas sritis, pasi- 
suko į Naujapilę. Pirmą sykį trumpame žygyje apgulė pilį, 
ją paėmė ir sugriovė: dabar galėjo tat padaryti, ko pirmiau 
nebūdavo, nes turėjo šaunamų patrankų. Iš apylinkės pri- 
sirinko gerokai belaisvių. Grįždama Ordino kariuomenė su- 
degino ir Darsūniškio pilį, kurią jos įgula, jausdama esanti 
silpna gintis, pati ką tik buvo apleidusi . 

Skyrium nuo didžiosios kariuomenės iš Ragainės jos 
komtūras buvo išėjęs pakariauti, paplėšikauti į Žemaičius. 
Jis siautėjo tarp Dubysos ir Nevėžio“. 

Į Žemaičius atėjo dar iš Livonijos jos magistras; jis nio- 
kojo apie Medininkus. Bet jam taip lengvai nesisekė, jam 
priešinosi, dėl to jis pats vietoje naudos turėjo nuostolių. 

Kai vokiečiai su grobiu traukė namo, Žemaičiai, patys 
pasiruošę pulti Prūsus, eidami netikėtai užklupo anuos, at- 
ėmė pabalnotus arklius, pririštus krūmuose. Vokiečiai bėg- 
dami pėsti turėjo palikti ir dalį grobio. 

Ragainės komtūras, pasisekus vieną sykį, vėl grįžo, žy- 
giavo jau kitoje vietoje; jau pasirodė Paneriuose, buvo ne- 
toli Kauno . 

Kęstutis savo ruožtu puldinėjo Ordino valdas: vasarą 
buvo pasiekęs Įsručio apylinkę. Pakeliui buvo apsistojęs gi- 
rioje prie Daudiškės. Tuo tarpu iš čia pasiuntė pirmyn vie- 
ną savo vadą Grandę su 40 vyrų, užpuolė Tamavos sritį, 
vos 10 žmonių pagavo, visi kiti išbėgiojo. Vienas vietinis 
žmogus, Lapas, kuris buvo lietuviams parodęs kelią, paaiš- 
kino, jog niekas dar nežino apie Kęstučio atvykimą, taigi 


* Jeigu neminėsime Kauno 1362 m., kurį ėmė 4 savaites. 

* Wigand, p. 100* ir III (S. R. Pr., II, p. 599—602); Boldt, p. 427. 
* Wigand, p. 116*. 

3 Ten pat, p. 117 (S. R. Pr., II, p. 605). 

* Wigand 117 (Bold, 429). 

žmonės likę vietoje, o Ordino kariai neateis ginti. Tai ir pra- 
dėjo naikinti Įsručio apylinkę; užmušė pasipainiojusį vieną 
Ordino brolį. Greitai pajuto vokiečiai, kad atvyko lietuviai, 
susirinko gintis. Tuomet lietuviai pasitraukė su grobiu“. 

Kai vokiečiai puolė Lietuvą, kai Kęstutis nuo jų gynėsi 
ar juos puolė, Jagėla nesijudino, į karą nesikišo. 

Kęstutis jau įsitikino, kad teisybę pasakė jo velionis kū- 
mas, įspėdamas dėl Jagėlos. Savo įtarimus Kęstutis pasakė 
sūnui Vytautui. Tas nepatikėjo ir tėvą atkalbinėjo, kad ir jis 
netikėtų, nes Jagėla — jo draugas, jam būtų apie derybas 
su vokiečiais pasakęs. Kęstutis nutilo, bet Jagėlos darbus ste- 
bėjo. 

Vėliau labiau įsitikino, kad jam pasakė teisybę. 

Iš slaptos sutarties buvo matyti, kad paliaubos lietė tik 
vieną Kęstučio valdų dalį, kitas buvo leista puldinėti. Šitai 
darė ir Ordinas, ir Kęstutis, nežinodamas apie sutartį. 

Bene 1380 m. pradžioje Kęstutis pranešė į Ragainę, kad 
lauktų svečių, o iš tikrųjų buvo sumanęs apvalyti Panemu- 
nės pilis nuo vokiečių; norėjo pradėti nuo Bavarų pilies. 

Jis išsiuntė Vytautą pasižvalgyti. Vytautas, būdamas 
tarp Marienburgo ir Bavarų pilies, pamatė Nemuno pilies 
tarnautoją su 6 vitingais, sustabdė, išklausinėjo. Vyresnysis 
buvo sklepininkas. Paklausė: kur einą? — Tas atsakė: į Ba- 
varus. Kiek ten žmonių? — Pasakysiu teisybę: maža yra 
sveikų brolių, 6 pasiuntė į Ragainę maisto parsivežti, dėl to 
tenai yra mažai žmonių. Vytautas pranešė tėvui, o šis Jagė- 
lai. Tas nėjo, o pasiuntė brolį Kaributą. Kęstutis apgulė Ba- 
varų pilį. Iš trijų pusių ją apsiautė, užpylė griovius, jau ke- 
tino deginti pilį. Įgula matė, kad neišsilaikys, net kai ką pa- 
tys padegė. Kai kurie gynėsi, su jais abu vyresnieji. Apgu- 


* Wigand, 109 (S. R. Pr., II, p. 596), Boldt, 429/430. 


247 


limas tęsėsi 5 dienas. Tada įgula susitarė dėl pasidavimo 
sąlygų. Tuo tarpu Ragainės komtūras, nieko nežinodamas 
apie apgulimą, buvo išsiruošęs į žygį ir pasiuntė 2 vitingus 
pasižvalgyti. Tie atplaukė, pamatė daug raitų apie pilį, grį- 
žo į Ragainę, davė žinią komtūrui. Šis atvyko į pagalbą. Lie- 
tuviai, pamatę daug vokiečių, pasitraukė, į kovą nestojo“ ' 
Kęstučiui dar neatėjo į galvą, ką jam pradėjo daryti Jagėla, 
kad jis padeda vokiečiams. 


POLOCKO MAIŠTAS 


Skirgėla, grįžęs iš Europos, vyko į į Polocką, kur jį pasky- 
rė Jagėla vietoj pabėgusio Andriaus“. 

Tačiau neilgai ten išbuvo. Lietuvos prestižas dėl Jagėlos 
politikos visai sumažėjo: juk jis susidėjo su totoriais, o juos 
nugalėjo Maskva. Ten pabėgo Andrius, kurstė polockiečius 
prieš Jagėlą ir jo pastatytąjį kunigaikštį. Jeigu ištiktų kova 
tarp Maskvos ir Lietuvos, tai joje nukentėtų ir Polockas. To- 
dėl šitam miestui atrodė, kad geriau dėtis su stipresniu, su 
Maskva. Juk tam ir buvo priėmę Skirgėlą, kad jis apgintų 
Polocką nuo galimų priešų. 

Skirgėla buvo artimas vokiečiams, o su jais polockiečiai 


* Ten pat, p. 118 (S. R. Py., II, p. 606—607); Voigt (V, p. 360—362), 
žinoma, nepagrįstai kaltina Jagėlą išdavyste, prikaišioja norą apgauti 
komtūrą. Jis elgėsi pagal susitarimą: nudavė, jog einąs pagalbon. 
(Boldt, p. 431—432). 

* Galbūt Skirgėla jau 1380 m. pradžioje buvo Polocke, kai Jagėla 
derėjosi su Livonijos magistru dėl paliaubų. Rygos paliaubos apėmė 
ne tik vieno Jagėlos valdas, bet ir Polocko sritį (taip spėja Boldt, p. 
433). Atrodo, Skirgėla galėjo atsirasti ir vėliau, po Rygos paliaubų, bet 
prieš Dono kautynes (1380.IX.8). Gal atsisėdo Polocke Livonijos ordi- 
no padedamas (taip sako Boldt, p. 415, 416, 433). 

gyveno piktuoju, taigi savo kunigaikščiu pasitikėti negalė- 
jo. Dėl to Skirgėla jiems buvo nepatogus kunigaikštis. Be 
abejo, daug prisidėjo prie kiršinimo Andriaus šalininkai vie- 
toje, kurstomi iš šalies. 

Visi painumai baigėsi tuo, kad polockiečiai pasodino 
Skirgėlą ant žirgo ir išvijo , sakydami, kad nenori lietuvio 
kunigaikščio“ 

Jagėla davė Skirgėlai didelę kariuomenę, visą, kurią tu- 
rėjo, nes manė, kad dabar joks pavojus negresia: Kęstutis 
užimtas kovomis su vokiečiais, be to, nieko nežino, kas slap- 
tai sutarta su vokiečiais, ir jo nepajudins. 

Skirgėlai gi atrodė, kad tos kariuomenės bus per maža 
ar jį bus neištikima. Jis pasiuntė kvieslius į Livoniją prašyda- 
mas, kad jam padėtų užkariauti Polocką. Už pagalbą žadėjo 
duoti žemės plotą“. Ir jis tikrai davė žemės piliai statyti 


1 Wigand, p. 119 (S. R. Pr., II, p. 607), Ann. Tor. ir kiti (S. R. Pr., 
III, p. 116—117). Bonnel, Chronographie, p. 165, 198—199 (nurodytieji 
jo metraščiai). 

* Wigand sako (p. 119 — S. R. Pr., II, p. 607), kad polockiečiai 
nenorį pagonio, lyg tikybiniais sumetimais jam priešinosi. Bet Born- 
bach (Prūsų kronikininkas istorikas XVI a. iškeičia tą vietą į „lietuvio“ 
(S. R. Pr., II, p. 608). 

Atrodo, pagonio sąvoka gana įvairi: Wigand čia pat (p. 119 — S. 
R. Pr., II, p. 607) ir pačius polockiečius vadina pagonimis; jie buvo 
graikų tikybos. Taigi polockiečiams lėmė ne tikyba, o tai, koks kuni- 
gaikštis geriau užtikrins saugumą — lietuvis ar maskvėnas. Tuo tarpu 
vokiečių pavojus jiems atrodė didesnis. Todėl Skirgėla, kuris dėjosi su 
vokiečiais, buvo nenaudingas. 

* Taigi reikia atmesti prof. Jonyno nuomonę, jog Livonijos ordino 
ėjimas į talką Skirgėlai buvęs „provokacija“, jis neprivalėjęs: juk Skir- 
gėla pats paprašė pagalbos ir pasiklė žemės plotą (Jogaila, Dovid. su- 
tart. Liet. encikl. VII). 

5! Duotojoje žemėje Livonijos ordinas grįždamas pasistatė pilį, tik 
iš Wigando (vertime) negalima suprasti, kurioje vietoje ji buvo (Wi- 
gand, p. 119). 

Stiprūs buvo Polocko mūrai; Skirgėla ir Livonijos ordi- 
nas pradėjo apgulimą, bet paimti negalėjo. Pradėjo rugpjū- 
čio 10, apgulę laikė 14 savaičių. 

Polockiečiai paprašė Naugardą pagalbos, nurodydami, 
kad jų ta pati tikyba. Naugardas karinės pagalbos nedavė, 
o tik diplomatinę: per savo pasiuntinį prašė Jagėlos ne- 
skriausti Polocko“. 

Nesisiūlė nė Maskva su savo pagalba. 

Ir miestas gynėsi vienas. Buvo kalbų, kad miestas pasi- 
duotų Livonijos magistrui, tik ne Skirgėlai““. Gal norėdami 
sąjungininkus sukiršyti, polockiečiai taip kalbėjo. 

Apgulimas užsitęsė 14 savaičių, o Polocko mūrų paimti 
negalima. 

Staiga atėjo žinia, kad Vilniuje įvyko perversmas, kad 
Jagėla atstatytas, kad valdo Kęstutis, kad viskas virto kitaip, 
einama prieš vokiečius. 


PERVERSMAS VILNIUJE (1381) 


Vasarą vokiečiai baisiai niokojo Lietuvą, Jagėla tylėjo ir 
nesijudino, o, vasarai baigiantis, jis išvien ėjo su vokiečiais, 
apguldamas Polocką. 

Dabar Kęstutis vis labiau įsitikino, kad Jagėla eina iš- 
vien su Ordinu, kad vis dėlto teisybę sakė jo velionis kū- 
mas. 

Lietuvių kariuomenės nebuvo namie, ji visa išėjo Po- 
locko imti, taigi būtų patogus laikas Jagėlą pulti ir jį nuša- 
linti, kaip kadaise jis buvo padaręs Jaunučiui. 





* Bonnel, p. 165 (Jo metraščiai). 
3 S. R. Pr., III, p. 116—117 (Taip rašė vokiečių kronikos, vargu 
Polockas to tikrai norėjo). 

Kęstutis vėl pasikvietė Vytautą ir vėl jam ėmė kalbėti 
apie Jagėlos darbus: „Jagėla dabar atidavė seserį už Vaidi- 
los. Vokiečiai man pasisakė, kad Jagėla susitarė su jais prieš 
mus. O dabar trečia — su kuo mes kariaujame? Su vokie- 
čiais, o anie užkariauja Polocką. Iš to matyti, kad jie išvien 
su vokiečiais visiškai stojo prieš mus““. 

Ir dabar atsakė Vytautas: dar vis netikiu. Ir negaišda- 
mas išvyko į savo valdas Palenkėje — į Dargukainą (Dro- 
hiszyn)“. 

Kęstučiui ir dabar teko vienam spręsti sunkiausią užda- 
vinį. Jautė, kad Jagėla susimokė ant jo galvos, kad nori pra- 
žudyti Lietuvą, o sūnus netiki, vis dar abejoja, todėl nenori 
su juo eiti. Bet laukti ilgiau nebegalima, pasiryžo pats vie- 
nas padaryti perversmą. Visa tai reikia rengti atsargiai, veik- 
ti greitai, kad nei Jagėla, nei vokiečiai nepajustų. Jagėla sė- 
dėjo Vilniuje ir jį saugojo maža įgula. Skirgėla greitai galės 
grįžti nuo Polocko, taigi reikia skubiai veikti. 

Spalio mėn. Kęstutis su savo kariuomene buvo prie 
Medininkų (Žemaičiuose). Ten jis paleido gandus, kad eisi- 
ąs ar tai į Prūsus (į Bartus), ar tai į Lenkus. Iš pradžių jis 
tikrai ėjo į Prūsų pusę, perėjo Nemuną. Įsibrovė į Prūsus, 
staiga pasuko atgal, perėjo Nemuną, traukė Vilniaus link. 
Vokiečiai, susirūpinę savo krašto gynimu, nebūtų ėję pagal- 
bon, o Jagėla, išgirdęs, kad Kęstutis išėjo į Prūsus, ramiai 
sėdės Vilniuje“. 

5 Liet. metr., p. 73, 221—222. 

5 Ten pat, p. 73, 222. 

* Istorinėje literatūroje yra kilęs ginčas dėl šito žygio, ar buvo 
Kęstutis Osterodėje (S. R. Pr., II, p. 608—609). 

Pagrindinis šaltinis — Wigand, p. 120 (vertimas). Tenai pasakyta, 
kad „sudegė senoji ir naujoji pilis 19/20.X naktį. Tie, kurie naudojosi 


Wigando originalu, sako nuo savęs, kad Kęstutis sudeginęs ją (Born- 
bach, Schutz). 

Ir tikrai ramiai, be pasipriešinimo Kęstutis užėmė Vil- 
nių, pagavo Jagėlą, jo brolius, motiną Julijoną. Pilyje rado 
skrynią, kur buvo sudėti diplomatiniai aktai. Ėmė juos var- 
tyti ir tarp jų užtiko 1379 m. Rygos ir 1380 m. gegužės 31 d. 
Daudiškės sutartis — išdavystės aktus prieš Lietuvą ir Kęs- 
tutį. 

Kęstutis, radęs šituos raštus (Daudiškės ir Rygos sutar- 
tis), iškėlęs juos ėmė rodyti visiems, kas ten buvo. 

Tuojau jis sušaukė Lietuvos didikus, pasiskelbė di- 
džiuoju Lietuvos kunigaikščiu, pareikalavo iš visų, kad jam 
prisiektų. Didesnieji apšlakstė save gyvulių krauju“. 

Kęstutis, užėmęs Vilnių, skubiai davė žinią Vytautui į 
Dargukainį. Kvieslys jau pakelyje Gardine sutiko Vytautą, 
apie viską papasakojo, Vytautas parskubėjo į Vilnių. 

Kęstutis pasakė atvykusiam Vytautui: „Tu manim neti- 
kėjai, o še tie raštai, kuriuos surašė prieš mane, bet Dievas 
sergėjo. Aš didžiajam kunigaikščiui Jagėlai nieko nepada- 
riau, neliečiau nei jo lobių, nei bandų, o jie patys nėra pas 
mane nelaisvėje, tik mažos sargybos saugomi. Jam duodu 
jo tėviškę — Vitebską bei Krėvą ir visus miestus, ką tėvas 
turėjo, visa tai atiduodu, nieko iš to neimu. Šitai padariau, 
žiūrėdamas savo galvos, pajutęs, kad prieš mane pikta su- 
manė.““. 

Jagėla nežinojo, ką jam padarys Kęstutis, gal už išdavi- 





Boldt teisingai netikėjo, kad tokį tolimą žygį į Osterodę galėtų 
atlikti, nuo Osterodės iki Vilniaus 50 mylių tiesiai. Be to, Kęstučiui 
rūpėję Vilnius, būtų užtekę trumpai negiliai užsukti į Prūsus (p. 435). 

Be to, pagal Trakų sutartį (1379) Osterodės sritis įtraukta į taikos 
plotą. Kęstutis savo sutarčių laikėsi, nenorėtų gundyti Ordino, kad po 
jo tuojau skubėtų. 

7 Voigt, Codex, VL, p. 2/3 (sk. II). 

5 Taip rašo Liet. metraščiai, p. 74 (Žinoma, žodžius „Dievas sergė- 
jo“ vienuolis metraštininkas nuo savęs pridėjo). 

mą lieps nužudyti; buvo vis saugojamas. Galbūt Kęstutis, 
vis laukdamas Vytauto, iš karto nebuvo pasakęs, ką skirs 
Jagėlai. Laukė Vytauto ir Jagėla, apsidžiaugė, kai Vytautas 
atvyko, jau nurimo. Ir lengvai išsisuko Jagėla. 

Ir tikrai švelnus buvo Kęstučio pasielgimas su Lietuvos 
išdaviku. Matyt, čia paveikė Algirdo atminimas, kuris pave- 
dė jį globoti, ar savo šeimos garbės laikymasis, gal nenorėjo 
vidaus kovų, manydamas, kad taip jį lengviau nuramins. Ir 
Jaunutis kadaise nurimo. Juk Kęstutis ir su savo priešais 
vokiečiais buvo švelnus, laikėsi ir ten priimtų karžygio tai- 
syklių. Be abejonės, nereikia manyti, kad Kęstučio akyse Ja- 
gėlos kaltės visai nebuvo arba buvo maža, juk ten ėjo apie 
Kęstučio bei Lietuvos laisvę ir gyvybę“. 

Po to, kai atvyko Vytautas ir Kęstutis su juo viską ap- 
tarė. Jagėla sužinojo apie savo likimą. Jisai nebebus didžiuo- 
ju Lietuvos kunigaikščiu, o turės prisiekti jau Kęstučiui kaip 
savo siuzerenui . 

„Ir didysis kunigaikštis Jagėla prisiekė savo dėdei Kęs- 
tučiui ir kunigaikščiui Vytautui, kad niekuomet prieš jį neis 
ir visur klausys valdžios““ . Gavęs vasalo ir ištikimybės prie- 
saiką, Kęstutis paleido Jagėlą, motiną ir brolius, visus juos 
išsiuntė į Krėvą, o iš ten Vytautas nulydėjo į Vitebską. 

Sunkiau buvo Vaidilai, kuris dažnai jodinėjo su žinio- 
mis ir tarpininkavo tarp Jagėlos ir Ordino. 

Dar nebuvo paleidę Vaidilos, nes Kęstutis laikė jį di- 
džiausiu viso blogio kaltininku. Bet vėliau, norėdamas 
santaikos šeimoje, ir jį paleido. 





* Taip mano prof. Jonynas (Jogaila, p. 268). Tai jo minčiai paremti 
nerandame įrodymų. Iš švelnumo daro kaltės stoką. 

“0 Manau, kad savo sprendimą dėl Jagėlos Kęstutis padarė pasi- 
taręs su Vytautu, nors metraščiai jį įdeda į Kęstučio žodžius Vytautui. 

“| „Dux vero Jagello per nimium ex hilaratus de adventu ducis 
Wytowti fidem dat (Liet. metr., p. 74, 86; Origo, p. 222). 

KĘSTUTIS — LIETUVOS DIDYSIS KUNIGAIKŠTIS 


Užbaigęs su Jagėla, Kęstutis nusiuntė du pasiuntinius 
prie Polocko: vieną — į Lietuvos kariuomenę, kitą — į Po- 
locko miestą, pranešti apie įvykusias permainas. 

Miestas apsidžiaugęs sutiko pripažinti Kęstučio virše- 
nybę. Lietuvos kariuomenė, gavusi paliepimą nutraukti ap- 
gulimą, patenkinta traukėsi atgal, buvo nuvargusi, kariauti 
nebegalėjo, be abejo, jai nepatiko ir sąjungininkai vokiečiai. 
Polockiečiai laimingai pabaigė kovą, o Skirgėla taip ir nejėjo 
pas juos. Skirgėla į Lietuvą eiti negalėjo, turėjo eiti pas vo- 
kiečius. Nedidelė jo draugė liko ištikima Skirgėlai, taigi su 
juo buvo per maža jėgos, kad bent ką nuveiktų. Vokiečiai 
ėjo namo, į Livoniją, taigi su jais traukė ir Skirgėla. "Lietuvos 
kariuomenė grįžo į Vilnių, pripažino Kęstutį. Turbūt tada 
grįžo Andrius į Polocką. 

Ramiai, be kraujo praliejimo įvyko 1381 m. perversmas. 

Šita visa (Vilniaus paėmimas) įvyko lapkričio 1 d. (ar 
lapkričio pradžioje). 

Dabar Kęstutis turėjo nusistatyti, kur jis eis, su kuo ko- 
vos, kas yra didžiausias Lietuvos priešas — Maskva ar Or- 
dinas? 

Rodos, Kęstutis liovėsi veržtis į rytus, į rusų gyvenamas 
žemes ir nutarė, kad yra svarbesnis dalykas apsaugoti ir ap- 
ginti lietuvių gyvenamus plotus. Dėl to į rytus mažai žiūrė- 
jo, gal net susitarė su Maskva ar apsiėjo be susitarimo, nes 
Maskva, turinti savo rūpesčių su totoriais pietuose, į vaka- 
rus, į Lietuvos pusę nežiūrėjo, buvo patenkinta, kad ten 
ramu ir jos nejudina . | 

Matyt, kitaip ir būti negalėjo: Žemaičiai, padėję Kęstu- 

* Paszkiewicz, Krewo, p. 110; Kolankowski (I, p. 20) sutinka su ta 
mintimi, bet ji silpnai paremta. 

čiui padaryti perversmą, jį iškėlę į sostą, pirmiausia parei- 
kalavo, kad jiems užtikrintų saugumą — apgintų nuo Vo- 
kiečių ordino. Taigi Kęstutis didžiausiu Lietuvos priešu lai- 
kė Ordiną. Be abejo, tas perversmas buvo didelis smūgis 
Ordinui. vietoj palankaus jiems Jagėlos, kuris Žemaičius ati- 
davė vokiečiams plėšti ir nukariauti, Lietuvos centre atsira- 
do Kęstutis, kuris Žemaičius gynė, su jais išvien ėjo, buvo 
jų kunigaikštis. 
Ir Ordinas tuoj pajuto permainą. 


KĘSTUČIO KOVOS SU ORDINU 


Abi pusės, vokiečiai ir lietuviai, ruošėsi rimtai, didelei 
kovai. 

Kęstutis pradėjo pirmas: nelaukdamas vokiečių puoli- 
mo, 1382 m. sausio mėn. iš Naujapilio surengė žygį į Prū- 
sus. Jis traukė link Vėluvos, Tepliavos, Auktolitų, išnaikino 
apylinkes, pridarė žalos, išsivedė daug žmonių (apie 500). 

Jis puolė netikėtai, todėl tiek daug žalos galėjo pridary- 
ti. Greitai žinios apie užpuolimą pasiekė Ordino pilis; jo 
vadai surinko karių, pradėjo vytis. Lietuviai, pajutę, jog ve- 
jasi, pasuko atgal. 

Bet čionai, Prūsuose, lietuviai išgirdo, jog vokiečiai ren- 
gia žygį į Lietuvą. Dėl to skubiai grįžę galėjo įspėti, jog vo- 
kiečiai ruošiasi pulti. Kad nepatektų į lietuvių spąstus, mar- 
šalas liepė saviesiems sustoti ir toliau nebesivyti . 

Vokiečiai tikrai su didelėmis jėgomis rengėsi pulti lietu- 
vius. 


8 Wigand, p. 112 (S, R. Pr., II, p. 602—603), Detmar, Posilge (S. R. 
Pr., III, p. 118—119). 

Kaip paprastai, taip ir dabar buvo daroma mažų žyge- 
lių garsiems svečiams karu palinksminti. Kartais jie gerai 
pavykdavo, kartais ne. 

Tikrą, didelį žygį vokiečiai pradėjo vasario mėn. Numa- 
tė pasiekti Trakus ir juos nukariauti. 21 d. vokiečiai įžengė 
į Lietuvą. Menka buvo šito žygio klotis, nes visur užtikdavo 
žmones pasergėtus, matė su turtu subėgusius į pilis. Lietu- 
viai visur laukė vokiečių ateinant, buvo pasirengę gintis. 
Taigi į Trakus eiti buvo sunku. Dalis vokiečių staiga pasuko 
į Šalčininkus. Ir čia žmonės buvo pasergėti. Vokiečiai tušti- 
no, plėšikavo, naikino, ką pagriebdami. Darė tat kokias 10 
dienų. Bet prasidėjo atlydys, patvino upės. Be to, sunku 
pasidarė su pašaru, nėra kuo arklių šerti. Vokiečiai nutarė 
trauktis. Kęstutis išsiuntė Vytautą, kad, užėjęs vokiečiams 
iš užpakalio prie Nemuno ties Perlamu, užpultų grįžtančius 
vokiečius, bet greitai atšaukė jį atgal, nes gavo žinių, kad 
keliolika vokiečių karių saugoja sandėlius ir kelius. Vis dėl- 
to grįždamas iš sulaikyto žygio, Vytautas netikėtai susidūrė 
su vokiečių būreliu, kuris ieškojo kaimuose pašaro ir plėši- 
kavo. Juos užpuolė grįžtančius su grobiu į stovyklą. Vytau- 
tas staiga juos užpuolė, nugalėjo ir paėmė į nelaisvę. Vokie- 
čių didysis maršalas išgirdęs apie užpuolimą, ėmė vytis, da- 
lį savųjų atmušė, bet paimtųjų vadų negalėjo atmušti, jų 
neprisivijo. 

Galbūt norėdamas sudaryti kitokius santykius su Ordi- 
nu, Kęstutis vėliau paleido suimtuosius“. 

Neilgai trukus po to Kęstutis surengė kitą žygį į vokie- 
čių pilis Žemaičių žemėje; norėdamas atimti Jurbarką, tokią 





“ Wigand; p. 113, 121; 124. (S. R. Pr. III, p. 603; 609, 611—612); 
Ann Tor. (S. R. Pr. III, 118—119), 

svarbią Žemaičiams pilį; kuri kaip rakštis buvo įlindusi 
jiems. Balandžio mėnesį, po Velykų, Kęstutis nusileido Ne- 
munu su patrankomis. Tik vos pernai pirmą sykį su jomis 
buvo pasirodę vokiečiai; o šiemet jas turėjo ir Kęstutis. 

Jis apgulė pilį. Priemiestį vokiečiai spėjo sudeginti. Gal 
be įgulos buvo atėję pagalbon daugiau kariuomenės, kad 
paimti pilį nepavyko. Puolimus atmušė. 

Tada Kęstutis pradėjo su vokiečiais derybas dėl paliau- 
bų, norėdamas atitraukti nuo Jagėlos. Matyt, tuo laiku Kęs- 
tutis paleido vyresniuosius vokiečių karius, neseniai paim- 
tus į nelaisvę. Bet nesusitaikė, taigi nepavyko jų atitraukti 
nuo Jagėlos“. 


JAGĖLOS SĄMOKSLAS 


Jagėla, būdamas Vitebske, neketino tenkintis savo pa- 
dėtimi; norėjo grįžti į senąją vietą, į Vilnių. Žmonių, kurie 
buvo nepatenkinti Kęstučiu, buvo ir daugiau, reikėjo tik 
juos suburti į vieną, parengti bendrą planą ir imti veikti 
Kęstučiui nuversti. 

Juo nepatenkintas buvo Vokiečių ordinas; jis sutiktų 
viską padaryti, kad grįžtų jiems patogus Jagėla. Buvo nepa- 
tenkinti Jagėlos broliai, kurie buvo nustumti į šalį; pagaliau 
atsirado ir vietos gyventojų, kuriems nepatiko įvykęs pakei- 
timas. Jie taip pat norėtų Jagėlos grįžimo. Tai buvo dalis 
Vilniaus miestiečių; daugiausia svetimieji — vokiečiai. 


S Wigand, p. 125 (S. R. Pr., p. 11, 613). 

ORDINAS 


Ordino žemėje dabar buvo Skirgėla. Jis tenai ieškojo 
pagalbos ruošiant sąmokslą; ir lengva buvo jos rasti. Ordi- 
nui buvo ne vis tiek, kas Lietuvą valdys — Kęstutis ar Ja- 
gėla. Jagėla atidavė lietuvių žemes, ypač žemaičių, Kęstutis 
gi visu savo smarkumu puolė vokiečius, nesiliovė kariauti, 
brovėsi į vakarus, rėmėsi lietuviais, kuriuos Ordinas norėtų 
pavergti. Dėl to Ordinas padės visiems, kurie eis prieš Kęs- 
tutį. 


JAGĖLOS BROLIAI 


Negavęs Polocko, pabėgęs iš Lietuvos, besislapstąs pas 
Ordiną Skirgėla norėtų grįžti namo, įgyti valdžią, o šitai ga- 
lima tik pašalinus Kęstutį. Ir dirbo siekdamas tikslo pasislė- 
pęs pas Ordiną. 

Kitas brolis, Kaributas, energingas ir apsukrus žmogus, 
buvo dabar rytuose. Jis laikėsi išvien su Jagėla, žinojo jo 
planus. 1381 m., kai jis, Jagėlos pasiųstas, turėjo padėti Kęs- 
tučiui kovoti su vokiečiais imant Bavarpilį, būti jis buvo, bet 
nekariavo ir reikalingos pagalbos neteikė. Be abejo, daryda- 
mas 1381 m. rudenį (XLI) perversmą, Kęstutis ir jį buvo lie- 
pęs suimti; Kęstučio paleistas, Kaributas grįžo į savo Sie- 
versko žemes, kurias pirmiau, be abejo, buvo gavęs iš Jagė- 
los. O tai buvo stiprios valdos, turtingos, galėjo pristatyti 
nemaža karių. 

Liko dar veikti ir Jagėlos svainis Vaidila. Tuomet Kęstu- 
tis, be abejo, buvo jį paleidęs, dovanojo kaltes, gal net buvo 
grįžęs į vieną jam duotąjį dvarą. Dabar ir jis subruzdo slap- 
ta veikti. 

VILNIAUS MiESTIEČIAI 


Jau seniai, nuo Gedimino laikų, Vilniuje buvo susispie- 
tę pirklių; kaip ir visur bent geroka dalis jų buvo svetimša- 
liai — vokiečiai ir rusai. Vieni palaikė gyvus prekybos ry- 
šius su Ryga ir per ją su užsieniu, kiti — su rusais į Poloc- 
ko, Pleskuvos ir Naugardo pusę. Vokiečiai, daugiausia iš | 
Rygos, stengėsi išplėsti savo prekybą toliau į pietus per Pa- 
lenkę į Volynę ir toliau, kur besivaržydami susidurtų su To- 
rūnės ir Breslavos pirkliais. Jiems, be abejo, naudinga palai- 
kyti Lietuvoje tą viešpatį, kuris rems vokiečius ir geruoju su 
jais gyvens, nes dėl blogų santykių su anais pirmiausia pir- 
kliai nukentėdavo savo turtu ir asmeniškai. 

Kęstutis, nušalinęs Jagėlą, nelietė jo šalininkų ar nekrei- 
pė į juos dėmesio, nesirūpino tuo, ką darys jam artimi ar 
turintys iš jo naudos žmonės. Teisybė, Kęstutis nedavė vo- 
kiečiams tų privilegijų, kurias jie turėjo Jagėlai valdant“. 

Pradėjus Skirgėlai veikti Livonijoje ir Prūsuose, Rygos 
politikai tuoj užmezgė ryšius su Vilniaus vokiečiais ir per 
juos organizavo sąmokslą Jagėlai grąžinti. Be abejo, Vilniaus 
pirkliai buvo tie tarpininkai tarp Vilniaus gyventojų ir Jagė- 
los, jie su matomomis prekėmis vežiojo žinias iš Vilniaus į 
Rygą. Gali būti, kad mažai ar visai neprisidėdavo prie to 
darbo rusų pirkliai. 

Tarp Vilniaus vokiečių pirklių išgarsėjo Hannike (Hanu- 
lo), kilęs iš Rygos. Matyt, jis buvo vokiečių pirklių priešaky- 
je“. Vilniuje jis padėjo organizuoti sąmokslą prieš Kęstutį. 


“ Vėliau vokiečiai sugalvojo tokį aiškinimą: Kęstutis buvęs žiaurus 
su jais, todėl dėl to ir sukilę (S. R. Pr., III, p. 602 — Alt. Hohm.-Chronik). 
“7 Vėliau, Jagėlai įsigalėjus, jis aukštai pakilo — turtais, įtaka. Bū- 
davo Jagėlos įgaliotiniu, pasiuntiniu, liudininiku. Persikėlė su juo į 
Lenkiją, neliko Lietuvoje pas Vytautą ( Semkowicz, Hanul, p. 1—20) . 

SĄMOKSLAS (1382) 


Jagėla ir jo draugai bei šalininkai parengė veikimo planą. 

Vėlyvą 1382 m. pavasarį tolimame Sieverske sujudo Ka- 
ributas: jis paskelbė, jog nepripažįsta Kęstučio, nemokės jam 
duoklės ir jo neklausys. Kęstutis manė, kad tai vieno nera- 
maus Kaributo išsišokimas, kad paskui jį eis totoriai, kad 
per ten jie brausis į Lietuvą. Jis nepastebėjo niekur, kad bū- 
tų kas slapta taręsis, net iš vokiečių nebuvo atėję blogų ži- 
nių. Dėl to pasiryžo pats eiti į tolimus rytus. Jis netikėjo, 
kad Jagėla, ką tik prisiekęs, ką nors bloga prieš jį būtų su- 
manęs, tai ir jį pašaukė į kovą Kaributo malšinti. Jagėla ne- 
atėjo, bet ir dabar Kęstutis nieko bloga nelaukė, vis dar ti- 
kėjo jo priesaika. Taigi Jagėla liko užnugaryje. Tik Kęstutis 
įtarė, kad atnaujino savo veiklą Vaidila, todėl liepė pagauti 
Vaidilą ir pakarti. Išeidamas į rytus prieš Kaributą, Kęstutis 
pavedė Vytautui Vilnių ginti. 

Kęstutis išėjo į karą gegužės mėnesį, bet 25 d. jo ten 
nebuvo. Tai buvo tolima kelionė. Dabar ilgam laikui išvilio- 
jo Kęstutį iš Vilniaus. Vytautas taip pat greitai išvyko į Tra- 
kus ar į Gardiną. Gal ir jam surado būtiną reikalą išvykti, 
gal ten reikėjo ką nors saugoti ir žiūrėti. 

Tada pradėjo sąmokslą vykdyti Vilniaus miestiečiai, Ha- 
nulio vedami, birželio 12 dieną. Neva ieškodami nusidėjė- 
lio, pasislėpusio pilyje, jie įsiveržė į ją, išmušė mažutę įgulą 
ir įsitvirtino pilyje. 

Gal kelyje į Sieversko žemes Kęstutis, išgirdęs apie per- 
versmą, pasuko atgal, bet čia prisistatė Kaributas, kovėsi, 
stabdė, puolimais pešiojo ariergardą. Bet vargu ar buvo di- 
delių kovų. Gal dar totoriai padėjo Kaributui 


*8 Semkowicz, Hanul, p. 1—20; Paszkiewicz, Krewo, p. 197—200; 
Metr., p. 74; S. R. Pr., III, p. 122; Kuczyūski, Tiemie, p. 207—209. 

Jagėla už kelių dienų skubiai atvyko į Vilnių su savo 
kariugmene ir stipriai užėmė pilį. 


KOVOS SU JAGĖLA 


Jagėlai užėmus Vilnių, po kelių dienų po to atvyko Vy- 
turbūt buvo atsivedęs su savim geroką karių būrį, rusų iš 
Vitebsko, jam neabejotinai ištikimų. 

Matydamas, kad pilis Jagėlos užimta ir stipriai saugoja- 
ma, Vytautas skubiai ėjo į Trakus. Ten už stiprių mūrų bu- 
vo saugiau“, ten buvo Kęstučio lobiai sukrauti, taigi ten pa- 
sislėpė su šeima. 

Jagėla nutarė eiti Trakų imti. 

Žinios apie naują perversmą Vilniuje pasiekė Prūsus. 
Didysis rnaršalas tuoj pranešė apie tai didžiajam magistrui 
ir jis paprašė padėti Jagėlai, nes reikia jį palaikyti, o kova 
bus neišvengiama. Didysis magistras, pasitaręs su vadais, 


* Wigand (p. 123, 126 — S. R. Pr., II, p. 611, 613) sako apie kru- 
vinas kovas ties Vilniaus pilimi, pasakoja du sykius apie tą patį. Jis 
nurodo žuvusiųjų skaičių; vieną sykį per abi puses kritę per 1000, kitą 
sykį — po 300, taigi per abu 600. 

Šituo nereikia tikėti. Apie tas kovas ties Vilniumi lietuviški met- 
raščiai tyli. Neįmanoma, kad galėjo įvykti kautynės: arba vieni išėjo iš 
pilies ir puolė Vytautą, bet tam nebuvo reikalo, nes už Vilniaus mūrų 
saugiau; arba Vytautas buvo apgulęs, tai darbas be naudos, neturint 
patrankų, tik savųjų jėgų žudymas, ypač kai reikėjo jas telkti. 

Todėl reikia manyti, kad Wigand supainiojo su vėlesniais įvykiais 
ties Vilniumi. 

Jonynas, Smolka (p. 146) ir kiti tiki, kad tos kautynės yra buvu- 
sios, Boldt teisingai sako, kad jų nebuvo (p. 441). 

pasiuntė gana gausią kariuomenę, gerai ginkluotą, su pa- 
trankomis 

Eidami į Trakus, vokiečiai pakeliui naikino Kęstučio že- 
mę: jo dabar nėra, grįžęs iš jų negaus pagalbos, dėl to Žiau- 
riai naikino viską. 

Netoli Kauno užtiko stiprią Eigulių pilį. Įgulą sudarė 
40 vyrų. Pilį paėmė ir sudegino, įgulą išmušė, nors ir buvo 
pasidavusi, paliko gyvus ir paėmė į nelaisvę tik du bajorus, 
nes iš jų galima gauti išpirką. Iš ten pro Rumšiškes, per 
Strėvą skubėjo į Trakus. Trečią dieną vokiečiai apsistojo prie 
didelio Galvės ežero. 

Vytautas pamatė pavojų didėjant: Jagėla eina nuo Vil- 
niaus, iš vakarų atėjo vokiečiai, reikia sutelkti daugiau karo 
jėgų. Su Žmona ir motina pasiėmęs kiek galėjo lobių, pabė- 
go į Gardiną, ten skubiai rinko karių. Iš ten pranešė Kęstu- 
čiui apie viską, kas įvyko, kviesdamas grįžti atgal. 

Jagėla buvo bepradedąs apgulti Trakų pilį, bet netikėtai 
pamatė ateinančius vokiečius. Jis nustebo, ko jie atėjo: jo 
draugai ar priešai? Pats pripratęs suktai elgtis, tikėjosi to 
paties iš vokiečių. Abejodamas nuo pilies aukštumų nusilei- 
do į lygumą ir laukė, kas bus. Atrodo, neilgai tesvyravo. 
Maršalo kviesliai pranešė Jagėlai, jog atėjo draugai jam pa- 
gelbėti. Apsidžiaugė Jagėlos žmonės, pamatę draugus, pasi- 
darė ramesni. 

Jagėla, dabar neabejodamas, kad kas puls iš užpakalio, 
vėl galėjo grįžti prie Trakų mūrų. 

Savo ruožtu prasidėjo derybos tarp didžiojo maršalo ir 
Jagėlos dėl bendro veikimo sąlygų. Abi šalys norėjo sau pa- 


"0 Wigand, p. 123, 126 (S. R. Pr., II, p. 611, 613-614). 

" Smolka mano, kad tai buvo Ariogala; tą patį sako prof. Jonynas 
(Jagėla, p. 524—525). Juk buvo stipri Eigulių pilis, pakeliui į Trakus. 

Kronikininkai skiria Eigulius nuo Ariogalos. 

imti Trakus. Maršalas pareikalavo atiduoti Trakus jam „Or- 
dino ir visos krikščionybės labui“. Jagėla su tuo nesutiko. 
Reikėjo tarpininkui Skirgėlai parodyti daug apsukrumo, kad 
įtikintų, jog sunku bus paimti Trakus Ordinui, vis tiek ne- 
įveiks jų išlaikyti. Be to, kilo įtarimas, kad Trakų įgula gali 
susidėti su Jagėla ir nusigręžti prieš Ordiną, taigi jo padėtis 
gali pasidaryti sunki. Dėl to maršalas Trakų išsižadėjo. Ke- 
lias dienas vyko tos derybos. Galų gale susitarė liepos 6 ir 
surašė sutartį Bražuolės kaime. 

Suderėjo iš vienos pusės didieji Ordino vadai, iš kitos 
pusės — Jagėla ir Skirgėla su motina ir kitais vaikais. Pa- 
liaubos daromos 2 mėnesiams, iki Šilinės (IX.8). 

Per tą laiką pasižada: Jagėla — nei pulti, nei kariauti, 
Prūsų ir Livonijos ordinas — tą patį Lietuvos, dabar Jagė- 
los, žemėms, be to, nepalaikyti nei Kęstučio, nei jo sūnų, 
nei teikti jiems žinių, nei būti draugais. 

Darė sutartį skubiai, nebuvo kada gaišti, nes galįs pasi- 
rodyti Kęstutis. Todėl daug dalykų paliko aptarti vėliau, bet 
pagrindiniais dalykais tarp savęs buvo susitarę“ Ž 

Dabar reikėjo greičiau paimti pilį, kol neatėjo Kęstutis, 
o pilis stipri, stori ir aukšti jos mūrai; joje nemaža ir gerai 
ginkluota įgula. Smurtu paimti negalima; ilgai apgulimas 
užsitęs, tai sugalvojo kitokį būdą jai paimti — įtikinti įgulą 
geruoju pasiduoti. Įtikinti pabandė Skirgėla. Jis ėmė gąsdin- 


"2 Be abejo, nei motinos, nei vaikų Trakuose nebuvo; jų vardai dėl 
pilnumos ir atsargumo įdėti. 

" Sutarties tekstas priede. 

* Ar buvo dar kita sutartis? Gali būti. Ji galėjo būti daroma ir 
raštų; ar net tik žodžiais aptarta. Turbūt susitarė, kad jie veiks išvien 
prieš Kęstutį; ir apytikriai nustatė, ką Ordinas gaus už šitokią pagalbą; 
nes neilgai trukus nugalėjęs Kęstutį, sudarė Dubysos sutartį, kuria per- 
leido vokiečiams Žemaičius. 

ti vokiečiais: maršalas norįs būtinai paimti Trakus, Kęstučio 
pilį. Ji paėmęs; padarys įgulai tą patį, ką neseniai buvo pa- 
daręs Eiguliuose, išpjaus visus. Todėl geriausia būtų pasi- 
duoti Jagėlai, o su maršalu jau jis susitars. Įgula viso šito 
neišsigando: ji nepasidavė. 

Tuomet nuvyko prie Trakų pilies vokiečių kalbėtojai: 
jie reikalavo tuojau atiduoti pilį, kitaip ją sudeginsią. 

Įgulos vadas atsakė: jie geriau žus, negu pasiduos. Mar- 
šalas šiek tiek nusileido: duoda laiko iki rytojaus pagalvoti, 
tegul pasisako, kam pasiduos, — Ordinui ar Jagėlai, bet 
šiaip tol neatstos, kol nepaims Trakų pilies Ordinui. 

Vėl tarėsi tarp savęs maršalas ir Jagėla. Rytojaus rytą 
prijojo prie mūrų pats maršalas su apsauga; bet atsakymo 
negavo. Jagėla ir Ordinas ėmė nerimauti. Čia vėl pasišoko 
būti tarpininku Skirgėla. Prijojęs prie Trakų pilies, ėmė gąs- 
dinti įgulą vokiečių žiaurumais ir kerštu. Įgula galų gale 
pabūgo. Ji veltui laukė Vytauto gįžtant, o tas vis nėjo pagal- 
bon, tai sutiko pasiduoti Jagėlai. Jie tarė, kad, pasidavę vo- 
kiečiams, gyvi neliks, o jam pasidavę bent gyvybę išgelbės. 
Tačiau sutiko pasiduoti Jagėlai, po to, kai jis pažadėjo leisti 
visiems laisvai išeiti. Liepos 20 d. atsidarė Trakų pilies var- 
tai, taigi praėjo dvi savaitės, kol Jagėla galėjo gauti pilį. Visi 
didėli Kęstučio lobiai atiteko Jagėlai, jis pasisavino juos, nes 
jau maža beturėjo. Pilyje įsitaisė jo įgula. 

Vokiečiai linksmi traukė namo: ilgai buvo užgaišę sve- 
tur, bet apsiėjo be karo, ir jo nebebus nei dabar, nei vėliau, 
dykai gaus daug naujų žemių. 

Maršalas padovanojo Jagėlai bombardas (patrankas), 
grąžino belaisvius . 

O Jagėla apvylė Trakų gynėjus: leido laisvai išeiti, bet 

* Wigand sako visus belaisvius, nors tai turėjo būti lietuviai (p. 
128. — S. R. Pr., IL, p. 617). 

paskui prisakė pakeliui gaudyti, geroką jų skaičių arba išžu- 
dė, arba įkalino, nes per daug buvo ištikimų Kęstučio bajo- 
rų — vis lietuvių. Ordino kariai tam pritarė ir padėjo tą 
darbą dirbti. 

Trakuose Jagėla pasodino Skirgėlą ir davė jam rusų įgu- 

lą . 


KĘSTUTIS PRIE TRAKŲ 


Be Vilniaus, Jagėla dabar turėjo paėmęs Trakus. Ten už- 
grobė visus Kęstučio lobius, suėmė žymiausius bajorus. Vo- 
kiečiai grįžo namo, gal pirmą sykį Lietuvoje neplėšdami. 
Kitaip, ir dar neseniai, buvo pasielgęs Kęstutis: jis nepaėmė 
nieko iš Jagėlos turtų. 

Kol paėmė Trakus, Vytautas veikė savo valdose — Gar- 
dine ir Palenkėje, rinkdamas karius į žygį prieš Jagėlą ir 
stiprindamas įgulas pilyse. 

Jau grįžo Kęstutis iš tolimo žygio; dalis jo kariuomenės 
žuvo, kita išsiskirstė pakeliui. Reikėjo čia sudaryti naują ka- 
riuomenę, teko ieškoti talkininkų pas gimines, pas kaimy- 
nus. 

Jis kreipėsi pirmiausia į savo brolį Liubartą Volynėje, 
nes su juo taip ilgai ir tiek kartų buvo sykiu kariavę. Bet jis 
toli, jau atvėso nuo bendrų kovų, be to, pats pateko po 
vengrais. Todėl iš Liubarto nebuvo galima sulaukti pagal- 
bos . 


* Wigand, p. 126, 130, 131 (5. R. Pr., II, ... );) Smolka, K. i J., p. 
146—148; Boldt, p. 442-443; Jonynas, Jogaila, p. 525—528. 

" Nors Wigand mini Liubarto vardą, esą jis atskubėjęs su Vytau- 
tu, tačiau netenka tikėti: galėjo būti kas kitas. Iš Volynės Liubartas 
nesijudino (Wigand, p. 131. — S. R. Pr., II, p. 618). 

Kęstutis laukė pagalbos iš savo naujojo žento Jonušo, 
Mozūrų kunigaikščio neabejodamas, kad jis palaikysiąs. Net 
savo žmoną Birutę išsiuntė į gretimą Mozūrams pilį, į Bras- 
tą (lietuvių). Manė, gal ten bus saugiau, nes tai buvo stipri 
pilis. Jonušas nei pažadų, nei pagalbos nedavė, tuo tarpu 
tylomis ruošėsi pulti Kęstučio žemes. Vytautas liko Gardi- 
ne, o Kęstutis pats vyko į Žemaičius. Vilnius, Trakai užimti; 
reikėjo traukti aplinkiniais keliais, Užnemunės miškais, jam 
žinomais takais; ėjo per balas ir girias, kol pasiekė Medinin- 
kus. Tenai jis sušaukė aplinkinius bajorus, sukvietė įvairių 
padermių vadus. Jis ten išaiškino, kaip su juo buvo pasielg- 
ta, koks dabar gresia pavojus žemaičiams, susidėjus Jagėlai 
su vokiečiais. Mažai tereikėjo aiškinti, ką darys vokiečiai, 
nes žemaičiai tuo reikalu turėjo per daug patyrimo. 

Suprantama buvo, kad jie palaikys Kęstutį. Reikėjo ap- 
tarti tik vieną dalyką — kaip organizuoti karą prieš Jagėlą. 
Visi kariai negali išeiti, nes tuomet vokiečiai galės užpulti 
beginklius Žemaičius. Ir pasiryžo eiti, ėjo greitai, nes, tiktai 
greitai veikdami, galėjo tikėtis laimėti. 


7 Ordino kronikininkas smulkiai nupasakoja žemaičių pasikalbė- 
jimą su Kęstučiu. Tarp kita ko, jis įdeda tokį epizodą (Wigand, p. 131, 
S. R. Pr., II, p. 619): Žemaičiai, sako, pasiuntę kvieslius pas Jagėlą pa- 
klausti: jeigu pasilieki pagoniu, tai klausysim, jeigu tapai krikščioniu, 
tai ne. Kad Jagėla taptų krikščioniu, tokių gandų negalėjo būti. Nesant 
centralizuoto pagonių kulto, neturint kunigų luomo, nesant pagonių 
bažnyčios, toks klausimas negalėjo kilti. Kas kita, jeigu būtų klausę: ar 
eini su vokiečiais (krikščionimis), ar su lietuviais. Vokiečiai krikščiony- 
bės vardan juos žudė, vargino, naikino, plėšė ir skerdė. Tai šita poli- 
tinė laisvė, o ne tikyba būtų jiems rūpėjusi. Bet ir tokio klausimo būti 
negalėjo. Siųsdami kvieslius, būtų tik įspėję Jagėlą, o tas būtų išsikvie- 
tęs vokiečius ir t. t. Be to, ir laiko neturėjo. Trakai Jagėlos užimti VII.30, 
o Kęstutis buvo prie Trakų VIIL.3. 

Dėl to galima laikyti kvieslių siuntimą pas Jagėlą prasimanymu ar 
anekdotu (Bodlt, p. 444; Jonynas, Jogaila, p. 529). Kiti tuo tiki (Smolka, 
K. i J., p. 149). 

Netoli Kauno, prie Nemuno (2 mylios virš Nemuno) 
susiėjo Kęstutis su Vytautu, kuris, surinkęs Gardine ir Pa- 
lenkėje ir atsivedęs savo karius 

Apvylė Mozūrų Jonušas: Vytautui išėjus į karą, jis už- 
puolė ir užėmė Dargukaimį bei Melniką ir ten paliko savo 
įgulas; sunaikino Suražą, Bielską, Kamenecą; nuėjo į Brastą, 
ten norėjo paimti savo uošvę Birutę, bet pilies nepaėmė, 
per stipri buvo, ir grįžo atgal“. 

Jagėla išgirdo apie tai, ką ruošia Kęstutis ir Vytautas, 
atrodo, jis ir laukė puolimo. Tuoj pranešė Ordinui, kuris 
taip pat buvo pasirengęs padėti Jogėlai. 

Iš Prūsų negalėjo eiti pagalba, nes neseniai, prieš 2 mė- 
nesius, buvo miręs didysis magistras W. v. Kniprode, reikės 
naują rinkti. Be to, Prūsų ordino kariai ką tik buvo grįžę 
nuo Trakų, buvo nuvargę, nematė reikalo vėl judintis. Taigi 
šita darbo našta teko Livonijos ordinui. 

Jis ir padarė taip, kaip iki šiol buvo priimta: vienam 
Ordinui dalyvaujant kare, kitas ramiai sėdėjo namie ir sau- 
gojo sienas. Taigi dabar Jagėlai atėjo pagalbon kita Ordino 
dalis — Livonijos magistras W. v. Vrimersheim su savo ka- 
riuomene. 

Jagėla nebuvo dar tikras dėl Trakų, todėl nutarė geriau 
pabėgti ir eiti pasitikti ateinančių vokiečių. 

Ordino nariai senu įpročiu lietuvių kraštą pakeliui nai- 
kino, bet daug žalos pridaryti negalėjo, nes skubėjo į Tra- 
kus. 474 0 WE. 6 

Jagėla sutiko vokiečius prie Neries ir kartu vyko į Tra- 
kus, kur jau rado Kęstutį. Kęstutis dabar atsidūrė tarp dvie- 
jų kardų: iš vienos pusės stovi Trakų pilis, kurioje yra Jagė- 
los pastatytoji įgula su šaunamomis patrankomis. Iš kitos 


* Wigand, p. 131 (S. R. Pr., II, p. 618). 
$ Liet. metr., p. 75, 153, 210, 267, 

pusės atėjo vokiečiai su Jagėla. Ant vieno kalnelio įsitaisė 
stovyklą Kęstutis, ant kito — Jagėla. 

Jagėla buvo dabar stipresnis ir kariškai, ir finansiškai. 
Jagėla turėjo Trakų pilį, buvo užgrobęs Kęstučio lobius, ga- 
lėjo daugiau įsigyti karių, o čia dar atėjo vokiečių. Šitą skir- 
tumą pamatė Kęstutis , tačiau trauktis nebuvo galima, kau- 
tynės turės įvykti, išsisukti neįmanoma. 

Bet ar panorės lietuviai su lietuviais kautis? — mąstė 
Kęstutis. Pas Jagėlą buvo dalis gudų, dalis lietuvių, bet ar 
norės eiti išvien su vokiečiais prieš lietuvius? — baiminosi 
Jagėla. 

Kariuomenės stovėjo netoli viena priešais kitą — per 
3—4 šūvius (iš lanko), galėjo net susikalbėti. 

Ir Jagėla su vokiečiais dar nebuvo tikras dėl savo laimė- 
jimo. Todėl jo stovykloje kilo mintis pabandyti derybomis 
laimėti, kad būtų kuo mažiausiai pavojaus. Jis pasiuntė pas 
Vytautą keletą kvieslių, — tarp jų buvo Skirgėla, norėda- 
mas su juo pasikalbėti, nes abejojo, ar pradėjus kalbas tie- 
siog su Kęstučiu, kas nors pavyktų. Vytautui jis įrodinėjo, 
kad nenorėtų kovų ir kraujo praliejimo, todėl siūlo net to- 
kias taikos sąlygas: „Mes, sako, laikysime savo, jūs — sa- 
vo“. Tai reikštų, kad Jagėla vėl būtų Vilniuje, o Kęstutis — 
Trakuose, taigi pripažintų jį laimėjusiu ir savo vyresniuoju 
viešpačiu. 

Vytautui atrodė, kad toks pasiūlymas priimtinas, todėl 
kviesliai paprašė Vytautą nuvykti pačiam į Jagėlos stovyklą, 
žadėdami saugumą, net ketindami prisiekti. Vytautas pa- 
reikalavo iš Skirgėlos, kad jis prisiektų. Tasai sutiko, priesai- 
ką atliko. Tik po to Vytautas vyko į Skirgėlos stovyklą. Te- 
nai susitarė dar smulkiau dėl kovos nutraukimo sąlygų, bu- 

*! Neįtikimas ir nepagrįstas prof. Jonyno tvirtinimas, jog Kęstučio 
jėgos buvo didesnės (Jogaila, p. 60—62). 

vo duoti tam tikri pažadai. Dabar Vytautas ir Skirgėla vyko 
pas Kęstutį ir pakvietė jį eiti kartu pas Jagėlą. Čia Skirgėla 
prisiekė saugumą Kęstučiui savo ir Jagėlos vardu. 

Kęstutis patikėjo. Susirinko dabar pas Jagėlą abi pusės. 
Ir čia Jagėla ėmė ką kita kalbėti: dabar nebūsią galima baigti 
šnekos, geriausai tat padarysią Vilniuje. 

Visi keturi vyko į Vilnių. Juos lydėjo su mažu būreliu 
Livonijos magistras“. 


| Ž 


KĘSTUČIO MIRTIS 


Dar laisvi vyko į Vilnių Kęstutis ir Vytautas, bet jau 
kelyje nujautė klastą. Norėjo eiti prie savo kariuomenės, bet 
jiems neleido, o lietuvių kariuomenei pranešė Kęstučio var- 
du, kad gali skirstytis. 

Vilniuje atskyrė Kęstutį nuo Vytauto. Vytautą tuo, tar- 
pu paliko Vilniuje, o Kęstutį apkalę nugabeno į Krėvą, už- 
darė bokšto rūsyje. Jį gabenamą lydėjo Skirgėla. Davęs Krė- 
voje tam tikrus įsakymus, jis grįžo į Vilnių. 

Palaikę 5 dienas, Krėvos pilies žmonės, Jagėlos tarnai, 
Kęstutį pasmaugė -. Tai įvyko apie rugpjūčio 157, 

3 is 
Eikas 

*2 Nereikia tikėti vokiečių kronikomis, kurios sako, kad Kęstutis 
išsigandęs ir pasidavęs ištisai Jagėlos malonei (S. R. Pr., III, p. 122, 603; 
II, p. 618—619). 

* Taip pasakoja Lietuvos metraščiai, gavę žinių iš Vytauto (p. 75— 
76 211, 224). Taip pasakoja vėliau pats Vytautas (S. R. Pr., II, p. 712— 
713). 

** Žinomi jų vardai: Prokša, Kučiukas, Lisica ir kiti. Kronikose jie 
kartais įvairuoja. Bet vis gudų vardai. 

* Dėl nužudymo dienos turime tokių žinių. Lietuvos kronikos 
sako, kad nužudę penktą dieną po suėmimo, bet nenurodo, kada šitai 
įvyko. 

Praėjus kelioms dienoms po Kęstučio mirties, vėl atvy- 
ko Skirgėla neva dėdės aplankyti, o iš tikrųjų — patikrinti, 
ar padaryta, kas buvo įsakyta. 

Žinoma, išgirdo laukiamą naujieną, kad Kęstutis nebe- 
gyvas, čia pat sugalvojo paaiškinimą, kad jis pats nusižu- 
dęs. Skirgėla pasiėmė dabar jau Kęstučio lavoną, nusivežė 
į Vilnių, kad visi matytų, tenai ištaisė iškilmingas laidotu- 
ves, sudeginę jo kūną. 

Kęstučio kūno likučlus, kaip sakoma, palaidojo, greta 
pakasė po žeme. jo mylimiausius žirgus, sakalus, kurtus, 
ginklus, rūbus“. 

Pasklido gandai, esą deginant kūną įvykęs stebuklas: 
prasivėrusi žemė, atsiradusi praraja pusantro vyro ilgumo, 
prarijusi pelenus. Po to ji vėl užsidariusi, o iš aplink stovin- 
čių Žmonių niekas nenukentėjo. 

Jagėla, bailys iš prigimimo, nebebijodamas Kęstučio, ga- 
lėjo rodyti žiaurumą. 

Tuoj prasidėjo žymių Kęstučio šalininkų gaudymas ir 
žudymas. Daugeliui Kestučio šalininkų bajorų nukirsdino 
galvas, o didiesiems ponams, kaip Birutės giminėms, pvz., 
jos dėdei Vidimantui, seserėnui Butrimui, sugalvojo baises- 
nę mirtį: juos liepė įpinti į ratą ir nukankinti; Birutę taip pat 


* Mirties dieną nurodo vokiečių kronikos: apie Žolinę (VIIL.15) 
(Ann. Thor. — S. R. Pr., III, p. 122). Šlta data gali būti apytikrė. Jeigu 
vokiečiai pasirodė prie Trakų apie VIII.3, tai viskas galėjo baigtis 
VIII. 15. 

* Vokiečių kronikininkai pasakoja, kad sudeginę kartu Kęstučio 
žirgus ir kt. Tai galbūt jų pačių aiškinimas. Darant kasinėjimus, Lietu- 
voje atrasta pabalnotų ir pašarvotų žirgų, bet nėra žymių, kad būtų jie 
deginami. Veikiausiai gyvus užkasdavo. 

*7 Apie tą stebuklą pasakoja Wigand, p. 133 (S. R. Pr., III, p. 620). 
Apie tai nieko nežino blaivusis Lietuvos metraštis. 

pagavo ir prigirdė. Vytautą ir jo brolius Tautvilą, Žygiman- 
tą laikė kalėjime. Galbūt ir jiems rengė mirtį. 

Jagėla bijojo, kad Kęstučio padermė neišliktų, tai žudė, 
ką pagavo, kas atrodė pavojingesnis. Gal prisidėjo prie to ir 
moterys, bent Jagėlos sesuo Marė reikalavo keršto už jos 
vyro Vaidilos nužudymą. 

Dabar Jagėla galėjo stiprinti pozicijas, dalydamas Lietu- 
vos žemes vokiečiams ir savo broliams bei tarnams. Vytautą 
išsiuntė į Krėvos pilies bokštą. 

PRIEDAI 


POLiTINIS BIRUTĖS VAIDMUO 


Paprastai tylima apie Birutę. Kronikos ir vėlesni įterpi- 
mai temini romantišką jos pagrobimą, bet iš to, kas dėjosi 
šeimoje, galima spręsti ir apie politinį Birutės vaidmenį Lie- 
tuvos gyvenime. Ė 

Be abejo, vyko kivirčų tarp Birutės ir jos posūnių. Jau 
jie buvo užaugę, veikė kare, valdė sritis, darė su kaimynais 
politines sutartis, o didelių darbų atlikti negalėjo. Jie buvo 
paveldėję iš tėvo ambiciją, bet jiems trūko kūrybinių gabu- 
mų, stiprios jo valios ir ištvermės. Jiems rodėsi, kad tėvas ir 
pamotė pastojo kelią į galybę, todėl ėmė jos neapkęsti. Ir jų 
akyse visuomet pamotė bus kalta. 

Žinoma, buvo rimtesnių priežasčių nesusipratimams 
kilti. Birutė, mačiusi vokiečių žiaurumus Žemaičiuose su- 
pratusi jų planus, buvo nusistačiusi prieš juos. O posūniai 
neturėjo to karšto noro, kaip Birutė Lietuvą ginti nuo vo- 
kiečių. Jie linko į vokiečių pusę, net eidavo prieš Lietuvą. 

Taigi, Birutė buvo už Lietuvos savitumą — prieš sve- 
timšalius, norinčius Lietuvą užimti. 

Tuo, kad ji turėjo politinės įtakos, bus galima paaiškinti 
Jagėlos šeimos įniršį prieš Birutę ir visus jos gimines. Ji ir 
jos artimieji norėjo Lietuvos savitumo, ėjo prieš Vokiečių 
ordiną, o Jagėla geriau dėjosi su jais, davė jiems už pagalbą 
net lietuvių žemes, ypač Žemaičius, Birutės gimtinę. 


! Lietuvoje tas klausimas (politinis Birutės vaidmuo) nebuvo nag- 

rinėjamas, nes nebuvo ir nėra medžiagos. Vis dėlto Birutė turėjo turėti 
J 8 J 

įtakos. - 

KĘSTUČIO ŠEIMA 


Nemaža buvo Kęstučio šeima, atsiradusi per ilgą gyve- 
nimą iš dviejų ar daugiau žmonų, kurių paskutinė buvo 
Birutė. 

Augantys vaikai turėjo išmokti dirbti tėvo darbą — į 
karą stoti, kraštą'ginti. Iš pradžių veikė su tėvu, paskui sa- 
varankiškai. 

Jie turėjo išmokti kraštą valdyti, jau paaugę gaudavo iš 
tėvo vieną kitą pilį. Vaikai turėjo išeiti sunkią gyvenimo mo- 
kyklą — per karus, per vargus, sustiprėti kūnu ir valia. Tė- 
vo ranka buvo kieta, reikalavo darbo ir ištvermės, ir pirmie- 
ji sūnūs neišlaikė gyvenimo sūkuryje, tik paskutiniai, kilę iš 
Birutės, buvo atsparesni visokioms gyvenimo sunkeny- 
bėrns. 


SŪNŪS 


/ Patir g as — vyriausias Kęstučio sūnus. 1348— 
1365 m. jis nuolatos dalyvavo Algirdo ir Kęstučio kovose. 
Po 1365 metų jis išnyko iš istorijos. 

Jam tėvas buvo davęs svarbią, poziciją prie Nemuno — 
Gardiną, ginti nuo mozūrų ir lenkų. 

1348 m. jam buvo pavesta išvesti sieną tarp Mozūrų ir 
Lietuvos, Gardine įvyko suvažiavimas susitarti dėl to daly- 
ko. 

Kai 1361 m. kilo karas su vokiečiais ir Kęstutį paėmė į 
nelaisvę, Patirgas pirmasis pabėgo. Taigi ypatingu narsumu 
nepasižymėjo. 

Greitai jis pradėjo artėti su Vokiečių ordinu. 

1364 m. Ordinui užpuolus Lietuvių žemes ir jas naiki- 
nant, Patirgas, užuot gynęsis ar vokiečių valdas naikinęs, 
pasidavė jiems, gerinosi jiems. 

1365 m. Kęstutis, matydamas, kad jo sūnus apvylė tėvo 
lūkesčius, netgi draugauja su Ordinu, iš Gardino atstatė, 
davė jam kitą žemę Rusioje ar Palenkėje, galbūt Brastą.. 

Po to išnyko jis iš istorijos lapų. 

Ž Vaidotas minimas tik vieną sykį istorijoje, bet labai 
gražiai, — kai 1362 m. jis gynė Kauno pilį nuo stiprios vo- 
kiečių kariuomenės. Narsiai jis ją gynė, bet galų gale po 
sunkios kovos su dideliais nuostoliais vokiečiai užėmė pilį, 
paėmė į nelaisvę Vaidotą su 36 bajorais. 

Bene vėliau buvo jo valdos rytuose — Lietuvos Nau- 
gardas pusiau su kitu broliu Tautvilu. Ir jis, kaip Patirgas, 
buvo nukeltas toliau nuo vokiečių sienos į rytus. 

Matyt, anksti mirė. Tik 1382 m. dar minimas jo vardas, 
bet tai jau jo sūnus. 

3 V yta ut4š — žymiausias Kęstučio sūnus, vyriausias 
iš Birutės vaikų. Cia netenka jo tyrinėti. Jis turi savo plačią 
istorinę literatūrą. 

„Tautvilas — jaunesnysis Vytauto brolis, bene 
penktasis Kęstučio sūnus. Neminimas tėvui valdant, nes bu- 
vo dar mažas. Išaugo ir pakilo jis jau Vytautui pradėjus 
veikti. Bėgo jis nuo Jagėlos kartu su Vytautu į Prūsus. Bene 
tuo metu, kai Prūsuose krikštijosi Vytautas, apsikrikštijo ir 
Tautvilas, paėmęs Konrado vardą. 

Ir vėliau jis veikė išvien su Vytautu. 1388 m. užėmė 


! Wigand, p. 46, 52, 61, 67 (S. R. Pr., II, p, 522, 525, 545; Fijatek, 
Wnuk, p. 185—190; Wolf, p. 53. 
25, R. Pr., II, p. 587; III, p. 81-—-82; Cod. Vit., p. 72, Nr. 233. 

Vyzną kartu su Vytautu. 1390 m. Vytautas davė jį įkaitu 
Ordinui. Užmuštas kare prieš Jagėlą ties Vilniumi (1390). 

Tėvo valdymo laikais jis turėjo Naugardą per pusę su 
Vaidotu . 

5 Žy gimantas — antras pasižymėjęs Kęstučio sū- 
nus greta Vytauto, kartu su juo dirbęs. Didžiuoju Lietuvos 
kunigaikščiu tapo vėliau (1440), Vytautui mirus. 

Ar turėjo jis kitą vardą? Jis atrodo lietuviškas ir atitiko 
panašų krikščionių vardą, tai gal dėl to krikštijantis nerei- 
kėjo kito vardo duoti. 

+ Butautas — vienas pirmųjų Kęstučio sūnų, gal iš 
pirmosios žmonos. Jis buvo gimęs apie 1345 m. ar anks- 
čiau“. 

Lietuvos metraščiai, o jais sekdami visi tie, kurie ėmė iš 
ten žinias, visai nutyli ir nemini Butauto vardo, nes jis pa- 
bėgo pas vokiečius. 

Vokiečiams svarbu buvo ką nors iš žymesniųjų asmenų 
patraukti savo pusėn, kad per juos galėtų prieiti prie paties 
Lietuvos centro ir per juos ją plėšyti. Jiems pavyko prieiti 
prie Kęstučio sūnaus Butauto — jaunikaičio, niekur ir nie- 
kuo nepasižymėjusio, o turinčio didelių ambicijų. 1365 m., 
kai Kęstutis ir Algirdas buvo Volynėje ir ten kovojo su len- 
kais, jis sumanė padaryti perversmą. Saugojęs Trakų pilį 
Darsūna visa tai sutrukdė ir norėjo jį suimti, bet Butautas 
su 15 draugų, tarp kurių buvo ir žymus bajoras, vėliau pa- 
garsėjęs pas vokiečius Survila, pabėgo į Prūsus su įvairiais 
prietykiais, nes Darsūna jį vijosi. 


3 Paszkiewicz, Krewo, p. 325—330; Wolf, Rėd Giedymina, p. 59-—61. 

* Amžius nustatomas tuo būdu ir tik apytikriai: pabėgo 1365 m., 
buvo vedęs, tuomet jau turėjo sūnų, dar kūdikį, Vaidutį. Kadangi ku- 
nigaikščiai vesdavo anksti, tai pabėgdamas turėjo ne mažiau kaip 20 
metų, vadinasi, gimė prieš 1345 m. 

Butautas atvyko į Įsrutį (VII.25) ten pasakojo, kas jis ir 
ko norįs. Vokiečiai apsidžiaugė, kad pas juos sveikas ir gy- 
vas atbėgo Kęstučio sūnus, tačiau apgailestavo, kad jam ne- 
pavyko padaryti perversmo. Tarpu sugalvojo panaudoti jį 
savo kovose prieš Lietuvą. Jie nutarė, kad reikia kuo iškil- 
mingiau apkrikštyti, padaryti tat Karaliaučiuje. Į krikštynas 
surinko visus Ordino dignitorius, pakvietė buvusius tuo lai- 
ku Prūsuose anglų svečius, ta proga gausiai jį apdovanojo. 
Jis gavo Indriko vardą. 

Neilgai trukus po to Žolinių žygyje Butauto vedami vo- 
kiečiai su daugybe svečių traukė prieš Kęstutį į Lietuvą. 

Vokiečiai buvo pasiruošę ilgam, dideliam žygiui, išbu- 
vo plėšikaudami ir kariaudami 12 dienų. Trakus aplenkė, 
apgulė Vilnių. Bet jo nepaėmė, turėjo skubiai grįžti atgal 
lietuvių vejami. 

Butautas pasirodė vokiečiams per menkas keliavedis, 
nepajėgė Lietuvos atiduoti. Jis šitame žygyjė rengėsi tapti 
Lietuvos karaliumi, o grįžo su vokiečiais į Prūsus pabėgėliu. 
Po to politinė jo karjera pasibaigė, išėjo iš Prūsų. Visą laiką 
jis trankėsi Vokiečiuose, Čekuose, po karaliaus kiemą. Pa- 
bėgėlis, be darbo, Lietuvos karalius be sosto. Mirė Prahoje 
1380.V.7.. 


3 Apie Butauto pabėgimą iš kronikininkų plačiausiai yra rašęs Wi- 
gand. Wigand sako apie Butautą: „Atsitiko, kad toks pagonių karalius 
Butautas, Kęstučiui esant kare, pasiliko namie ir su savo bajorais, ki- 
tais ir savo broliu Survila išėjo į girią prieš tai pasiuntęs į Karaliaučių 
savo keliavedį, vardu Darsūna. Bet paskui jie gailėjosi, nes kelias nak- 
tis laikė uždaręs kalėjime, o paskui grįžo į Lietuvą.“ 

Šitą painų aprašymą istorikai ir Wigando komentatoriai stengėsi 
išpainioti, kilnodami esamus sakinius ir žodžius iš vienos vietos į kitą 
ar pridėdami naujus. 

Kaip žinoma, liko tik vertimas į lotynų kalbą su klaidomis, su- 
trumpintas, o pats originalas dingo. Dar juo naudojosi gyvenęs XVI a. 

Jo sūnus Vaidutis, dar kūdikis likęs Kęstučio globoje, 
kiek paūgėjęs pabėgo iš senelio pas savo tėvą 1381 m., o iš 
ten — pas imperatorių. Matyt, tėvas neužmiršo, o sūnus 
nekaip jautėsi, gal perdaug globojo“. Be to, buvo kam papa- 
sakoti apie pabėgusį tėvą. 

Jis bastėsi po svetimus viešpačių kiemus. Atrodo, ilgai- 
niui jis tapo kunigu, net pasidarė Krokuvos universiteto 
rektoriumi . Šiaip niekuo nepasižymėjo, neilgai gyveno. 

Uv aišvilo vardas iki šiol buvo žinomas, tačiau jis 


Prūsų istorikas Schtūtz. Jisai ne tik sekė Wigandu, bet ir taisė jį, šį tą 
nuo savęs pridėdamas. XIX—XX a. istorikai, rašydami apie Butauto 
pabėgimą, remiasi ne Wigandu, bet Schiūtzu, manydami, kad jis darė 
kombinacijų pražuvusiame originale ir dėl to atsirado dar daugiau 
painiavų ir prieštaravimų. Pvz., Darsūna, anot Schūtzo, buvo Vilniaus 
viršininkas, o Vilnius Kęstučiui nepriklausė. 

Darsūna vydamasis girioje pagavo Butautą, uždarė kalėjime. Bu- 
tautas išspruko, Darsūna kovoje žuvo (S. R. Pr., II, p. 550—553). Kitas 
kronikininkas (Ann Thor) sako, kad Darsūna žuvo kovodamas su Or- 
dinu 1375 m. (S. R. Pr., III, p. 94. Turbūt tas pats, kuris saugojo Butau- 
tą). 

Tiesa, po 1365 m. yra minimas Darsūnos sūnus. 

Visi istorikai, sakau, sekė Schiitzu nepatikrinę, kiek galima, pai- 
naus originalo Wigando vertimo. Apie Butautą nurodo smulkių žinių 
Hirsch (S. R. Pr., IL, p. 550—553) ir visi pakartoja jį netikrinę. Hirsch 
aiškina taip: keliavedis buvo kitas žmogus, o Darsūna — viršininkas, 
sužinojęs apie ... suėmė. Butautą bajorai atleido, o jis pats grįžo. 

Jis paėmė iš Schūtzo žinią, jog bajorai užmušė Dirsūną. 

Wigandas apie užmušimą nesako: Dirsūnas grįžo į Lietuvą. 

Vis dėlto užtinkame vėliau Dirsūną: 1375 m. krito kovoje. Gal tas 
pats? 

Tas pats atsitiko ir Liet. encikl. straips. Butautas (XIV, Studnick. 
O. i K., p. 76—79, 100—131, Šapoka, Liet. encikl. , IV, p. 1198—1200 ). 

* Ann Thor (S. R. Pr., III, p. 115) 

" Eijalek, Wruk Kęstuta, p. 181—197; Wolf, Rėd Giedymina, p. 34, 
mano, ar nebus jis vyresnysis Patirgo sūnus. 

nebuvo laikomas Kęstučio sūnumi. Buvo manoma, kad tai 
galingas Lietuvos ponas. Tačiau dabar yra manančių, jog jis 
Kęstučio sūnus. 

Vaišvila minimas 1358 m., kai vedė sieną tarp Lietuvos 
ir Mozūrų. Jis valdė žemes Guduose. Lohojskas jam pri- 
klausė. Gal ir jis anksti mirė. Jis galėjo būti Kęstučio sūnus. 

Kęstučio sūnumis kartais vadinami ir tie, kurie jais ne- 
galėjo būti. 

Neseniai vienas anų laikų tyrinėtojas, p. Puzyna, įrodi- 
nėjo, kad Kęstučio sūnus, be Vaišvilos, buvęs dar ir S ti r- 
peika. 

1367 m. sutartyje tarp Lietuvos ir Livonijos jis pavadin- 
tas kunigaikščiu, bet iš to daryti išvadą, kad jis būtų Kęstu- 
čio sūnus, dar per greita“. 

Taip pat neteks vadinti Kęstučio sūnumi ir Survilos. 

Wigand, kalbėdamas apie Butauto pabėgimą, sako, jog; 
su juo pabėgęs jo brolis Survila“. O toliau jo likimas kitoks, 
negu Butauto. Jis buvo tik žymus Lietuvos bajoras“, pasili- 
ko Ordine ir ten iškilo, valdydamas jo pilį, kovodamas prieš 
Lietuvą. Be šitų, yra dar kitų klaidingai priskiriamų. 


Š Jakubowski, Opis Ksiestwa Trockiego, p. 45. Paszkiewicz, Krewo, 
p. 37—39, 302—304; Wolf, Rod Giedymina, p. 48—49, neigia, bet vėliau 
(Ksiąz. Litewscy, p. 160) pripažįsta. 

* Taip daro Puzyna, p. 132. 

V Wigand (S. R. Pr., II, p. 550). 

" Puzyna laiko sūnumi. Paszkiewicz teisingai neigia (Krewo, p. 
303—304); taip pat Wolf (Rėd Giedymina, p. 50); Stadnicki, O. i K., p. 
78. 

DUKTERYS 


Žinomos trys Kęstučio dukterys “. Jos visos iš Birutės. 
Kai kas mano, kad jų buvę daugiau, bet per maža įrodymų 
teturime. Apie kitas sklinda pramanytos pasakos“. 

Vyriausioji Miklausė. Ji ištekėjo į Tverę 1375 m. 
Apsikrikštijo Marės vardu. Mirė 1405 m. 

Kita Danutė (krikšto vardas Ona), ištekėjo 1380 m. 
į Mozūrus už Jonušo. Mirė 1429 m. 

Trečioji, pati mažoji Ringelė, minima pirmą sykį 
tėvui mirus 1392 m. Vytautui esant pas vokiečius, pilyje prie 
Kauno, pas jį buvo ir Ringelė. Į šitą pilį atvyko Indrikas, 
Mozūrų kunigaikštis, Plocko vyskupas, 20—22 metų jauni- 
kis. Jis buvo gavęs iš Jagėlos politinę misiją — prikalbinti 
Vytautą, kad susitaikytų. 

Indrikui taip patiko Ringelė, kad nutarė vesti. Tikėda- 
masis gauti dispensą, jau dabar ją vedė. 

Ringelė jau po kelių mėnesių buvo našlė“. Vėliau ji iš- 
tekėjo į Moldaviją. Ten ji blogai gyveno su vyru, buvo ją 
išvaręs iš namų. Antrą sykį našle tapo 1433 m. O kitais me- 


12 Paszkiewicz (Krewo, p. 305) sako, kad buvusi ir ktvirta. Jos ir jos 
vyro vardai nežinomi. Vienintelis šaltinis — Wigand, p. 57 (S. R. Pr., 
II, p. 525). Jis sako, jog Kęstučio žentas 1364 m. vijosi vokiečius girioje, 
plėšikavo. Leidėjai sako, jog tai buvęs Mozūrų Jonušas, bet jis vedė 
vėliau — 1380 m., tai iš to Paszkiewicz daro išvadą, kad tai buvęs 
kitas. 

Manau, kad per maža įrodymų, jog ji yra buvusi. Vieno Wigando 
neužtenka: galėjo tai būti Jonušas (vėliau pasidaręs žentu) ar kitas as- 
muo, visai ne svainis. Juk Wigando kronikos atskiros vietos vėliau bu- 
vo prdirbinėtos, be to, vertimas buvo blogai atliktas. 

B Wolf, Rod Giedymina, p. 52—53. 

“4 Gali būti, kad Ringelės romanas su Indriku įpintas į Shakespe- 
are's „Žiemos pasaką“ (Caro, III, p. 107—110). 

tais, posūniui įsakius, buvo užmušta ir jos sūnus nužudytas 
(1446). 

Pramanyta viena Kęstučio duktė įpinta į romantišką is- 
toriją. Ją pagrobęs vienas vokietis Valter v. Staden. Jos var- 
das neminimas, nurodoma tik amžius — 19 metų. Sako, 
vesti nenorėjęs, tai prispyręs ją įstoti į Agnesų vienuolyną 
Moguntijoje (Mainz/e)“. 


ŽMONOS 


Neabejojama, kad Birutė buvo Kęstučio žmona. Ar ji 
vienintelė? Senesniais laikais sakydavo, kad Birutė buvo jo 
vienintelė žmona, visi Kęstučio vaikai buvę iš jos kilę“. 

Jau XIX a. imta dėl to abejoti ir pradėta manyti, kad 
Kęstutis turėjo kelias žmonas, kad Birutė buvo jo paskutinė 
žmona. Šitai matyti iš tokių duomenų. 

Vienas Kęstučio sūnus Patirgas jau veikė 1348 m., tai 
galėjo gimti bent apie 1330 m. ar anksčiau. Duktė Ringelė, 


ištekėjusi 1392 m. (žuvusi 1434 m.), bene bus gimusi apie 


1372 m. Taigi visi vaikai negalėjo būti iš Birutės. Todėl rei- 
kia manyti, jog Birutė buvo paskutinė jo žmona, iš eilės 
antroji ar trečioji. 

Kas buvo kitos Kęstučio žmonos, nežinome. 

Kiek vaikų turėjo Kęstutis? Pas istorikus tas skaičius 


15 Kotzebue, Geschichte, II, p. 196. Korzeniowska (Atlas Hist., Tab- 
lice genealogiczne Jagellonėw) tą vokietį vadina tuo pačiu, tik prancū- 
zišku vardų — Gautier de Stadion. 

Savaip tą temą palietė A. Mickevičius poemoje „Konrad Wallen- 
rod“. 

16 Stryjkowski, I leid., p. 467. 

įvairuoja. XIX—XX a. imta sakyti, esą buvę 6 sūnūs ir 3 duk- 





terys 

Gabūs, energingi ir ilgaamžiai buvo Birutės vaikai. Bet, 
atrodo, kad tokių privalumų turėjo gal ne visi, bet ir anų 
žmonų vaikai“. 


BIRUTĖS KILMĖ 


Birutės vardo nemini nė vienas XIV-—XV a. raštas, ne- 
mini jos nei Kęstutis, nei Vytautas. Sūnui tat visai supran- 
tama, ir nebuvo reikalo nei įmanoma minėti motiną vardu. 

Kad Birutė buvo Kęstučio žmona gyvojoje tradicijoje 
tai išliko. Apie Birutę buvo apysakų ir legendų, kurios į Lie- 
tuvos metraščius pateko antrojoje XV a. pusėje ar XVI a. 
Ten buvo įdėta legenda, kaip ją romantiškai pagrobė Kęs- 
tutis, legenda, primenanti senovės romėnų vestales. 

Pasak tos legendos, Birutė buvusi vaidilutė, drauge su 
kitomis tokiomis pat mergaitėmis prižiūrėdavusi šventąją 
ugnį Palangoje. Kęstutis, jodamas į Prūsus, atsitiktinai pa- 
matęs, pamilęs, pagrobęs ir pasiėmęs į Trakus. Yra ir kitas 
šios legendos variantas, supintas su anuo. 

Žinomoje Birutės dainoje, parašytoje Valūno XIX a. pra- 
džioje, Birutė — žvejo duktė ir, be to, vaidilutė. Ją, nešan- 
čią broliams pietus, pasitiko pajūryje Kęstutis. 

Ar turi istorinį pagrindą ta legenda? 

Ji negalėjo būti vaidilutė, šventosios ugnies prižiūrėto- 
ja, nes per atkampiai nuo Lietuvos centro buvo Palanga, 
kad galėtų būti moterų (vaidilučių) vienuolynas. 


P Wolf, Rėd Giedymina. 
* Puzyna, p. 131—132. 

iii, 


Žibintas Palangoje galėjo būti, ugnį prižiūrėti galėjo 
moterys, kaip dažnai jos tat daro, gal tai buvo net labai rei- 
kalinga žvejams, bet tokio nuolatinio užsiėmimo būti nega- 
lėjo. 

Palangos vokiečiai nebuvo užėmę, nes jiems nebuvo 
reikalinga. Keliai iš Klaipėdos į Kuršą ėjo per Kretingą, ap- 
lenkdami tuščią, balų apsuptą nedidelę Palangos kalvą. 

Galbūt tas Kęstučio romanas taip ir įvyko, kaip pasako- 
ja legenda: viename žygyje prieš vokiečius Kęstutis susipa- 
žino su Birute, patiko jam ir pasiėmė į Trakus. 

Renesanso laikais, kai Lietuvos rašytojai buvo susipaži- 
nę su romėnų istorija ir literatūra, rado panašumo su ves- 
talėmis ir įterpė į metraštį. 

Stryjkowski, rašęs XVI a. Lietuvos istoriją, pakartoja tą 
naują legendą. Jis nurodo ir šeimos pavardę, iš kurios ji bus 
kilusi, būtent, iš Vidimanto, Žemaičią didiko. 

Pakartoja, tik labiau išpuošia tą pačią pasaką Narbutas 
savo lietuvių tautos veikaluose. 

„Surinkti vietoje Prūsų Lietuvos archeologų tyrinėjimai 
patvirtino Stryjkowskio pateiktą žinią, kad ant to kalno (Bi- 
rutės) buvo Praurimos altorius, ant kurio kūrenosi amžinoji 
ugnis, vaidilučių saugojama. Šitos vietos patys kryžeiviai 
niekuomet nelietė: ar kokiais burtų sumetimais, ar dėl to, 
kad plaukiant jūra, ta ugnis, visuomet deganti, buvo nau- 
dinga. Altorius ir apeigos pergyveno visas pagonių liekanas 
Žemaičiuose, nes Jagėla ir Vytautas, gerbdami kunigaikštie- 
nę Birutę, bet negalėdami jos palenkti prie krikščionybės, 
turėjo ją palikti su savo apeigomis. Liaudis, likusi prie savo 
senųjų prietarų, jai gyvai esant, pradėjo gerbti ją kaip dei- 


5 Šitą klausimą, kaip pateko į metraščius, išnagrinėjo Tichomirov 
(O sostavie, p. 33) ir vėliau Ukrainos mokslininkas Suszycki (p. 201— 
203, 341—344). 

vę — taip tvirtina Stryjkowski. Kai mirė, ją palaidojo po 
amžinosios ugnies altoriaus griuvėsiais“ . 

Visa, ką čia rašė Narbutas, — jo fantazijos kūrinys. Jo- 
kie Prūsų Lietuvių archeologai Praurimos altoriaus neieško- 
jo ir nesurado; amžinosios ugnies altoriaus nebuvo. 

O Birutės gyvenimo galas buvo visai kitoks, negu norė- 
tų Stryjkowski, ir Narbutas. 


BIRUTĖS GIMTOJI PADERMĖ 


Stryjkowski sako, kad Birutė yra kilusi iš Vidmantų (Vi- 
dimantų) giminės. Juo seka T. Narbutas ir XX a. prof. Jony- 
nas“. Tas sakymas paremtas nesusipratimu. Jis yra kilęs iš 
klaidingo vienos metraščių vietos aiškinimo. 

Tenai buvo aprašoma, kaip Jagėla žiauriai nukankino 
Birutės dėdę ir pusbrolį. Dėdė vadinosi Vidimantas (Vid- 
mantas), tai ir jos tėvas, sako, kilęs iš tos pat padermės, tai- 
gi, turėjo taip pat vadintis Vidimantu. Šitai paremta nesu- 
sipratimu. Lietuvoje pavardžių tuo laiku dar nebuvo; žmo- 
gus turėjo vieną asmens vardą; kad atskirtų, pridėdavo kar- 
tais tėvo vardą, todėl tėvo ir sūnaus vardai buvo skirtingi -. 

Vienas iš vėlesniųjų Lietuvos mokslininkų genealogų 
p. Puzyna (rašęs lenkiškai), užsiimdamas Birutės kilimu, iš- 
veda ją iš tų Vismontų Bulių, kurių vardą užtinkame Min- 
daugo laikais. Šitai taip pat neįrodyta, paremta spėjimu, 
nes p. Puzyna remiasi Raudėnų rankraščio duomenimis, o 
jis yra Narbuto falsifikatas. 


* Narbutt, Dzieje, t. I, p. 86—88. 

2 Liet. enc., t. III. 

2 Apie tai rašiau ir Liet. enc., t. III, Birutė. 
3 Puzyna, p. 132. 

Taigi ir šitai reikia atmesti. 

Iš kurios vietos kilo Birutė? Nežinome. Galbūt nuo 
Palangos, tiktai galbūt. Tradicija nesipriešina tam, kas 
neabejotinai žinoma. 

Iš kokio luomo ji buvo kilusi? 

Puzyna mano, kad iš nurodytosios kunigaikščių pader- 
mės. Kęstutis, sako, pykęs, kam Jagėla išleidęs savo seserį 
už Vaidilos, žemos kilmės žmogaus. Tai buvusios nelygios 
jungtuvės, ir užtat Vaidilą pakoręs. Jeigu Kęstutis reikalavo 
lygių jungtuvių savo giminaičiams, tai ir jo žmona negalėjo 
būti paprasta bajorė, o turėjo būti tik iš kunigaikščių pader- 
mės. 

Ir čia klaidingas tvirtinimas. Kęstutis liepė pakarti Vai- 
dilą už šnipinėjimą ir dėjimąsi su vokiečiais, o ne už vedy- 
bas. 

O pasipiktinimas nelygybe galėjo būti vėlesniųjų kroni- 
kininkų įdėtas. Antra vertus, Vaidila buvo kilęs iš bajorų, o 
ne žemojo luomo žmogus. į 

Taigi nurodymas į Vaidilą nepadės išspręsti Birutės kil- 
mės. Kad iš bajorų kilusi, tat galima tik spėti. Žemaičiuose 
daug jų buvo. Ar iš turtingos ir galingos padermės, nežino- 
me. Vargu galėjo ji būti stipri, galinga, kol Vokiečių ordinas 
naikino Žemaičius. Buvo be abejo energinga giminė. 

Birutei nutekėjus į Trakus, iškilo jos giminės — ten mi- 
nimi — dėdė, pusbrolis, kol kovose su vokiečiais kiti gimi- 
naičiai buvo žuvę. Be abejo, jie padėjo Kęstučiui administ- 
racijos darbe. Gal jau buvo pratę prie administracijos dar- 
bo, dirbdami Žemaičiuose kokioje pilaitėje, ją gindami ir 
valdydami. Taigi jie buvo aukštos kultūros, turėjo politinių 
gabumų. Jie buvo labai artimi Kęstučiui, nes Jagėlos kerštas 
ir juos kuo labiausiai palietė: juos vienus žiauriai nukanki- 
no. 

Vytauto laikais negirdėti apie Birutės gimines — ar jie 
buvo negausūs ir lengva juos išžudyti, ar jeigu būtų užsi- 
likę Žemaičiuose, gal būtų priminę apie save. 


BIRUTĖS VARDAS 


Birutė yra tikras lietuviškas moteriškas vardas, ne pra- 
manytinis ir ne naujas darytinis. Nors moteriškų vardų iš 
istorijos laikų mažai tesurinkta, vis dėlto atrodo, kad Biru- 
tės vardas buvo vartojamas. 

Kaip kuriozą nurodau vieną, rodos, seno lenkų istori- 
ko, Birutės vardo aiškinimą. 

Biruta — tai skandinavų žodis, brut — braut (nuotaka, 
jaunamartė). Rytų slavai įdėjo i, ir pasidarė birut, biruta. 

Išeitų, kad tai skandinavų žodis, rusų iškreiptas, lyg Že- 
maičiai būtų rusai . 





* Viename dokumente yra minimas Kauno pavieto bajoras Jakas 
Vežeikonis su žmona Birute (Jakas Vežeikonis s žonoju Birutoju — 
rus.) turėjo ūkį Užnabelyje, kitaip Aristave. (Iš K. Jablonskio archyvo). 

* Szajnocha, Lechicki początek Polski, 1858, p. 263. 

AR BUVO TRAKŲ SUTARTYJE KITOS, 
PASLĖPTOS MINTYS 


1379 m. Trakų sutartis — pirmas ilgesnio laiko paliau- 
bų raštas. Antra vertus, po jos prasideda aiški Jagėlos kova 
pries Kęstutį, padedant vokiečiams. Todėl vėlesniais laikais 
mokslininkai ėmė ieškoti šitoje sutartyje paslėptų, toli sie- 
kiančių tikslų. Jų beieškant atsirado didžiausia nuomonių 
įvairovė. Tie, kurie buvo Trakuose susitarę, vargu ar apie 
tai bus galvoję. 

Voigtui, Boldtui suprantama buvo, nors matė ir neaiš- 
kumų, ko norėjo pasiekti susitariančios šalys: abiem pusėms 
buvo žalingas mažasis karas, plėšikavimai, visa tat trukdė 
ūkio kultūros darbą. Vokiečiams rūpėjo priešpiečių valdos 
neapgintos, skystai gyvenamos pietryčių valdos. Greta, 
priešpriešiais stovi Palenkė, Gardino žemė, jų tarpas taip 
pat tuščias. 

Ordinas matė ramybėje tokią didelę naudą, jog darė 
paliaubas su pagonimis . 

Šita sutartis buvo vykdoma, nes buvo abiem pusėms 
naudinga. 

Nieko pikto neieškojo ir Kotzebue; jis rado, jog Ordi- 
nas nebuvo toks stiprus, kad galėtų apsieiti be paliaubų ir 
sutarčių net su pagonimis“. 

Tačiau lenkų ir lietuvių istoriografijoje matome pastan- 
gų atrasti paslaptingus ir labai nedorus tikslus bei planus; 
šitam įrodyti labai dažnai iš piršto išlaužiami motyvai. Betgi 


! Voigt, Geschichte, V, p. 245—246; Boldt, Der Deutsche Orden, p. 
429. 
* Kotzebue, II, p. 216. 


dažniau jų laikų politinės ir ideologinės nuotaikos atsispin- 
dėjo tose išvadose. 

Narbutas, rašydamas apie sutartį, sako, kad lietuviai no- 
rėję paliaubų tikrajai Lietuvai ir Žemaičiams, bet Ordinas 
atsisakęs, nes tai esančios pagonių šalys, todėl jie negalį. O 
Rusia — krikščionių šalis, nors dar ne katalikų, bet galinti 
susidėti su Romos Bažnyčia, taigi su rusais paliaubas galima 
daryti. 

Lietuvos pusė nesutiko išplėsti paliaubų visoms Ordino 
žemėms, nes turi būti lygūs plotai iš abiejų pusių. 

Tikybiniai Ordino sumetimai yra iš oro pagauti: jam rū- 
pėjo svetimas žemes užgrobti, — taigi, politiniai ir ūkiniai 
sumetimai . Toliau Narbutas savo išvedžiojimams suteikia 
Voigto nuomonę. 

Šitą Narbuto nuomonę palaiko prof. Jonynas. Sugalvo- 
jęs paliaubas, Kęstutis pats jas pasiūlęs krikščionių žemėms. 
„Nenorėdamas susikompromituoti katalikiškos Europos 
akyse, ordinas negalėjo visiškai atmesti pasiūlymo, bet, ma- 
tyt, darė tat nelengva širdimi“. 

O iš tikrųjų nei Europa, nei Ordinas nebrangino stačia- 
tikių, net kartais jų labiau nekentė negu nekrikščionių. Or- 
dinas taip pat nepaisė, ką pasakys „Europa“. Juk jis kariavo 
ir su katalikais. Popiežius kartais duodavo Ordinui gerų pa- 
tarimų, kad elgtųsi kitaip, ar net pabardavo, o tas darė sa- 
vaip, kaip reikalavo politiniai jo interesai, o ne Bažnyčios 
reikalai. 

Bet bus iš oro pagautas pasakymas, jog Kęstutis pirma- 
sis sugalvojęs paliaubas, jog jis pasiūlęs jas duoti tik rusų 
žemėms ir dėl to, kad jos krikščionių. Kęstutis buvo pakan- 


* Narbutt, V, p. 255—260. 
* Jonynas, Jagėla, p. 261—262. 

tus, tikybos nepaisė, betgi negalėjo aukščiau iškelti žemai- 
čius ir aukštaičius, negu rusus. 

Danilovič nenorėjo ieškoti suprantamų, žmoniškų mo- 
tyvų paliaubose. Jis pajuokė už tai Voigtą ir Kotzebue ir 
davė motyvus . „Manau, sako, kad tai buvo gudrūs vyliai 
Jagėlai su Kęstučiu suvaidinti“. Ta mintis prigijo. Po to is- 
toriografijoje prasideda Ordino suktybių ieškojimas. Jis tam- 
pa pikto įkūnijimas, nepaprastai gudrus, be suktybių ir vy- 
lių nė Žingsnio negalįs padaryti. 

Lengva šitaip galvojant rašyti istorijas: užuot tyrinėjus 
realią padėtį, realius interesus, nes tai reikalauja darbo, ge- 
riau viską suversti piktai Ordino vadovų valiai. Politinis nu- 
puolimas, vilties nustojimas po Rusų jungu vertė ir praeity- 
je ieškoti nelaimingų aukų: Lietuvos ir Lenkijos pusėje bu- 
vo visi geri, dori, bet lengvatikiai, todėl nedori priešai juos 
apvildavę, jų tarpe sėdavę intrigas, o paskui pražudydavę. 

Jie save niekindavo: nei Ordinas buvo ypatingai gud- 
rus kaip žaltys ir per daug piktas kaip velnias, nei lietuviai 
nebuvo neišmanėliai, nežinoję, kas dėjosi jų žemėse. 

XIX—XX a. vykstant tautinėms lietuvių ir lenkų ko- 
voms, atgimstant naujai Lietuvai, lenkų istorikai piktybių 
ieškojo jau ne vokiečių, o lietuvių pusėje. Iki šiol buvęs Kęs- 
tutis moraliai švarus, narsus, kilnios dvasios, bet naivus, 
naujausioje istoriografijoje pasidarė piktas, intrigantas, ty- 
kojąs pražudyti nekaltą ir dorą Jagėlą. 

Paskui pasirodė, kad tokios nuomonės užkrėtė kai ką iš 
lietuvių. 

Kolankowski sako, kad Kęstutis sumanęs per paliaubas 
su vokiečiais atiduoti Jagėlos žemes plėšti. Tai buvusios in- 
trigos prieš Jagėlą. Jis taip argumentuoja: 


5 Danitowicz, Skarbiec, I, p. 229. 

a) 1377—1379 m. Ordinas smarkiai puolė Palenkę, Kęs- 
tučio valdomą. Jis siekęs sostinę, o čia vietoj keršto Ordinas 
sulaukė iš Lietuvos negirdėto dalyko — paliaubų Trakuose 
1379. IX.29. Kęstutis jas priėmė, todėl nenoromis turėjo jas 
priimti ir Jagėla. 

b) Paliaubos 10 metų saugoja Kęstučio valdas, neliečia 
tikrųjų lietuvių žemių, ypač Žemaičių, kurių norėjo gauti 
Ordinas, o jos visos priderėjo Jagėlai. 

Taigi paleido naują pasaką: Kęstutis — rusų, ne lietu- 
vių žemių viešpats, o Jagėla rūpinosi lietuviais. 

c) Kęstutis vienas buvo susitaręs su didžiuoju magistru 
1379 m. vasarą, o užbaigė Trakuose su Jagėla. 

d) Jagėla, įspėtas motinos, visa tai sugadino: Skirgėla 
liepos mėnesį, išvykęs į Ordiną, parengė dirvą artimesniam 
susipratimui, o per vaišes pas jį Vilniuje parengė dirvą“. 

Žemaičiai nepriklausė Jagėlai. Kęstutis nebuvo susita- 
ręs su Ordinu. Žinome, kad buvo atvirkščiai, kad Jagėla ta- 
rėsi su Ordinu prieš Kęstutį. 

Deja, tos pasakos kai ką iš lietuvių įtikino. 


* Kotankowski, I, p. 16—18; Kuczynski, p. 201—202. 

RYGOS SUTARTIES (1380) ĮVERTINIMAS 


Lenkų istorinėje raštijoje ji įvertinama ir aiškinama vie- 
nodai — pripažįstama, jog ji nukreipta prieš Kęstutį, tik vie- 
ni smerkia Jagėlą, piktinasi jo darbu, kiti ramiai konstatuoja 
faktą. Smerkia Smolka, Prochaska, Stadnicki, dargi Kolan- 
kovski pripažįsta šitą aplinkybę, kad ji prieš Kęstutį nu- 
kreipta“. 

Tik lietuvių literatūra sudaro išimtį, atrodo, toje kryp- 
tyje — vienas žmogus. 

Prof. Jonynas, rašydamas savo „Jogailoje“ apie Rygos 
sutartį, sako: Kęstučio valdomos žemės bei Žemaičiai tikrai 
buvo išimtos iš paliaubų, tačiau šitai „negali būti laikoma 
Kęstučiui nedraugingu aktu“. 

Nors siekiama atskirti Kęstutį nuo Jagėlos, tačiau sako: 
„Abudu Lietuvos valdovai turėjo tat jausti, bet, aplinkybių 
spiriami, stengėsi pasiekti tai, kas buvo galima. Beje, Jogai- 
la, kaip aukščiausias krašto suverenas („Magnus rex Letto- 
wie“, kaip išsireikšta sutartyje) nebuvo reikalingas Kęstučio 
parašo arba, teisingiau sakant, antspaudo prikabinimo““. 

Į viduramžių laikus perkeliamos vėlyvesnių ir net da- 
bartinių laikų savokos „nedraugingas aktas“ arba „krašto 
suverenas“ — terminas absoliutizmo laikų padaras. 

„Iš esmės gi šitie tvirtinimai priešingi žinomiems fak- 
tams. 

Jeigu Jagėla Lietuvos dalį aiškiai leidžia pulti, o pats 


! Smolka, Kiejstut, p. 105; Prohaska, Upadek, p. 493—494, Jagielto, 
p. 36, I Stadnicki, Olg. i K., p. 168—169; Kotankowski, I, p. 16—18; 
Kuczynski, p. 201—202 

* Jonynas, Jogaila, p. 262. 

vokiečiams niekaip netrukdys, o šitai paslėpė, tai aišku, kad 
sutartis buvo nukreipta prieš Kęstutį, nuo kurio slėpė. Jagė- 
los darbas darosi baisesnis, kad nepranešė Kęstučiui. 

Žinoma, ir negalėjo jam pranešti, nes slapta susimokė 
su vokiečiais, su jais susitarė prieš Kęstutį ir Lietuvos vaka- 
rus. 

Kitoje anos studijos vietoje atrodė, lyg Kęstutis nujau- 
tė, ką darė Jagėla. Galbūt nieko gero nelaukė. Bet kas buvo 
Jagėlos padaryta, tikrai nežinojo. 

Ar Jagėla turėjo teisę tai daryti? Pagal viduramžių feo- 
dalinę tvarką sutartyse, kurios kur nors liečia vasalą ar jo 
teritoriją, visuomet ir jis pats dalyvauja. 

O Kęstutis netgi nebuvo Jagėlos vasalas. Jis lygus anam, 
galbūt Jagėla turėjo tik garbės pirmenybę. Šitai matome iš 
įvairių Lietuvos sutarčių su mozūrais, vengrais, lenkais, pa- 
galiau ką tik padarytoji (1379) Trakų sutartis rodo, kas turi 
pasirašyti. 

KUR YRA DAUDIŠKĖ? g 


Anų laikų kronikos šitą vietą įvairiai vadina — Dovi- 
diškė, Daudiškė, dažniau Daudiškė. Kur ji yra? 

Danilowicz sako — tai buvo Daugai, netoli Alytaus . 

Narbutas išveda tą vardą iš Gardino viršininko Dovido. 
Jo nuosavybė buvusi kairiajame Nemuno krante tarp Gar- 
dino ir Prūsų, taigi tiksliai nenusako. Ir pats Narbutas ne- 
žinojo, tos vietovės vardą susiejo su Dovidu nieku tai nega- 
lėdamas pagrįsti. 

Priima tokį aiškinimą Stadnicki, tik jis tą vietą nurodo 
prie Prūsų sienos. Jis nesutinka su S. R. Pr. II aiškinimu, kur 
sakoma, kad tai esą dabartiniai Šiaudiniškiai . 

Weber sako, kad tos Dovidiškės ar Daudiškės buvusios 
pris dabartinių Pilviškių. 

Ir koks dabar vardas teisingesnis? Daudiškė ar Dovidiš- 
kė? 

Neteisinga būtų vadinti Dovidiškės. Iš kur galėjo atsi- 
rasti šitas Dovido vardas? Narbutas iš vardų skambėjimo 
panašumo išvedė vietovę nuo Dovido viršininko, pakombi- 
navo, kad tai buvo jo nuosavybė. Kad būt šitą vietovę gavęs 
Dovidas, niekur įrodymų nėra. 

Lietuvių raštijoje sekė Narbutu prof. Jonynas. Taigi šitą 
iškraipymą reikės atmesti. 

Vokiečių kronikos, tiek galėjo, užrašinėjo lietuviškus 
vardus teisingai, ypač tai buvo svarbu karo reikalams; ten 
vengė iškraipymų. Visai lietuviškai skamba Daudiškė. 


1 Danilowicz, I, p. 232. 
2 Stadnicki, Olg. i K., p. 170; Narbutt, V, p. 263. 
3 Weber, p. 526. 

Be to, šita vietovė Ordinui buvo žinoma, dažnai žvalgų 
nurodoma. Ne sykį šitoje apylinkėje medžiojo kunigaikš- 
čiai, medžiodavo ir paprasti bajorai. Turėjo būti taip pava- 
dinta vieta girioje, sunkiau prileisti, kad ten būtų trobos, 
kad tai būtų koks dvarelis ar ūkis. Praeinantieji kariai nebū- 
tų palikę. 

Daudiškė turėjo būti netoli Prūsų sienos, niekieno že- 
mėje, dėl to buvo patogu susieiti svečiams. Todėl ją abi ša- 
lys ir pasirinko. Taigi Daudiškė — sena lietuvišku vardu 
vieta. 

O dėl jos vietos yra artimesnių nurodymų. 

Wigand kelis sykius mini, bet jis nustatymui duoda ne- 
daug medžiagos, užtat yra smulkių žinių ir gana tikrų žval- 
gų pranešimuose apie kelius į Lietuvą („Wegeberichte“). 
Ten žvalgai nurodo atstumus, kokiu keliu eiti, kur pasiga- 
nyti“. 

Ir atrodo, kad Weber savo realiu galvojimu buvo arti 
teisybės. Jis sakė Daudiškę esant arti Pilviškių. 

Prochaska, remdamasis „Wegeberichte“, bandė rasti 
Daudiškę ten, kur yra Šiaudiškių dvaras. Šitą sutartį jie va- 
dina ne Daudiškės, bet Šiaudiškės vardu. 

Prof. Totoraitis plačioje savo knygoje apie Sūduvą ten 
pat apsistojo“. 

Bet kaip dabar esamieji Šiaudiškiai virto Daudiške nie- 
kas nebandė išaiškinti. 

Kaip sakoma „Wegeberichte“, Daudiškė buvo nurody- 
toje vietoje, tik gal kiek į vakarus. Veikiausiai bus tas vardas 
išnykęs. 


* Wegeberichte (S. R. Pr., II; p. 682—684 686, 688-——-689, Nr. 39; 40); 
45; 54, 55). 
3 Totoraitis, Sudūvos Suvalkijos istorija, p. 2—3. 


294 


DAUDIŠKĖS SUTARTIES VERTINIMAS 


Dėl Daudiškės sutarties tikslų nedaug tebuvo abejonių 
mokslinėje raštijoje. Visiems buvo aišku: prasidėjo kova Ja- 
gėlos su Kęstučiu, ir šitoji sutartis buvo nukreipta prieš Kęs- 
tutį. Jeigu ginčydavosi, tai tik dėl Jagėlos moralinio ir poli- 
tinio įvertinimo, ir tai tik kai kurie lietuviai, kurie norėtų 
pateisinti Jagėlą. 

Narbutas taip ėmė teisinti Jagėlą: jis tikrai pasirašęs su- 
tartį, bet neketinęs jos vykdyti, net jis buvęs nusistatęs prieš 
Ordiną, taigi norėjęs jį apgauti. 

Mokslinėje raštijoje niekur šitokia mintis neprigijo, ta- 
čiau buvo viena išimtis lietuvių literatūroje: ją vis dėlto iš- 
kėlė tie, kurie tyrinėjo Jagėlos darbus. 

Vieno laikoma „sunkiai išaiškinama“, kito — „Vienas 
iš tamsiausių dokumentų lietuvių tautos istorijoje“. 

Ir vis dėlto pripažįstama, jog ji nukreipta prieš Kęstutį. 

Jonynas pritaria Narbuto nuomonei: jis neketinęs jos 
vykdyti, taigi atrodo, lyg būtų norėjęs apvilti Ordiną. 

Jagėla buvo neramus, kad pasirašė prieš Kęstutį, bet ka- 
dangi slapta daręs, Kęstutis nesužinos; taigi skriaudos ne- 
bus, tad iš viso — tik rizikingas žygis. 

Kitoje vietoje jau atrodo, kad pats Jagėla buvo apgau- 
tas, šitoji sutartis — „tai buvo gudriai sugalvotos pinklės 
pačiam Jagėlai, provokacija, kuri turėjo sukompro- 
mituoti Jagėlą lietuvių akyse...“ 


* Narbutt, t. V, p. 266. 

' Ivinskis, p. 56—57. 

Š Jonynas, Dovid. sutartis (Liet. enc., VI; p. 1341—1344). 
? Tas pat, Jogaila; p. 264—266. 

0 Tas pat (Liet. enc. VI, p. 1341—1344). 

kugis sen Zak aoaos ui a 


Tik tikrovėje ir Ordinas, ir Jagėla suderėjo rimtai ir rim- 
tai vykdė, kiekvienas turėdamas savo tikslus. 

O vėliau dar sykį sako, kad „ji iš esmės nebuvo nu- 
kreipta prieš Kęstutį...“ 

Vienoje vietoje duoda tokį Jagėlos apibūdinimą: 

„Jagėla — tolregis politikas, jau ir tada šitą parodęs. Ne- 
norėjo žudyti Kęstučio. Jie nenorėjo jos pildyti. 

Nemalonu buvo, kad paslėpę nuo Kęstučio, bet ramino 
viena, kad bus paslaptis, liūdnas buvo dar labiau Vytautas, 
ano draugas. 

Jis žinojęs apie sutartį, vėliau elgėsi dviprasmiškai. Visa 
tat sugalvojęs ordinas. Jagėla turėjęs plačių tikslų: įsigalėti 
rusuose, o ten reikia duoti kompensatų ordinui iš Kęstučio 
valdų. Kęstutis, žinoma, nesutiks. Šią problemą išsprendė 


Jagėla slapta sutartim Daudiškėje“ 


AR VYTAUTAS ŽINOJO APIE DAUDIŠKĖS SUTARTĮ? 


Daudiškės girioje vyko medžioklė, puotavo aukšti sve- 
čiai. Nebuvo su jais Kęstučio. Bet ar buvo tenai Vytautas? 

Buvusius medžioklėje asmenis nurodo Ordino heroldas 
Wigand. Vieną sykį jis sako: buvęs Wigand, kitą sykį tame 
pat skirsnelyje — Vytautas. Dėl to vieni istorikai sakydavo, 
jog tikrai buvęs Vytautas, tik kitas, ne Kęstučio sūnus , an- 
tri — kad pats Kęstučio Vytautas buvęs, ir tų bus daugu- 
ma. 

Ar buvo Vytautas? Dėl šito netenka abejoti. Jis ir Jagėlai 


" Ten pat. 

* Danitowicz, I, p. 232, Voigt, V, p. 356, S. R. Pr., II, p. 604, prier. 
1419 (ne Vytautas, o Vygautas, Jagėlos brolis); Stadnicki, Olg. i K., p. 
170 išnašoje. 

buvo naudingas: Kęstutis sužinos, kad Jagėla buvo susiėjęs 
su vokiečiais, medžiojo, puotavo, galės įtarinėti ką nors blo- 
ga, o sužinojęs, kad ten buvęs ir jo Vytautas, ir tas, nieko 
nepastebėjęs, nurims. 

Vėliau; kai Kęstutis pasakė Vytautui, ką jam padaręs 
Jagėla, netikėjo, kad apskritai kur nors yra buvęs, nes jam 
būtų pasakęs. Taigi ir Vytautas buvo Daudiškėje. 

Ar Vytautas žinojo, ką darė Jagėla Daudiškėje prieš Kęs- 
tutį? Ar ir jis pritarė tam žygiui? Jeigu jis visai nebuvo Dau- 
diškėje, tai, aišku, ir nežinojo. Ė 

Kiti, kurie mano, jog Vytautas buvęs, bet nežinojęs, nuo 
jo viską slėpę, jis vylių nepastebėjo, o jo buvimas Kęstučio 
budrumą sumažinęs ' 

Yra ir tokių nuomonių, kad Vytautas žinojęs ir nuslė- 
pęs nuo tėvo. Kodėl jis, taip darė? Kas spyrė jį taip elgtis? 
Tam duodama visokie aiškinimai, priklausantys nuo nusi- 
statymo. | 

Daugiausia rašęs apie Vytautą Prochaska įvairiuose sa- 
vo raštuose dėl to dalyko pateikia įvairių nuomonių. 

Vytautas žinojo, kas daroma, net ir jis nuslėpė nuo tėvo“. 

Kitur Prochaska ne taip drąsiai sako: reikia įtarti, kad 
Vytautas žinojęs“, o dar kitame rašte: Vytautas nežinojo su- 
tarties turinio, bet buvo po Jagėla, galėjo tik spėti, kas da- 
roma . 

Yra įsitikinę, kad Vytautas žinojęs, kas daroma, Pfit- 
Zner, Paszkiewicz“. 


5 Danilowicz, I, p. 232; Stadnicki, Olę. i K., p. 170—171. 

4 Kochanowski, Witold, p. 34, Smolka, Kiejstut, p. 105—107. 
5 Prochaska, Jagielto, I, p. 37—39. 

6 Tas pats, Witold, p. 31. 

V Tas pats, Upadek, p. 500. 

e Pfitzner, p. 54—55; Paszkiewicz, Krewo, p. 94—100. 

Lietuvių literatūroje, atrodo, negausioje, skirtoje Jagė- 
lai, vyrauja Jagėlos aukštinimas ir švarinimas, tai ten Vytau- 
tas žinojęs, netgi pataręs 

Prileidę mintį, kad Vytautas žinojęs, ieško priežasčių, 
kodėl jis Jagėlai net pataręs suderėti su vokiečiais ir Kęstu- 
čiui nesakęs. 

Priežasčių tokiam Vytauto elgimuisi randame įvairių, 
bet visur norima surasti priešingumų tarp Vytauto ir Kęs- 
tučio, ar tai amžiaus, ar politikos tikslų skirtumus; nesant 
faktų, išgalvoja išvadas. 

Pfitzner mano, jog Vytautas buvo jau priešingas tėvui. 
Jis žinojo, ką darė Jagėla, pritarė jam, bet tylėjo, nes jam 
rūpėjo išlaikyti savo kunigaikštiją . 

Juk jis turėjo 10 metų paliaubas, santarvė su Jagėla ir 
Ordinu jam paranki, todėl jam nepatikę, kad tėvas vėliau 
pradėjo kovą su Jagėla“. 

Yra tokių, kurie Jagėlos išdavime matė aukštesnius, kil- 
nesnius tikslus — tikybinius. Tuo pasižymi Prochaska. 

Jagėla rūpinosi priimti katalikybę, apkrikštyti Lietuvą. 
Vytautas palaikęs kilnius Jagėlos norus, todėl Vytautas ėjo 
su juo, 0 ne su tėvu . 

Lietuvių literatūroje užtinkame tokią nuomonę: buvo 
amžiaus ir temperamento skirtumai, kitaip galvojo Jagėla ir 
Vytautas, kad dėjosi su vokiečiais 

Visus tuos motyvus, iš Prochaskos paimtus, įdeda į Vy- 


9 Ivinskis, Jogaila, p. 56; Jonynas, Dovidiš. sutartis, Jogaila (Liet. 
encikl.). 

* Pfitzner, Witold, p. 54—55. 

2 Paszkiewicz, Krewo, p. 94—100. 

2 Prochaska, Jagielto, I, p. 37—39, Witold, p. 31. 

3 Ivinskis, Jogaila, p. 56. 

tauto galvojimą prof. Jonynas. Pridėjo ir amžiaus skirtumą, 
ir tikybinius motyvus . 

Atrodo, kai kas randa, jog Jagėla norėjęs priimti graikų 
tikybą, o ne katalikų, ne jos troškęs . 

Norėdami surasti priežasčių, dėl ko Vytautas nuslėpė 
nuo tėvo slaptąją sutartį, nurodo į tai, kad Vytautas buvo 
piktuoju su tėvu. Šitai niekuo neparemta. Galėjo būti prie- 
šingumų dėl amžiaus, dėl veikimo planų Kęstutį žudyti ar 
silpninti, ar jo žemes plėšti. Juk tai buvo mylimiausias Kęs- 
tučio sūnus, tėvas jam ketino palikti viską — valdžią ir že- 
mes. Dėl to jisai negalėjo kenkti savo būsimai valstybei; Kęs- 
tutis su juo tardavosi politikos dalykais, su juo eidavo į ka- 
rą. Taigi Vytautas negalėjo eiti išvien su Jagėla prieš savo 
tėvą. Galėjo juodu su Jagėla kartu žaisti, medžioti, kartu 
puotauti su vokiečiais, bet neiti prieš savo interesus. Jagėla 
mokėjo veidmainiauti, sugebėjo ir savo jaunystės draugą 
apvilti; jam rūpėjo nušalinti dabar Kęstutį, o ateityje — jo 
įpėdinį Vytautą. Jagėla ir jo šeima mokėjo veikti iš pasalų ir 
ruošti pinkles savo artimam draugui. 

Taigi Vytautas nieko nežinojo apie Daudiškės sutartį ir 
nieko negalėjo pasakyti tėvui. 


IŠ KO KĘSTUTIS SUŽINOjJO APIE 
DAUDIŠKĖS SUTARTĮ? 


Nors slėpėsi Ordinas ir Jagėla, vis dėlto neilgai trukus 
Kęstutis sužinojo apie esamas Jagėlos derybas: apie įvyku- 
sią sutartį. 

Kas tai padarė? Kas išdavė paslaptį? Apie tai tikrų žinių 


* Jonynas, Jogaila, Dovid. sutart. 
* Smolka, Kiejstut, p. 105—107. 

nėra. Vienintelis šaltinis — pats Vytautas, jo raštai ir žinios, 
iš jo patekusios į Lietuvos metraščius. 

Jis pats aiškiai nesako, kas Kęstučiui davė žinią. Apie 
tai yra vienintelis jo raštas, rašytas Vokiečių ordinui. Infor- 
matorius buvo Ordino narys, todėl Vytautas to žmogaus 
nenurodo. Tėvas, sako, „sužinojo iš kelių savo prietelių“ 2 

Smulkiau ir išsamiau viskas aprašyta Lietuvos metraš- 
čiuose, kurie atsirado tik XV a. Žinios, ten užrašytos, pateko 
į juos iš Vytauto. Čia vėl atsiranda sunkumų. Tų metraščių 
yra kelios redakcijos, vardai — nevienodi, tai šitai ir sudarė 
naujų painumų, dėl to ir išvados turėjo skirtis. Mokslinin- 
kams teko kai ką papildyti spėjimais 

Seniausias Lietuvos metraštis sako: „Buvo tūlas ponas 
Osterodės komtūras, vadino jį Hunnatynų; 
jis buvo kūmas didžiajam kunigaikščiui Kęstučiui, krikš- 
tijo Jonušo kunigaikščio žmoną, tai tas pasakė apie Jagėlos 
sutartį prieš Kęstutį. 

Kituose metraščių nuorašuose ir redakcijose randame: 
Oškrovos komtūrą, Livonijos komtūras Oškrovos, Ostrogo 
Ostrode, Asterodės — komtūras, Ostrovo pirklys, Ostrogo 
protopopas. Vardai taip pat ivairuoja: jis vadinamas Hus- 
tyn, Hunstyn, Hnypin, Smydsten, Augustin, Augustas, Au- 
gustinas; tik vienoje, abejotinoje redakcijoje — Liebestyn. 

Vis dėlto tenka imti „Osterodės komtūras“, nes jis visur 
yra pagrindinis. 

Tenka paieškoti, kas iš jų buvo kūmas. 

Kęstučio duktė Danutė apie 1376 m. ištekėjo į Mozūrus 


2 Vytauto raštas prieš Jagėlą ir Skirgėlą, bene 1390 m. (S. R. Pr., 
II, p. 712). 

? Lietuvių metraščių santykį su kits kitu iš vėlesnių rašo Tichomi- 
rov, Sušycki (L-r. liet., p. 144—149). 

3 Liet. metr., p. 73. 

už Jonušo. Krikšte ji priėmė Onos vardą. Turbūt apie tą 
pati laiką ir krikštijosi. 

Per 20 su viršum metų, 1349—1370 m., Osterodėje kom- 
tūru buvo Gunther v. Hohenstein, o nuo 1370 m. iki savo 
mirties buvo Brandenburgo komtūru. Jis mirė 1380.VII.22. 

Po to Osterodės komtūru buvo: 

1370—1372 m. — Bassenheim, 

1374—1379 m. — Mansfeld, 

1379—1383 m. — Liebenstein“. 

Sudarant Daudiškės sutartį, komtūru buvo Liebenstein, 
bet ne jis buvo Kęstučiui kūmas. 

Narbutas, leisdamas savo pagamintąją vad. Bychovco 
kroniką, pataisė kronikas ir įrašė: Liebestyn pranešė Kęstu- 
čiui. Jo tekstą galima atmesti kaip pataisytąjį 

Savaip parašė tą vardą Dtugoszas. Jis rašo: Sandestein, 
o tai yra iškreiptas Hundestein. 

Taigi lieka du vardai: Hohenstein ir Lieben- 
stein, kurie buvo Kęstučio informatoriai. Paskutinį mini 
Narbutas, patikrinęs komtūrų vardus. Vis dėlto literatūroje 
užsiliko Liebensteino vardas, kuriam prikišamas paslapties 
išdavimas. 

Liebenstein vėliau, 1343—1347 m.(?), buvo didysis kom- 
tūras, taigi pakilo. Jeigu jis išdavė paslaptį, tai padarė šitą 
didžiojo magistro įsakymu, taigi padaryta politiniais sume- 
timais ir t.t. 

Viskas paremta netinkamu Narbuto šaltiniu. 

Hohenstein (visur Lietuvos metraščiuose iškreipta Hus- 
tyn, Hunsteyn ir t.t.) ilgą laiką buvo Osterodės komtūru: 


* Balzer; Genealogija, p. 469. 
* S. R. Pr., III, p. 113—114. 
2! Voigt, Namen Codex, p. 42. 
* Liet. metr., p. 502. 

turėjo reikalų su mozūrais, dažnai kovojo su Kęstučiu. Jam 
visam laikui galėjo prigyti Osterodės komtūro vardas, taip 
jį vadino Trakų ir Vilniaus kunigaikščių kiemuose. 

Jis buvo pažįstamas su Kęstučiu, susitikdavo ne tik ko- 
vos lauke, su ginklu, bet ir derėdavosi . Kęstutis net norėjo 
geriau su juo kalbėtis, negu su kitais Ordino valdininkais. 
Pvz., taip buvo padaryta 1377 m. Taigi Hohenstein turėjo 
tam tikrą pasitikėjimą. Gal jam tuomet jis buvo kūmu. Jis 
vyko į Trakus 1379 m., kur derėjosi dėl paliaubų, iš ten jis 
turėjo nuvykti į Vilnių pas Jagėlą; tai darė jisai didžiojo ma- 
gistro pavestas. Žinoma, negalėjo jam patikti Jagėlos vyliai. 

Trakuose, sutikdamas svečią, Kęstutis vadina Hohen- 
steiną kūmu“. 

Bet vėl Daudiškėje gal jo ir nebuvo, bent ten jisai nemi- 
nimas Wigando. Gal jis nepritarė dviveidžių politikai; taigi 
į medžioklę nekvietė Kęstučio kūmo, ten jis nereikalingas. 
O gal sirgo, negalavo, nes po 2 mėnesių mirė. 

Jis buvo gerbiamas Ordino viršūnių. Jam pavedė parga- 
benti šventenybių, jis buvo žinomas imperatoriaus kieme“. 

Jam mirus, gerai jį prisimena kronikininkai , ką ne apie 
kiekvieną rašydavo. 

Bet tas Hohenstein mirė 1380.VII.22, ką tik po Daudiš- 
kės sutarties. 

Ar jis žinojo? Galbūt. Gal nežinojo viso rašto turinio, 
bet turbūt nuo jo neslėpė, juk jis tiek buvo įėjęs į Ordino 
gyvenimą ir politiką. Kaip jis galėjo perspėti? Nebūtinai tu- 





* Wartberge, Wigand, p. 44, 57, 99, 108 (S. R. Pr. II, p. 106, 541, 
573, 587, 589, 604) 

* Ten pat, p. 99 (S. R. Pr., II, p. 589). 

* Ten pat, p. 116 (S. R. Pr., II, 605). 

* Ten pat, p. 108 (S, R. Pr., II, p. 597—598). 

7 S. R. Pr., III, p. 113. 

rėjo tyčia atsiųsti kvieslius Kęstučiui; galėjo tai įvykti kom- 
tūro būstinėje, kalbant prasitarti, nenoromis įspėti. Mirštąs 
komtūras galėjo tai padaryti savo geru noru, norėdamas 
draugiškai įspėti savo kūmą dėl naujos, nešvarios jaunųjų 
kartos, kuri eina išdavimu ir vyliais, veikia iš pasalų ir ku- 
riais dėl to tikėti negalima. 

Nereikia manyti, kad būtinai visi Ordino vadovai pikti, 
nedori. Kęstutį vis dėlto labai gerbė, ypač senoji karta. Kita 
mokslininkų nuomonė, jog Kęstučiui pranešė Kuno v. Lie- 
benstein“. Tą vardą iškėlė Narbutas, įdėjęs į savo surastąją, 
o tikriau pagamintąją, kroniką, vadinamą Bychovco. Įdėjo 
ją todėl, kad tais metais (1380) jis buvo Osterodės komtūru: 
jeigu kitos kronikos nepatikrinusios rašo, kad Hunstyn bu- 
vo Osterodės komtūras (rašė iš pirmykščio teksto), o jis tur- 
būt tuo nebuvo, tai Narbutas įdėjo teisingąjį komtūro var- 
dą. 

Jeigu Kęstutį įspėjo Liebensteinas, o jis kilo ir kilo aukš- 
tyn Ordino tarnyboje (1375 m. didžiojo magistro kompa- 
nas, 1379 m. Osterodės komtūras, 1383 m. — didysis kom- 
tūras, t. y. didžiojo magistro pavaduotojas, jokių artimų ry- 
šių su Kęstučiu neturėjo, pats Daudiškėje nebuvo, taigi ga- 
lėjo tai padaryti didžiajam magistrui pavedus. 


AR SU DIDŽIOJO MAGISTRO ŽINIA SUDARYTA? 


Jeigu sakysime, kad Kęstutį įspėjo Liebenstein, tai, be 
abejo, jisai šitai padarė Ordino magistro įsakytas. Tikslas 
galėjo būti vienas — pasėti neapykantą, sukelti lietuvių vi- 
daus kovas. 


38 Boldt mano, kad tai veikiau daręs ne Liebenstein, o Hohenstein 
(p. 480—481). 

Ir Vytautas, žinodamas teisybę, slėpęs ją, nes tėvas „gi- 
nąs pražudytas pozicijas“ (t. y, nenorėjęs krikščioniu būti). 

Pranešę po 1381.VIIT". Taip mano Smolka. 

Panašiai galvoja Prochaska: Ordinas nenorėjo, kad Ja- 
gėla sustiprėtų; reikia sukelti vidaus kovą, tai ir pranešęs. 

Stadnicki taip pat mano, kad tai buvo Ordino intriga. 
Kęstutis net galėjo tuojau užimti Vilnių, bet Vytautas sulai- 
kęs tėvą. 

Voigt apskritai netiki, kad būtų pranešta. Osterodės 
komtūru tuomet buvo ne Hundstein, o Liebenstein“. 

Teisybė, tai buvo parašyta 1832 m., todėl Narbutas pa- 
taisė kronikų klaidą: į Bychovco kroniką įrašė Liebenstein, 
tada prieštaravimų nebus. 

Lietuvių spaudoje labiau laikomasi Narbuto, Stadnickio 
ir Prochaskos nuomonės, jog Kęstučiui pranešęs Liebens- 
tein ir tai padaręs su Ordino vadų žinia, kad kiltų vidaus 
kovos. Tai buvusi Ordino provokacija“. 

Per daug painiai ir gudriai istorikai supynė intrigų tin- 
klą, bet perprato Ordino vadų gudrybes ir jas parodė, nie- 
kas nuo jų nepasislėpė. Visa tai paremta viena prielaida, 
kad Ordinas tik klastomis gyveno, nors galima buvo ir tie- 
siais keliais eiti. Atrodo, tikrovė turėjo ką kita rodyti. 

Ordinui pavojingesnis buvo Kęstutis, nes jis Žemaičius 
ir Nemuną gynė. Jagėla gali eiti į rytus, vieną Kęstutį len- 
viau nugalėti. Laukti, kad Jagėla vienas įsigalėtų, grįžtų į 
vakarus, — jiems nenaudinga. 


? Smolka, K. i J., p. 133—135. 

* W.Prochaska, Jagielto, p. 39—40, Upadek, p. 500—501. 

* Stadnicki, O. i K.; p. 173—174. 

2 Voigt, Geschichte Pr., V, p. 361. 

* Jonynas, Kęstutis (Liet. a., Nr. 133), Jogaila, Dovid. sutart.; Ivins- 
kis, Jogaila, p. 57. 

Ir savo darbais Ordinas šitai rodė: puolė Kęstutį, neju- 
dino Jagėlos, netgi jam ir jo šalininkams padėjo. Ordinas 
vykdė Daudiškės sutartį, nes jam buvo naudinga. 

Jeigu Ordino vadai būtų įspėję, tai būtų davę Kęstučiui 
tikslesnių žinių — sutartį, o čia tik spėjo, kas daroma. Kęs- 
tutis tikrų įrodymų neturėjo, kol neįsitikino vėliau, užėmęs 
Vilnių ir radęs raštus. 

Vytautas vėliau, rašydamas Ordino magistrui, kad tėvą 
įspėjo draugai, nesako kas. Didysis magistras gal būtų jam 
prasitaręs, kad jis įspėjo Kęstutį. Ir keista manyti, kad gar- 
sieji Ordino vadai darytų geras sutartis, kad jas patys griau- 
tų. 

BIRUTĖS NUŽUDYMAS 


Nužudęs Kęstutį, Jagėla ėmė naikinti ir kitus jo gimi- 
nes, nepasigailėjo nė moterų: Birutę taip pat nužudė. Jagė- 
lai liepiant, ją paskandino. Kokioje vietoje, kokiame ežere 
ar upėje, nežinia. 

Ar tos žinios teisingos? Kuo paremtas šis tvirtinimas? 

Lietuvos kronikos apie tai visai tyli, jos nieko nepasa- 
koja apie jos mirtį. 

Visos žinios apie Birutės mirtį — vokiečių kronikos bei 
Ordino raštai, taip pat keli Vytauto pareiškimai, padaryti 
esant jam Prūsuose. 

1384 m. savo rašte, kur jis pasiduoda Ordino žiobai 
Vytautas sako, kad „pusbroliai nužudė jo t ė v 4“ (unser 
Vater von denselbigen unsern Vettern getodt war) . Taigi 
minimas vienas tėvas. Bet čia pat, atsakydamas į tą raštą, 
Vokiečių ordinas, žadėdamas pagalbą, nupasakoja, ką gir- 
dėjo iš Vytauto, būtent: jog „tė vai buvo anųdviejų (Ja- 
gėlos ir Skirgailos) žiauriai nužudyti („parventesgue suos 
ab iis trucidatos fuisse“, taigi čia yra tėvai, t. y. tėvas 
ir motina. 

Vytautas dėl to paties skundėsi, būdamas Prūsuose an- 
trą sykį. Savo rašte Vytautas smulkiai nupasakoja kovų isto- 


! Iš daug vėlesnių laikų užsiliko nuomonė, kad Birutę paskandinę 
Galvės ežere (Trakuose). 

* Prochaska Cod. Ep. Vit., Nr. 13, p. 3—4, Nr. 15, p. 5 (Danilovi- 
čius, atrodo, laiko šitą Vytauto raštą falsifikatu. Man atrodo, kad tai jis 
daro be pakankamo pagrindo, o jeigu pripažinsime Ordino falsifikatu, 
tai turėjo rašte parašyti taip, kaip būtų pats Vytautas padaręs, išėmus 
vietą apie priklausymą nuo Ordino, pasidavimo sąlygas, o visa kita 
turėjo atitikti teisybę). 

riją; tenai jis tarp kita ko sako: „Ir pražudė jį (tėvą) ir mano 
motiną taip pat pražudė“ (und vorterbten jn und meine 
moter ouch alzo vorterbten“). 

Apie Birutės mirtį — jos nužudymą pasakoja ir kai ku- 
rios Vokiečių kronikos. 

Wigand vienoje vietoje pasakoja, jog pasmaugė tėvą 
(Kęstutį), Vytautą kalino, o motiną prigirdė („Kynstut in 
captivitate strangulatur, Wytaut vinculatus; matrem autem 
submergunt“)". 

Ordinas, susiginčijęs su Jagėla, primena tuomet jo blo- 
gus darbus. Rašte į Konstancijos bažnytinį seimą jis sako: 
„Cuius exercitus adjutorio Jage1 nunc rex Poloniae vinctam 
habuit Kynstot, patrum Wytowdi guem etiam in carceribus 
ingalavit et uxorem ejus matrem videliacet Wytowdi sub- 
mersit“ (anos kariuomenės padedamas, Jagėla, dabartinis 
Lenkijos karalius, apkaltą laikė kalėjime Kęstutį, Vytauto tė- 
vą, kurį dar ir kalėjime pasmaugė, ir jo žmoną, taigi Vytau- 
to motiną, prigirdė)“. 

Kadangi apie Birutės mirtį tyli Lietuvos kronikos, tai 
tyli apie tai ir Diugosz, kaip jis tylėjo apie Kęstučio sūnų 
Butautą, pabėgusį pas vokiečius. 

Taigi kitas klausimas: ar tos žinios apie Birutės nužudy- 
mą yra tikėtinos? 

Iki šiol niekas neabejojo, neabejojo Smolka, Stadnicki, 
Wolf ir kiti. 

Tik pradėjus Jagėlą garbinti, turėjo istoriografai jį išbal- 
tinti. Pasirodo, kad pirmas tai darė Narbutas. 

Narbutas įrodinėjo, kad Birutė nebuvusi nužudyta, o 
likusi sveika ir gyva, ir dar ilgai gyvenusi. 

Kad pasmaugus Kęstutį, Jagėla liepęs nužudyti ir Biru- 


3 S. R. Pr., IL.p, 614. 
* Prochaska, Cod. Ep, Vit., p, 1026. 

tę, šitą žinią išplatino kryžeiviai, rašė tai savo kronikoje Wi- 
gand, be to, jis tvirtina, kad tai sakęs Vytautas 1384 m. 

„Visa tai, — sako Narbutas, — yra Wigando aidas ir 
juodylas prie juodylo pridėtas prieš Lenkijos karalių. Visa 
tai išėjo iš vienos dirbtuvės ir rankraščių“. 

Teisybė, cituojamas panašus Vytauto raštas, tai ir jis 
esąs jų pramanytas. 

„Jeigu taip būtų, tai Lietuvos metraštis, taip vaizdžiai 
aprašąs Kęstučio mirtį ir kitų nužudymą, nebūtų nutylėjęs. 
Be to, ji buvo Brastoje, taigi ne Jagėlos valdžioje.“ 

„Vytautas įkurdino Brastoje Augustinėnų ordiną toje 
vietoje, kur stovėjo jo motinos rūmas, perleistas, kad būtų 
anoji fundacija, jai sutikus 1413 m. Taigi tuomet ji gyveno.“ 

„Šita privilegija buvo Brastos klebonijos archyve, kurią 
skaitė prieš 5—6 metus patikimas, man gerai žinomas žmo- 
gus, dvasinio luomo žmogus. 

Birutės kaip vaidilutės biografiją Narbutas yra įdėjęs į I 
tomą, tai ji, sako, esant „paremta tikriausiais faktais ir ar- 
cheologinėmis pastabomis.“ 

Žinoma, tų faktų nėra. Kai dėl Brastos klebonijos privi- 
legijos, tai pasirodo, kad jos originalas dabar yra Kaune, bet 
jis yra falsifikatas ir, be to, minėtos vietos apie Birutę ten 
nėra. 

Taigi Narbutas tikrai matė, ar jo draugai ją yra skaitę, 
tik išskaitė tai, ko joje nebuvo. 

Narbutas nurodo taip pat į tai, kad Konstancijos bažny- 
tiniame seime lenkų delegatai atrėmė vokiečių kaltinimą dėl 
Birutės nužudymo, nepasisakė dėl Kęstučio“. 

Tas pačias mintis dėsto ir prof. Jonynas“. 


5 Narbutt, Dzieje, t. V, p, 301—302. 
“ Prof. Jonynas, Jogaila (Židinys, VII, p. 67—68); Birutė (Liet. en- 
cikl.). 

Ordinas, sako, nenurodęs paskandinimo vietos. 

Teisybė, Vytautas savo skunde Ordinui rašęs apie mo- 
tinos mirtį (taigi raštas tikras, ne Ordino falsifikatas), bet 
tuos žodžius reikia suprasti taip: „jai pakliuvus nelaimėn, 
Jagėla ir Skirgėla pagreitinę mirtį.“ 

„Lenkų delegacija Konstancijos bažnytiniame susirinki- 
me Jagėlos ir Vytauto vardu griežtai atrėmė Jagėlai mestą 
kaltinimą dėl Birutės paskandinimo, pareikšdami, kad Biru- 
tė „po visų savo skandalingų pergyvenimų ilgai gyvenusi 
garbingoje savo asmeniui tinkamojoje padėtyje ir paskui 
garbingai baigusi savo gyvenimą, jos kapas ir dabar dar lai- 
komas pagarboje.“ 

„Kuri iš dviejų skirtingų liudijamų versijų yra teisinga, 
sunku pasakyti.“ 

Bet kitoje vietoje prof. Jonynas priima vieną versiją, bū- 
tent, kad tas visas kaltinimas pramanytas. 

„Vytautas tai buvo padaręs pykčio įkarštyje... 

„Pasikeitus politinėms aplinkybėms, galima buvo sa- 
kyti tiesą. Sunku būtų prileisti mintis, kad pasaulinio susi- 
rinkimo akivaizdoje Jogailos ir Vytauto įgaliotiniai būtų ga- 
lėję sakyti aiškią netiesą“. 

Su šitokiais išvedžiojimais sutikti negalima. 

Juk Konstancijoje kalbėjo ne Vytautas, o Jagėlos dele- 
gatai; ginčo objektas buvo ne Birutės mirtis, o teritorijos. Ar 
žinojo delegatai apie Birutės mirtį, nežinome. Kad galėjo 
sakyti (subjektyviai ir objektyviai imant) netiesą ir sakė ją 
bažnytiniuose seimuose, ne toks jau retas, gal net paprastas 
dalykas. 

Be to, prof. Jonynas nurodo vieną aplinkybę, dėl kurios 
Birutė negalėjo būti nužudyta. 


7 Ten pat, p. 81. 


309 


„Kruvino Krėvos įvykio metu Birutė buvo Palenkėje, 
kur siautė Mozūrijos kunigaikščio būriai, stengdamiesi kraš- 
tą užgrobti. Palenkė buvo Jagėlos ginklų grąžinta Lietuvai 
tik 1383 m. Sunku prileisti mintis, kad žmonės, turį reikalo 
stiprinti savo valdžią centre ir Kęstučio smurtingą žuvimą 
slėpti nuo visuomenės akių, būtų radę galima siųsti specia- 
lius žudikus į Lietuvos Brastą senelei žudyti. Šitoks žygis 
būtų tolygus sadistiškam pašėlimui““. 

Juk Jagėla nužudė seną Kęstutį, nužudė Birutės dėdę, 
turbūt seną žmogų, be abejo, ne Vilniuje pagavo ir nukan- 
kino, įpynęs į ratą. Birutė buvo įtakinga, apie 50 metų, ma- 
tyt, buvo pavojinga Jagėlai, nepaisė, ką pasakys kitos kar- 
tos, žmogus kietų nervų, o gal ir iš baimės buvo pašėlęs. 
Baikštieji — žiaurūs, o tai panašu į Jagėlą. 

Taigi teks tikėti Vytautu ir Ordino kronikomis. Juk sū- 
nus nesigirs, kad jo tėvus nužudė, nuolat neminės Jagėlos 
žiaurumų. Neteks kaltinti Vytautą... melavimu, kaip tat da- 
bar daroma. 


š Ten pat, p. 138. 

KĘSTUČIO MIRTIS ISTORINĖJE 
LITERATŪROJE 


Literatūroje pareikšta įvairių nuomonių atskirais klau- 
simais, kurie yra susiję su Kęstučio mirtimi. Kai kurias iš jų 
tenka čia išnagrinėti atskirai. 


AR KĘSTUTIS PATS NUSIŽUDĖ, AR NUŽUDĖ? 
7 (ORDINO ŽINIOMIS) 


Tas klausimas labai senas, iškilęs tuoj po Kęstučio mir- 
ties ir, pasirodo, dar ir dabar kartais keliamas. Jagėlos Žmo- 
nės tuoj po mirties paleido gandus, kad Kęstutis nusižudęs. 
Tos žinios nepateko į Lietuvos metraščius, nes jos atsirado 
kiek vėliau ir buvo rašomos Vytauto įtakoje, taigi jos pasa- 
koja tik apie nužudymą, nė neužsimenama apie nusižudy- 
mą, ir apie tai Lietuvoje gandų nebuvo užsilikę. 

Žinios apie Kęstučio mirtį tuoj pasiekė vakarus, pateko 
į Ordino kronikas ar nuo jo prideramas bei įkvėptas. Tenai 
minimi dvejopi mirties aiškinimai: nusižudymas ar nužu- 
dymas. 

Ordinas turėjo palaikyti Jagėlos aiškinimą, — jam per- 
leido teritorijų, ilgą laiką ėjo išvien su Jagėla prieš Kęstutį, 
jį palaikė, todėl tepti Jagėlos vardą viešai — ne naudinga. 
Ordino vadai žinojo tikrą teisybę, bet visuomenėje skleidė 
ar melagingąją mirties versiją, ar miglomis ją apdengdavo. 

Anales Thor., Joh. v. Possilge (S. R. Pr., III, p. 122—123) 
užrašo, kad Kęstutis miręs, bet kaip, — nepasako. 

Senoji Didžiųjų magistrų kronika (Ordinui arttmiausia 

oficiozinė) (S. R. Pr., III, p. 603), — sako, jog pats nusižudė. 

Į Lenkus pateko Jagėlos versija, — jog nusižudė (Janko 
iš Czarnkowo. — S. R. Pr., II, p. 718). 

Pas Wigandą, ordino heroldą, galima užtikti abi versi- 
jas — tikrąją ir melagingąją (c. 126, 134, S. R. Pr., II, p. 614, 
620). 

Bet vėliau Ordinas susikivirčijęs su Jagėla, jį kaltino 
Kęstučio nužudymu, pvz., raštuose Konstancijos bažnyti- 
niame seime. 

Ordinas turėjo per daug gerų žinių apie tai, kas dėjosi 
Lietuvoje, Gedimino šeimoje, kad būtų galima jam tiekti 
pasakų apie nusižudymą. 


LIETUVOS KRONIKOS. UŽMUŠĖJŲ VARDAI 


Lietuvos kronikos težino vieną Kęstučio mirtį — nužu- 
dymą. Iš jų sėmė žinias lenkų — Diugosz, lietuvių — Stryj- 
kowski. įŽ 

Lietuvos kronikoms žinomi ir užmušėjų vardai, kai ku- 
rių užsiėmimai, kilmė, ir kad jie — Jagėlos tarnai. Krėvos 
pilis jam priklausė, jie visi nuo jo parėjo. Visos Lietuvos 
kronikos, kurios turėjo vieną bendrą šaltinį, iš jo perrašinė- 
jo, nurodo tuos pačius vardus ir ta pačia tvarka. Kartais 
viena prideda kokį naują vardą ar senąjį iškreipia. 

Jų vardai tie, kurie pasikartoja, buvo: 1) Prokša, kuris 
tiekdavo vandenį; 2) Mostės brolis, Kučiukas; 3) Lisica-ži- 
bintojas, kuris šviesą duodavo, o dėl kitų ivairuojama arba 
iš vieno daromi du ir tt. 

Ir atsirasdavo tie skirtumai dėl to, kad nurašytojas ne 


1 Mtr., p. 76, 89, 147, 168, 212, 269, 320, 383, 446, 500. 

taip išskaitė tą ar kitą raidę, ne ten galvoje dėjo skiriamąjį 
ženklą (anų laikų rašte jų nebuvo). Pvz., vienur buvo „byli 
inyje“, tai perrašytojas išskaitė: Bielik, Bilgeny. Arba vėl kai 
kas įdėdavo naują vardą. Pvz., įdėdavo po Mostės brolis 
„Gedka krėviškis“ — tuomet atsiranda du žmonės. 

Diugosz, rašydamas apie tą įvykį, naudojosi įvairiomis 
Lietuvos kronikomis, todėl jis padarė 7 pavardes, Stryjkow- 
ski — 6 ir prideda: „ir kiti“. 

Pas Diugoszą yra: Prokša, jo brolis Bilgeny; Mostev, 
Getko, Krewlanin; Kuczuk, Lisica. 

Lisica, žibintojas (ugniakurys) gavo pas jį dvasinę tar- 
nybą: jis „deivei Žibintai degė ugnį“. Jis nesuprato lietuviš- 
ko žibintojo vardo. Kronikos paprastai pridėdavo paaiškini- 
mą, kuris ugnį kūreno, Diugosz'as sukūrė „Žibintos“ deivę, 
kaip romėnų „Vesta“. 


VYTAUTAS APIE KĘSTUČIO MIRTĮ 


Pats Vytautas; pabėgęs iš Krėvos kalėjimo, kur jį paso- 
dino po tėvo nužudymo, ir pasislėpęs Prūsuose pasakojo 
apie tėvo nužudymą. 

Pakartojo tai ir antrą sykį atsidūręs Prūsuose. 

1384 m. sausio 30 d. duotame vokiečių kalba rašte, kurį 
rašė Ordino žmonės, jis sako, kad „pusbroliai užmušė mūsų 
tėvą“ (und unser vater von denselbigin unsern vettern ge- 
todt vart). 

Antrą sykį pabėgęs į Prūsus 1390 m., Vytautas atpasa- 


 Prochaska, Cod. Ep. Vit., Nr. 13, p. 3. Didžiojo magistro raštas 
Nr. 15, p. 5 (1389.V1.14). Aną Vytauto raštą Danilovičius laiko falsifika- 
tu (SK, I, Nr. 492). Falsifikatas gali liesti jo dovanas ir prievoles, bet 
istorinė dalis turi atitikti tikrenybę. 

koja visą savo santykių su Jagėla ir Skirgėla istoriją. Jis rašo: 
„Ir pražudė jį (tėvą) ir mano motiną (und vorterbten įjn (va- 
tir) und meine mutir). 

Nereikia abejoti teisingumu: jis pats nuo mirties pabė- 
g0, pasakojo Ordinui, kuris turėjo tiek žinių apie Lietuvą ir 
jos įvykius. Krinta į akis trumpumas: nėra reikalo plačiai 
pasakoti apie tai, kas visiems yra žinoma. 


ISTORIJOS RAŠTUOSE 


Vokiečių istorijoje Kęstučio mirties klausimas nesukėlė 
prieštaravimų, į jį žiūrima ramiai, be aistros. Ordinas nebu- 
vo paliestas, jo niekas rimtai nekaltino, jis ir jo istorikai dėl 
to dalyko nesijaudino. 

Kotzebue (II, p. 242) neabejoja Jagėlos kalte, Voigt (V, 
p. 372) ypatingo dėmesio į tą klausimą nekreipė, to klausi- 
mo smulkiau netyrinėjo, turbūt, sako, pasmaugė. 

Boldt, šiaip blaivus rašytojas, nekelia abejonių dėl Jagė- 
los darbo (p. 447—448). 

Kas kita buvo lenkų raštijoje. Nuo Diugosz'o laikų nie- 
kas neabejojo, kad Kęstutis buvo nužudytas, ir kad tai buvo 
Jagėlos darbas. Atrodo, smulkiai tuo reikalu nesidomėjo. 

Tik XIX a., Lietuvai atsidūrus po rusų jungu, kai pradė- 
ta tyrinėti Lietuvos istoriją, kai reikėjo ieškoti praeityje švie- 
sių asmenų, pradėta keisti nuomonę apie jau nusistovėju- 
sius dalykus. 

Pirmasis, kuris ėmė tai daryti, buvo žinomas Lietuvos 
istoriografas Teodoras Narbutas. 

Kęstutis, Vytautas, Jagėla buvo Lietuvos kunigaikščiai; 


* S. R. Pr., II, p. 713. 

Iš Jagėlos kilo viešpataujančioji dinastija; juodinti savo di- 
nastiją — nepatogu, geriau, kad ji būtų šviesesnė, baltesnė, 
negu rusų ar kitų. Ir pradeda jis taisyti istoriją. 

Norėdamas ką pakeisti ar savo naujovę paremti, Nar- 
butas pasigamindavo senų raštų, kronikų, paskelbdavo jas, 
bet patys originalai, iš kurių jis buvo paėmęs, paprastai 
dingdavo be jokių pėdsakų. Paprastai jų gaudavo iš žmo- 
nių, kurie neseniai buvo mirę, buvo grąžinęs, žinoma, prieš 
jų mirtį, o pas tuos kur nors nusimesdavo, nes niekas jų 
palikime neberasdavo. 

Skaitytojai, net mokslininkai juo tikėjo, nes jis tikrai bu- 
vo iškasęs naujų ir įdomių dalykų, be to, istorijai buvo at- 
sidavęs. Lietuvos istorija buvo užmiršta, o jis ją pakėlė. To- 
dėl Narbutas turėjo gerą pasisekimą. Blaivus didelio moks- 
lininko J. Danilovičiaus balsas atrodė nemalonus, piktas, 
griaunantis šventenybes. Ne be reikalo S. Daukantas buvo 
patenkintas Narbutu, o skersavo į Danilovičių. 

Vėliau ir rimtieji istorikai sekdavo Narbutu, jo netikrin- 
dami. Todėl ir dabar yra užsilikę istoriografijoje Narbuto 
išgalvojimų ir pasakų, lyg tai būtų faktai. Jų pradžia — Nar- 
buto paleistos pasakos. 

Narbutas pirmą sykį aprašė Kęstučio mirtį apysakoje 
„Luka Petrovicz“. 

Ją rašydamas, sako, naudojęsis, be esamųjų raštų, dar 
dviem nežinomais šaltiniais — XVI a. rankraščiu ir Lietu- 
vos, vad. Bychovco, kronika. 

Ano rankraščio nerodė ir nepaskelbė, sako, sunaudojęs 
ji apysakoje, buvo žadėjęs jį atiduoti Vilniaus universitetui. 
Žinoma, niekas ten jo nerado, nebuvo nė Narbuto paliki- 
me. Bychovco kroniką jis nusirašė, perrašė lotynų raidėmis, 


* Dziennik Wilenski“, 1830, t. V, p. 129—158. 

rankraštį grąžino, originalas, žinoma, dingo, ir dabar kroni- 
ka skelbiama iš Narbuto nuorašo, lotynų raidėmis pagamin- 
to (originalas neva turėjęs būti rusų raidėmis). 

Vėliau pasirodė, kad Narbutas užmiršdavo suderinti sa- 
vo naujoves vieną su kita, atsirasdavo prieštaravimų jo raš- 
tuose. Dėl to ėmė įtarinėti, kad jis pramanęs. 

Savo apysakutėje „Luka Petrowicz“, kur meno ir kūry- 
bos nėra, jis taip nupasakoja Kęstučio mirtį. 

Kryžeiviai ir keli ponai prikalbinę Jagėlą, kad Kęstutį 
suimtų. Vytautą jis norėjo paleisti, į Vilnių atgabeno su gar- 
bės sargyba. 

Į Krėvos pilį viršininku atsiuntė Prorą, Marės patikėti- 
nį. Prora, norėdamas jai įtikti, rūpinosi kuo greičiau nuga- 
labyti Kęstutį. 

O prie Kęstučio buvo ištikimas tarnas Grigas Omulič, 
taigi Jagėla buvo palikęs. 

Prora su 4 žmonėmis puolė prie Kęstučio, bet čia pasto- 
jo kelią Grigas, tai jį sužeidė, anie manė, kad Grigas esąs 
negyvas, išmetė jo kūną laukan, bet jis lauke vėliau atsiga- 
vo, išliko gyvas. 

To Grigo žmona Alena buvo Vytauto tarnaitė, kuri pa- 
dėjusi jo žmonai išgelbėti Vytautą. Tai ją, pamatę savo klai- 
dą, užmušė sąmokslininkai. 

Jagėla buvo už tai labai įpykęs. Prora tuoj išnyko iš Krė- 
vos. Jo brolis Bilgen, Krėvos sargybos viršininkas, pasiliko. 
Žybintą (tai, anot Narbuto, buvusi pavardė) suimtą nuga- 
beno į Vilnių, ten jį nužudė. 

Aiški išvada — Kęstutį nužudė prieš Jagėlos norą, 
jis — nekaltas, netgi nubaudę kaltininkus. 

Nieko nepasakyta apie kryžeivių dalyvavimą. 

Žinia šita tikriausia, neabejotina, nes Grigas išsigelbė- 

jęs, vėliau prie Vytauto papasakojęs, užrašė tą visa, rankraš- 
tį sunaudojęs Narbutas. 

Apie Kęstučio mirtį Narbutas pasakoja ir savo istorijoje 
„Dzieje Narodu litewskiego“, t. V, p. 290—297, bet jau už- 
miršęs smulkmenas iš anos savo apysakos, nors jis pats su- 
rado, kaip šaltinius savo nežinomą rankraštį ir apysaką. 

Pas Kęstutį buvo jaunas tarnas Hrehory Omulicz. At- 
ėjus žmogžudžiams, jis ėmė rėkti, tai jį užmušė vietoje ir 
kūną išmetė. (Taigi neatsigavo). 

Prora atėjo su sąmokslininkais, persirėdžiusiais tarnais. 
O tarp jų buvo: Proros brolis Bilgen, vokiečių magistro bro- 
lis (nežinomo vardo), be to, Kučiukas, Lisica Žibintojas. Pa- 
smaugė aukso virvute. 

Jagėla parodė slpnumą, nieko nedarė tarnams, bet Pro- 
ros nenorėjo net savo akimis matyti. Be to, kryžeivio buvi- 
mas rodo, kad Jagėla nekaltas. 

Kaip surasti Ordino magistro brolį? Narbutas taip gal- 
voja: Kniprode turėjęs brolių, jeigu ne jo, tai Livonijos ma- 
gistro brolis? 

Kad buvo vokietis, jis taip išveda: Mostev — Moster — 
Master — magister. 

Rankraštyje, sako, radęs nežinia kieno prirašyta „kry- 
zak“. O apysakutėje dar jis kryžeivio neįdėjo, aname ran- 
kraštyje dar jo nebuvę, atsirado „Istorijoje“. 

Ta Narbuto pasaka patikėjo kartais šiaip rimti moksli- 
ninkai, pvz., Smirnov . 

Beletristas J. Chodzko piešia nužudymo sceną, kaip ją 
pavaizdavo Narbutas“. Tenai užmušime dalyvauja kryžei- 
vis. 


5 Smirnov, Jagielo, p. 34—37, 235—236. 
* Chodzko, Wybor pism, 1903, p. 419—423. 

Savaip gina Jagėlą apie jį parašęs knygą jam ir Lenkijai 
išaukštinti Szajnocha. Jis eina kitais keliais negu Narbutas: 
savo naujų metraščių ar aktų neprasimano, o tik esamuo- 
sius savaip išaiškina. 

Lietuvos metraščiai aiškiai kaltina Jagėlą. Kaip tat pa- 
keisti? 

Jis sako, kad Lietuvos metraščiai — tai rusų darbas. Jie 
pikti ant Jagėlos, kam jis priėmė ne jų, o vokiečių tikybą, 
dėl to pramanė apie jį piktus gandus, kad atkeršytų. Nužu- 
dymą padarę Jagėlos tarnai, susidėję su vokiečiu, o Jagėla 
esąs nekaltas. 

Szajnocha nežinojo, kad Lietuvos metraščiai — ne ru- 
sų, bet lietuvių darbas; tik Lietuvos rusų kalba rašyti. Iš jų 
nematyti tikybinių kovų ir neapykantos. Szajnocha nemini 
Narbuto, o išvadas iš jo paėmė, įterpęs kryžeivį. 

Smolka, Stadnicki, Caro — jie visi pajuokia Narbutą, 
Szajnochą. Jiems nekyla abejonių dėl Jagėlos kaltės“. 

XIX a. baigiantis ir XX a. pradžioje į istorikų darbą įsi- 
painiojo politika, atsirado nauji motyvai — tautiniai (Len- 
kų ir Lietuvių kovos) ar net įsibraudavo kartais tikybiniai. 
Dabar rašant istoriją, kartais žiūrima, kaip tat atsilieps da- 
bartiniams Lietuvos— Lenkijos santykiams. Skirtumų nebus, 
kokia kalba kas rašė — lenkų ar lietuvių. Pasitaikė ir tokių, 
kurie nepaisė, kokias išvadas padarys politikai. 

Didžiausias Vytauto laikų žinovas ir jo: garbintojas 
A. Prochaska kelis sykius keitė savo nuomonę. 

Straipsnyje „Upadek Kiejstuta (Kwart. Hist., 1909, p. 
504—506) Prochaska abejoja, bet linkęs kaltinti Jagėlą. 

Knygoje „Wladystaw-—Jagielo“, 1908, t. I, p. 44, 48 


" Smolka, Olg. i Kiejsz., p. 150—151, Stadnicki, Olg. i K., p. 198— 
205, Caro, Geschichte Polens, III, p. 476—477. 

nekaltina Jagėlos; jis neliepęs žudyti, tarnai patys padarę, 
tarė įtiksią savo ponui. 

„ Jagėlai širdyje rūpėjusi krikščionybė, norėjęs pašalinti 
pagonių šulą. Užmušėjai žinoję šitą Jagėlos paslaptį. Taigi 
dėl krikščionybės tai padarę: Jagėla daręs tai iš širdies gilu- 
mos dėl tikybos šventos (p. 49). 

O vėliau (knygoje „Witold“, 1914) Prochaska šaka jog 
Kęstutis nusižudęs iš susikrimtimo, jog vaikai jį apleidę, 
ypač jo sūnus Vytautas (p. 38). 

O Vytautas, kaip ir Jagėla, Prochaskos nuomone, buvo 
įsitikinęs, kad krikščionybė ims viršų, kovoti dėl pagonijos, 
kurios atstovu buvo tėvas, — veltui darbas (p. 38). Taigi 
Prochaska netyčia įtraukia ir Vytautą į užmušimą. 

Puzyna,, Paszkiewicz“ neslepia įsitikinimo, jog Jagėlai 
liepiant tai padaryta. 

Netgi Kolankowski (I, p. 249), žeminęs Kęstutį, garbi- 
nąs Jagėlą, pasakė, jog neišaiškinta mirtis, ji lieka paslaptis, 
o vis dėlto priduria: „Reikia bijotis, jog žuvo mirtimi nepri- 
derama dideliam Lietuvos gynėjui“. 


LIETUVIŲ KALBA 
I 


Pasirodo, kad plačiau tenka apsistoti prie lietuvių raš- 
tijos, kurioje nagrinėtas Kęstučio mirties klausimas. 

Alekna savo Lietuvos istorioje aiškiai nepasisako; 
abiejose laidose — trumpojoje ir ilgojoje jis sako: Kęstutis 
buvo pasmaugtas, ar su Jagėlos žinia, tikrai negal pasakyti. 


8 Puzyna, Swridrygieko, p. 26, 30. 
9 Paszkiewicz, Jagiel. iI. Krewo, p. 119—122. 

Žmonėse paskleista garsas, kad Kęstutis patsai pasismau- 
gęs“ (trrumpojoje — 1918 m., p. 32—33, ilgojoje — p. 57). 

Jau plačiau nagrinėjo tą klausimą d-ras Z. Ivinskis rin- 
kinyje „Jogaila“ ir „Lietuvos istorijoje“. 

„Jogailoje“ randame šitaip galvojant. Jagėla, derėdama- 
sis su Ordinu, turėjo savo politiką. Jis neabejojo, kad reiks 
tapti krikščionimis, laikas priimti evangeliją. Kęstutis buvo 
tam priešingas. Ir čia buvo skirtumai tarp Kęstučio ir Jagė- 
los. 

Kęstutis galėjo nesuprasti to, ko norėjo ir galėjo Jagėla 
bei Vytautas. 

Norint sustiprėti, Jagėlai reikėjo sutvarkyti santykius su 
kaimynais, susitaikyti su Vokiečių ordinu, reikėjo išsižadėti 
senųjų dievų, keisti tikėjimą. Pradėjo dėtis su Ordlnu. Gal 
ir Kęstutis ėjo į kompromisą (p. 52, 53, 54) 

Konservatyvus senis Kęstutis galėjo jų nesuprasti (p. 
156). 

Suimtas Kęstutis, galimas daiktas, sako Prochaska, tera- 
do vieną išeitį — nusižudyti (p. 63). 

Ivinskis gi mano, kad buvo nužudytas. Negalima be 
atodairos tvirtinti, kad Jogaila būtų nužudęs Kęstutį. Vadi- 
nasi, „istorijos akyse Jogaila išeina ne išteisintas, bet ir ne 
apkaltintas“. Laikosi vieno Wigando posakio: „ir kokiu bū- 
du žuvo, niekas nieko nežino.“ (p. 63—66). 

„Lietuvos istorijoje“ skyrių, kuriame kalbama apie Kęs- 
tutį, rašė taip pat dr. Ivinskis. Ten randame tas pačias min- 
tis su pakeitimais: Kęstutį nužudė, bet kas, neišaiškinta, kiek 
kaltas Jagėla, sunku pasakyti, greičiausiai teks įtarti Skirgė- 
lą, Jagėla dažniausiai buvo dingstis kitiems (p. 99). 

Taigi jau lyg atsirastų kaltininkas — Skirgėla, ir gal dar 
Jagėla. 


!0 Abi išleistos Svietimo ministerijos. 

II 


Ne plačiai ten buvo rašyta. Smulkiausiai tuo klausimu 
pasisakė prof. I. Jonynas keliose monografijose ir straips- 
niuose („Kęstutis“, „Jogaila“, trumpai „Liet. enciklopedijo- 
je“). Visur kiaurai eina mintis: Jagėla — istorijos raštuose ir 
kronikose nuskriaustas, Vytautas — veidmainingas, o Kęs- 
tutis atsilikęs ir gyvenimui netikęs. 

Jagėla, sako prof. Jonynas, sulaukė tik blogų raštų apie 
save, apie jį visi piktai rašę, rašę tik priešininkai, o draugų 
neturėjęs. Vokiečių ordinas „nevengė skaudžiausiai įžeisti 
Jagėlos vardo“ (p. 136). 

Dlugosz'as, beveik Jagėlos amžininkas, daugiausia juo 
užsiėmęs, ilgą laiką buvo nesugriaunamas autoritetas XIX a. 
istorikams (p. 137). 

Jis buvo įtarinėjamas ar net piktai šmeižiamas (p. 138). 

Vytautas pareiškė, kad „Jagėla nužudęs ne tik tėvą“, bet 
ir jo, Vytauto, motiną.“ 

Pykčio apimtas Vytautas, kad padarytų didesnį įspūdį, 
daug nuo savęs pridėjo kaltindamas Jagėlą. 

Vėliau, per Konstancijos bažnytinį seimą ką kita sakė jų 
įgaliotiniai. „Pasikeitus aplinkybėms, buvo galima sakyti tie- 
są. Sunku būtų prileisti mintis, kad pasaulinio susirinkimo 
akivaizdoje Jagėlos ir Vytauto įgaliotiniai būtų galėję sakyti 
aiškią netiesą (p. 138).. 

Vytautas, kalbėdamas apie Jagėlos amžių, buvo sąmo- 
ningai netikslus (p. 139). 

Jagėla „negalėjo pritarti dėdės nusistatymui žūtbūt pa- 
laikyti pagonystę krašte“ (p. 143). 

Savaip nušviečiamos Kęstučio ir Jagėlos sutartys su Or- 
dinu, kurios aukščiau buvo aptartos. 

Trakų sutartį (1379) pasiūlė Kęstutis, padaręs tai iš ne- 

apykantos Jagėlai, bet ji nebuvo nukreipta prieš Jagėlą. Or- 
dinas buvo drovus, nenorėjo savęs kompromituoti katali- 
kiškos Europos akyse“ (p. 261). 

Jagėla vienas sudarė sutartį su Livonijos ordinu, kur 
„įsakmiai buvo išskirtos Kęstučio valdomosios žemės ir Že- 
maičiai tačiau... visa tai vis dar negali būti laikoma Kęstu- 
čiui nedraugingu aktu... Jis nebuvo reikalingas Kęstučio pa- 
rašo“ (p. 262). 

Jagėla buvo politiškai toliaregiškas (p. 262). Daudiškėje 
ir Jagėla, ir Vytautas žinojo, ką darą; toje sutartyje abi šalys 
buvo pasiryžusios jos nevykdyti. Teisybė, ją slėpė nuo Kęs- 
tučio, buvo neramus, bet ramino mintis, kad Kęstutis nesu- 
žinos... (p. 264). 

O paskui Ordinas pats pranešė Kęstučiui apie paslaptį 
(p. 267). 

Vytautas nepalaikė tėvo. Kęstutis pats ištyręs rado dėl 
Jagėlos daug švelninančių aplinkybių. Ė 

Dauguma šių tvirtinimų aukščiau aptarta, o čia nuro- 
dau dėl pilnumo. 

Apie Kęstučio mirtį randame tokius tvirtinimus. 

Sąmokslą prieš Kęstutį sugalvojo Ordinas (p. 269; 323). 
Kęstutis negalėjo būti surakintas, galėjo surakinti Krėvos pi- 
lyje, prieš tai nebūtų išdrįsęs padaryti (p. 63). O jeigu Lie- 
tuvos metraščiai rašė, tai jie perdėjo. „Jagėla nieku būdų 
nebūtų drįsęs to padaryti Vilniuje, tą tegalėjo padaryti Krė- 
voje“ (L. a., 1932, Nr. 244) . 

Krėvoje Kęstutį pasmaugė. Ar kaltas Jagėla dėl Kęstu- 
čio mirties? Autorius svyruoja: vieną sykį pasisako vienaip, 
kitą — kitaip. 

Rašydamas apie Kęstutį „L. aide“, jis aiškaus atsakymo 
neduoda; veikiausiai linktų į tą pusę, kad būtų galima pa- 
sakyti: nežinia, kaip miręs. Netgi Vytautas, būdamas Vil- 

niuje, o paskui Krėvoje, nieko tikro nežinojo, turbūt suži- 
nojo vėliau ir kalbomis rėmėsi kaip neužginčijamu faktu 
(L. a. 1932, Nr. 244). 

Vytautas kaltino Jagėlą tėvo nužudymu, bet Vytautu 
tikėti negalima (p. 65). 

Savo būdu Jagėla tokiam darbui netiko: jam trūko ryž- 
tingumo, įsakyti negalėjo, iniciatyvos neturėjo, neturėjo ir 
keršto jausmo, jis negalėjo būti beprotiškai be tikslo žiaurus 
(p. 66), galėjo greičiausiai įsakyti Skirgėla. „Ir mūsų sąžinės 
jausmas neleidžia su pilnu įsitikinimu mesti kaltę už Kęstu- 
čio nužudymą vienam tik Jagėlai“ (p. 67) . 


+++ 


Jeigu imsime dailiąją literatūrą, pvz., Asnyko, Maironio 
ir kitų dramas, visur neabejojama, jog Jagėla liepęs nužudy- 
ti Kęstutį, vienas Chodzka tai neigia. Kraszewski — randa 
nužudytą. 

PRIESAIKA 
PRIESAIKOS FORMOS 


Priesaika yra iškilmingai duodamas pažadas ką nors pa- 
daryti ar nedaryti arba patvirtinimas to, ką jis yra pasakęs. 
Paprastai kreipiamasi į dievus ar į kokią kitą laikoma šventa 
esybę. Dievybė atlygins už pažadų įvykdymą arba nubaus 
už nevykdymą. Arba būna ir taip, kad tas, kuris nevykdys 
pažadų, atsakys savo garbe, taigi jos nustos. 

Jeigu šaukiamasi dievų, tai pridedamas paties savęs pa- 
smerkimas ar net prakeikimas, dievai jį nubaus, jis už tai 
turės nukentėti, nustos jų malonės šiame ir aname gyveni- 
me. 

Priesaika daroma iškilmingai, viešai, esant dievams, vė- 
lėms arba jų atvaizdams, kuriuose jie yra. 

Kartais tais pavaduotojais galėjo būti ypatingi daiktai, 
brangūs dievams arba baisūs ir pavojingi. Pvz., dažnai siekė 
prieš ugnį, kad ji prarytų tą, kuris nevykdys. Ginklai turėjo 
ypatingą reikšmę: tegul jie muša kaltąjį. Kiti laikė kardą net 
dangaus dovana, nes jis gali būti ir liudininku, ir priesaikos 
prižiūrėtojų — vykdytoju. 

Apeigos priesaiką atliekant įvairuodavo, žiūrint, koks 
klimatas, žmogaus kultūra ir užsiėmimas. Germanų laisvieji 
kariai prisiekdavo su kardu jį ištraukę, jį palytėję, o paskui 
įkišę į žemę jį visą ar tik jo dalį, kartais juo palytėję save, 
kad net žmogaus kraujas varvėdavo į žemę. 

Vienas graikų karys algininkas, kariavęs prieš persus, 


! Thudichum, p. 1—3. 

prieš 2300 m., aprašo tokią priesaikos eigą: „Barbarai (per- 
sai) dar prisiekė ir tuo, kad rodys kelią be jokios klastos, ir 
čia paskerdė jautį, vilką, meitėlį ir aviną. Ir graikai į varvan- 
tį ant skydo kraują merkė kardą, o persai ietį . 

Arba kitoje vietoje: „Makronai davė graikams savo ietį, 
o graikai savo makronams, nes, makronų žodžiais, tame bu- 
vo visa jų priesaika; bet dievus abi šalys kvietė į liudinin- 
kus“, 

Samojedai prisiekdami užmuša šunį prieš dievaitį: ir 
jam, žmogui, darančiam priesaiką, tegul taip būna, jeigu jos 
nevykdys. 

Svarbu priesaikos žodžiai: jų atsisakyti negalima, nega- 
lima nė žodžio iškreipti. 

Priesaika — ne krikščionių įvedimas, ji būdavo ir se- 
niau prieš anos atsiradimą. O žodžiai dažnai visur tie patys. 

Krikščionys prisiekia prie savo šventenybių — kry- 
žiaus“. , 

Yra negaliojančių priesaikų. Patys dievai ar jų vardu 
kalbą jų tarnai galėjo išaiškinti jos netinkamumą ir dėl to 
paskelbti ją nevykdytina. 

Viduramžiais krikščionys galėjo atleisti nuo priesaikos, 
jeigu ji išgauta smurtu, grasinimu ar apgavimu, arba siekta 
padaryti neleistinus dalykus, pvz., priešingus bažnyčios 
naudai. Bus tuomet ne tikroji priesaika, jos laužymas nėra 
nuodėmė. Kartais dėl to priesaika būdavo paskelbta nega- 
liojančia, nes buvo duota atskalūnui ar pagoniui, jis duoto- 


Ž Literatūroje neradau, kad būtų kas atkreipęs dėmesį į šitos prie- 
saikos aprašymus. Juos aprašo Ksenofontas, Anabasis, II. 2 eilė, 8—9, 
IV, 8 eilė, 7. 

3 Ebert, Eid. Thudichum, p. 16—17; Lippert, Christentum, p. 514— 
524. 

sios priesaikos neprivalo laikytis, tai čia daroma per akis 
pažadų laužymas,, pripažinta leistinu ar net privalomu. 

Pažadų tikrumą galima laiduoti rankos padavimu, gali- 
ma duoti laidus ir t.t. 


LIETUVIŲ PRIESAIKA 


Yra užsilikę žinių, kaip prisiekdavo lietuviai. Duotą žo- 
dį pastiprindavo paduodami ranką, įteikdami ietį, net krau- 
ju“. 

Kęstutis, atėmęs Vilnių iš Jagėlos, prisaikdino kuni- 
gaikščius, apšlakstęs krauju . 

Kartais tenkinosi rankos padavimu: Skirgėla priesiekė 
Jagėlos vardu Vytautui; po priesaikos padavė ranką . 

Betgi plačiausią Lietuvos priesaikos aprašymą duoda 
Dubniko kronika (atrodo, tik užsimena ir kiti). Šita bene 
bus vienintelis toks platus priesaikos aprašymas. Be abejo, 
gyvenime buvo ir kitų paprastesnių formų, tik šita buvo 
iškilmingiausia, ypatingos reikšmės turinti. 


KĘSTUČIO PRIESAIKA 


15 rugp. lygumoje prieš Vengrų karaliaus palapinę 
vengrų stovykloje lietuviai atvedė žalą jautį, pririšo jį prie 
dviejų stulpų, žinys (ar pats Kęstutis) prapjovė gyslą kakle 
(vieną ar dvi); pradėjus trykšti kraujui, tai palaikė gera žy- 

* Thudichum, p . 48—51. 

5 Eiliuotoji Chronika, p. 4616—4620. 


* Stadnicki, Olgierd i Keistut, p. 177. 
75. R. Pr., II, p. 713. 

me, jog dievai sutinka, kad prisiektų. Priėję prie jaučio, Kęs- 
tutis ir palydovai pamirkė pirštu kraujyje, patepė juo kak- 
tą, po to nukirto galvą jaučiui ir, atitraukę ją nuo kūno, 
padarė tarpą. Per ten lietuviai praėjo tris kartus, sakydami: 
Rogachina roznenachy gospanany, o tai reiškia: tegul su jais 
būna tas pats, jeigu nesilaikys priesaikos“. 

Apie tą įvykį pasakojo dar Petras Suchenwirt, keliau- 
jantis vokiečių poetas, aprašinėjęs kiekvieno didelio pono, 
kuris buvo kare, karžygiškus darbus. Jisai pasakoja, jog Kęs- 
tutis prisiekė pagonių būdu, o kitoje vietoje, jog prisiekė 
„su krauju“. 

Kęstutį prisiekiantį matė ir vienas bajoras — karys Ster- 
negge. Jis papasakojo kitiems; iš jo lūpų tą žinią užrašė kro- 
nikininkas Heinrich Truchsese v. Diessenhofen, popiežiaus 
kapelionas, decretalium doctor, Konstancos kanauninkas. 

Sternegge suteiktos žinios kai kuo skiriasi nuo Jono 
Kronikos, trumpesnė, bet skiriasi smulkmenomis. Todėl to 
tyrinėtojai remiasi daugiausia Jono žiniomis. 


PRIESAIKOS AIŠKINIMAS 


Mokslininkai pradėjo aiškinti šitą priesaikos aktą ir pa- 
sakytus žodžius. Tyrinėjo ją dviem požiūriais: apeigų (tiky- 
bos, mitologijos) istorikai ir kalbos žinovai. Plačiausiai apie 
tą dalyką yra pasisakę du: Mierzynski ir Būga. Mierzynski 
abu dalykus žiūrėjo: apeigų formą, bet lietė ir kalbą; Būga 
tyrinėjo tik kalbą. Abiejų išvados pasidarė priešingos: Mier- 
zynskis tarė, kad Kęstučio priesaikos žodžiai — slaviški (ru- 
siški), Būga — lietuviški. Abu ima pagrindan lotynišką prie- 

* Dubniko kronika (Priedas). 

" Mierzynski, Zrėdla 

saikos vertimą ir žiūri, kokią kalbą atitinka užrašytieji sve- 
timi žodžiai. Buvo ir sunkenybių aiškinant. Abu tyrinėtojai 
sutiko, jog Jonas, nemokėdamas kalbos, užrašė taip, kaip jis 
girdėjo, pasiteiravęs kitų, ką tai reiškia, ir pridėjo lotynišką 
vertimą. Tačiau nemokėdamas kalbos, Jonas užrašė netiks- 
liai, su klaidomis, tai dabar ir Mierzynskis, ir Būga įneša 
savo pataisymus, ir po to daro išvadas dėl kalbos. Ir jos 
pasirodė priešingos. 

Mierzynskis priesaikoje matė du aktus: 1) žavėjimą (pa- 
leidus kraują ir, jam trykštant, buvo aišku, kad tai geras 
ženklas ir galima prisiekti); 2) po to, pamirkę pirštus krau- 
jyje, davė priesaiką. 

Su kai kuriais Mierzynskio pasakymais dėl apeigų var- 
gu bus galima sutikti. 

Jis sako, kad kunigaikštis Lietuvoje buvo kartu ir žynys 
(kunigas), kad jis pats skerdė auką, vartojo savotišką lietu- 
višką skerdimo peilį (cultrum lituanicum). Gal jo neturėjo 
kiti kariai, jeigu tat krito į akis. Karo kunigo (žynio), be abe- 
jo, nebuvo, jo niekur nesutinkame; gal priesaikai atlikti 
daug veiksnių ir nereikėjo. 

Toliau Mierzynskis sako, kad priesaikos kraujui gauti 
paėmė būtinai žalą jautį (rubeus — rudas), neva to reikala- 
vus ir lietuvių tikyba. Tam pastiprinti jis ima dainelę: „Per- 
kūne, dievaiti, nemušk žemaitį, bet muški gudą kaip šunį 
rudą“. Dėl to, sako, auka turėjo būti žala (ruda). 

Dainelėje žodis rudas dėl rimo pridėtas. Mušti dėl to 
reikia, kad nemėgstama, mušamas šuo, o ne dėl to, kad jis 
rudas. Dievui aukos plaukai turi būti ypatingai mėgstamos 
spalvos. Pagaliau šita dainelė nesena, nesiekia ji Kęstučio 
laikų, bene pirmą sykį pateikia ją Narbutas, anksčiau jos 
nesutinkame. Ar nebus ji Narbuto ar jo draugų XIX a. pa- 
daras? 

Pereinant prie kalbos, Mierzynskis sako, kad priesaikos 
žodžiai skamba nelietuviškai, kad tai buvo rusiški 

O Jaunius ir jo pėdomis einąs Būga išskaitė lietuviškus 
žodžius, atitinkančius lotynų tekstą . 

Įsižiūrėjus į tai, kaip parašyti priesaikos žodžiai, matyti 
viena, kad jis nesuprato žodžių, surašė iš atminties nesu- 
prantamus garsus, nesiteiravo dėl jų, tik paklausė, ką jie 
reiškia. 

Be abejo, tegalėjo būti lietuviški žodžiai. 


0 Mierzynski, Der Eid, p. 109—110. 
" Būga, Kęstučio priesaika, p. 150—154. 

TRYS VILNIAUS KANKINIAI 


Vilniuje, šv. Dvasios vienuolyno požemiuose, XIX a. iki 
Didžiojo karo buvo trijų šventųjų kūnai. Tai buvo nukan- 
kintieji Lietuvoje XIV a. du broliai Antanas ir Jonas ir jų 
giminaitis Eustachas. 

Per karą juos išvežė į Rusiją, per jos revoliuciją karstus 
atidarė, rado ne visai tai, kas buvo sakoma. 

Jie pradėti garbinti XIX a., esant Lietuvai rusų valdžio- 
je. Rusų valdininkai, ypač stačiatikių kunigai politiniais su- 
metimais iškėlė tų šventųjų garbinimą, nors vyriausioji ad- 
ministracija iš pradžių skeptiškai žiūrėjo į tai , o paskui nu- 
sileido: liepė švęsti. 

Tačiau tai nėra XIX a. prasimanymas: graikų—rusų baž- 
nyčia visą laiką tikėjo, kad jie buvo kankiniai dėl tikybos ir 
darė stebuklus, bet tos nuomonės buvo ir katalikai, tik jie 
sakė, kad tai buvę unitai, o ne stačiatikiai; netgi XVII a. bo- 
landistai įtraukė juos į katalikų šventųjų sąrašus, aprašė jų 
gyvenimą. Rusams valdininkams ir kunigams XIX a. iškėlus 
jų garbinimą, kai kur katalikų visuomenėje Lietuvoje slap- 
tai buvo laikomasi nuomonės, kad rusai juos pasisavinę, o 
buvo tai katalikai, taigi jų garbinimui nesipriešino, bet pa- 
tys, žinoma, nėjo. 

Ar tikrai jie buvo nukankinti? Kada ir kaip tai įvyko? 

Lietuvos kronikos tyli, nieko apie tai nesako, dėl to ne- 
užsimena apie juos ir Stryjkowski, rašęs Lietuvos istoriją 
XVI a., nė vėlesni rašytojai. Visos žinios — šventųjų gyve- 
nimo aprašymai, vartojami bažnyčios reikalams, o ir tie bu- 


1! Chodynicki, Geneza i rozwėj. 

vo nevienodi. XIX a. rašiusieji apie tuos įvykius jais rėmėsi, 
tik kai ką atmesdavo, ši tą savaip aiškindavo, bet paties nu- 
žudymo fakto neneigdavo. 

Žinios apie gyvenimo laiką ir apie patį nukankinimą 
taip pat įvairavo: nurodoma 1329, 1342, 1347 m., taigi atsi- 
tikę Gedimino, kiti — Jaunučio ar Algirdo laikais, dažniau 
minimi 1347 m., taigi Algirdo laikai. 

Ar Algirdo laikais buvo tikybiniai persekiojimai apskri- 
tai, graikų tikybai ypatingai? Tokių atsitikimų nei Gedimi- 
no, nei Algirdo bei Kęstučio laikais nežinoma. Atrodo, jų ir 
būti negalėjo, nes Lietuvos valdose buvo per daug tos tiky- 
bos išpažintojų. Gedimino dinastija vis toliau ėjo į jų Žže- 
mes, Gedimino vaikai ir anūkai priiminėjo tą tikybą, pagal 
ją krikštijosi, o vakaruose, Europoje, viliojo pas save visokių 
tikybų žmones, net bažnyčias jiems statė. Dėl viso to atro- 
dė, kad tikybinių persekiojimų Lietuvoje būti negalėjo. 

Balinski, rašęs XIX a. pradžioje, dar vis tiki, jog tai buvę 
tikybiniai kankiniai, tik sako, kad buvę unitai (šv. Bazi- 
liaus)“. 

Narbutas negalėjo aiškiai pasisakyti, gal jie buvo 5ą- 
mokslininkai, o gal ir ne. 

Kraszevwski neabejojo, kad tai buvo graikų tikybos 
žmonės, 'bet neaišku, kaip tai įvyko, kad nukankino, nes 
esamose žiniose pilna prieštaravimų ir neaiškumų . 

Dėl to istoriografai ėmė drąsiai tvirtinti, kad, nesant ti- 
kybinių persekiojimų, dėl tikybos nukentėti negalėjo. Nu- 
žudymas buvo, bet grynai politinis; Algirdas liepęs nužu- 
dyti kaip sąmokslininkus". 

2 Baliriski, Wilno, I, p. 24. 

* Narbutt, Dzieje, V, p. 41—46. 


* Kraszewski, Wilno, L p . 36—37; III, p . 43. 
5 Stadnicki, Olgierd i K., p. 9—10, 119—121. 

Vėliau vienas tyrinėtojas matė draminę sceną, manė, 
kad bus tik kankiniai: Algirdas šiaip leidęs visiems giminai- 
čiams krikštytis, o kai lietuvių pagonių kunigai ir liaudis 
ėmė protestuoti, tai tuos tris jaunikaičius liepęs nužudy- 
ti, — paaukojęs juos liaudies ir kunigų ūpui nuraminti . 

Visi tie išvedžiojimai iš oro pagauti, niekuo neparemti. 

Tie, kurie rašė graikų bažnyčios istoriją Lietuvoje, žino- 
ma, nė kiek neabejojo dėl kankinimo , tik nesirūpino išaiš- 
kinti aplinkybių. 


++5 


Kada jie pakelti į šventuosius, kada kanonizuoti? 

Žinios taip pat prieštaraujančios. Vienas istorikas sako, 
kad pasirūpino pripažinti šventaisiais Maskvos metropoli- 
tas Aleksa 1355 m., kitas, — jog buvo tai 1364 m... Dar kiti 
nurodo kitą laiką. Veikiausiai visa tai padariusi Sofija, Vy- 
tauto duktė, nutekėjusi į Maskvą, taigi XV a. (negalėjo, sa- 
ko, būti padaryta Aleksos XIV a.). 

Tuomet kanonizavimo dar nebuvo, o jau kai kurie baž- 
nyčios kalendoriai įtraukė į savo sąrašus; oficialus, tikras 
pripažinimas šventaisiais (kanonizavimas) įvyko tik Rusų 
bažnyčios seime 1549 m.“ 


+14 


XX a. surasta raštų, kurie buvo kilę iš pirmojo šaltinio, 
surašyti XIV a., keliant į šventuosius. 


* Smolka, Unia Litwy, p. 135—136. 

" Kiprianovič, Istorič. očerk, p. 16—18; Makarij, Istorija russkoj cerk- 
vi, t. IV, p. 130—131; Priesniakov, p. 295—296 (išnašoje). 

* Kiprianovič. 

* Makarij, IV, p. 356. 

0 Golubinski, Istorija kanonizacii, p. 68—71, 104, 542—543. 

Rusų mokslininkas Speranskis viename Ato (graikiš- 
kai — Athos, rusiškai — Afon) vienuolyne, rausdamasis se- 
nuose jo rankraščiuose, užtiko Lietuvos kankinių gyvenimo 
aprašymus serbų kalba. Rado ten šį tą tuo pačiu reikalu grai- 
kų kalba. Jis visa šita paskelbė 1909 m. 

Šio naujo dalyko nepastebėjo rusų mokslininkai, neži- 
nojo jo nė lenkų istorikas Chodynicki, specialiai tuo klausi- 
mu užsiėmęs ; kuris taip vaizdžiai nupasakojo rusų politi- 
kos įtaką šventųjų garbinimui. Dėl to atkrinta ir visi jo iš- 
vedžiojimai. 

Speranskio surastieji tekstai kitaip nušviečia įvykius, pa- 
vaizduoja ir politines aplinkybes, kuriomis tat įvyko. 

Kęstučio—Algirdo laikais vyko kovos tarp Lietuvos ir 
Maskvos ne tik dėl teritorijų, bet ir dėl bažnyčios įtakos. 

Lietuva, turėdama savo valdose daug rusų graikų—ru- 
sų tikybos žmonių, norėjo, kad Kijevas, senasis rusų krikš- 
čionių centras, liktų tuo ir dabar, o ne Maskva, arba bent 
būtų lygus. Šitai turėjo nustatyti Konstantinopolio patriar- 
chas. Kovos vyko ginklu, pinigais, diplomatiniu būdu. 

Lietuvai prireikė turėti savo šventųjų, reikėjo padaryti, 
jog ji — Dievo numylėta šalis, jog joje tarpsta dievobaimin- 
gas gyvenimas. O šventaisiais padaryti tegali Konstantino- 
polio patriarchas. Taigi reikia jį įtikinti, duoti aiškių įrody- 
mų. Be abejo, Lietuvai netrūko tam reikalingų pinigų, ku- 
riuos ten taip mėgo. 

Šventuosius surado, net tris, dalį jų kūnų galėjo nuvež- 
ti, bet nemokėjo dar vietoje, Lietuvoje, pasigaminti jų gyve- 
nimo aprašymo, kaip iki tol buvo priimta rašyti. Konstanti- 
nopolyje, kur buvo gausiai literatų, šitai galėjo paruošti, mo- 


" Speranski, Serbskoje Zitije... Recenzija apie tai (Žurnal Ministerst- 
va narodnago prosveščenija) Sobolevskio. 
2 Chodynicki, Genera ir rozwėj. 

kančių šventųjų gyvenimus rašyti buvo daugybė, tai ten jų 
surado. Lietuvos pasiuntiniai davė medžiagos, o tie atitin- 
kama forma surašė tuos gyvenimus. 

Šiek tiek laiko praėjo, kol surado rašytojus, gausiomis 
dovanomis įtikino patriarchą ir jo tarėjus, pašalino politines 
kliūtis, daromas Maskvos. 

Visas darbas buvo užbaigtas patriarcho Filotėjo laikais 
1374 m. Tuomet atvežtąsias šventųjų kūnų dalis padėjo šv. 
Sofijos bažnyčioje. 

Ar kiek anksčiau, ar dabar juos kanonizavo (pakėlė į 
šventuosius). 

Jų gyvenimas, žinoma, buvo parašytas graikiškai, bet 
tuo tarpu jis niekur iki šiol nesurastas, užsiliko graikiškai 
liaupsė, M. Volsamono pasakyta. 

Graikiškai rašytasis gyvenimas buvo išverstas į serbų 
kalbą, kuris užsiliko. Tai seniausias šventųjų gyvenimas. Iš 
Balkanų perrašytas, pertaisytas pateko į Rusus ir į Lietuvą. 
Maskvoje daug metų praslinkus, nežinant apie kanonizaci- 
ją, teko dar sykį kelti į šventuosius. 

Lyginant seniausiąjį gyvenimo aprašymą su Vilniaus ir 
Maskvos redakcijomis, randama didelių skirtumų — pada- 
ryta esminių papildymų ir pakeitimų. 


+++ 


Seniausiasis gyvenimas buvo tokio turinio. Lietuvių Že- 
mėje kunigas Nestaras apkrikštijo tris Lietuvos kunigaikš- 
čio, ugnies garbintojo, tarnus Antano, Jono ir Eustato var- 
dais. Kunigaikštis, būdamas sykį piktas, pastebėjo, kad Jo- 
nas ir Antanas nekirptais plaukais, neskusta barzda, parei- 
kalavo jųdviejų nusikirpti ir nusiskusti, o po to valgyti mė- 
są. Jiedu atsisakė, nes esą krikščionys. Kunigaikščiui lie- 
piant, juos nukankino. Toje vietoje buvo ir daugiau krikš- 

čionių. Jie paprašė iš kunigaikščio duoti leidimą pastatyti 
toje vietoje bažnyčią. Kunigaikštis mielai sutiko, pasiūlė net 
geresnę, padoresnę vietą. Ir pastatė bažnyčią. O po to vis 
tiek nukankino šv. Eustatą. Tuoj po to šis pradėjo daryti 
vietoje stebuklus. 

Rusų tekstuose jau buvo papildytas gyvenimas: nuro- 
dyti pagonių vardai — Kuklys (Koklys), Nežyla, Kumetis, 
kankinimo vieta — Vilnius, kunigaikštis — Algirdas. 

Volsamono liaupsės žodyje yra pavadinti — rusai, o 
kunigaikštis — lietuvių, ugnies garbintojas (bet nei anų, nei 
jo vardų nėra). 

Kai kuriuose gyvenimuose duodami trejopi vardai, lie- 
tuviški, rusiški ir krikščioniški: Kumetis (Michlej), Nežyla 
(Nižila), Kuklys ar Kuklej (Kruglec). 

Tik ar lietuviškas vardas Nežyla? 

Neabejotina dabar, kad tie trys kankiniai kanonizuoti 
Konstantinopolyje 1374 m., esant Algirdui. Tuomet Lietuva 
varė aštrią kovą dėl atskiros graikų metropolijos Lietuvoje. 
Maskva priešinosi. Lietuvos valdžia tinkamumui, be politi- 
nių ir finansinių įdodymų, pateikė bažnytinį — tris šven- 
tuosius. Maskva turėjo nusileisti, pripažinti atskira metro- 
polija. 

Jeigu tuo rūpinosi Algirdas, tai ar galėjo jis nukankinti? 
Ar būtų jo priešininkai tylėję? Juk Algirdas puolė rusų met- 
ropolitą dėl negerų darbų, o šis būtų atsikirtęs baisesniu 
kaltinimų. Neįmanoma, kad kunigaikštis, nukankinęs dėl 
krikščionybės, būtų leidęs ramiai gyventi kitiems krikščio- 
nims, jiems prašant pats leistų statyti bažnyčią kankinimo 
vietoje, netgi pasiūlyti geresnę, o po to vėl trečiąjį nukanin- 
tų? 

Esant politinėms kovoms tarp Maskvos ir Lietuvos, svy- 
ruojant dėl kankinių tautybės — jie turi tai lietuviškus, tai 

rusiškus vardus, tai dar abejus, neaišku buvo, kas Lietuvoje 
dėl graikų tikybos nukentėjo — lietuviai ar rusai, nors vy- 
rauja nuomonė, jog buvę kilnūs lietuviai. 

Konstantinopolyje pas Volsamoną jie vadinami rusai. 

Maskvoje, naujai kanonizuojant, įdėjo jų senuosius var- 
dus, o tikriau įdėjo neva lietuviškus, Algirdą, Vilnių. Mask- 
voje XVI a. sakė, kad Lietuvoje, dabar katalikų šalyje, ka- 
daise plito stačiatikių tikyba, turėjo šventųjų, kurie buvo 
lietuviai. 

Ar turėjo kokį istorinį pagrindą trijų kankinių legenda? 
Jokio. 

Ar nukankino ką nors kur kitur, pietų rusų žemėje, Lie- 
tuvių valdomoje? Ir ten ne jokia kronika nepasakoja. 

Šita legenda — tai Maskvos— Lietuvos politinių kovų 
padaras. 

NUKANKINTIEJI PRANCIŠKONAI 


Tai yra taip pat pramanyta legenda, atsiradusi XVI a. 
Tada, vykstant Lietuvoje tikybos kovoms, tarp krikščionių 
imta ieškoti kankinių už tikrąją, gerąją tikybą. 

Surado juos buvus net XIV a. Ir buvo tai pranciškonai, 
jie buvo įrašę į savo vėlyvesnius metraščius, padėję senas 
datas. 5 

Gedimino laikais žuvę pranEškonių, atėjusių be leidimo 
ir įžeidusių ji. 

Plačiau rašoma apie pranciškonų nukankinimą Algirdo 
laikais. Pirmas tai įrašė į Lietuvos istoriją kan. Stryjkowski“, 
o iš jo paėmė Kojalavičius. 

XIX a. T. Narbutas išleido neva seną Lietuvos kroniką, 
kurią kadaise turėjo Bychovcas; ji buvo rašyta rusų raidė- 
mis, jis persirašęs lotynų raidėmis ir grąžinęs savininkui, 
paskui originalas žuvęs. Iš tikrųjų tai buvo Lietuvos kroni- 
ka, iš kelių esamųjų sudaryta su brangiais papildymais: kur 
nebuvo rūpimų dalykų žinių žinomose Lietuvos kronikose, 
tai ten jos buvo įterptos.. 

Šitoje kronikoje randame tokį pasakojimą. 

Kai Algirdas išėjo prieš Maskvą ir su juo kartu vyko 
Petras Goštautas, Vilniaus miestiečiai, gausiai susirinkę, už- 
puolė vienuolyną, nenorėdami turėti Romos katalikų. Vie- 
nuolyną sudegino, septyniems vienuoliams nukirto galvas, 


! Tai buvo Ulricus de Adlechovitz ir Martinius de Aha (Analecta 
Pranciscana, t. III, cit. Abraham, Polska i Litwa, p. 17 išnašoje). 

* Stryjkowski, Kronika, II, p. 14. 

* Narbutas sudarė vieną naują rankraštį, pas jį kopijos ar verti- 
mai, originalai, gauti iš ką tik mirusių žmonių, žūdavo. 

kitus septynis pririšo prie kryžiaus ir paleido žemyn Neri- 
mi, sakydami: iš vakarų atėjote, tai ir grįžkite į vakarus, kam 
niekinote mūsų dievus. 

Pasiskundė Goštautas, ir Algirdas liepė nužudyti 500 
žmonių už tokį žiaurumą su krikščionimis . 

Šitos kronikos žinios panašios į Stryjkowskio suteiktą- 
sias, bet yra ir skirtumų, atrodo, tik smulkmenose. 

Ar tai teisybė, ar žinios pramanytos? Anų laikų kaimy- 
nų metraščiai apie tai tylėjo, nors ne vieną dalyką buvo su- 
teikę apie Lietuvą. Juk tuo laiku Lietuva rūpinosi popie- 
žius, norėdamas apkrikštyti, jos gyvenimą sekė lenkai, sekė 
vokiečiai (esantys Prūsuose ir Livonijoje). Jie būtų išpūtę 
tokius įvykius kaip vienuolių nužudymas, gal dar būtų pra- 
šę paskelbti kryžių karą dėl lietuvių pagonių žiaurumo. Ty- 
lėjo apie tai dar neseniai po to gyvenęs lenkų Dlugosz, ku- 
riam rūpėjo pavaizduoti lietuvius laukiniais žmonėmis“. 

Nežinojo apie kankinius Vilniaus bernardinų gvardijo- 
nas, rašęs XVI a., nežinojo nė pirmasis Vilniaus vyskupas, 
pats pranciškonas. 

XVI a. negirdėjo nė Kurija. Kai jai prireikė XVI a. relik- 
vijų Vilniaus katedrai, apie vietos kankinius nė neužsiminė. 

Tik XVI a. viduryje šitai priminė Vilniaus vyskupas. 
Greitai surado seną kolumną, jiems paminėti pastatytą. XVII 
a. prisiminė buvusį ant jos parašą, įrašė jį į kronikas. Jau 


X 


* Lietuvos metr. (PSLR, XVII p. 500). 

5 Pas Stadnickį randame tokį savotišką aiškinimą, kodėl Dhugos- 
z'as tylėjęs: pranciškonai nepaprastai uoliai platinę krikščionybę, atsi- 
" davę, kentėję, vietoje vienų atsiradę naujų. Mat jam rūpėję įrodyti, 
kad krikščionybė prasidėjusi vos 1387 m., susidėjus su lenkais. (Olg. 
i K., p. 119). Jeigu Dlugosz taip būtų galvojęs, būtų atvirkščiai padaręs: 
juk jis nemėgo Jagėlos. 

XVI a. kalbama, jog pranciškonus pasikvietęs Goštau- 
tas, bet juos nukankino. Iš čia žinios patenka į užsienius: 
ten skaičius didėja. Stryjkowski pasakoja apie 14, o užsie- 
niuose randame daugiau — 36. 

Ir Vilniaus kapitula susirūpino jų kūnais 1598 m.“, žino- 
ma, jų nesurado. 

Ir XVII a. (tarp 1603—1623 m.) ant Plikojo kalno pastatė 
kryžius. Vėliau jį praminė trijų kryžių kalnu. Pranciškonai 
nuo XVII a. pradėjo labiau rūpintis žiniomis apie nužudy- 
tus vienuolius, ir tada ėmė ieškoti istorinio pagrindo toms 
žinioms. Vieni sakę, kad tai buvo Gedimino laikais, kiti — 
vėliau. Kai kurie visas tas žinias laiko patikimomis ir suran- 
da vis daugiau kankinių: 1333 m. — 14, 1341 m. — 36, o 
dar kiti — 1404 m. Po to XVIII ir XIX a. reikėjo derinti esa- 
mus prieštaravimus. Iš ten tos žinios pateko į mokslo veika- 
lus — pas Kraszewskį, Narbutą. 

Jie taip pat atitinkamai tikrino ir taisė kitus. 

Kai ėmė rodyti tiksliai datas, istorinius asmenis, iš karto 
pasidarė aišku, kad pranciškonų nukankinimas — legenda, 
prasimanymas: ar tokių asmenų nebuvo, ar tokių įvykių bū- 
ti negalėjo. 

Algirdas išėjo į kovą, pasakojama legendoje, pagonys 
Vilniuje savavaliauja, Goštautas (vienas taip pat išėjęs į ka- 
rą, kitas paliktas pilies saugoti) nieko negali padaryti; tik 
grįžus Algirdui pasiskundė, ir tas liepęs išžudyti 500 žmo- 
nių. Ir ramiai šitai praėjo, gyventojai tylėjo, pasidavė, nesi- 
priešino. Algirdas turėjo jėgų suvaldyti. Neįmanomas įvy- 
kis — pasipriešino pagonys kunigai, kurie nebuvo organi- 
zuoti, neturėjo savo hierarchijos. Neįtikinama, kad pagonis 





* Kurczewski, Kosciėt zamkowy, III, p. 84. 
" Kraszewski, Wilno, I, p. 37; Narbutt, Dzieje, V, p. 155. 

Algirdas dėl kelių svetimų vienuolių niekieno nevaromas 
žudys 500 žmonių. 

O ir Goštautai iki XVI a. nesirūpino pranciškonais, ne- 
buvo jų nė kvietę, tik vėliau tapo jų geradariais, ir po to 
apie juos aniems ėmė tuos dalykus pasakoti. 

Pranciškonai XVI a. rūpinosi turėti atskirą nuo Lenkų 
provinciją, reikėjo turėti nuo senų laikų savo istoriją, veiki- 
mą, užtarytojus, savo legendas, savo kankinius, žinoma, iš 
senų laikų — jau iš Gedimino“. Ir tą legendą kūrė. Bet ji 
niekuo istorijoje nepagrįsta. 





š Smulkiai išnagrinėjo tą legendą Chodynicki, Legenda o męszenst- 
wie. 

PINIGAI 


Turėdamas tokias plačias valdas, karu ir prekyba prisi- 
rinkęs į iždą nemaža turto — aukso ir sidabro, nebegalėjo 
tenkintis savo kapomis (netiksliais, nevienodais sidabro ga- 
balais) arba svetimais pinigais, kurių vertė įvairavo ir kar- 
tais buvo netikra. Reikėjo pereiti prie savo monetų kaldini- 
mo. Iš to turėjo būti ir politinė, ir finansinė nauda. Taigi 
Kęstutis, pasidaręs didžiuoju Lietuvos kunigaikščiu, jeigu 
ne anksčiau, pradėjo kaldinti savo pinigus — vidaus ir už- 
sienio prekybai. 

Lietuvos numizmatikos literatūra (mokslas, raštija apie 
monetas) nėra tokia maža. Jeigu atmesime Narbuto lietuvių 
monetų aprašymus ir išvedžiojimus, kur faktai supainioti 
su prasimanymais ir sunku kartais juos atskirti, užtektinai 
rasime neabejotinos medžiagos, iš kurios jau galima pada- 
ryti teisingas išvadas, bet liks dar daug vietos spėjimams ir 
abejonėms. 

Tyrinėtina medžiaga bus užsilikusios senovės laikų mo- 
netos ir atkastos žemėje, dėl kurių nėra abejonių, o ne auk- 
sakalių falsifikatai. 

Atrastosios monetos, žinomos tik sidabrinės, yra dvejo- 
pų tipų: 1) paprastosios — su ženklais ir užrašais abiejose 
pusėse; 2) brakteatai — ženklai ir užrašai vienoje pusėje, 
taip išspausti, jog prasimušdavo į antrą pusę, taigi vienoje 
pusėje įdubimas, kitoje — toks pat pakilimas. 

Buvo manoma, jog kaldino pinigus jau Gediminas. Pa- 
sisakė šitaip E. Tiškevičius ir T. Narbutas. 

Pagrindas jiems buvo vienintelis brakteatas, kurį kadai- 

se turėjo vienas monetų rinkėjas Gedonyse (Danzige), o 
paskui perėjo į kito rinkėjo rinkinį Petrapilyje. Tai tenai pa- 
REDĖJS raides ir išskaitė Tiškevičius ir Narbutas, jog tai Ge- 
dimino“. 

Geresnėje padėtyje atsirado mokslininkai vėliau, kai su- 
rado daugiau monetų ir buvo žinoma, kur jos surastos. 

Apie 1840 m. Kaune mieste griaunant namus, rastas ge- 
rokas lobis: nemaža sidabrinių iki šiol nežinomų lietuviškų 
monetų. Tarp jų nebuvo brakteatų. 

Vienoje jų pusėje buvo atmuštas vytis, kitoje — stiebai, 
tarp kurių yra įsprausta raidė K ar R. 

Tuojau vienas numizmatikas pasisakė, kad tenai esanti 
raidė R, o ji reiškianti Rimgaudą, Mindaugo tėvą. Taigi ji 
būtų seniausia moneta, net iš XIII a. 

Bet kiti nesutiko su tokiu skaitymu: jie išskaitė K (kuri 
iš tikrųjų ir buvo). Ką gi ji reiškia? 

Vieni sako: ji reiškianti Kauną, kiti — Kęstutį. 

E. Tiškevičius, apžiūrėjęs jau minėtas Kaune atrastas 
monetas, 1845 m., ženklo nematęs, bet taręs, kad tai Vytau- 
to pinigai, kryžeivių kalvių daryti jų žemėje, o neaiškūs žen- 
klai — gal pinigų kalvių žymės“. 

Apie tą patį ir dėl tų pačių kauniškių pinigų pasisakė 
Žinomas numizmatikas K. Strofczynski: tarp striebų yra rai- 
dė K. Tad, nepaisant to, ką reiškia K. — Kaunas ar Kęstu- 
tis — vis tiek Kęstučiui priklausė“. 

Po to atsirado daugiau monetų, prisidėjo naujų nuo- 
monių. 


Vėlesni numizmatikai, kaip Gumowski, apžiūrėdamas 


! Vėliau tik atsirado įtarimas, kad ji falsifikuota. 
2 Tyszkiewicz, p. 18. 
? Stronczynski K., Pieniažki (Bibl. W., 1845, IV, p. 666—667). 

tuos pačius pinigėlius ir daug kitų, vėliau surastų, pasisakė 
kitaip: tai bus Vytauto moneta, o K. reiškia Kauną. 

Kodėl K. reiškia Kaunas? Išskaitę — Kaunas, ieškojo 
pateisinimo, sako — Kaune kaldinę. Bet įrodymų tam, kad 
Kaune būtų kaldinęs Vytautas ar kas kitas, nėra; tik dėl to, 
kad norėjo išskaityti Kauną, pasakė, jog Kaune dėl to turė- 
jusi būti pinigų kalvė. 

Nei politiniai sumetimai, nei sentimentas (o buvo ir to- 
kių argumentų), nei geografinė Kauno padėtis nekalba už 
tai, kad ten kaldino monetas. Ar bus Kęstučio, ar Vytauto, 
vis tiek Kaune negalėjo būti pinigų kalvė. Turtai, iždas bu- 
vo Trakuose ar Vilniuje, o ne Kaune. Vis dėlto patogiau ją 
buvo laikyti ten, kur yra turtai sukrauti, kur yra valdovas, 
o ne nuošaliai, pavojingoje vietoje. 

O ir niekur dar nežymėta viena kaldinimo vieta; raidė 
tegalėjo reikšti valdovo vardą. Tik esant valdovo žymei, ga- 
lėjo kaldinti ir vietą. 

Dar galima vieną priekaištą šiai nuomonei padaryti — 
tai atvaizdai. Vienos monetos pusėje atmušta vytis, kitoje 
stiebai. O Kęstučio antspauduose to nėra; visur — stovintis 
kunigaikštis, vienoje rankoje laikantis kardą, su kita atsirė- 
męs į skydą, o parašai — lotyniškai ar rusiškai — Kęstu- 
tis — Trakų kunigaikštis, ar tik Kęstutis. 

Jeigu ši moneta yra Kęstučio, tai jis galėjo ją leisti, tapęs 
didžiuoju Lietuvos kunigaikščiu. Jeigi iki tol, seniau, Lietu- 
vą valdė vienas Gediminas, paskui — du galingiausi jo sū- 
nūs, tai dabar vėl vienam valdant turėjo pasireikšti šitai ir 
simboliuose. Gal vytis ir buvo bendras visos Lietuvos žen- 
klas. 





* Gumowski, Numizmatyka litewska, p. 32—50, ypač p. 47—49 (() 
pirmiau ir jis buvo sakęs, jog Kęstučio). 

Neseniai dėl Kęstučio pinigų pasisakė prof. V. Jurgutis 
savo knygoje „Pinigai“. Jisai linktų prie tos minties, kad mi- 
nimos monetos veikiausiai bus Vytauto, o raidė K. reiškia 
Kauną“. 

Iki šiol tyrinėtojai nagrinėjo monetas, atrastas prieš 100 
metų (o po to daugelyje vietų surado naujų). Vieni žiūrėjo 
tik atmuštus atvaizdus, kiti — tik į anų išvedžiojimus — 
priimdami ar atmesdami. 

Po karo lietuviškų monetų padaugėjo. 

Vytauto muziejuje taip pat yra, tik nežinia, kaip jie at- 
sirado, kas ir kada juos surado. Gautosios iš monetų parda- 
vėjų gali būti ir abejotinos arba ir tikros, bet, nežinant, kas 
jie, nėra tikros atramos jų reikšmei nustatyti. 

Po karo atsirado naujos ir labai geros medžiagos, iš ku- 
tios, matyti, jog monetos nefalsifikuotos, o tikros, ir galima 
ieškoti kilmės. 

Surasti lobiai su tomis pat monetomis“. 

Įdomiausia, kad su jomis buvo ir čekų Vaclovo IV (vieš- 
patavo 1379—1419) monetos. Lietuviškos buvo naujutėlės, 
o čekų — nudilusios, vartotos. 

Jeigu rastos vienoje vietoje, reikia manyti, kad turėjo 
būti įdėtos į žemę vienu laiku. 

Nudilę čekų grašiai liudijo, jog ilgą laiką vaikščiojo, kol 
atsidūrė Lietuvos žemėje, taigi XIV a. baigiantis ar XV a. 
pradžioje. 

Dabar galima tarti dvejopai: 1) lietuviškos monetos — 
Vytauto, ir jos pateko į žemę ano laikais arba 2) monetos — 
Kęstučio, pas savininką gulėjo ilgą laiką nevartotos ir su 


š V. Jurgutis, Pinigai, p. 65—67. 
* Didelį jų rinkinį turi Kaune p. Karazija, o Vilniuje p. Stašys. 
Pirmojo medžiaga ir naudojausi. 

nudėvėtais čekiškais grašiais pateko į žemę (į lobį, į slėptu- 
ves). 

Žiūrinėjant esamus pas p. Karaziją monetų rinkinius, 
galima dar keletą dalykų pastebėti. 

Kęstučio monetos nevienodo mušimo, yra geresnė ir 
blogesnė technika; vienų puikiai išlikę atvaizdai, kitų — 
nudėvėti, nusitrynę. Be to, yra dar žymių, iš kurių matyti, 
kad užsilikusios monetos buvo kelių kalimų. 

Yra ženklų I ir II, jų piešinys ir forma įvairuoja. 

Taigi galėjo išleisti į apyvartą vieną eilę, o paskui — 
kitą; pakartoti tie patys ar panašūs įrankiai, ne tokie tobuli. 

Ar reikia būti nepriklausomu viešpačiu, norint kaldinti 
pinigus? 

Žinome atsitikimų, kad srities kunigaikštis, Gedimino 
padermės, arba vasalinis kitos padermės, kaldavo savo mo- 
netas, pvz., Kaributas. 

Tai kodėl negalėjo Trakų kunigaikštis Kęstutis, lygus 
Algirdui, stiprus savo jėgomis ir turtu, kartais besiderantis 
visos Lietuvos vardu Vakarų Europoje, ar reikalingas buvo 
kieno nors leidimo? 

Juk kartais sakoma, kad pinigų kalvė XV a. pasidarė 
regalė, tai pirmiau kaldino monetas tas, kas norėjo. Tai ko- 
dėl negalėjo ir Kęstutis kaldinti? 

Lietuvos valstybė nebuvo toks palaidas kūnas, viskas 
ėjo prie to, kad joje būtų vienas viešpats. Gedimino ir Kęs- 
tučio— Algirdo laikais tos vienos valios skilimo nebuvo, tik, 
atėjus Jagėlai, tas vieningumas skilo, todėl Kęstutis tuojau 
pašalino Jagėlą. 

Tas pasikeitimas svetur turėjo pasireikšti bendrais sim- 
boliais, žymėmis. Turėjo būti bendri Lietuvos valstybės žen- 
klai. 

Kęstutis galėjo kaldinti monetas, būdamas net Trakų 
kunigaikščiu, ir atmušti ant jų vytį ir stiebus. 

Pirmiau buvo minėta apie vėliavas; buvo viena visos 
Lietuvos vėliava, tai šitie visos Lietuvos ženklai turėjo būti 
išmušti ir ant rnonetų. Išleido monetas Kęstutis, tai įstatė 
raidę K., o visai Lietuvai pažymėti įdėjo stiebus ir vytį. Tai- 
gi monetos galėjo atsirasti Kęstučiui ir Trakuose esant. 

Šitie klausimai nauji, Lietuvos numizmatikoje, heraldi- 
koje, sfragistikoje neišaiškinti. 

Tik spėju, manau, kad taip buvo. 

Gal vėlesni tyrinėjimai tą mano nuomonę patvirtins, 
kad šitos monetos — Kęstučio. 

Jeigu Kęstutis kaldino, tai ar nedarė to paties Algirdas? 

Kai kurie numizmatikai tarp stiebų užtikdavo raidę O. 
Sako, tai reiškia Algirdas. 

Jeigu pažiūrėsime į numizmatinę literatūrą, tai rasime 
labai daug spėjimų. Lakios fantazijos vedami mokslininkai 
išskaito ir tai, kas buvo ir ko nebuvo ir būti negalėjo; bet jie 
turėjo duoti atsakymus į iškilusius klausimus ir davė tokius, 
kol neatsiras kitų, geresnių. 

Tik dabar po karo pradėjo rastis Lietuvos numizmatika, 
taigi galima tikėtis naujų, tikresnių žinių apie Lietuvos pi- 
nigus. 

KĘSTUČIO ANTSPAUDAI 


Rašydami raštus, kunigaikščiai prikabindavo prie jų sa- 
vo antspaudus: į dėžutę įdėdavo vaško, ant jo išspausdavo 
savo ženklą. 

Taip darė ir Kęstutis. Jis, kiek yra išlikę, turi vieną ant- 
spaudo atvaizdą. Pasikeičia gal smulkmenos, nes, žuvus vie- 
nam, padarė kitą. Nors buvo skirtumų, bet pagrindas lieka 
tas pats. Keičiasi legenda, užrašytasis tekstas — lotyniškai 
ar rusiškai, vienur užrašytas vien Kęstučio vardas, kitur prie 
vardo pridėta Trakų kunigaikštis. 

Galbūt ir kitokių skirtumų buvo, bet iš tų antspaudų, 
kurie užsiliko, arba liko jų aprašymai, tebuvo vienas Kęstu- 
čio atvaizdas. 

O tas atvaizdas — stačiai stovįs kunigaikštis, pėsčias 
(ne raitas), laikantis rankoje kardą, kitoje — atsirėmęs į sky- 
dą. Galbūt pačiame skyde buvo kas nors pavaizduota, be 
to, lauke matyti kai kurie pagražinimai... 

Galbūt tapęs didžiuoju Lietuvos kunigaikščiu, Kęstutis 
ėmė vartoti vytį — bendrą Lietuvos antspaudą, tačiau jo 
neužtinkame, nes viešpatavimo laikas buvo trumpas. 





! Gumowski, Piečęcie, Aten. Wil., VII, p. 702; Sochaniewicz K., 
Pieczęč Kiejstuta, Wiad. Num. Arch., t. XII, p, 92—94; Czacki, O polskich 
i litewsk. praw., I, p, 81—83; Danitowicz, Skarbiec dypl., I, Nr. 361. Ko- 
deks dyplomatyczny ksiestwa Mazowieckiego. 

LIETUVOS VĖLIAVA 


Viduramžių feodalinėje santvarkoje Europoje į lėną 
duodavo žemę, duodavo net tarnybą; jeigu prie tarnybos 
yra žemė, tai ši buvo laikoma anos priklausinys. 

Įteikimo forma buvo vienoda, buvo vartojami tie patys 
simboliai. Ilgainiui skaičius sumažėjo, dažniau vartojo vė- 
liavos įteikimą, o vėliava — tai karo ženklas. Vasalas vasa- 
lui nelygu, vienų teisės platesnės, kitų — siauresnės. Kuni- 
gaikštis, gaudamas kokią teritoriją lėnui, įgyja tam tikrą val- 
džią — karinę, o paskui ir teisminę. Jis turi daugiau teisių. 
Jis gali dalį jų perleisti kitiems; šitai galiai pažymėti įteikia- 
mas jam kardas. Paprastai kunigaikščiai jį ir gaudavo. 

Vėliava iš karinio simbolio pasidarė teismo žyme. Vasa- 
liniai kunigaikščiai, ją paimdami, laidavo kraštui taiką, jie 
apsiėmė vesti karą prieš nusidėjimus. 

Kartais vasalinis kunigaikštis gaudavo keletą vėliavų, 
kurias galėjo įteikti kitiems, po juo esantiems; tokiai pat val- 
džiai vykdyti . 

Tie papročiai pateko ir į Lietuvą. Vėliavų simbolika, 
ypač tarpvalstybiniuose santykiuose, buvo ta pati. Vasalas 
Europoje, taip pat Lietuvoje, iškabindavo savo siuzereno vė- 
liavą. 

Pastačius pilį, ypač pasienyje, iškabindavo savo vėliavą 
tas, kas ją valdė, to vėliava plevėsavo. 

1369 m. lietuviai prie Nemuno statė savo pilį. Vokiečiai 
ją sugriovė, medžiagą paėmė, pasistatė iš jos savo pilį (pra- 





! Mitteis, Lehnrecht, p. 202—203, 476, 510—514. 

minta Gotteswerder), pasodino įgulą ir iškabino savo vėlia- 
vą, taigi Ordino vėliavą. 

Arba kitas atsitikimas iš 1366 m. karo Volynėje, Belzos 
pilyje, kurią valdė Strazdas (Drozge); ten kabojo Lietuvos 
vėliava. 

Pilis pasidavė. Kaip pasidavimo ženklą nuleido Lietu- 
vos vėliavą, o iškabino vengrų . 

Plevėsavusi vėliava buvo visos Lietuvos, nė vietos ku- 
nigaikščio. Nuleido Lietuvos vėliavą, iškabino naujo siuze- 
reno — vengrų karaliaus vėliavą. 

Kaip Lietuvos vėliava atrodė, suteikia žinių Dubniko 
kronika, kurioje autorius pažįsta šitą vėliavų simboliką. 

Jie aiškiai sako, kad vengrams kovojant su Lietuva (ne 
tik su Volynės valdovais) pilyje kabojo Lietuvos, ne kieno 
kito vėliava. Jis dar aprašo, kaip ji atrodė: „žmogaus galvos 
su juodomis ietimis“ (capita humana cum nigris pilis). Vė- 
liavos nepaėmė, nes į pilį neįėjo, taigi vėliava liko pilyje. 
Pažiūrėjus į užsilikusias vėliavas ir į jų atvaizdus ar ant- 
spaudus, neteko rasti tokios, kuri atitiktų aprašymą. 

Gal tiktų Lietuvos vytis, raitelis? Ten kelios galvos — 
žirgo ir žmogaus, yra kardas ar ietis. Gal ji taip iš tolo žiū- 
rint atrodė. 

O juodos ietys ar nebus stiebai? 

Taigi vėl spėjimas, bet gal jis bus artimas teisybei. 


* Wigand, p. 71 (S. R. Pr., II, p. 561). 
* Faktinė pusė yra kitoje vietoje, kur aprašomos kovos dėl Voly- 
nės. 

KĘSTUČIO IŠVAIZDA 


Iki šiol pas mus ir kitur Kęstutį piešia paveiksluose ir 
scenoje vaizduoja ilgais plaukais, ilga, garbanota barzda, ši- 
tai virto kone kanonu. Taip neva atrodė ir visi suaugę lie- 
tuvių vyrai. 

Kuo paremta šitai? Ar yra istorinių duomenų? 

Yra XVI a. raižinys, įdėtas į Stryjkowskio kroniką. Jisai 
spausdinimui turėjo pagamintą tam tikrą seriją raižinių, ku- 
riuos suvartojęs pakartojo . Vieną tokį priskyrė Kęstučiui. 

Vėliau panašiai ir dar gyviau aprašė Kęstučio išvaizdą 
istorikas romanistas Kotzebue. 

Jis savo senojoje Prūsų istorijoje aprašė, kaip atrodė 
Kęstutis, sėdėdamas uždarytas Marienburgo pilyje. 

„Kęstutį vėl nuvedė į Marienburgą. Jisai buvo aukštas, 
liesas, ugningos akys žėrėjo išblyškusiame veide; maža 
plaukų dengė jo galvą, žila barzda — krūtinę. Jis nešnekus, 
bet kiekvienas pasakytas žodis — ryškus. Jeigu jis grasino, 
gyslos kaktoje išsipūsdavo. Visa jo figūra įvarydavo baimę, 
o jo narsumas ir ištikimumas sužadindavo pasitikėjimą . 

Iš kur tas žinias Kotzebue paėmė? Jis šaltinio nenurodė. 
Todėl kai kurie istorikai ėmė sakyti, kad jis rėmėsi nežino- 
ma kronika. 


! Galaunė P. Vytauto portretai (Praeitis, t. II, p. 72—86. 

* „Kiejstut wurde abermals nach Marienburg gefihrt. Er war lang, 
hager, feurige Augen glūhten im blassem Gesichte; wenig Haar be- 
dekten sein Haupt, ein grauer Bart die Brust. Karg waren seine Lip- 
pen, aber jeder Wort reich an Nachdruck. Wenn er drohte, schwollen 
ihm die Adern vor der Stirn. Seine ganze Gestalt war Fūrcht einflis- 
send, wie seine Tapferkeit und Treue Hochachtung erweckend...“ 
(Kotzebue, Preussens dltere Geschichte, II, p. 197—198). 

* Antonovič, p. 80. 


350 


O iš tikrųjų tokios kronikos ir nebuvo. 

Galėjo Stryjkowskio paveikslas paveikti ar net dar pa- 
prasčiau: pats Kotzebue jį sugalvojo. Taip turi atrodyti did- 
vyris, narsus karys, sužeistas patekęs į nelaisvę, uždarytas 
už stiprių mūrų, besiilgįs laisvės. Kotzebue Kęstutis — jo 
fantazijos kūrinys. “T 

Gal būtų galima kitais duomenimis atstatyti jo išvaiz- 
dą? Reikėtų pabandyti. 


KĘSTUČIO FIGŪRA 


Ar jis aukštas? Liesas? 

Kęstučio kūną sudegino, nieko neliko. 

Galima prie to prieiti aplinkiniais keliais. 

Čia, sprendžiant apie tai, teks remtis archeologiniais ir 
antropologiniais duomenimis. 

Kapuose iki V-XIV a. randame žmonių vidutinio ar že- 
mo ūgio, tik vėlesniais amžiais, pagerėjus gyvenimo sąly- 
goms, žmonės pasidarė aukštesni. Tuomet buvo 1,60 m ūgio 


ir mažiau. 
Vargu galėjo būti didesnis ir Kęstutis. Jo visas gyveni- 
mas — kovos; jis turėjo eiti į kovą dar jaunas būdamas; 


žmonės negalėjo būti didesni net kunigaikščio kieme, Gedi- 
mino šeimoje, kur visi dirbo, kur tėvas neleido dykiems bū- 
ti; ir jie negalėjo ramiai augti. Žinoma daugiau kaip atrodė 
Kęstučio sūnus Vytautas ar Algirdo — Jagėla: jie nebuvo 
dideli, labiau jie buvo žemo ūgio. 

Jeigu imsime anų laikų šarvus, visi jie skiriami nedide- 
liems liesiems žmonėms. 


* Sitų žinių man suteikė dr-as Puzinas. 

Anų laikų lietuvių žirgai — žemaitukai ar kitos pana- 
šios rūšies — žemo ūgio. Iškasenos niekur nedavė aukštų 
žirgų. 

Negalėjo tikti tokiam žirgui didelis, sunkus jojikas, o 
ypač prireikus joti į ilgus tolimus žygius. 

O Kęstutis tik raitas į karą jojo. Žinome, kiek tolimų 
žygių jis yra padaręs, lėkė greitai, — jis ir jo kariai ant že- 
mų greitų žirgų jojo — lengvi, liesi, stiprūs, ištvermingi ne- 
dideli raiteliai. 

Kęstučio arklidėse, žirgynuose buvo šimtai žemų vietos 
arklių. Dideli, sunkūs arkliai atsirado Prūsuose ir Lietuvoje 
vėliau, kai pradėjo geriau žemę dirbti, kai padarė kietus ke- 
lius. 

Arkliai buvo lengvi, greiti, žemi, raiteliai buvo tokie 
pat — žemi, liesi, lengvučiai . Aukštų vyrų nesurasta. 

Toks tegalėjo būti ir Kęstutis. Niekur neužtinkame ži- 
nių, kad jis kuo nors išsiskirtų iš kitų savo bajorų — išvaiz- 
da, sunkumu ir t.t. 


AR LIETUVIAI XIV a. BUVO BARZDOTI, AR SKUSTI? 


Yra žinių, ką sako rusų kronikos apie rusų ir nerusų 
išvaizdą. Ten, kur įsigalėjo graikų tikyba, atėjusi iš Bizanto, 
barzdą turėjo turėti kiekvienas padorus krikščionis. Jų baž- 
nyčia draudė kunrgams ir vienuoliams skustis. Tikintieji pri- 
valėjo jais sekti. Kas kirposi ir skutosi, atrodė atskalūnu, 
abejojančiu. Štai dėl ko vėliau vyriausybės bandymas parei- 
kalauti iš gyventojų, kad jie apsikirptų ar nusiskustų, buvo 
lygu reikalavimui atstoti nuo tikrojo, išganingo tikėjimo. 

* Dabar kavalerijoje nustatoma, koks turi būti normalus santykis 
tarp arklio dydžio ir raitelio svorio bei aukščio. 

Išvaizdos skirtumas — skustas ar barzdotas — pasida- 
rė gyvas ten, kur susiduria dvi kultūros — rytų ir vakarų. 
Pačiuose vakaruose, kur gyveno vienos tikybos žmonės, tas 
klausimas nebuvo toks gyvas, nebuvo nei reikalo nuo ko 
nors skirtis išvaizda, nebuvo nei tokio reikalavimo. Kas kita 
buvo ten, kur susidurdavo dvi tikybos — graikų ir lotynų, 
rytų ir vakarų, ten reikėjo griežčiau daryti ir išvaizdos skir- 
tumą. Vienoje tikyboje privaloma barzdą turėti, kitoje — 
atvirkščiai, ją skusti. Iš išvaizdos matyti, kas kokios tikybos, 
kas kokiai kultūrai pridera. 

Tam galiu duoti tokį pavyzdį. 

Švedų karalius 1348 m. pareikalavo iš Didžiojo Naugar- 
do, kad jo žmonės pereitų į katalikų tikybą. Jie atsisakė; tai 
jis pradėjo karą, nukariavo ir ėmė krikštyti; pirmas darbas 
buvo duoti naujakrikštam europinę, katalikų išvaizdą — 
ėmė kirpti barzdas. Bet nukariavimas buvo laikinas, naujos 
tikybos žymės buvo neilgam. „Rusai, anot švedų kronikos, 
parodė, kad jiems ataugo barzdos“. Švedai pasitraukė, atžė- 
lė barzdos, išnyko katalikystė, išnyko Europos žymės“. 

Taip pasakoja ir rusų, ir švedų kronikos apie katalikų 
švedų ir stačiatikių rusų išvaizdos skirtumus. 

Tokį pat dalyką turime legendoje apie tris Vilniaus kan- 
kinius. Ji parašyta Algirdo ir Kęstučio laikais. Pasak jos, tie 
trys. jaunikaičiai nukentėjo už tai, kad jie, Lietuvos kuni- 
gaikščiui pareikalavus, nepanorėjo nei nusikirpti, nei nusi- 
skusti. Taigi pats kunigaikštis ir visi jo kiemiškiai buvo ir 
kirpti, ir skusti. 

Tų kankinių gyvenimas parašytas Bizante, remiantis ži- 
niomis, gautomis iš Lietuvos. Ir tenai atvaizduoja stačiati- 


“ Geijer, Geschichte Schiwvedens, I, p. 185; Solovj >v, Istorija Rosiji, L, 
p. 948. 
" Apie tris Vilniaus kankinius kitoje vietoje plačiau. 

kius rusus barzdotus ir plaukuotus, lietuvius pagonis skus- 
tus ir kirptus, kaip Vakarų Europoje. 

Vakarų Europoje barzdas nebūtinai skusdavo, buvo 
vyskupų ir popiežių barzdotų. Kas kita, einant į rytus; no- 
rėdami atsiskirti nuo graikų, lotynų kunigai turėjo skustis, 
o graikų likdavo barzdoti. 

1429 m. tarptautiniame Lucko kongrese imperatorius 
Žygimantas pasisakė, kuo skiriasi katalikų kunigai nuo grai- 
kų: jie turi barzdas ir žmonas, o katalikų — ne. Jeigu va- 
karuose ir buvo barzdotų katalikų kunigų, tai čia, kur susi- 
durdavo dvi tikybos, — ne. Teisybę sakė Žygimantas. 

Matyt, tas barzdų klausimas Lietuvoje buvo gyvas ir 
vėliau, net pastebėjo jį vakaruose vienas kiek vėlesnis rašy- 
tojas, iš XV a. Enejas Silvius Piccolomini (vėliau popiežius 
Pijus II) buvo girdėjęs Šlezijoje ir įrasė į savo istoriją tokią 
pasaką: Vytautas buvęs žiaurus, nepastovus žmogus; vieną 
sykį paliepęs visiems skusti plaukus, pats vienas auginęs, o 
kas neklausė, pats šaudęs iš lanko; kitą sykį uždraudęs kirp- 
tis ir skustis, o pats skutosi ir kirposi; kas jo neklausė, vėl 
žudęs. 

Tai yra pasaka, bet jai pagrindas turėjo būti kalbos apie 
Lietuvos gyventojų prievolę ar draudimą skustis ir kirptis“. 

Žinoma, tas viskas galėjo liesti aukštesnįjį — kunigaikš- 
čių, ponų ir gal bajorų — sluoksnį. 

Šiek tiek medžiagos išvaizdai nustatyti duoda ir ant- 
spaudai. Lietuvos vakarinėje dalyje, bent iki Dnepro, veikė 
Vakarų Europos kultūra; iš ten ėjo į Lietuvą prekės, meist- 
rai — auksakaliai, ginklų meistrai, dailininkai. Rytinėje Lie- 
tuvos kunigaikštijos dalyje už Dnepro sutinkame antspau- 


š Dlugosii, XI, p. 515. 
* Janulaitis, Enejas Silvijus Piccolomini, p. 61—62, 33. 

dų, dar padarytų Bizanto pavyzdžiu, o vėliau, ten kultūrai 
smunkant, nutrūkstant ryšiams kas kartą labiau vyrauja 
meistrai, atėję iš vakarų. XIV—XV a. antspaudai dirbami jų 
meistrų ir jų pavyzdžiu. Kunigaikščiai vaizduojami majes- 
totiniuose antspauduose sėdi puikiuose sostuose, pasipuo- 
šę visomis prideramomis insignijomis, o kai dėl veido, skus- 
ti, retai kada, pvz., Volynės kunigaikštis Boleslovas (Jurgis) 
mažutė smaila prikirpta barzdele ir ilgais, garbanotais plau- 
kais“. 

Jeigu pažiūrėsime į Kęstučio antspaudą, tai ir jis Vaka- 
rų Europos meistro darbas. Jų yra du: vienas su lotynų teks- 
tu, kitas — su rusų, bet piešinys, pats antspaudas — tas 
pats. 
mažą barzdelę. 

„ Tarp jų tik skiriasi raidės: viename — rusų raidės, kita- 
me — lotynų (gotika). 


KĘSTUČIO LIETUVA VAKARŲ EUROPOS ĮTAKOJE 

Paprastai, kai vaizduojami XIV a. Lietuvos žmonės,-ro- 
domi jie rusų drabužiais, rusų išvaizda, rusų apsiėjimu. Jie 
tipiški rytiečiai, o ir tie patys paimti iš vėlesnių laikų atvaiz- 
dų. Rusų mokyklose, ypač meno ir dailės, šitą skelbė mūsų 
jaunimui. Jie sakė, jog Lietuvoje vyravo rusų kultūra, Lie- 
tuva — tai rusų gyvenamoji kunigaikštija, taigi, norint pa- 
vaizduoti XIV a. lietuvius, reikia imti pavyzdžių iš tų laikų 


rusų istorijos. - 


0 Vytauto, Jagėlos antspaudai (Gumowski, Pieczecie). Rink. Boles- 
lav Juri II — Lappo-Danilevskio straipsnis, p. 279—296. 

Čia daugiau kalbėjo politiško viešpatavimo noras, negu 
anų laikų tyrinėjimo rezultatai. | 

XIX a. pradžioje geram rusui nepriderėjo tyrinėti Lietu- 
vos istorijos, tik, įrodžius vyriausybei, jog Lietuva — tikroji 
rusų šalis, buvo galima Lietuvą įtraukti į Rusijos istoriją. 

Kai netrukus po to prisiminė teoriją, jog rusų kunigaikš- 
čiai (variagai) kilę iš Lietuvos, jai sugriauti kai kam užteko 
tokio pasakymo — argi rusų valstybės veikėjai galėjo kilti 
iš mūsų dabartinių žemaičių mužikėlių? 

Tų laikų politikos momentas, nulėmė istorijos klausi- 
mus. 

Šita pasaka, atsiradusi XIX a. pradžioje, jau XIX a. bai- 
giantis, ėmė griūti. Tikroji Lietuva — tankiai gyvenama ša- 
lis, rusų — retai, skystai . 

Lietuviai galėjo sukurti savo kultūrą. 

Toliau, lietuviai buvo užkariautojai rusų žemėse, jie iš- 
nešiojo savo įpročius, savo teisę į užimtąsias sritis. 

Tik ten, kur lietuvių buvo nuėję maža, kur vieni rusai 
gyveno, viešpačiai turėjo prisitaikyti prie aplinkos, joje iš- 
tirpti, susilieti su ja. 

O kai kalba apie pačią rusų kultūrą, tai iš anksto nutar- 
ta, kad ji buvo savita, savarankiška, savotiška. 

Bet šitai dar reikia įrodyti. Tik XIX a. atsirado balsų, 
kurie sakė, kad Rusija ne taip toli buvo atsiskyrusi nuo Eu- 
ropos . 

Taigi rusų gyvenimas nebuvo taip atitolęs nuo vakarų, 


" Tai įrodė Jakubowski. 

2 Pavyzdžiu gali būti originalus Pavlovo-Silvanskio tyrinėjimas, 
kuris rodo analogiją, didelį panašumą tarp rytų ir Vakarų Europos 
feodalizmo savo turiniu, forma, net pavadinimais (Pavlov-Silvanski, 
Feodalizm). 

ypač pradėjus Rusuose domėtis tuo, kas dėjosi Europoje, 
gaunant prekes, ginklus, meistrus, mokslą, idėjas. Nesvar- 
bu pagaliau, ar rusai yra nutolę nuo Europos, pas save už- 
sidarę, svarbiau mums kitas dalykas: kokia įtaka vyravo Lie- 
tuvoje — Europos ar rytų. Atsakymas aiškus: rytų kultūra 
negalėjo veikti Lietuvos, pati būdama silpna, apmirusi ir 
atsispirti prieš gyvąją, besiveržiančią iš vakarų. 

Rusams Europos vakarai buvo toliau negu Lietuvai, jie 
turėjo mažiau kelių — vieną kelią per Didįjį Naugardą. Vi- 
si kiti keliai ėjo per vokiečių bei lietuvių ar vienų lietuvių 
žemes. Pietuose buvo keliai užaugę, išnykę, o kultūros cen- 
tras — nusekęs. Taigi rusai galėjo gauti iš Vakarų Europos 
žinių per Lietuvą; Lietuva buvo pereinamas kultūros kelias, 
ji turbūt ir vėliau kuvo tos pažangos nešėja Rusuose. 


VAKARŲ KULTŪRA LIETUVOJE 


Lietuva buvo vakarų, o ne rytų kultūros įtakoje: ji pra- 
dėjo veržtis gana seniai. Gyvi buvo ryšiai jau Gedimino lai- 
kais. Jisai palaikė juos ypač per Rygą. Ten buvo jo banki- 
ninkai, iš vakarų atėję jo kieme dirbo raštininkai, Vilniuje 
buvo svetimi pirkliai ir amatininkai. Per juos lietuviai susi- 
pažino su tuo, kas dėjosi Europoje. Iš ten, be prabangos 
dalykų, be visokių brangių audeklų, ėjo taip reikalingi ap- 
siginti ginklai, taip pat meistrai su visa tobulesne ginklų 
technika; atvykdavo auksakaliai. 

Ginklų gamintojai, nepaisant draudimų ir kliūčių, vis 
tiek pristatydavo jų lietuviams, tik jie turėjo uždirbti dau- 
giau. 

Ginklų gamintojai kiekvieną naują išradimą pristatyda- 


357 


vo ir kiekvienai kariaujančiai pusei; atlikdavo tai stebėtinai 
greitai. Pavyzdžiu gali būti toks atsitikimas. Vokiečių ordi- 
nas gavo patrankų (bombardų). Jau po metų, kaip praneša 
tos pačios vokiečių kronikos, jos atsirado ir pas Kęstutį, ku- 
ris jas pavartojo prieš Ordiną. Prie patrankų gal iš pradžių 
buvo svetimi meistrai, bet greitai turėjo pramokti savieji; 
reikėjo iš jų šaudyti, gamintis šovinius ir t. t. XIV a. Lietu- 
voje pradėjo statyti mūro pilis. 

Turint reikalų su vakarais, darant sutartis raštu, prirei- 
kė raštingų žmonių, mokančių vokiečių ir lotynų kalbas; 
prie jų reikia antspaudų, taigi turi būti jų meistrai. 

XIV a. antspaudai yra padaryti Vakarų Europos pavyz- 
džiu: technika, raštas, atvaizdas iš ten paimti. 

Drabužiai, žmonių išvaizda buvo panašūs į vakariečių. 
Žinoma, tai liečia vyraujantįjį sluoksnį, ne liaudį. Pasiturin- 
tieji sekė Europos madas — drabužiuose, avalynėje. 

Volynėje atvaizduose žmonės dėvi siaurus smailus ba- 
tus, o jau XIV a. jie seka Europos mada — platūs batai smai- 
lais galais. Tai matyti naujuose antspauduose. 

Pažintis su Vakarų Europa, nuolatinės kovos su ja per- 
tvarkė tam tikslui Lietuvos v;suomenės ir valstybės struktū- 
rą anos pavyzdžiu. 

Pinigai kalami Europos meistrų, o jie buvo reikalingi 
esant mainams su tais pačiais vakarais. 

Taigi visur skverbėsi Lietuvos ir Europos įtaka, tik iš jos 
vakarų, o ne iš rytų. 


KELIAI, KURIAIS ĖJO VAKARŲ EUROPOS ĮTAKA 
Lietuvos tarpininkai buvo pirkliai ir kariai. Jais nebuvo 


krikščionybės platintojai. Vieni, kariai, ėjo į Lietuvą žemių 

iškodami, kiti — pirkliai, ieškantys naudos, bet atvežantys 
svetimas prekes ir paimantys kitas iš čia mainais. 

Atsiranda keliai, kuriais eina pirkliai, iškyla miestai, kur 
sukraunamos prekės, daromi mainai. Tose vietose krauna- 
mi, renkami turtai, steigiami sandėliai. 

Jeigu tie punktai buvo svetur, tai ten eina lietuvių karo 
žygiai. 

Žiemiuose lietuviai ieškojo rusų Didžiojo Naugardo. 
Čia pat turėjo Dauguvos upę, prie kurios susikūrė didelis 
Rygos miestas. Pietuose stengėsi įsigalėti prie Dnepro, o ten 
buvo Smolensko ir Kijevo miestai. Pagaliau buvo dar vienas 
prekybos kelias pietuose, kuris ėjo per Palenkę, Volynę. 

Valdimiere XIV a. buvo Liubeko pirklių; buvo ten pir- 
klių iš pietų — iš Genujos ir Venecijos. 


IŠVADOS 


Apie Kęstučio išvaizdą neturime jokių žinių. 

Jeigu spręsime iš anų laikų archeologinių duomenų, 
kaip lietuviai atrodė, jeigu apžvelgsime visą jo gyvenimą — 
nuolatiniai karai, skriejimas ant žemaitukų iš vieno Lietu- 
vos galo į kitą, tai turėsime tarti, kad Kęstutis nesiskyrė iš 
kitų, kad turėjo būti žemas, lengvas, liesas. 

Ar turėjo barzdą, ilgus plaukus? Lietuvai esant Vakarų 
Europos įtakoje, susiduriant su priešinga jai rytų, Bizanto 
kultūra, su ja kovojant, jos vyraujantis sluoksnis turėjo ypa- 
tingai pabrėžti vakarietiškumą, todėl turėjo būti kirptas ir 
skustas. 


5 Boleslav Jurij II, Lappo-Danilevski. Straipsnis, p. 252—287. 

Bizante leido gandą, kad Lietuvoje būti barzdotam, il- 
gaplaukiam yra net nusidėjimas. 

Taigi dėl Kęstučio išvaizdos reikia atsisakyti seno, įsigy- 
venusio kanono: milžinas, ilgaplaukis, ilgabarzdis. 

Kitaip galėjo atrodyti tie Gedimino ainiai, kurie surusė- 
jo, priėmė graikų tikybą, mažai beturį ryšių su tikrąja Lie- 
tuva. 

TRUMPAI APIE AUTORIŲ 


Teisininkas, istorikas ir politinis veikėjas Augustinas Janu- 
laitis gimė 1879 m. kovo 31 d. Malavėnų k., Šiaulių vls. ir aps., 
mirė 1950 m. gegužės 21 d. Kaune. 

1886—1893 m. mokėsi Šiaulių gimnazijoje. 1893 m. už su- 
rastus pas jį lietuviškus raštus pašalintas, persikėlė į Rygos gim- 
naziją ir 1896 m. ją baigė. Tais pat metais jis įstojo į Maskvos 
universiteto teisių fakultetą. 

1899 m. rugpjūčio 8 d. dalyvavo Palangoje organizuojant 
pirmąjį viešą lietuvišką spektaklį „Amerika pirtyje“ (1900 m. sau- 
sio 16 d. pats vaidino šiame spektaklyje Liepojoje). 

Caro valdžia, siekdama likviduoti lietuvišką judėjimą, A. Ja- 
nulaitį ir daugelį kitų veikėjų areštuoja ir 1900—1901 m. kalina 
Liepojoje ir Aispūtėje. Vėliau, 1902—1905 m., vengdamas arešto, 
jis pasitraukęs į Tilžę, redaguoja „Darbininkų balsą“. Kartu 
1903—1905 m. protarpiais jis studijavo teisę Berno universitete 
Šveicarijoje. 1906 m. pradžioje A. Janulaitis grįžo Lietuvon su 
pasiskolintu vokišku pasu. Prie sienos rusų pagautas su lietuviškos 
revoliucinės spaudos ryšuliu, nugabentas į Vilnių, kur, kaip taria- 
masis Vokietijos pilietis, buvo nuteistas tik 10 mėn. tvirtovės 
(Lukiškių kalėjime). Atlikęs bausmę, jau tikrąją pavarde A. Janu- 
laitis išvyko Maskvon baigti teisės studijų. 1907 m. jas baigė ir 
grįžo Lietuvon, apsigyveno Vilniuje ir vertėsi advokatūra. 

1918 m. pabaigoje M. Šleževičiaus sudarytame ministrų kabi- 
nete A. Janulaitis buvo užsienio reikalų ministerijos valdytoju. 
Vyriausybei pasitraukus į Kauną, Vilniuje likęs A. Janulaitis 
1919 m. sausio mėn. V. Kapsuko buvo suimtas, bet netrukus pa- 
leistas. 1919—1925 m. jis Kaune buvo vyriausiojo tribunolo 

teisėju, 1924 m. — jo pirmininku. Be to, jis vienas iš Aukštųjų 
kursų iniciatorių, jų lektorius. Nuo 1922 m. spalio 11 d. Lietuvos 
universiteto Teisės fakulteto Lietuvos teisės istorijos katedros ve- 
dėjas, 1924 m. balandžio mėn. pakeltas ordinariniu profesoriumi, 
1932 m. jam suteiktas garbės doktorato vardas; nuo 1935 m. to 
fakulteto dekanas Kaune, veliau Vilniuje, kol buvo sovietų iš tų 
pareigų pašalintas. Be Teisės fakulteto, kai kuriuos Lietuvos isto- 
rijos | dalykus A. Janulaitis dėstė ir Humanitarinių mokslų fakul- 
tete. Be to, jis yra lektoriavęs Aukštuosiuose karininkų kursuose 
Kaune ir nuo 1936 m. dėstęs ŽŪA Dotnuvoje. Likęs Lietuvoje, 
1945 m. buvo minimas Vilniaus universiteto Istorijos-filosofijos 
fakulteto dekanu, vėliau LSSR Mokslų Akademijos tikruoju nariu. 
A. Janulaičio raštai yra dvejopo pobūdžio: politinės polėminės 
brošiūros (ligi 1908 m.) ir mokslinės istorinės studijos (nuo 
1908 m.). Raštai daugiausia pasirašyti įvairiais slapyvardžiais ir 
spausdinti pas M. Jankų ar išleisti JAV „Vienybės lietuvininkų ir 
Lietuvos“ (plačiau žr. „Lietuvių enciklopedija“. Boston. T. IX. p. 

291—293). | 
Antanas MARTINIONIS 

